
IAGTTAGELSER  AF  STEVNS  FUGLEVERDEN 
1884—1909. 

AF 

H.  ARCTANDER. 

Siden  1884  har  jeg  aarligt  gjort  Optegnelser  over  Fugletrækket 
i  Stevns,  ligesom  jeg  har  noteret,  hvilke  sjældnere  Fugle,  der  ere 
komne  mig  i  Hænde  i  den  forløbne  Tid.  Uden  at  gøre  syste- 
matiske Optegnelser  begyndte  jeg  imidlertid  allerede  1880  paa 
mine  Iagttagelser,  hvorved  3  sjældne  Fugle  ere  komne  med,  nemlig 
Oriohis  galbula  (Pirol),  Cyaneciila  suecica  (Blaakjælk)  og  Locustella 
fluviatilis  (Flodsanger).  For  vore  almindelige  Trækfugle  har  jeg 
noteret  Ankomsttiderne,  men  dels  gør  disse  Optegnelser  ikke 
Fordring  paa  at  være  de  virkelige  Ankomsttider,  da  Fuglene  godt 
kan  være  ankomne,  før  jeg  iagttog  dem  —  dog  tror  jeg  f.  Eks. 
om  Svalernes,  at  de  er  ret  gode  —  dels  har  jeg  enkelte  Aar  und- 
ladt at  notere  noget,  da  Iagttagelsen  af  Fuglene  skete  saa  sent, 
saa  at  jeg  maatte  sige  mig  selv,  at  Fuglen  sikkert  for  længst  var 
ankommen.  Samtidig  hermed  har  jeg  gjort  Optegnelser  om  alle 
Fugle,  som  jeg  har  forefundet  her,  dels  som  tilfældige  Gæster, 
dels  som  faste  Beboere.  Kun  de  Fugle,  som  jeg  aldeles  utvivl- 
somt, dels  med  Kikkert,  dels  med  blotte  Øjne,  har  kunnet  be- 
stemme, ere  medtagne,  hvorved  enkelte,  som  dog  rimeligvis  findes 
her,  ikke  er  anførte;  jeg  skal  saaledes  nævne  Anas  qverqvedula 
(Atlingand),  Ægialitis  cantiana  {Hvidbrystet  Præstekrave),  Sterna 
cantiaca  (Splitterne),  Acrocephalus  palustris  (Kjærsanger),  Canna- 
bina  flavirostris  (Bjergirisk)  og  Loxia  ciirvirostra  (Korsnæb).  At 
disse  en  og  anden  Gang  vel  nok  har  været  her,  kan  antages, 
men  sikkert  iagttaget  dem  har  jeg  ikke. 

Med  Hensyn  til  Nomenclatur  og  systematisk  Ordning  har  jeg 
fulgt  H.  Winge:  Fortegnelse  over  Danmarks  Fugle,  Dansk  ornith. 
Tidsskrift  1.  Aargang,  1. — 2.  Hefte. 

Anas  crecca,  Krikand.  Er  næppe  ynglende  her.  Skydes  om 
Efteraaret  paa  Trækket. 

Anas  penelops.  Pibeand.  Er  næppe  ynglende  her.  Skydes  af 
og  li!  om  Vinteren. 

Anas  acuta,  Spidsand.     Ikke  ynglende.     Ret  sjælden. 

Anas  boscas,  Graaand.  Er  talrigt  ynglende.  Jeg  har  selv 
iagttaget  den  ynglende  i  et  Piletræ  ca.  4  Alen  over  Jorden.  Efter 
Meddelelse  fra  Pastor  Glahn,  Kongsted,  ynglede  den  et  Aar  i  en 
tom  Storkerede  i  Roholte  Præstegaard.  Ællingerne  lod  sig  rulle 
ned  ad  Taget  som  Bolde,  mens  Andemoderen  nedenunder  ven- 
tede paa  dem,  hvorpaa  hun  førte  dem  til  en  Bæk.  Paa  Gjorslev 
er  der  i  de  senere  Aar  dannet  et  Anderi  under  halvvilde  Former 
i  Kanalerne  i  Haven. 

Anas  clypeata,  Skeand.  Er  ikke  ynglende,  men  træffes  af  og 
til  paa  Trækket  om  Efteraaret,  ligesom  den  nogle  Gange  er  falden 
paa  Stevns  Fyr. 

Tadorna  cornuta,  Gravand.  Denne  prægtige  Fugl  yngler  baade 
i  Højstrup  Skov  (Fælledsskov)  og  i  Gjorslev  Skove  (Jernet),  hvor 
den  tager  Bolig  i  gamle  Rævegrave. 

Cygnns  olor,  Knopsvane.  Den  ^Vi  1887  blev  et  Eksemplar 
skudt  ved  Rødvig  ud  af  en  trækkende  Flok  (findes  i  Storehedinge 
Skolesamling).     ^/s  1888  blev  ligeledes  et  Eksemplar  skudt. 

Cijgnus  musicus,  Sangsvane.  Den  ses  jevnligt  om  Vinteren, 
og  enkelte  skydes. 

Fiiligula  cristata,  Troldand.     Skydes  jevnligt  om  Vinteren. 

Fiiligula  marila,  Bjergand.     Skydes  jevnligt  om  Vinteren. 

Fuligula  ferina,  Taffeland.  Ses  kun  om  Vinteren,  hvor  den 
af  og  til  skydes. 

Fuligula  rufina,  Rødhovedet  And.  Den  ^^/i  1892  blev  en  gi. 
Han  skudt  ved  Rødvig.  Den  blev  udstoppet  og  længe  holdt  til- 
bage af  den  heldige  Skytte  men  havnede  dog  nok  tilsidst  i 
Baagøes  Samling  ^ 

Clangula  glaucion,  Hvinand.    Skydes  almindeligt  om  Vinteren. 

Pagonetta  glacialis,  Havlit.  Er  den  talrigste  Vinterand  ved 
Kysten. 

Oedemia  nigra.  Sortand.     Skydes  jevnligt  om  Vinteren. 

Oedemia  fusca,  Fløjelsand.  Ligeledes.  I  enkelte  Vintere,  f.  Eks 
1888,  var  begge  disse  Arter  meget  talrigt  tilstede. 

Somateria  dispar.  Stellers  And.    I  Januar  1888  blev  to  Hunner 

^  Apotheker,  Næstved. 


skudte  ved  Gjorslev  Bøgeskov.  Det  ene  Eksemplar  var  desværre 
plukket  af  Pigen,  før  man  blev  opmærksom  derpaa.  Det  andet 
havnede  i  Valentiners^  Samling. 

Somateria  moUissima,  Ederfugl.  Findes  almindeligt  ved  Kysten 
om  Vinteren. 

Mergiis  albellus,  Lille  Skallesluger.  Er  skudt  nogle  Gange  her 
om  Vinteren.  Den  ^^/i?  1890  blev  en  ung  Fugl  skudt  ved  Rødvig 
(Skolesamlingen  i  Storehedinge). 

Mergiis  merganser,  Stor  Skallesluger.  Skydes  af  og  til  om 
Vinteren. 

Mergus  serrator,  Toppet  Skallesluger.  Yngler  her,  men  sjæl- 
dent. I  Maj  1907  traf  jeg  en  And  med  en  stor  Flok  dunklædte 
Ællinger  i  en  lille  Bæk  ved  Vemmetofte,  aabenbart  paa  Vej  til 
Stranden.  Anden  laa  stille  i  Bækken,  mens  Ællingerne  var  krav- 
lede op  paa  hendes  Ryg.     Et  nydeligt  Syn! 

Anser  segetiim,  Sædgaas.  Den  ^^h  1888  skudt  ved  Lillehedinge, 
den  ^'^l^  samme  Aar  ved  Storehedinge. 

Anser  cinereus,  Graagaas.  Ses  jevnligt  om  F'oraaret  i  Smaa- 
flokke,  mest  i  Marts  Maaned,  men  1885  allerede  den  -*'/2. 

Anser  torqvatus,  Knortegaas.  Den  skydes  somme  Tider,  men 
opholder  sig  egentlig  ikke  i  stor  Mængde  her  ved  Kysten.  Af 
og  til  skydes  et  udmagret  Individ  paa  Sædmarkerne  her  om  Vin- 
teren, naar  Sneen  dækker  Marken.  1904  den  ^Vs  var  her  et 
enormt  Træk  over  Byen  under  et  Tordenvejr,  hvor  man  kunde 
se  Fuglenes  Silhuetter  mod  Himlen,  naar  Lynene  lyste  op,  og 
mellem  Lynene  saas,  ved  Gassens  Skær,  det  hvide  Parti  under 
Halen;  det   saa   ud   som  Ildfluer,   der  fløj  lavt  hen  over  Tagene. 

Coturnix  communis,  Vagtel.  Om  Fuglen  yngler  her  er  tvivl- 
somt. Reden  er  aldrig  funden,  men  enkelte  Aar  er  Fuglen  fore- 
funden  i  mindre  Flokke  i  Jagttiden;  saaledes  blev  i  1888  den 
^Vio,  ^'Vio,  ^Vio  og  ^^/lo  nogle  Fugle  skudte  af  en  Flok  paa  Store- 
hedinge Mark.  Ligeledes  1893,  ^^/9  2  Stykker  skudte  af  en  Flok, 
og  1904,  1^9  fandtes  atter  en  lille  Flok,  hvoraf  1  Individ  blev  skudt. 

Perdix  cinerea,  Agerhøne.  Den  er  almindeUgt  ynglende,  men 
stærkt  aftagende,  idet  Sygdom  (Svulster  paa  Næb  og  Ben)  vist 
for  en  stor  Del  har  Skylden,  da  de  syge  Individer  lever  længe 
nok,  langt  ud  paa  Vinteren,  til  at  smitte  videre,  og  da  her  nu 
næsten  ikke  findes  Rovfugle   mere,   som   kan  tage  de  svage  In- 

^  Forpagter,  Gjorslev. 


divider,   er   der   næppe  Muliglied   lor  at  standse  Smitsotens  Ud- 
bredelse. 

Phasianiis  colchicus,  Fasan.  Denne  indførte  Fugl  findes  nu 
overalt  i  forvildet  Tilstand.  Fuglen  er  smuk  og  pynter  i  Land- 
skabet, det  kan  ikke  nægtes,  men  da  den  dels  kun  er  indført 
for  Jagtens  Skyld,  og  dels  er  Skyld  i,  at  en  Mængde  af  vore 
smukkeste  Flyvere  lægges  for  Had  og  efterhaanden  forsvinder, 
kan  man  som  Ven  af  dansk  Fugleverden  ikke  være  særlig 
glad  for  den. 

Tachybaptes  niinor,  Lille  Lappedykker.  Kun  modtaget  1  Gang, 
nemlig  ^/g  1881,  skudt  i   Højerup  Gadekær. 

Podicipes  aiiritiis.  Hornet  Lappedykker.  Fanget  af  og  til  i 
Fiskergarn.  Den  ^Vs  1888  blev  et  F^ksemplar  fanget  i  udmattet 
Tilstand  paa  Landjorden. 

Podicipes  nigricollis,  Sorthalset  Lappedykker.  Den  ^^/i2  1883 
fanget  i  Fiskergarn.  ^/s  1890  blev  en  ung  Fugl  skudt  i  Sierslev 
Mose. 

Podicipes  griseigena,  Graastrubet  Lappedykker.  Forekommer 
i  Træktiderne. 

Podicipes  cristatiis,  Stor  Lappedykker.  Ligeledes.  Dens  Stemme 
høres  om  Nætterne  i  Træktiderne. 

Colymbiis  arcticiis,  Sortstrubet  Lom.  Nedlægges  af  og  til.  Jeg 
har  saaledes  modtaget  den  Vs  1888,  ligeledes  den  ^^/s  og  ^V* 
samme  Aar.  Den  -^/i2  1890  modtog  jeg  et  Eksemplar  fra  Rødvig 
endnu  i  fuld  Sommerdragt  (Skolesamlingen,  Storehedinge). 

Colymbiis  septentrionalis ,  Rødstrubet  Lom.  Ikke  sjelden  i 
Træktiderne. 

Crex  pratensis,  Engsnarre.  Findes  almindeligt  ynglende. 
Porzana  pygmcea,  Dværgrørvagtel.  Den  Vs  1887  blev  den 
skudt  i  Gjorslev  MøUesø.  Den  blev  indlemmet  i  Baagøes  Samling. 
Porzana  mariietta,  Rørvagtel.  Den  yngler  vistnok  ved  Stevns  Aa. 
Rallus  acjvaticiis,  Vandrixe.  Den  træffes  jevnligt  om  Efteraaret, 
men  om  den  er  ynglende  her,  er  tvivlsomt. 

Gallinula  chloropus,  Rørhøne.  Denne  kønne  Fugl  synes  i  de 
senere  Aar  at  have  bredt  sig,  saa  at  den  nu  træffes  ynglende 
i  en  Mængde  smaa  Sivkær;  ja  selv  i  Gadekæret  i  Holtug  B}^ 
som  i  Midten  er  bevokset  med  Dunhammere,  har  den  ynglet 
iaar  sammen  med  følgende  Art.  Begge  Fugle  lever  i  største  En- 
drægtighed med  Byens  tamme  Ænder  og,  hvad  der  er  endnu 
mærkeligere,  med  Byens  Ungdom. 


Fulica  atra.  Blishøne.  Findes  almindeligt  ynglende  i  Moser 
og  Søer. 

Grus  cinerea,  Trane.  Store  Flokke  al"  denne  Fugl  ses  jevnligt 
om  Foraaret,  mest  i  April  Maaned,  trækkende  i  lange  bølgende 
Linier  mod  Nord  med  stærke,  klangfulde  Skrig.  Jeg  har  noteret 
følgende  om  dens  Forekomst.  1884,  -^/i  en  stor  Flok.  1886, 
2o/4_25/^  Store  Træk.  1887,  ''^/i  set  8.  1888,  ^Vi.  1889,  ^Vi  og 
^Vi  stort  Træk.  1890,  3/4  Træk.  1892,  ^'/s—^V^  Træk.  1894,  ^^i. 
Den  ^^/e  blev  et  Individ  skudt  ved  Højstrup  (Dr.  Guldbergs  Sam- 
ling, Aarhus).  1895,  ^^A.  1898,  ^^4.  1902,  ^74  set  8.  I  de  føl- 
gende Aar  har  jeg  ingen  iagttaget,  men  den  ^^/i  1909  saas  tre 
store  Flokke  trækkende  mod  Nord. 

Vanellus  cristatus,  Vibe.  Er  almindeligt  ynglende,  og  de  senere 
Aar,  efterhaanden  som  Enge  udtørres,  er  den  blevet  almindeligt 
ynglende  paa  Markerne,  hvor  den  tilsyneladende  befinder  sig 
ligesaa  godt  som  forhen  paa  Engene.  Den  hører  altsaa  til  de 
Fugle,  der  kan  accommodere  sig.  Om  dens  Ankomsttider  har  jeg 
noteret:  1884,  ^Vs.  1885,  25/2.  1886,  ^''/s.  1887,  Vs.  1888,  25/3. 
1889,  10/3.  1890,  8/3.  1891,  "/2.  1892,  20/3.  i893,  ^72.  1894,  Vs. 
1895,  1V3.  1896,  5/3.  1897,  ''V2.  1898,  ^Vs.  1899,  V2.  1900,  20/2. 
1901,  ^Vs.  1902,  Vs.  1903,  -V2.  1904,  Vs.  1905,  ^Vs.  1907,  Vs. 
1909,  173. 

Charadrius  sqvatarola,  Strandhjejle.     Er  sjælden. 

Charadrius  phwialis,  Hjejle.  Brokfugl.  Noget  hyppigere,  men 
dog  ikke  almindelig  paa  Markerne  om  Efteraaret. 

Ægialitis  hiaticula,  Stor  Præstekrave.     Ret  sjælden. 

Hæmatopus  ostreologus,  Strandskade.  Ses  enkeltvis  i  Præstø  Bugt. 

Numenius  phæopus,  Lille  Regnspove.    Ses  sjældent. 

Numenius  arqvatus,  Stor  Regnspove.  Noget  hyppigere.  Under- 
tiden er  iagttaget  uhyre  Træk  om  Natten,  hvor  den  nogle  Gange 
er  falden  paa  Stevns  Fyr. 

Limosa  lapponica,  Kobbersneppe.  Den  er  temmelig  sjælden 
og  ses  kun  i  Træktiden,  ^v/g  1886  skudt  ved  Højerup.  V9  1888 
modtaget  et  Eksemplar.  I  September  i  Aar  skudt  ved  Gjorslev 
Bøgeskov. 

Actitis  hypoleuca,  Mudderklire.  Er  almindelig  om  Eftersom- 
meren. 

Totanus  glareola,  .Tinksmed.    Skydes  af  og  til  om  Efteraaret. 

Totanus  ochropus,  Svaleklire.  Ses  almindeligt  om  Efteraaret 
ved  Mergelgrave. 


Totanus  calidris,  Rødben.     Ligeledes. 

Totanus  glottis,  Hvidklire.     Er  ret  sjælden. 

Machetes  pugnax,  Brushane.  Ses  om  Efteraaret,  men  skydes 
sjældent.     Den  ^s/g  1888  modtaget. 

Tringa  maritima,  Sortgraa  Ryle.  Den  ^^h  1888  skudt  ved 
Rødvig. 

Tringa  canutus,  Islandsk  R3'le.  Skydes  af  og  til  om  Efter- 
aaret.    Høres  jevnligt  paa  Foraarstrækket. 

Tringa  alpina.  Ryle.  Ret  almindelig  om  Efteraaret.  Høres 
paa  Foraarstrækket. 

Phalaropus  fulicarius,  Thorshane.  ^^12  1898  skudt  paa  Gjorslev 
Strand  (Skindet  paa  zool.  Museum).  ^7i2  1906  skudt  ved  Rødvig 
(findes  i  min  Samling). 

Limnocryptes  gallinula,  Enkelt  Bekkasin.  Skydes  om  Efter- 
aaret. 

Gallinago  scolopacina,  Horsegøg.  Vides  ikke  sikkert  at  3'ngle 
her.     Almindelig  om  Efteraaret. 

Gallinago  major,  Tredækker.  Er  sjælden.  Va  1888  skudt  ved 
Stevns  Aa. 

Scolopax  rusticula,  Skovsneppe.  Skydes  saavel  Foraar  som 
Efteraar.     Er  ikke  fundet  ynglende. 

Larus  ridibundus,  Hættemaage.  Findes  ikke  ynglende.  Alm 
paa  Markerne  om  Eftersommeren. 

Larus  canus,  Stormmaage.     Ligeledes. 

Larus  argentatus,  Havmaage.  Ses  af  og  til  ved  Kysten.  1888, 
Vi  skudt  ved  Rødvig. 

Larus  fuscus,  Sildemaage.  Er  sjælden.  ^^9  1881  gi.  c?  skudt 
ved  Rødvig.     24/2  1888  ?  skudt  ved  Rødvig. 

Larus  marinus,  Svartbag.  Ses  jevnligt,  men  faatallig.  Ikke 
ynglende. 

Larus  glaucus,  Graamaage.  Ses  af  og  til.  ^/i  1894  et  smukt 
udfarvet  Eksemplar  skudt  ved  Klinten. 

Larus  tridactylus,  Ride.     ^t/^q  i^s88  skudt  ved  Rødvig. 

Sterna  hirundo.  Terne.     Faatallig  paa  Træk.     Ikke  ynglende. 

Sterna  macrura,  Havterne.  Sjælden.  1889  ^'^/g  (^  skudt  ved 
Højerup. 

Lestris  longicauda,  Lille  Kjove.  22/3  1906  modtaget  fra  Klinten 
et  raaddent  Eksemplar. 

Lestris  pomatorhina,  Mellemkjove.  I  September  1888  skudt 
paa  Storehedinge  Mark. 


1890, 

V4. 

1891, 

V4. 

1892, 

V4. 

1896, 

'Vb. 

1897, 

31/3. 

1898, 

273. 

1902, 

V4. 

1903, 

^V4. 

1904, 

^V4. 

1909, 

'Vi. 

Phalacrocorax  carbo,   Sk 

arv. 

Cepphiis  gry  Ile,  Tejste.  Fanges  af  og  til  i  Fiskegarn.  Et 
Individ  opholdt  sig  i  en  Aarrække  ved  Klinten,  men  blev  tilsidst 
skudt  —  til  Sorg  for  Fiskerne,  som  vare  komne  til  at  holde  af 
Fuglen. 

Uria  troile,  Lom  vie.  Er  sjælden,  men  sætter  stundom  Livet 
til  i  Fiskegarnene. 

Ardea  cinerea.  Hejre.  En  Koloni  har  Ophold  i  Gjorslev  Skov, 
omtrent  20—30  Reder  —  maaske  flere.  Den  faar  Lov  til  forblive 
der,  men  en  Del  flyvefærdige  Unger  skydes  aarligt  ved  Rederne  — 
som  en  Slags  Sport. 

Ciconia  alba,  Stork.  Yngler  adskillige  Steder.  Ankomsttiderne 
er  noterede  saaledes:   1883,  V*.     1887,  V4.     1888,  V4.     1889,  ^^4. 

1893,  74.  1894,  26/3.  1895,  'Vi. 
1899,  1V4.  1900,  28/3.  1901,  8/4. 
1905,  1^4.    1906,  5/4.    1907,  1^4. 

26/10  1885  skudt  en  ung  c?  ved 
Rødvig.    Den  saas  tidligere  af  og  til.    I  de  senere  Aar  ikke  mere. 

Falco  tinnumiilus ,  Taarnfalk.  Ynglede  i  tidligere  Aar  paa 
Klinten.     Nu  ikke  mere.     Ses  i  Træktiderne. 

Falco  æsalon,  Dvergfalk.  Skydes  af  og  til  om  Efteraaret  i 
Jagttiden  —  saaledes  '^9  1886. 

Falco  subbuteo,  Lærkefalk.  Skal  have  ynglet  i  Gjorslev  Sko- 
vene.    Nu  ikke  mere.     Er  sjælden.     ^^2  1885  skudt. 

Falco  peregriniis,  Vandrefalk.  Efter  Meddelelse  af  Valentiner 
ynglede  den  tidligere  paa  Klinten.  Men  en  lang  Række  Aar  var 
den  der  ikke,  indtil  den  igen  i  de  sidste  Aar  har  forsøgt  at  sætte 
Bo  der.  Den  er  imidlertid  bleven  ynkeligt  forfulgt,  trods  Forbud 
fra  Godsets  Side,  og  de  flyvefærdige  Unger  dræbte  eller  fangede. 
Kridtinspektør  Rosen  har  imidlertid  meddelt,  at  der  endnu  findes 
3  gamle  paa  Klinten  i  dette  Efteraar.  Vandrefalken  er  nu  saa 
sjælden,  at  den  kunde  behøve  at  fredes  i  Yngletiden  de  faa 
Steder,  hvor  den  endnu  findes,  tilmed  da  den  kun  kan  tage 
flyvende  Vildt,  altsaa  navnlig  Duer  og  Krager,  og  saaledes  kun 
i  ringe  Grad  generer  Jagtvildtet.  Jeg  har  to  Gange  i  dens  Kro 
udelukkende  fundet  Kragefjer. 

Diiteo  vulgaris,  Musevaage.  Er  ikke  mere  j^nglende  her.  Ses 
trækkende  om  Efteraar  og  Foraar.  Varieteten  desertoriim  er  skudt 
her  1  Gang  (Borgerskolens  Samling). 

Buteo  lagopns,  Vintermusevaage.  Ses  om  Efteraaret  af  og  til 
i  store  Træk  mod  Vest. 

Aqvila  fiilva,  Kongeørn.  'Vii  1895  blev  en  ^  skudt  i  Ganne- 
skov  (i  min  Samling).    (Skovrider  Anthon  har  skudt  en  ^V*  1873). 

Haliaétus  alhicilla,  Havørn.  Tidligere  saas  den  af  og  til.  I 
1884  eller  1885  saa  jeg  en  Oktoberdag  3  i  Gjorslev  Skov.  -'V12 
1901  blev  et  Eksemplar  (Hun)  skudt  i  Gjorslev  Bøgeskov  (Anthons 
Samling). 

Pernis  apivorus,  Hvepsevaage.  Er  almindelig  paa  Træk;  sær- 
lig om  Efteraaret  ses  den  i  Flokke. 

Milvus  ictinus,  Glente.  I  Firserne  ynglede  den  i  Gjorslev  Sko- 
vene, men  skulde  udryddes,  hvad  der  naturligvis  var  en  smal 
Sag.  I  de  senere  Aar  ses  den  sjældnere  og  sjældnere  paa  Foraars- 
trækket,  hvad  der  tyder  paa  Nedgang  for  den  ogsaa  i  vore  Nabo- 
lande.    Om   dens   Træk   har  jeg  noteret:    1883,  ^Vs.     1884,  ^Vs. 

1885,  5/3.  1886,  ^Vs.  1887,  ^Vb.  1888,  ^Vs.  1889,  '^Vs.  1890,  24/3. 
1891,  173.  1892,  20/3.  1895,  ^o/g.  i896,  Vs.  Derefter  er  den  ikke 
senere  set  paa  Foraarstrækket.  1902  saas  en  ^^/t  og  1903  ^-/s, 
paa  Efteraarstrækket  altsaa. 

Circus  æruginosus,  Rørhøg.  Er  sjælden  paa  Træk.  1909,  V9 
blev  en  ung  Fugl  skudt  paa  Gjorslev  (min  Samling). 

Circus  cyanens,  Blaa  Kjærhøg.  Ses  sjældent,  mest  om  Foraaret. 

1886,  30/4  blev  en  ^  funden  død,  anskudt  8  Dage  forud.  1898, 
^V*  et  Eksemplar  skudt. 

Accipiter  nisus,  Spurvehøg.  Er  ikke  ynglende.  Almindelig 
paa  Træk. 

Astur  palumbarius,  Duehøg.  Er  ikke  ynglende.  Tidligere 
nogenlunde  almindelig,  nu  yderst  sjælden. 

Pandion  haliaétus,  Fiskeørn.  Et  Par  ynglede  i  Gjorslev  Skov 
(Kongeskov),  men  ^V5  1886  blev  de  skudte  ved  Reden,  og  dermed 
var  deres  Saga  endt.  1888,  ^^k  en  ^  skudt  ved  Vallø.  1907, 
21/4  og  2^/4  set  et  Eksemplar  fiskende  ved  Møllesøen.  Den  vilde 
rimeligvis  nu  faa  Tilladelse  til  at  yngle  i  Skovene,  om  den  ind- 
fandt sig,  men  det  sker  vel  næppe,  desværre. 

Nyctale  funerea  (Tengmalmi),  Per\eug\e.  1885,  ^^4  skudt.  1896, 
Vil  skudt,  ^S'ii  funden  død. 

Snrnia  nlula,  Høgeugle.  1900,  -2/9  skudt  ved  Højerup  (af  Apo- 
theker  Siinckenberg).  Apotheker  Baagøe  kastede  længselsfulde 
Blikke  efter  den,  men  en  Dag  stod  den  paa  mit  Bord  med  følgende 
heldige  Rim :  Nu  kan  jeg  ikke  skjule,  at  De  skal  have  denne  Ugle. 


Sijrniiim  ahico,  Natugle.  Hist  og  her  ynglende  —  ogsaa  her 
i  Byen  —  men  faatalhg. 

^Otiis  brachyotus,   Mosehornugle.     Ses  af  og  til  om  Efteraaret 
paa  Træk. 

Otiis  uiilgaris,  Skovhornugle.  Yngler  hist  og  her  i  Skovene, 
men  fældes  ofte  ved  en  F'ejltagelse  for  en  Sneppe. 

Nyctea  nivea.  Sneugle.  1894,  Vs  indleveret  fra  Fakseegnen, 
rimeligvis  skudt  ^  3.  1896,  Vn  skudt  ved  Holtug.  1904,  20/12  set 
i  Gjorslev  Skov. 

Sirix  flammea,  Slørugle.  Fandtes  tidligere  hist  og  her  yng- 
lende, men  er  nu  udryddet.  1901,  ^^k  blev  det  sidste  Eksemplar 
Iskudt  i  Havnlev  i  et  Dueslag. 

Syrrhaptes  paradoxus,  Steppehøne.  For  dens  bekendte  Fore- 
komst i  1888  er  andetsteds  af  H.  Winge  gjort  udførligt  Rede. 
Om  Forekomsten  her  paa  Egnen  har  jeg  noteret:  Paa  Søholm 
Mark  fandtes  en  Flok  paa  ca.  50  Stykker  og  maaske  en  mindre. 
Den  11/5  blev  en  ung  ?  skudt,  den  ^Vs  2  ?,  -'8/5  set  1  Flok, 
^'/7  set  en  lille  Flok.  Efter  den  Tid  iagttoges  den  ikke  mere 
med  Sikkerhed. 

Coliimba  oenas,  Huldue.  Yngler  ikke  her,  da  Lokaliteterne 
ikke  passer.     Store  Flokke  ses  trække  om  Foraaret. 

Columba  palumbus,  Ringdue.     Er  almindeligt  ynglende. 

Caprimiilgus  eiiropæiis,  Natravn.  Vides  ikke  ynglende.  Ses  af 
og  til.  Skudt  1884,  ^Ve.  1901,  ^Vs  c?-  1906, ^V9  set  en  jagende 
i  Tusmørket.     1908,  V5  set  1. 

Cypselus  apus,  Mursvale.  Yngler  ret  talrig  og  nu  tiltagende 
efter  nogle  Aars  Nedgang  her  i  Byen.  Ankomsttiderne  og  Bort- 
rejsen fra  Byen  er  noteret  saaledes:  1884,  1*^/5— "Vs.  1885,  "^Vs— ? 
1886,  ^•^/5-^^^8.  1887,  ^/5— 278.  1888,  Vs-'Vs.  1889,  ^Vs— 'Vs. 
1890,  ^2/5—^^/8.  1891,  1^5—2^8.  1892,  ^Vs— ^Vs.  Den  V9  saas 
6—7  Stykker  i  stærk  Fart  mod  Syd.  1893,  ^Vs— '?  1894,  V^—^Vs. 
1895,  ikke  noteret.  1896,  ^Vs— ^Vs.  Den  24/9  set  1.  1897,  i^a— ? 
1898,3/5-?  1899,  i-i/s-Ws.  1900,  Vs— "Vs.  1901,  Vs— 'Vs-  1902, 
i°/5-28/8.  1903,  6/5— ^V8.  1904,  i»/5— 21/8.  1905,  ^^a— ?  1906, 
^/5— 178.     1907,  Vs— "Vs.     1908,  ikke  noteret.     1909,  ^Vs— ^Vs. 

Coracias  garriila,  Ellekrage.  I  tidligere  Aar  saas  den  af  og 
til  om  Foraaret,  men  i  de  senere  Aar  er  den  ikke  iagttaget. 
Mon  denne  vidunderhgt  skjønne  Fugl  er  sin  Undergang  nær? 
Undre  paa  det  kan  man  ikke,  da  den  ganske  ulovligt  nedskydes, 
hvor  den  træffes  paa  sin  Vandring  mod  Nord.    1885,  ^/s  blev  1 

Eksemplar  skudt.  1887,  -''1%  saa  jeg  1.  1890,  Vs  1  skudl  i  Uaa- 
hoved  Skov.  Vs  blev  to  set  i  Gjorslev  Dyrehave.  1891,  Vs  1  skudt 
i  Gjorslev  Skov.  1894,  ^Vs  set  1  i  Søholm  Have;  opholdt  sig  der 
i  flere  Dage.  1897,  Vs  1  skudt  i  Stubbekrogen.  1898  set  en  ved 
Arnøje. 

Alcedo  ispida,  Isfugl.  1887,  ^Vi  skudt  ved  Vemmetofte.  1898, 
Vs  set  1  ved  Gjorslev  Møllesø.  Senere  paa  Aaret  var  2 — 3  stadig 
tilstede  der.    1906,  ^Vz  set  1  ved  Stevns  Aa. 

ClicuIiis  canoriis,  Gjøg.  Almindeligt  forekommende.  Ungen 
ses  oftest  med  gul  Vipstjert. 

lynx  torqvilla,    Vendehals.    Ses  i  Træktiderne  enkeltvis. 

Dendrocopiis  major,  Stor  Flagspet.  Er  ynglende  men  meget 
faatallig.    Tidligere  almindeligere. 

Upupa  epops.  Hærfugl.  1898,  ^Vs  set  1  i  Gjorslev  Dyrehave. 
1899,  30/4  1  skudtved  Renge.  1905,^^4  1  skudt  i  Kongeskov  (kom 
i  min  Samling). 

Garridiis  glandarius,  Skovskade.  Findes  faatallig,  som  Regel 
parvis,  i  Skovene.  Er  ynglende.  1895  var  den  meget  talrig  (ind- 
vandret?). 

Niici fragå  caryocatactes&varmacrorhynciis,  Nøddekrige.  Enkelte 
Aar  sker  en  Indvandring,  næsten  udelukkende  macrorhynchns. 
Saaledes  1887,  hvor  Eksemplarer  blev  skudt  ^V%  'V%  ^V%  ^Vio 
og  -^/lo.  Et  Eksemplar  var  N.  c.  typicus  (kom  i  Valentiners  Sam- 
ling). 1893  blev  2  skudt  "/g  og  -^9.  Den  var  meget  talrig  til- 
stede. Samme  Aar  blev  den  skudt  ^/lo  (Holtug),  ^/lo  (Sierslev),  ^^lo 
ved  Storehedinge.    Den  ^^/lo,  ^^/lo  og  ^Vio  saas  mange. 

Pica  caudata,  Skade.  Findes  ynglende,  men  er  stærkt  af- 
tagende, rimeligvis  paa  Grund  af  Maarens  stærke  Spredning.  Fra 
1885—1888  opholdt  her  sig  et  hvidgult  Individ,  der  i  1887  og 
1888  var  parret  med  en  Skade  af  almindelig  Farve.  Hvert  Aar 
fremkom  2  lyse  og  2  mørke  Unger,  som  blev  dræbte,  og  i  1888 
blev  selve  Fuglen  skudt  i  Holtug.  Det  var  jo  en  sjælden  Fugl, 
og  saa  maatte  den  bort. 

Corvas  monedula.  Allike.  Talrigt  ynglende  i  Storehedinge 
Kirketaarn. 

Corviis  frugilegus,  Raage.  En  ret  stor  Koloni  findes  i  Høj- 
strup  Skov.  Den  forfølges  nu  kraftigt,  da  Landmanden  mener 
at  have  opdaget  dens  Skadelighed. 

Connis  cornix,  Krage.  Almindelig  endnu  trods  ivrig  For- 
følgelse. 

Corvus  corax.  Ravn.  Ynglede  tidligere  paa  Stevns  Klint  og 
saas  jevnlig.    Er  nu  udryddet. 

Laniiis  coUyrio,  Tornskade.  Er  almindeligt  ynglende  og  synes 
tiltagende  i  Mængde. 

Lanius  exciibitor,  Stor  Tornskade.  Ses  ikke  sjældent  om 
Efteraaret  og  Foraaret,  enkeltvis. 

Oriolus  galbiila,  Pirol.  1880,  ^Vs  blev  1  c?  skudt  i  Gjorslev  Skov. 
Der  fandtes  2.    (Skovrider  Anthons  Samling). 

Ampelis  garriila,  Silkehale.  Ses  af  og  til  ret  talrigt  om  Vin- 
teren, saaledes  1893,  1895,  1903. 

Hirundo  riparia,    Digesvale.   Yngler  her,  men  ikke  i  stort  Tal. 

Hirundo  urbica,  Bysvale.  Yngler  ret  almindeligt,  men  den 
sjmes  i  de  senere  Aar  aftagende  i  Antal.  Ankomsttiderne  for 
Storehedinge  er  noterede  saaledes:  1885,  ^^/i.  1886  ikke  noteret. 
1887,  Vs.  1888,^75.  1889,  V5.  1890,^/5.  1891,  ikke  noteret.  1892, 
13/5.  1893, 1^5.  1894, 1%.  1895,  ^Vs.  1896,  Vs.  1897,  ^Vs.  1898,  Vs. 
1899,  12/5.  1900,  25/5.  1901,  21/5.  1902,  i'/s.  1903,  Vs.  1904,  ^3/5. 
1905,  ^Vs.    1906,  Vs.    1907,  Vs.    1908,  ikke  noteret.    1909,  -«/5. 

Hirundo  riistica,  Forstuesvale.  Almindeligt  ynglende  overalt. 
Ankomsttiderne  her  til  Byen  er  noterede:  1884,  Vs.  1885,  ^Vi. 
1886,  V5.  1887,30/4.  1888,30/4.  1889,5/5.  1890,^5/4.  1891,75.  1892, 
8/5.  1893,2/5.  1894,28/4.  1895,2/5.  1896,  «%.  1897,  28/4.  i898,  2/5. 
1899,  20/4.  1900,  75.  1901,  28/4.  1902,  274.  1903,  75.  1904,  22/4. 
1905,  75.    1906,  75.    1907,  75.    1908,  75.    1909,  ^74  (en  enkelt). 

Sitta  europæa,    Spetmeise.    Yngler,  men  faatallig. 

Alaiida  arborea,  Hedelærke.  Paa  en  bestemt  Mark  Nord 
for  Byen  træffes  hvert  Efteraar  i  September  en  lille  Flok  Hede- 
lærker, laar  var  den  talrigere,  vistnok  en  Snes  Stykker.  Jeg  er 
tilbøjelig  til  at  tro,  at  Fuglen  her  har  fundet  en  Yngleplads,  da 
det  dog  vilde  være  forunderligt,  om  man  netop  paa  den  Mark 
saa  hyppigt  skulde  træffe  trækkende  Fugle,  løvrigt  ses  Fuglen 
kun  af  og  til  andre  Steder. 

Alaiida  arvensis.  Lærke.  Almindeligt  ynglende.  Af  og  til  over- 
vintrer den  eller  kommer  i  hvert  Fald  saa  tidligt,  saa  det  om- 
trent bliver  ensbetydende  dermed. 

Alauda  cristata,  Toplærke.  1890,  7i  blev  1  skudt  ved  Store- 
hedinge. 1907, 271  set  2  ved  Holtug,  som  stadig  var  tilstede  og  var 
vel  kjendte  af  Befolkningen  derude.  1908,  272  saa  jeg  dem  endnu, 
men  den  ^711  var  kun  en  at  opdage,  og  i  1909  er  de  ikke  sete. 

Alauda  alpestris,  Bjerglærke.  1886,  ^^/2  blev  2  ^  og  1  c^  skudt 
ved  Lillehedinge.    1887,  Vi  1  ?  skudt. 

Stiirniis  uiilgaris,  Stær.  Talrigt  ynglende.  Ankomsttiden  er 
noteret  saaledes:  1884,^2.  1885,21/1.  1886,  Vi.  1887,  V2.  1888, 
V2.  1889,  2V2.  1890,10/2.  1891,22/2.  1892,^2.  1893,  21/2.  1894,  V2. 
1895,  12/8.  1896,  11/2.  1897,  ^8/2.  1898,  1^/2.  1899,  ^^'i.  1900,  20/2. 
1901,  2/2.  1902,  ^2.  1903,  1V2.  1904,  '^2.  1906,  ^'h.  1907,  'V2. 
1908  ikke  noteret.     1909,  26/2. 

Pastor  rosens,  Rosenstær.  1899  -^/e  modtog  jeg  et  Eksemplar 
fra  Højerup,  der  var  skudt  Ve,  men  atter  kastet  bort,  da  Ved- 
kommende trode,  det  var  en  bortfløjet  Burfugl.  Den  var  slemt 
medtaget,  men  det  lykkedes  at  redde  Skindet. 

Troglodytes  parvuhis,  Gjerdesmutte.  Er  ynglende,  men  ikke 
meget  talrig   undtagen  i  Træktiderne. 

Certhia  familiaris,  Træpikker.  Vides  ikke,  om  den  er  ynglende. 
Almindelig  paa  Trækket. 

Cinclus  aqvaticus,  Vandstær.  Er  skudt  en  enkelt  Gang  (Skolens 
Samling).    1899,  23/12  saa  jeg  en  Vandstær  ved  Bækken  i  Bjelkerup. 

Accentor  modiilaris,  Jernspurv.  Vides  ikke,  om  ynglende.  Al- 
mindelig som  Trækfugl,  men  enkeltvis. 

Pariis  major,  Musvit.    Er  almindeligt  ynglende. 

Pams  coeriileus,  Blaameise.    Er  ynglende. 

Pams  ater,  Sortmeise.  Er  ynglende  i  Gjorslev  Skov.  1888 
Vi  modtaget  1  Eksemplar  fra  Gjorslev.  Senere  ofte  set  den  i 
Granskoven. 

Pams  paliistris,    Graameise.    Ikke  talrig.    Ynglende. 

Acredula  caudata,  Halemeise.  Ses  hist  og  her  i  Smaaflokke. 
Har  ikke  set  dens  Rede. 

Sylvia  cinerea,    Tornsanger.    Er  almindeligt  ynglende. 

Sylvia  curmca,  Gjerdesanger.  Talrigt  ynglende.  Om  dens 
Ankomst  er  noteret:  1886, 'Vs.  1887,  Vs.  1888,^5.  1889,^/5.  1890, 
^5.  1891,  V5.  1894,2/5.  1897,284.  1898,  Vs.  1899, 2«/4.  1901,  Vs. 
1906,   Vs.    1907,  '2/5. 

Sylvia  atricapilla,    Munk.    Ret  almindelig,  ynglende. 

Sylvia  hortensis,    Havesanger.    Ligeledes. 

Hypolais  icterina,    Gulbug.    Er  ynglende. 

Acrocephalns  arandinaceus,  Rørsanger.  Er  ynglende,  ikke  talrig. 

Acrocephalus  phragmitis,   Sivsanger.    Er  almindelig,  ynglende. 

Locnstella  flnviatilis,  Flodsanger.  1883,  79  faldt  denne  Fugl 
paa  Stevns  Fyr  (findes  paa  Zool.  Museum). 

Phyllopseiistes  trochilus,  Løvsanger.  Er  almindelig,  j^nglende. 
Om  Ankomst  er  noteret:  1886,2^4.  1887,28/4.  1889,  Vs.  1890,  Vs. 
1892,27/4.  1894,  \/5.  1895,25/4.  1896,  Vs.  1897,28/4.  1898,  Vs.  1899, 
2/5.    1900,  \5.    1902,  18/5.    1907,  ^Vs. 

Phyllopseiistes  rufus,  Gransanger.  Er  kun  set  som  falden 
paa  Stevns  Fyr. 

Regiilus  cristatiis,  Fuglekonge.  Findes  i  Granskovene  ogsaa  om 
Sommeren  og  er  vel  altsaa  ynglende  her.    Paa  Træk  meget  talrig. 

Anthiis  pratensis,    Engpiber.    Findes  almindelig,  ynglende. 

Anthus  obsciiriis,  Skjærpiber.  Sjælden  set.  1897,  ^/i  skudt  ved 
Rødvig. 

Anthus  campestris,  Markpiber.  Almindelig  paa  Træk.  Vides 
ikke  ynglende. 

Anthus  arboreus.  Skovpiber.  Ret  almindelig.  Vistnok  ynglende. 

Motacilla  ftaua,  Gul  Vipstjert.  Er  ret  almindelig,  dog  næppe 
saa  talrig  som  Hvid  Vipstjert.  Ynglende.  Er  den  eneste,  jeg  har 
bemærket  som  Pleiemoder  for  Gjøgeungen. 

Motacilla  alba,  Hvid  Vipstjert.  Er  almindelig,  ynglende.  Mine 
Optegnelser  om  dens  Ankomst  er  enten  upaalidelige,  eller  ogsaa 
er  dens  Ankomst  stærkt  vexlende.  1884,  V*.  1885,  V*.  1886,  26/3. 
1887,12/4.  1888, -^Vs.  1889, 2V3.  1890,  V4.  1891,8/4.  1892,22/3.  1893, 
i«/3.  1894,  18/4.  1895,  2/4.  1896,  'Vi.  1897,  2/5.  1898,  Vi.  1899,  Vs. 
1900,  ^8/4.  1901,  ^4.  1902,  V4.  1903,  22/4.  1904,  V4.  1907,  'Vi. 
1909,  22/4. 

Turdus  iliacus,    Vindrossel.    Almindelig  paa  Trækket. 

Turdus  miisiciis,  Sangdrossel.  Faatallig  ynglende.  Paa  Efter- 
aarstrækket  talrig.    Falder  ofte  i  Mængde  paa  Stevns  Fyr. 

Tiirdus  viscivoriis,  Misteldrossel.  Ret  sjælden  og  kun  paa 
Trækket. 

Turdus  pilaris,  Sjægger.  Forekommer  i  Flokke  Efteraar  og 
Vinter.    Endnu  i  April  ses  Flokke. 

Turdus  torqvatiis,  Ringdrossel.  Ret  sjælden.  Ses  kun  paa 
Trækket. 

Turdiis  merula,  Solsort.  Meget  almindelig,  ynglende.  Mængden 
tiltagende  og  adskillige  ere  blevne  Standfugle  her  i  Byen,  hvor 
de  fodres  adskillige  Steder. 

Saxicola  oenanthe,  Stenpikker.  Hist  og  her  ynglende.  Ofte 
talrig  paa  Trækket  om  Foraaret.  Ankomsttiden  følgende:  1885, 
174.  1886,26/3.  1887,  V4.  1889,22/4.  1890,  V4.  1891,15/4.  1892,  10/4. 
1893,  »74.    1894,  8/4.    1895,  'Vi.    1896,  27/4.    1897,  ^'/s.    1898,   1V4. 


14 

1899,  -Vs.  1900,  22/4.  1901,  V4.  1902,  22  4.  1904,  ^Vi-  1905,  ^Vi. 
1909,  V4. 

Praticola  rubetra.  Bynkefugl.  Almindeligt  ynglende.  Ankomsten 
er  noteret  saaledes :  1886,  "V*.  1887, '-V4.  1889,^5.  1890,8/5.  1891, 
2/5.  1892,28/4.  1893,^5.  1894,8/5.  1895,  V5.  1896,  Vs.  1897,  ^Vi. 
1898,8/5.  1900,1%.  1901,^5.  1902,29/4.  1905, 20/4.  1906,^3/5.  1907, 
'Vb.    1909,  Vs. 

Ruticilla  phoenicura,  Rødstjert.  Har  fundet  dens  Rede  1  Gang. 
Er  almindelig,  særlig  paa  Foraarstrækket.  Om  Ankomsten  er 
noteret:  1886,30/4.  1887,2^4.  1888,  Vs.  1889,  ^Vs.  1890,  Vs.  1891, 
25.  1892,28/4.  1893,10/5.  1894,  i'Vs.  1895,^5.  1897,  ^Vs.  1898,  Vs. 
1901,  »/5.    1902,  18/5.    1904^  17/5     1906,  Vs.    1907,  21/4.    1909,  ^Vs. 

Erithacns  nibeciila,  Rødkjælk.  Sikkert  ynglende.  Almindelig, 
især  paa  Efteraarstrækket. 

Cyanecula  svecica,  Blaakjælk.  1881,  ^^/a  faldt  1  paa  Stevns 
Fyr,  gul  Plet.  (Borgerskolens  Samling).  1883,  ^/g  faldt  atter  1  paa 
Stevns  Fyr  (ung  Fugl). 

Liiscinia  philomela,  Nattergal.  Var  tidligere  særdeles  talrig 
tilstede,  men  fra  1885  er  den  aftaget  stærkt  i  Byens  Omegn. 
Yngler  endnu  i  Gjorslev  og  Søholm  Haver,  dog  ogsaa  aftagende. 
I  Skovene  findes  den  kun  hist  og  her. 

Muscicapa  atricapilla,  Broget  Fluesnapper.  Ses  mest  om  For- 
aaret  paa  Trækket,  ofte  talrig. 

Muscicapa  grisola,  Graa  Fluesnapper.   Er  almindelig,  ynglende. 

Passer  domesticiis,  Spurv. 

Passer  montaniis,  Skovspurv. 

Fringilla  coelebs,  Bogfinke.  Meget  talrig.  Om  Efteraaret  store 
Træk. 

Fringilla  montifringilla,  Kvæker.    I  enkelte  Vintre  meget  talrig. 

Coccothraiistes  vulgaris,  Kjernebider.  Faatallig,  ynglende  (i 
Gjorslev  Skov). 

Chrysomitris  spiims,  Sisken.  Er  ret  sjælden  og  ses  kun  om 
Vinteren. 

Cardiielis  elegans,  Stillids.  Er  almindelig  ynglende  og  synes 
at  tiltage  i  Mængde. 

Lignriniis  chloris,  Svenskirisk.    Er  almindelig,  ynglende. 

Cannabina  linota.  Tornirisk.  Er  almindelig,  ynglende.  Denne 
ellers  meget  sky  Fugl  hygger  sin  Rede  tillidsfuld  i  Hække,  hvor 
Mennesker  færdes  forbi,  og  lader  sig  i  den  Periode  ikke  let  forstyrre. 

Pijrvhula  vulgaris,   Dompap.    Denne   smukke   Fugl   er  ingen 

sjælden  Vintergæst  og  ses  hyppigt  i  de  talrige  Rønnebærtræer 
langs  Veiene. 

Pinicola  emicleaior,  Krognæb.  Er  sjælden.  1890,  ^Vio  skudt 
ved  Renge  (rød  Han),  ^^/u  (en  Hun). 

Emberiza  schoeniclus,  Rørspurv.  Vides  ikke  ynglende,  men 
gjør  det  formodentlig  paa  egnede  Steder.     Er  i  hvert  Fald   ikke 

Emberiza  hortiilana,  Hortulan.  Har  set  den  2  Gange,  men 
ikke  noteret  Tiden. 

Emberiza  citrinella,  Gulspurv.    Meget  talrig. 

Emberiza  miliaria,  Bomlærke.    Meget  talrig. 

Emberiza  niualis,  Snespurv.  Ses  hyppigt  i  strængere  Vintre, 
og  da  af  og  til  i  store  Flokke. 

Kaster  man  nu  Blikket  tilbage  paa  de  forløbne  Aar,  kan 
man  ikke  nægte,  at  Billedet  af  Fuglelivet  her  i  Stevns  er  ganske 
broget,  idet  der  altsaa  er  konstateret  set  188  Arter,  men  man 
maa  dertil  bemærke,  at  de  fleste  er  Fugle,  som  kun  hviler  ud 
her  for  at  gaa  videre,  og  at  kun  73  Arter  er  eller  har  været 
ynglende.  Heraf  er  der  4,  som  er  tvivlsomt  ynglende,  og  5  er 
ganske  forsvundne,  og  det  netop  5,  som  i  høi  Grad  vilde  have 
smykket  Faunaen,  nemlig  Lærkefalken,  Glenten,  Fiskeørnen, 
Ravnen  og  Sløruglen.  Af  sikkert  ynglende  er  her  da  64  Arter 
tilbage.  For  en  Del  skyldes  dette  Naturforholdene,  idet  Landets 
Beskaffenhed  ikke  byder  paa  Redepladser  for  Vaderne  og  Maage- 
slægten. Saa  meget  bedrøveligere  er  derfor  Udryddelsen  af  de 
store  og  smukke  Fugle,  og  naar  dertil  kommer,  at  adskillige  af 
de  hidtil  trufne  Fugle  enten  er  saa  sjældne,  saa  at  man  egentlig 
ikke  kan  regne  med  dem,  og  at  andre  er  aftagende  i  kjendelig 
Grad,  vil  man  vist  indrømme,  at  Udsigt  til  et  mangfoldigt  Fugle- 
liv for  Fremtiden  kun  er  ringe.  Dertil  kommer,  at  naar  et 
Menneske  blot  en  Gang  formoder  at  se,  at  en  Fugl  gjør  nogen 
Skade,  lægges  den  og  dens  Kammerater  straks  for  Had;  naar 
saaledes  Landmændene  i  de  senere  Aar  har  erklæret  Krig  mod 
Stormmaager,  Hættemaager  og  Raager,  maa  det  siges  dels  at 
bero  paa  et  Feilsyn,  dels  paa  Snæversyn,  som  ikke  er  stort 
bedre  end  en  Notits  i  et  Blad  om,  at  Svalerne  var  skadelige, 
da  de  fangede  Bier! 

ALEXANDER  KIELLAND  OG  FUGLENE. 

AK 

O.   HELMS. 

I'OKKDKAG  HOLDT  I   »DANSK  ORNITHOLOGISK    KORENING- 

Kæmper  man  for  en  Sag,  saa  gælder  det  om,  at  ens  Ord 
naar  ud  og  faar  Tag  i  en  stor  Del  af  Befolkningen,  helst  rækker 
længere  end  til  den  lille  Kreds,  som  læser  Fagskrifterne.  Dig- 
ternes Værker  spredes  vidt  ud,  læses  og  drøftes,  paavirker  Sindene; 
det  er  gode  Forbundsfæller  at  have.  Man  kan  nu  ikke  paastaa, 
at  Ornithologien  gennemgaaende  staar  i  stor  Gæld  til  nordisk 
Digtekunst;  medens  flere  af  de  nordiske  Malere  har  kastet  sig 
over  Fuglenes  Liv  og  givet  smukke,  sande  og  forstaaelsesfulde 
Billeder  heraf  —  jeg  kan,  for  blot  at  tage  et  Navn  fra  hvert 
af  de  skandinaviske  Lande,  nævne  Bruno  Liljefors,  Thorolf 
Holmboe  og  Johannes  Larsen  — ,  saa  finder  vi  ikke  noget 
tilsvarende  blandt  Forfatterne,  bortset  fra  dem,  hvis  Forfatter- 
skab direkte  og  udelukkende  eller  væsentlig  bestaar  i  Skildringer 
af  Naturen,  og  for  hvem  vi  som  Type  her  hjemme  har  Boganis. 
Blandt  de  egentlige  Digtere  findes  i  dansk  Litteratur  kun  en, 
som  med  virkelig  Forstaaelse  og  Kærlighed  har  skildret  os  Fuglenes 
Liv,  og  gennem  hvis  Arbejde  man  mærker  gennemgribende  Kend- 
skab til,  og  Samliv  med  Fuglene;  det  er  Sten  Blicher;  den  Fugl, 
som  han  særlig  har  besunget,  er  Lærken,  af  hvis  Liv  man 
finder  talrige  Træk  i  nogle  af  hans  skønneste  Digte,  bl.  a.  det 
berømte  »Hedelærken  til  Nattergalen«.  Men  at  han  ogsaa  har 
Kendskab  til  andre  Fugle,  derom  vidner  tilfulde  hans  smukke 
lille  Digtsamling  »Trækfuglene«,  hvori  findes  Digte  om  alle  de 
almindelige  Trækfugle,  og  en  Hilsen  til  dem  ved  deres  Ankomst 
om  Vaaren.  Samlingen  selv,  der  burde  findes  paa  enhver  Orni- 
thologs  Boghylde,  er  iøvrigt  kun  lidt  kendt,  og  egentlig  mest  for 
det  stemningsfulde  Indledningsdigt,  der  begj-^nder  med  den  ve- 
modige Linje  »Sig  nærmer  Tiden,  da  jeg  maa  væk«.  Ellers  er 
det  ikke  overvældende,  hvad  man  finder  om  Fugle  i  dansk  Skøn- 
litteratur, naar  netop  undtages  Lærken,  som  er  besunget  paa 
Kryds  og  Tvers,  fra  Chr.  Winther  til  Jeppe  Aakjær,  ofte  med  sær- 
deles indgaaende  Forstaaelse.  Valdemar  Børdam  har  i  sine  senere 
Digtninge  vel  jævnlig  skrevet  om  Fugle,  men  det  er  i  Almindelig- 
hed i  Sammenhæng  med  drabelige  Jagtbedrifter,   ligesom   ogsaa 

et  vildt  Jægermod  besjæler  Johannes  V.  Jensen,  naar  han  skriver 
om  Fugle. 

Fr.  Grundtvig,  der  i  1880  udgav  en  lille  Bog  om  »Fuglene  i 
Folkets  Digtning  og  Tro«,  klager  netop  deri  ogsaa  over  vore 
Digteres  Mangel  paa  Sans  for  de  Emner,  der  ligger  i  Fuglelivet, 
og  siger,  at  naar  Digterne  først  faar  Øjet  op  derfor,  vil  vi  kunne 
vente  Værker  af  stor  og  sjælden  Skønhed;  de  er  imidlertid 
ikke  komne. 

Ej  heller  de  store  norske  Digtere  har  vist  Fuglene  kendelig 
Interesse.  I  Jonas  Lies  Bøger  forekommer  kun  lejlighedsvis  som 
Staffage  en  Gøg  eller  Drossel,  eller  nu  og  da  en  anden  Fugl, 
der  dog  for  det  meste  kun  har  symbolsk  Betydning,  en  Lom  eller 
en  Tjur.  Ibsen  har  blandt  sine  Digte  vel  skrevet  nogle,  der 
røber  Kendskab  til  og  Forstaaelse  af  Fuglenes  Liv,  saaledes  som 
»Ederfuglen«  og  »Stormsvalen«,  men  Symboliken  i  dem  er  saa 
tydelig,  at  man  ikke  fejler  i,  at  Digtet  er  skrevet  for  dens  Skyld. 

Men  der  er  en  blandt  de  store  norske  Digtere,  som  i  sine 
Værker  viser  en  indgaaende  Forstaaelse  af  Fuglene  og  tillige  en 
dybere  Kærlighed  til  dem,  som  kommer  frem  paa  forskellig 
Maade,  og  netop  stemmer  godt  overens  med  den  Maade,  hvorpaa 
vor  Forening  søger  at  virke,  og  det  er  Alexander  Kielland.  Ved 
fornylig  at  læse  hans  Breve,  slog  det  mig  igen,  hvor  varm  In- 
teresse han  havde  haft  for  Fuglelivet,  og  det  viser  sig  tydeligt 
paa  adskillige  Steder  i  hans  Bøger. 

Kielland  var  født  og  levede  det  meste  af  sit  Liv  i  Stavanger. 
Allerede  i  sin  Ungdom  boede  han  om  Sommeren  paa  Jæderen, 
og  senere  boede  han  der  Sommer  og  Vinter  igennem  nogle  Aar. 
Intet  Sted  i  Norge  findes  der  vel  heller  et  saa  rigt  Liv  af  Strand- 
fugle som  paa  Jæderen,  et  af  de  klassiske  Steder  for  norsk 
Fugleliv,  hvorfra  bl.  a.  Collett  har  en  Del  af  sit  Kendskab  til 
norske  Vadefugle,  og  hvorfra  Barth  ^  har  givet  sin  mesterlige  Be- 
skrivelse. Jæderen  kaldes  den  flade  Strækning  af  Norges  Kyst 
der  ligger  imellem  Stavanger  og  Egersund,  begrændset  af  Havet 
paa  den  ene  Side,  og  de  1^/2 — 2  Mil  indenfor  dette  liggende  Bjærg- 
landskaber  til  den  anden  Side.  Den  bestaar  for  en  stor  Del  af 
Lyngmarker  med  Tørvemoser  imellem;  yderst  ude  ved  Stranden 
er  der  ikke  som  ellers  paa  Norges  Vestkyst  Skærgaard  og  Klippe- 
kyst, men  flade  Strandpartier,  hvoraf  mest  kendt  er  Jæderens 
Rev,  der  fladt  strækker  sig  ud  i  Vandet.  Paa  den  sandede 
^  I.B.Barth:    Naturskildringer  og  Optegnelser.    Christiania  1877. 

Strandbred  ligger  opskyllet  Masser  af  Tang,  og  her  er  det  Sted, 
hvor  Strandfuglene  særlig  holde  til.  Inde  imellem  Lyngfladerne 
ligger  større  og  mindre  Søer  med  talrige  ynglende  Ænder,  og 
spredt  omkring  ligger  Gaardene.  Det  er  denne  Lokalitet,  som 
er  beskrevet  i  talrige  af  Kiellands  Bøger,  det  er  her  ude  Richard 
Garman  i  »Garman  og  Worse«  var  Fyrforvalter,  det  var  her  at 
Njædel  i  »Arbejdsfolk«  kørte  Tang  og  gravede  Grøfter.  Fugle- 
livet paa  Jæderen  er  iøvrigt  vel  kendt  og  beskrevet  af  Collett, 
Barth  og  Adjunkt  Bahr  i  ^Stavanger,  et  Fugleliv  saa  rigt  som 
kun  faa  Steder.  Kielland  selv  giver  en  kort  og  malerisk  Be- 
skrivelse af  dette  Fugleliv  i  Vaartiden  i  »Lodsoldermand  Seehus's 
Breve«,  »Og  Viben  hun  kom  en  Morgen  saa  blank  paa  Ryggen 
som  vore  hun  poleret  udaf  Bronze,  med  Toppen  tilvejrs,  og 
kastende  sig  i  Luften  som  en  Dolphin  i  Sjøen,  med  Hovedet 
ned  og  Sterten  op,  og  raabte  og  skreg,  saa  kali  som  han  var 
og  er;  men  Lærken  er  dog  den  galneste  til  at  sjunge,  uden 
Pardon  og  Ophør,  saa  lang  Dag  er,  og  Kjelden  er  kommen  og 
staar  og  vipper  paa  samme  Stenen  som  ifjor,  og  Ringgaasen  og 
Linerlen«.  Kielland  kendte  Fuglene  godt,  kendte  deres  Reder 
og  Æg,  iagttog  deres  Yngleforhold.  At  han  har  tænkt  nærmere 
over  disse  Ting,  mærker  man  paa  tiere  Steder.  Mange  direkte 
Iagttagelser  har  man  vel  ikke  optegnet  fra  ham ,  men  bl.  a.  en 
ganske  interessant,  nemlig  hvad  han  mener  (irunden  er,  til  at 
Vildgæssene  flyver  i  Kile,  noget  som  der  jo  ofte  spørges  om. 
Herom  handler  et  helt  lille  Brev,  der  hedder  Høst,  og  som  staar 
i  hans  Bog  »Mennesker  og  Dyr«.  Han  har  ude  paa  Jæderen 
ved  de  store  Aarrevande  set  Vildgæs  i  Tusindvis,  set  dem  hvile 
sig  om  Natten  eller  om  Dagen  trække  forbi  i  lange  Kiler  eller 
Linjer,  og  hele  hans  Udvikling  derom  er  interessant,  ogsaa  set 
fra  et  ornithologisk  Synspunkt.  Til  Tidsskriftet  »Naturen«  sendte 
han  ogsaa  af  og  til  et  og  andet  lille  Bidrag.  1  selve  Kiellands 
Romaner  holder  han  sig  i  Almindelighed  strængt  til  sit  Emne, 
kun  i  en  af  dem  »Arbejdsfolk«  skyder  han  et  Kapitel  ind,  der 
udelukkende  handler  om  F'ugle,  det  bekendte  Sted,  hvor  Fuglene 
sidder  nede  ved  Nilen  og  holder  Generalforsamling,  om  de  skal 
drage  nordpaa ,  et  af  de  skønneste  Steder  maaske  i  alle  hans 
Bøger;  der  skildres  bl.  a.  ogsaa,  hvorledes  Trækfuglene  kommer 
efterhaanden  saa  langt  mod  Nord  som  til  Norge,  hvorledes  For- 
aaret  her  skrider  frem,  og  Vaaren  endelig  er  kommen.  »Og 
Solen    skinnede    saa    varmt    og    fornøjet,    og  Vinden    kom    bæ- 

rende  med  endnu  mere  Varme  Sønden  fra,  og  til  Slut  kom  Gøgen 
som  Overceremonimester,  for  at  se  om  alt  var  i  Orden;  han 
fløj  hid  og  did,  satte  sig  saa  i  en  ung  Birk  inderst  inde  i  en 
lun  Vig,  og  gol,  Vaaren  var  kommen,  gamle  Norge  var  endelig 
færdig.  Og  der  laa  det,  højt  og  skinnende  fagert  i  det  blaa  Hav, 
saa  fattigt  og  magert,  saa  frisk  og  sundt  og  smilende  som  et 
renvasket  Barn.« 

Hvad  der  gaar  igennem  en  Del  af,  hvad  Kielland  skriver  om 
Fuglene   og   navnlig    om    Fuglelivet   paa  Jæderen,   er  hans  Sorg 
over,   hvorledes  Fuglelivet   stadig   aftager,   og   hans  Harme   over 
den  Maade,   hvorpaa  Fuglenes  Ødelæggelse   sker.     Det  kommer 
frem  Gang  paa  Gang,  han  fortæller  om  den  uendelige  Uvidenhed 
og  LigegA^'ldighed,  som  behersker  Befolkningen  paa  Jæderen,  saa 
at  ingen  tænker  paa  at  skaane  Fugle  eller  paa,  at  der  kan  skaffes 
en  Indtægtskilde  ud  af  en  fornuftig  Indsamling  af  Fugleæg,  men 
kun  paa  at  tage  alle  de  Æg,  man  kan  overkomme,  og  ødelægge, 
hvad  der  ikke  duer  til  at  spise.     Han  har  Øjet  oppe  for,   hvor- 
ledes  der  godt   kunde   drives  en  rationel  Indsamling  af  Vibeæg, 
hvorledes   det   vilde  være   let   at  faa  Gravanden  og  tildels  Eder- 
fuglen  til  at  være  som  halve  Husdyr  og  give  et  passende  Udbytte, 
og  med  Sorg  skriver  han  i  Anledning  af  Ederfuglen :    »Gaar  det 
saaledes   med   den  eneste  Fugl,  som  er  beskyttet  af  Loven,   saa 
kan   man   ikke  undres  paa,   at  Viben  tager  af,    Kjelden  minker, 
Ringgaasen  bliver  sjælden.  Rødbenet  er  paa  det  sidste,   og  Æn- 
derne   er  forsvundne«.     Og  har  han  om  Foraaret  sin  Harme  af 
Æggesamlingen,  saa  har  han  det  i  ikke  mindre  Grad  om  Efter- 
aaret,    naar  den   hele   Flok   af  Jægere   fra  By   og   Land   slippes 
løs,   og   der,   som  han  skriver  et  Sted:   »har  været  en  Skydning 
som   paa   en   Eksercerplads   i   hele   Sommeren,   saa  der  nu  kun 
er  de  nødvendige  Husdyr  tilbage«.    Saaledes  som  han  ogsaa  lader 
Lodsoldermand  Seehus  udtrykke  det  i  et  af  hans  Breve:   »og  en 
Forargelse   har  jeg   for  mig   selv,   nemlig   skydende  Gutter  med 
Bøsser  og  Krud,  og  saa  lidet  Ved,  at  jeg  gnistrer  af  Sinne,  naar 
som  Tid  jeg  ser  dem   paa  Maven    henkrybende   imod    en    Stare 
eller  to  tynde  Rydl,  og  jeg  raaber  og  kaster  paa  Sten,  for  at  ad- 
vare   det   uskyldige    Kryb,   efterdi    Bonden   paa  Jæderen    er   sin 
Træls  Træl    og   lader  Tjenesteguttene   spille   sig  paa   Næsen    og 
paa  Trækspil  den  ganske  Nat,  som  endda  fik  gaa  an,  men  ingen 
Krud  og  Skydning  være  taalt,  at  ikke  Jæderen  skal  ligge  øde  for 
F'ugl   og    Liv,   og   bare   Trækspil   igen   og  tampede   Drenge   paa 

Maven,  som  ovenfor.«  Kielland  har  ogsaa  tænkt  paa  Midlerne, 
hvormed  man  skulde  hindre  denne  Ødelæggelse  af  Fuglene. 
For  det  første  vilde  han  have  Æggefredningsloven  gennemført 
strængt,  og  anvendt  til  »at  idømme  Mulkt  paa  Mulkt  til  den 
værste  Raahed  er  brudt«,  og  en  anden  Anskuelse  om  disse  Ting 
kommer  frem,  og  han  er  sikker  paa,  at  der  er  mangfoldige 
Mænd  og  Kvinder  paa  Landet,  der  af  fuldt  Hjærte  vilde  deltage 
i  denne  Fredning,  naar  først  den  blev  gennemført;  og  dernæst 
vilde  han  have  en  Embedsmand  ansat,  der  kunde  tage  sig  af 
Fuglene,  og  lægger  ikke  Skjul  paa,  at  han  selv  gærne  vilde  være 
den,  der,  som  han  siger,  skulde  være  Fugleinspektør  paa  Vest- 
landet. Hvis  han  fik  denne  Post,  saa  vilde  han  »rejse  omkring 
og  lære  Folk  om  Fuglene,  fremvise  de  almindelige,  saa  alle 
kunde  have  Fornøjelse  af  at  genkende  dem  i  Naturen,  vænne 
Folk  til  at  lytte  til  deres  Sang  og  Skrig  og  til  at  interessere  sig 
for  deres  Liv,  deres  Reder,  Æg  og  Unger.  Saa  vilde  jeg  opflamme 
Ronden  imod  de  bevæbnede  Gaardsgutter,  imod  Løskarle  og 
Krybskytter  og  mod  Jægerne  fra  Ryen,  som  uden  Tilladelse  gaar 
omkring  og  plaffer,  hvor  de  vil;  der  skulde  kun  en  Regyndelse 
og  lidt  Sammenslutning  til,  thi  Ronden  er  i  sit  Hjærte  gal  paa 
denne  dumme  Skydning«.  Men  Kielland  havde  ikke  meget  Haab 
om  selv  at  naa  denne  Post,  nu  da  netop  hans  Digtergage  var 
blevet  ham  nægtet  i  Storthinget  paa  Grund  af,  at  han  var  umo- 
ralsk; han  skriver  sørgmodig  og  bittert  om,  at  hans  Ide  maaske 
kan  komme  til  Ære  og  Værdighed,  naar  der  ikke  længer  findes 
en  Fugl  tilbage  paa  Jæderen,  men  at  Stortinget  saa  nok  kan 
finde  »en  from  og  velanbefalet  Mand,  som  paa  en  moralsk  Maade 
kan  belære  Folk  om,  hvor  den  fugtige  Noah  havde  Strudsene 
gaaende  i  Arken,  eller  hvad  han  fik  lært  Papegøjerne  under 
det  langvarige  Regnvejr«. 

En  Del  af  de  Tanker,  som  Kielland  har  fremsat,  er  Tanker, 
som  enhver,  der  interesserer  sig  for  Fuglene,  har  haft  lignende 
af,  og  de  Forhold  han  skildrer,  svarer  saa  nøje  til  Forholdene 
mangesteds  her  hjemme,  at  man  ikke  kan  andet  end  læse 
hans  Artikler  og  Udtalelser  med  Interesse.  Ligger  hans  egent- 
lige Retydning  og  Produktion  end  Ornithologien  meget  fjærnt, 
saa  kan  Fuglevenner  dog  godt  have  Grund  til  al  mindes  ham 
som  en,  der  ogsaa  kæmpede  i  deres  Rækker. 


21 


FRA  ANHOLT. 

AF 

N.  HEDIN. 

I  den  sidste  Halvdel  ai"  Juli  i  Aar  opholdt  jeg  mig  paa  Øen 
Anholt.  Jeg  færdedes  meget  ude  og  gik  Øen  igennem  paa  Krj^ds 
og  Tvers,  traf  Fugle  hist  og  her,  noterede  Arterne  og  drog  Slut- 
ninger af  det  sete.  Det  er  disse  Notitser,  jeg  her  kortelig  skal 
offentliggøre. 

Jeg  kan   ikke   give   nogen   eksakt  Fortegnelse   over   forekom 
mende  Arter,  ligesom  jeg  heller  ikke  kan  give  fuldt  korrekte  Op- 
h'sninger    om    deres   Yngleforhold   —   Tidspunktet   var   for   vidt 
fremskredet. 

Ude  fra  Sælhøjene  og  de  navnløse  Stensletter  i  Ørkenen 
kommer  Stormmaagen  (Larus  canus);  den  flyver  bredt  og  sindigt 
over  Bakkerne  mod  Vest  og  sætter  sig  i  Kornmarkerne  og  i  Rev- 
lingerisene  paa  Nordbjærgets  Skraaninger,  den  spejler  sin  Hals 
i  de  dæmpede  Dønninger  i  Havnebassinet,  gaar  under  Sønder- 
bjærgs  Skrænter,  hvor  Fiskene  bleges  i  Sandet  og  Tangen  raadner 
—  og  helt  ind  i  Byen  kommer  Stormmaagen;  der  æder  den  de 
tørrede  Isinger,  som  Sommervarmen  har  givet  en  »Tanke « ,  og 
som  derfor  er  smidte  lige  ud  af  Køkkendøren.  Den  staar  i  den 
stille  Middagsstund  i  Flok  paa  Byens  Gader,  hvor  de  krydser  hin- 
anden; overalt  kommer  Stormmaagen  —  den  er  for  Anholt,  hvad 
Kragen   og  Graaspurven  er  for  os;  den  giver  Anholt  sit  Præg. 

Den  yngler  derude,  hvorfra  den  kom.  Ved  Foden  af  Sæl- 
højene —  de  graagule  Sandmiler  —  er  der  lidt  Vegetation: 
Dværgpil,  Revling,  Kæruld,  og  der  er  lidt  Mosevand  i  et  Par 
Huller,  og  Havet  er  nært  til  begge  Sider,  og  her  er  øde  og  stille. 
Fra  den  lave,  sure  Kærbund  rager  enkelte  Klitkegler  i  Vejret, 
bare  een  Fod  eller  saa,  og  der  staar  dens  Reder  i  Marehalmen. 
Den  yngler  i  Selskab  med  den  graa  Havmaage  (Lams  argentatusj, 
der  dog  ikke  er  nær  saa  talrig;  i  Yngletiden  maa  der  være  en 
Masse  Reder  paa  dette  Terrain,  at  dømme  efter  Mængden  af  de 
Fugle,  der  her  kredser  over  ens  Hoved.  Her,  som  alle  andre 
Steder,  hvor  Maager  forekommer  i  Mængder,  benyttes  Æggene  af 
Befolkningen,  —  det  første  Kuld  tages;  men  ellers  tror  jeg  Ind- 
samlingen foregaar  meget  humant. 

Ungerne  var  lige  udvoksede  og  flyvedygtige ,  kun  enkeltvis 
saa  jeg  en  langbenet  Fyr  tage  til  Sokkerne  og  forsvinde  bag 
Klitterne. 

Saa  er  der  Strandskaden  (Hæmatopiis  ostreologas),  den  er  vist 
den  næst  almindeligste;  den  holder  sig  mere  til  Strandkanten, 
hele  Stranden  rundt  forekom  den  og  ligeledes  i  Smaaflokke  inde 
paa  Markerne. 

Af  Præstekravearterne  tror  jeg  kun,  jeg  bemærkede  den  al- 
mindelige; —  lidt  før  Aften,  naar  der  er  Lavvande,  og  Havet 
ligger  roligt  omkring  Nordvestrevet,  saa  mylrer  det  med  Præste- 
kraver der  ude,  og  deres  klangfulde  Fløjt  høres  vidt  omkring; 
de  vader  i  det  lave  Brakvand  paa  Revlen  og  piler  henad  det 
faste  Sand  som  rullende  Kugler.  Paa  lidt  dybere  Vand  staar 
den  rødbenede  Klire  (Totanus  calidris)  med  Hovedet  lidt  paa 
Skraa.  Den  saa  jeg  kun  ganske  enkeltvis;  Præstekraven  er  der- 
imod almindelig  Ynglefugl,  den  ruger  paa  Stensletterne,  der  er 
som  skabte  for  den.  Anholtboen  kalder  Præstekraverne  for 
»Møllere«. 

Af  Ternearterne  bemærkede  jeg  hyppigt  Dværgternen  fSterna 
minutaj ,  og  den  almindelige  Terne  (Sterna  hiriindo) ,  især  ude 
over  Ørkenen  og  langs  Stranden  der;  sandsynligvis  yngler  de 
paa  samme  Revier  som  Maagerne.  Viberne  (Vanelhis  cristatus) 
var  allerede  samlede;  paa  Brakmarkerne  og  i  den  gulgrønne 
Spergel  stod  de  i  Flokke,  og  flokkevis  sejlede  de  over  Eng- 
dragene mod  Vest. 

Og  Regnspoven  (Numenius  arqvatiisj  var  der  paa  Gennem- 
rejse; den  spiste  Revlingebær,  saa  den  blev  fuldstændig  sort  ind- 
vendig; ude  under  Sælhøjene  talte  jeg  en  Dag  14  Stk.,  og  en  Aften 
overrumplede  jeg  en  Flok  paa  mindst  20  ude  under  Nordstrands- 
klit,  hvor  Revlingeriset  gror  frodigst,  —  og  enkeltvis  saa  jeg  den 
overalt.  Jeg  tænkte  mig,  at  den  muligvis  jniglede  ude  i  de  ufor- 
styrrede Mosedrag  i  Ørkenen,  men  Fiskerne  mente  Nej;  de  saa 
den  kun  Foraar  og  Efteraar.  Imidlertid  fastholder  andre,  at  den 
dog  skal  yngle  derude,  og  Terrainet  er  udmærket;  jeg  vil  ikke 
finde  det  umuligt,  men  noget  bestemt  tør  jeg  slet  ikke  sige. 

Men  af  Ederfuglen  (Somateria  mollissima)  fandt  jeg  Reder 
der;  de  var  fra  i  Aar  men  forlængst  forladte,  tilbage  laa  en 
Dunbunke  og  de  grønne  Skaller,  Ungerne  laa  forlængst  paa 
Havet.  Jeg  talte  en  Dag,  da  jeg  gik  Kysten  rundt,  de  Ederfugle, 
jeg  saa:    under  Sønderbjærg  laa  3  Kuld,    en  13 — 14  Unger  og  3 

gamle;  ude  ved  F'yiet  laa  der  mindst  en  halv  Snes  Kuld,  de 
maa  sansynligvis  være  udklækkede  der  i  Nærheden,  da  Ungerne 
var  temmelig  smaa;  det  kan  udmærket  passe,  at  de  er  udrugede 
i  Mosen  ved  Sælhøjene. 

Jeg  tror,  man  kan  regne  med,  at  der  yngler  en  lo — 20  Par 
Ederfugle  aarligt  paa  Øen. 

Af  Agerhønen  (Perdix  cinerea)  traf  jeg  4  Kuld  med  flyve- 
færdige Unger  —  den  er  sat  ud  for  nogle  Aar  siden  og  formerer 
sig  godt. 

I  Hedeselskabets  Plantninger  saa  jeg  flere  Exemplarer  af 
Træpiberen  (Anthus  arboreiisj ,  —  Stæren  fStiirnus  viilgaris), 
Lærken  (Alauda  arvensis)  og  den  hvide  Vipstjært  (Motacilla  alba) 
var  almindelige;  det  er,  hvad  jeg  har  noteret  op. 


MINDRE  MEDDELELSER. 

NOGLE  BEMÆRKNINGER  OM  PIROLENS  (ORIOLUS  GAL- 
BULA)  FOREKOMST  HER  I  LANDET. 

Professor  O.  G.  Petersen  udtalte  i  et  Foredrag  i  ornithologisk 
Forening  i  Vinter,  at  han  ikke  trode,  at  Oriolus  galbula  kunde 
kaldes  almindelig  nogetsteds  her  i  Landet,  men  at  han  kunde 
ønske  nærmere  Oplysninger  herom.  Undertegnede  har  under  et 
kortvarigt  Ophold  paa  Sydlolland  først  i  Juni  Maaned  d.  A.  haft 
Lejlighed  til  at  gøre  Erfaringer,  der  synes  at  tyde  paa,  at  Guld- 
pirolen  i  hvert  Fald  nævnte  Sted  forekommer  endogsaa  temmelig 
almindelig.  I  en  Bøgeskov  paa  ca.  150  Tdr.  Land  bestaaende  af 
halvhundredaarige  til  hundredaarige  Trær  genlød  Trækronerne 
af  Guldpirolens  højtklingende  »lio-lio«  og  »byloh«.  Min  Led- 
sager og  jeg  var  saa  heldige  paa  een  Gang  at  iagttage  ca.  en  halv 
Snes  Piroler,  der  opførte  en  ejendommelig  Parringsdans  i  en 
fritstaaende  meget  høj  Bøg.  De  stærkt  farvede  Hanner  tog  sig 
glimrende  ud,  naar  de  to  og  to  i  Flugt  efter  Hunnerne  kastede 
sig  ud  i  Luften  belyste  af  den  nedgaaende  Sols  Straaler.  Det 
lykkedes  mig  at  opdage  en  Rede  ca.  30  Alen  fra  Jorden  flettet  til 
en  tynd  gaffeldannet  Gren.  Gennem  Kikkert  kunde  jeg  iagttage 
Hunnens  fortsatte  Redebygning,  der  foregik  i  stor  Hast.  Hele 
Højskoven  syntes  inddelt  i  Distrikter  af  de  forskeUige  redebyg- 
gende  Par.  Skønt  Kragerne  er  meget  nærgaaende  i  samme  Skov 
og  saaledes  hvert  Aar  bortfører  en  stor  Part  af  Ællingebestanden 

i  et  nærliggende  Vildanden,  lader  det  til,  at  Guldpirolen  kan 
holde  sig  dem  Ira  Livet.  Kragen  nærer  aabenbart  stor  Respekt 
for  den  lille  modige  og  kamplystne  Fugl.  I  Kirsebærtiden  er 
den  ellers  saa  sky  og  urolige  Pirol  en  hyppig  (iæst  i  den  nær- 
liggende Herregaardshave,  og  Ejeren  har  mangen  en  Gang  set 
den  hjemføre  Kirsebærrene  til  Ungerne.  Pirolen  er  iagttaget  saa 
tidlig  som  først  i  Halvfjerserne  i  nævnte  Skov,  men  kun  enkeltvis, 
saa  det  er  utvivlsomt,  at  den  siden  da  har  formeret  sig  stærkt. 
Jeg  maa  endnu  tilføje,  at  jeg  i  Eftersommeren  til  min  Fugle- 
samling har  modtaget  et  smukt  Eksemplar,  en  stærkt  udfarvet 
gammel  Han  (dog  ikke  pater  familias  til  den  omtalte  Rede).  — 
Det  vilde  være  af  Interesse,  om  ogsaa  andre  vilde  udtale  sig, 
hvis  de  har  haft  Lejlighed  til  at  studere  »den  danske«  Pirol  paa 
nært  Hold. 

Kalkbrænderivej  i  Oktbr.  09.  EINAR   FRIDERICHSEN. 

FRA  HOLMENE  VED  SAMSØ.  Den  31  Maj  var  jeg  igen 
paa  mit  gamle  Terrain,  de  smaa  Holme  Øst  for  Langøre  Havn. 
En  stor  Skuffelse  var  det  at  finde  Fuglebestanden  stærkt  i  Af- 
tagende. Jeg  skal  her  kortelig  anføre,  hvad  jeg  fandt,  og  hvad 
jeg  ikke  fandt,  og  ved  Sammenligning  med  min  tidligere  Artikel 
om  samme  Æmne  vil  man  let  se  Forskellen. 

Paa  Bosserne  var  Maagekolonien  betydelig  mindre,  end  da  jeg 
undersøgte  den  i  1905,  Æggene  af  første  Kuld  var  borttagne, 
sandsynligvis  benyttede  til  Føde,  og  Rederne  indeholdt  nye,  ikke 
færdige  Kuld  paa  1 — 2  Æg. 

En  væsentlig  Aarsag  til  Fuglebestandens  Aftagen  er,  at  der 
nu  som  i  1905  og  selvfølgelig  i  alle  mellemliggende  Aar  hele 
Sommeren  igennem  ligger  fuldt  af  Stenfiskere  i  Vejrø  Sund  og 
nord  for  Vejrø  og  i  Bugten  ved  Bosserne.  Deres  Haandtering 
er  jo  for  saa  vidt  meget  fredelig,  og  dog  tvivler  jeg  ikke  om, 
at  deres  hj'ppigste  Middagsmad  Sommeren  igennem  er  Æggekage 
af  Stormmaagens  Æg.  Min  Baadfører,  Hr.  H.  C.  Petersen  i  Langøre 
ytrer  noget  i  samme  Retning.  Til  25  Maj  er  det  tilladt  at  tage 
Maageæg,  og  Samsingerne  i  Langøre  og  Omegn  benytter  sig  vist 
ogsaa  af  Tilladelsen  i  rigeste  Maal. 

Jeg  vil  her  sige,  lad  gaa  endda  med  Maagerne;  men  at  det 
har  en  i  allerhøjeste  Grad  ugunstig  Indflydelse  paa  de  sjældnere 
Fugle,  der  yngler  Side  om  Side  med  Maagerne,  er  jo  givet.  Jeg 
sigter   her  særlig  til  Stenvenderen  (Strepsilas  interpres),  der  før 


var  langt  talrigere  (i  1905  fandt  jeg  3  Reder);  de  enkelte  Par, 
der  nu  aarlig  yngler  paa  Bosserne,  ynder  ikke  daglige  eller  i  alle 
Tilfælde  meget  hyppige  Razziaer  over  deres  Revier  af  Folk,  der 
samler  Æg  ind  for  Fode.  Paa  den  Maade  skal  en  sky  og  ensom 
Fugl  som  Stenvenderen  ufravigelig  blive  slettet  som  Ynglefugl. 

Jeg  saa  1  Par  Stenvendere  —  Opsynsmanden  paa  Holmene 
mener  ikke,  der  er  flere;  jeg  fandt  tillige  deres  Rede  paa  Midten 
af  Bosserne,  hvor  en  Plet  Jord  har  en  fra  det  øvrige  afvigende 
Plantevækst  (Marehalm).  Reden  indeholdt  3  Æg.  Et  mærkeligt 
Tilfælde  skal  jeg  her  anføre;  i  1905  fandt  jeg  paa  samme  stærkt 
begrænsede  Plet  en  Stenvenderrede  med  4  Æg,  der  afveg  fra  de 
øvrige  Stenvenderæg,  jeg  selv  har  i  min  Samling,  og  fra  dem,  som 
jeg  har  set  i  andres  Samlinger,  ved  at  være  betydelig  kortere  og 
tykkere  og  ved  at  være  lidt  livligere  grønne  i  Bundfarven.  I  Aar 
fandt  jeg  Reden  i  ikke  10  Skridts  Afstand  fra  Stedet,  hvor  hin 
stod  for  4  Aar  siden,  og  Æggene  i  denne  afveg  paa  samme  Maade, 
kortere,  tykkere  og  mere  lysegrønne  i  Bunden  end  sædvanligt. 
En  Fugl,  som  jeg  ikke  bemærkede  sidst,  men  som  H.  C.  Petersen 
iøvrigt  siger  skal  findes  enkeltvis  rundt  om  hvert  Aar,  er  Dværg- 
ternen (Sterna  niinuta).  Jeg  fandt  1  »Rede«  paa  Bosserne  an- 
bragt paa  sædvanlig  Maade  i  de  hvide  Strandsten  Hge  indenfor 
Havstokken.  Af  Strandskaden  (Hæmatopiis  ostreologiisj  saa  jeg 
2—3  Par  og  fandt  1   Rede. 

Paa  Vejrø  var  Maagerne  ligeledes  i  Aftagende,  og  jeg  saa  slet 
ingen  Graa  Havmaager  (Lams  argentatiisj. 

I  Hullerne  i  Skrænterne  fandt  jeg  et  Par  forladte  Gravande- 
reder; 1  Par  Tejster  fUria  gryllej  ynglede  i  et  Hul  i  Nærheden 
af  Røgterens  Hus,  en  af  Fuglene  rugede;  men  den  var  meget 
sky  og  fløj  allerede  fra  Reden  i  40—50  Skridts  Afstand  og  lagde 
sig  paa  Vandet.  Stærene  fSturnus  vulgarisj  var  stadig  alminde- 
lige, havde  halvt  udvoksede  Unger  i  Redehullerne. 

Af  Ederfugle  (Somateria  moUissimaJ  saa  vi  stadig  større  og 
mindre  Flokke  paa  Havet;  men  jeg  fandt  ingen  Reder  paa  Vejrø. 
Maagekolonien  paa  Lindholmsrumpen  er  ligeledes  mindre;  et 
enkelt  Par  Præstekraver  (Charadriiis  hiaticulaj  havde  Rede  ved 
Strandbredden.  Paa  Lindholmen  fandt  jeg  2  Par  Ederfugle  ru- 
gende i  den  opskyllede  Tang  paa  Sydsiden;  Rederne,  med  3  og 
5  Æg,  var  anbragte  Side  om  Side  med  et  Mellemrum  af  \'2~1 
Alen.  Her  saa  jeg  nogle  enkelte  Graa  Havmaager,  men  fandt 
ingen  Reder.     Kyholm  besøgte  jeg  ikke. 

Paa  »Kollerne«,  Stenrøsene  ved  Besserrev,  skal  Ternekolonien 
efter  H.  C.  Petersens  Udsagn  være  fuldstændig  forsvunden;  paa 
Yderste  Holm  og  Mejlsholm  i  Stavnsfjord  saa  jeg  ikke  sjældent 
baade  Ternen  (Sterim  hirundoj  og  Kystternen  (Sterna  macriiraj, 
og  her  ynglede  de  spredt.  Paa  Mejlsholm  bemærkede  jeg  nogle 
Skalleslugere  fMergiis  serrator),  nogle  Gravænder  (Tadorna  viilp- 
anserj  og  nogle  Graa  Havmaager. 

Af  Gravanden  fandt  jeg  1   Rede  under  en  tæt  Tjørn. 

Den  prægtige  Koloni  af  Graa  Havmaager  paa  Yderste  Holm 
er  fuldstændig  forsvunden;  F'uglene  yngler  nu  i  delvis  Koloni 
paa  Maarup  Hede.  Fiskerne  i  Langøre  har  flyttet  deres  Bund- 
garn længere  nordpaa,  og  de  har  da  fulgt  efter;  det  er  vist 
slemme  Røvere,  de  Graa  Havmaager,  og  P'olkene  sender  dem  ikke 
de  mest  velvillige  Blikke. 

Nord  for  Hesselholm  i  Stavnsfjord  i  et  Mosedrag  tror  jeg 
bestemt,  at  jeg  iagttog  en  Flok  Brushøns  (Machetes  pugnaxj. 
H.  C.  Petersen  mener  ogsaa  at  have  bemærket  en  Fugl  med 
»Krave«;  men  han  har  ikke  noget  rigtigt  Navn  til  den.  Jeg 
havde  imidlertid  heller  ikke  Lejlighed  til  at  overbevise  mig  om 
Sagens  Rigtighed. 

Gøgen  (Caciihis  canorus)  er  almindelig  i  Egnen  om  Langøre 
og   i  Mosedragene   ved  Landevejen  og  paa  Maarup  Hede. 

NIELS  HEDIN. 

IAGTTAGELSER  FRA  SKOVSHOVED.  Omkring  1  Septbr. 
kom  en  halvvoksen  Tejst  svømmende  tæt  under  Land  indenfor 
Badehuse  og  Baadebroer.  Jeg  gik  i  en  Baad  for  at  iagttage  den 
nærmere.  Den  var  aldeles  ikke  bange,  og  man  kunde  komme 
den  ganske  nær.  Da  Vandet  var  stille  og  klart,  kunde  man  se 
den  svømme  under  Vandet  brugende  Vingerne  til  at  svømme 
med.  I  Løbet  af  ca.  20  Minutter  fangede  den  6  Hundestejler.  Den 
holdt  Fisken  en  kort  Tid  i  Næbet  og  slugte  den  derpaa.  Tilsidst 
kom  jeg  den  saa  nær,  at  jeg  fangede  den  med  Hænderne,  foto- 
graferede den,  og  slap  den  ud  igen.  Dette  skræmmede  den  al- 
deles ikke,  den  genoptog  straks  sin  Hundestejlefangst. 

En  halvvoksen  Skallesluger  opholdt  sig  i  flere  Dage  omkring 
20  August  samme  Sted.  Ogsaa  den  fangede  uafbrudt  Hundestejler. 
Desværre  blev  der  skudt  paa  den  fra  en  Motorbaad.  Fuglen  søgte 
ind  mellem  Stenene  ved  Bolværkerne;  om  den  blev  ramt  kunde 
ikke  ses,  men  næste  Dag  blev  den  set  fiskende  igen. 

Det  har  maaske  Interesse  i  denne  Tid,  da  der  klages  over 
Hundestejlernes  Overhaandtagen,  at  vide,  at  disse  Fugle  tage  en 
Mængde  Hundestejler. 

København,  9  Septbr.  1909.  CARL    RUBOW. 

SMAATRÆK  FRA  FUGLELIVET  PAA  EGHOLM,  Medens 
Hættemaagerne  (Lams  ridibiindiis)  bygge  Rede  og  lægge  Æg, 
bliver  Hunnen  ved  Redepladsen  og  passer  paa  denne,  da  der  er 
stadig  Slagsmaal  om  Rederne,  og  de  røve  og  spise  hverandres 
Æg.  Hannen  bringer  Hunnen  Føde,  Naar  han  kommer,  gør  hun 
sig  elskværdig,  hvorefter  Hannen  gylper  Føden  op  til  hende.  Et 
Par  Minutter  efter  finder  Parring  Sted.  Da  der  ingen  ydre  For- 
skel er  paa  Hannen  og  Hunnen,  dømmer  jeg  efter  Stillingen 
under  Parringen,  at  det  er  Hannen,  der  bringer  Føde.  Jeg  har 
iagttaget  det  ved  3  forskellige  Par  i  Løbet  af  kort  Tid.  Under 
selve  Rugningen  har  jeg  ikke  set  Magerne  bringe  Føde  til  hin- 
anden. 

Ved  Stormmaager  (Larus  camisj  har  jeg  iagttaget,  at  under 
Rugningen  ligger  den  ikke  rugende  Mage  i  Nærheden  af  Reden 
1  å  2  Alen  derfra,  naar  den  ikke  er  ude  at  søge  Føde.  Fuglene 
skiftes  til  at  ruge. 

Naar  Ungerne  ere  et  Par  Uger  gamle,  kende  de  Forældrene 
paa  lang  Afstand,  naar  disse  komme  flyvende. 

Naar  Fuglen  skræmmes  fra  Reden,  følges  Han  og  Hun  sam- 
men tilbage. 

Gravænder  (Tadorna  cornuta)  følges  ligeledes  ad  tilbage,  naar 
de  ere  skræmte  bort  fra  Reden.  De  gaa  i  Land  et  godt  Stykke 
fra  Reden  og  nærme  sig  forsigtigt,  Hunnen  altid  forrest.  Ved  en 
saadan  Lejlighed,  hørte  jeg  Hannen,  da  Hunnen  var  meget  be- 
tænkelig ved  at  gaa  paa  Reden,  give  Lyde  fra  sig,  der  var  en 
Mellemting  mellem  Kvidren  og  Fløjten,  noget  højere  end  en  Vip- 
stjærts Kvidren,  naar  den  gaar  med  Ungerne.  Den  første  Gang, 
jeg  hørte  det,  tvivlede  jeg  om,  at  det  var  Anden,  men  da  det 
kort  efter  gentog  sig,  og  jeg  tydelig  iagttog  Anden  paa  12  a  15 
Alens  Afstand,  var  der  ikke  Tvivl  om  at  det  var  Han-Gravanden, 
der  »sang«. 

Kobenhavn,  9  Septbr.  1909.  CARL   RUBOW. 

ET  AFBRUDT  SVALETRÆK.  I  Begyndelsen  af  Maj  havde 
der  vist  sig  en  Del  Forstuesvaler  (Hiriindo  rustica)  her  ved  Sana- 

toriet,  men  de  var  atter  snart  IbrsYundne;  Digesvalerne  (Hirundo 
riparia)  var  ogsaa  komne,  og  havde  taget  deres  gamle  Redeplads 
i  Besiddelse,  og  enkelte  Bysvaler  (Hirundo  iirbica)  var  sete  af 
og  til.  Men  at  Trækket  endnu  langt  fra  var  afsluttet,  men  Ivert- 
imod  i  fuld  Gang,  fik  jeg  at  se,  idet  der  26  og  27  Maj  optraadte 
Svaler  i  stort  Tal  omkring  ved  Sanatoriet,  uden  Tvivl  nogle,  der 
under  deres  Træk  var  blevne  overraskede  af  daarligt  Vejr  og 
derfor  slog  sig  til  Ro  her  for  et  Par  Dage. 

Det  havde  været  smukt  og  klart  Vejr  25  Maj ,  men  om  Af- 
tenen og  en  Del  af  Natten  havde  det  regnet  og  blæst  fra  Sydøst. 
Om  Morgenen  var  det  diset  og  regnfuldt  med  svag  Blæst  og  10 
Graders  Varme,  og  hele  Dagen  igennem  blev  det  ved  at  regne. 
Straks  næste  Morgen  fandtes  der  Masser  af  Forstuesvaler  omkring 
Sanatoriet.  Der  sad  paa  Altanen  udenfor  mit  Soveværelse  en  Rad 
forpjuskede  og  ynkelig  udseende  Fugle,  der  rolig  fandt  sig  i,  at 
jeg  betragtede  dem  i  en  Alens  Afstand.  Omkring  ved  Sanatorie- 
bygningen  fandtes  de  i  Hundredevis,  de  sad  paa  Tagene,  i  Træ- 
erne og  paa  Jorden,  fløj  for  en  stor  Del  omkring  ivrigt  beskæf- 
tigede med  at  søge  Føde.  Syd  for  Hovedbygningen  findes  en 
aaben  Plads,  der  fortsætter  sig  i  en  Udhugning  gennem  Højskoven 
ned  til  Stranden;  her  var  Læ  og  øjensynlig  en  Del  Insekter  i 
Trætoppene,  thi  her  holdt  Svalerne  til  det  meste  af  Dagen,  stry- 
gende langs  Træernes  Toppe;  at  det  kneb  med  Føde  var  tydeligt 
nok,  thi  det  gik  ogsaa  ud  over  Bierne  fra  et  Stade  paa  Sanatoriets 
Grund,  en  Føde  Svalerne  dog  næppe  tager  under  almindelige  P'or- 
hold.  Foruden  Forstuesvalerne  fandtes  der  Bj^svaler  i  mindre  Tal 
og  enkelte  Digesvaler.  Den  følgende  Dag  var  Vejret  uforandret, 
og  Svalernes  Antal  forøgedes,  navnlig  kom  der  flere  Bysvaler; 
jeg  talte  paa  en  Gang  70,  der  sad  paa  en  Gesims  paa  en  af 
Bygningerne,  dækkede  imod  Regnen  af  det  fremspringende  Tag- 
skæg. Henimod  Aften  viste  sig  ogsaa  nogle  Mursejlere  (Cypsehis 
apusj,  der  valgte  sig  en  ganske  ejendommelig  Hvileplads,  nemlig 
paa  Udsiden  af  Dampskorstenen,  hvor  de  hagede  sig  fast  med 
Kløerne  og  bredte  Vingerne  ud. 

Den  paafølgende  Dag  klarede  Vejret  op,  og  Svalernes  Antal 
tog  af,  og  Dagen  efter  var  der  af  den  talrige  Skare  paa  ialt  over 
1000  Svaler  kun  enkelte  Par  tilbage.  Et  Par  Forstuesvaler  byg- 
gede paa  en  af  Sanatoriets  (iange,  hvad  der  i  og  for  sig  ikke  var 
saa  mærkeligt,  men  mere  ejendommeligt  var  det,  at  de  anbragte 
deres  Rede  ovenpaa  en  lille  Kasse,  der  dækkede  Klokken  paa  et 

af  de   elektriske   Ringeapparater,   som   lød    mange   Gange   Dagen 
igennem. 

Sanatoriet  ved  Nakkebølle  Fjord  i  Juni  1909.  O.  HELMS. 

VADEFUGLE  I  TRÆER.  Den  6  Juli  1909  paa  Andejagt 
omkring  en  Sø  paa  ca.  600  Tdr.  Ld.  blev  jeg  mod  Middag  for- 
fulgt af  et  Par  Tinksmedklirer  (Totamis  glareolaj,  der  var  særlig 
fornærmede,  fordi  jeg  med  mine  Hunde  tillod  mig  at  betræde 
deres  Enemærker,  hvor  vi  havde  en  velbegrundet  Mistanke,  om 
at  en  gammel,  klog  Roandrik  havde  skjult  sig.  Uagtet  Klirernes 
Unger  var  store  og  fløj  ganske  godt,  og  uagtet  vi  intet  vilde  skade 
disse,  udtømte  de  gamle  Tinksmede  dog  deres  Vrede  over  os  i 
en  Strøm  af  Verbalinjurier.  Da  jeg  slog  mig  ned  der  for  at  holde 
Middag,  blev  Tinksmedene  særlig  irriterede  over  vor  Sindsro,  og 
de  placerede  sig  tilsidst  i  Toppen  af  en  Seljepil,  hvorfra  de  havde 
udmærket  Overblik  over  Situationen.  Den  ene  maatte  stadig  slaa 
med  Vingerne  for  at  holde  Balancen,  medens  den  anden  havde 
ligefrem  Øvelse  deri.  Den  stod  ganske  frit  paa  Grenen  og  skældte 
os  ud,  idet  den  slog  Takt  med  Hoved  og  Hale,  som  for  at  give 
sin  Mening  større  Vægt.  Da  jeg  et  Øjeblik  havde  iagttaget  de  to, 
gik  jeg  bort  for  at  lade  de  prægtige  Fugle  have  Fred. 

Paa  Bornholm  har  jeg  et  Par  Gange  set,  at  en  jaget  Vandrixe 
har  sat  sig  i  et  Træ,  en  Gang  i  en  Æl  paa  en  svær  Gren  højt 
til  Vejrs. 

Slesvig  i  September  09.  B.  SIMONSEN. 

FISKEØRN  (Pandion  haliaetiis).  Den  9  Septbr.  blev  der  skudt 
en  Fiskeørn  ved  Egsmark  Strand,  Ebeltoft  Vig.  Den  kom  flj^- 
vende  langs  Stranden,  holdt  af  og  til  stille  i  Luften  og  spejdede, 
hvorpaa  den  kastede  sig  ned  i  Vandet,  saa  det  sprøjtede  op  om 
den.     Den  fortsatte  sin  Vej  mod  Vest  følgende  Stranden. 

Da  den  mærkede,  at  den  blev  efterstræbt,  hævede  den  sig 
saa  højt,  at  den  kun  var  at  øjne  som  en  lille  Prik,  kredsede 
nogle  Gange  frem  og  tilbage  og  forsvandt  mod  Vest. 

Dagen  efter  kom  den  tilbage,  følgende  Stranden  paa  samme 
Maade  som  før,  og  blev  da  skudt. 

Den  22  Septbr.  saas  atter  en  Fiskeørn.    Den  gik  mod  Sydvest 
temmelig  højt  til  Vejrs  og  var  efterfulgt  af  Krager  og  Maager. 
Egsmark  Strand  i  Septbr.  09.  R  THYGESEN. 

ANMELDELSER. 

LEBENSBILDER  AUS  DER  TIERWELT. 

(Red.  af  H.  Meerwart,  Leipzig  1909.) 

R.  Voigtlanders  Forlag  i  Leipzig,  der  bl.  a.  har  udgivet  Schil- 
lings Dyrebilleder,  indbød  for  nogle  Aar  siden  til  en  Konkurrence 
om  Fotografering  af  Dyr  i  fri  Natur,  saaledes  som  først  Brødrene 
Kearton  har  gjort  det  og  efter  dem  mange  andre,  f.  Eks.  Schulze 
(Natur-Urkunde),  Chas.  Kirk  (Gowans  nature  books)  og  for  Danmarks 
Vedkommende  Dyrlæge  Roar  Christensen   (bl.  a.  i  dette  Tidsskrift). 

Der  var  udsat  Præmier  fra  50 — 1000  Rm.  og  ikke  mindst  af  den 
Grund  vandt  Konkurrencen  stor  Tilslutning,  saa  at  Resultatet  blev 
en  Samling  Fotografier,  hvis  Lige  i  Henseende  til  Alsidighed  vel 
næppe  findes  i  nogen  Enkeltmands  Eje. 

Efter  at  disse  var  ordnet  og  forsynet  med  Tekst  af  forskellige 
Forfattere,  paabegyndtes  Udgivelsen  af  et  Værk,  »Lebensbildcr  aus 
der  Tierwelt«  under  Redaktion  af  H.  Meerwart,  af  hvilket  nu  fore- 
ligger afsluttet  to   Bind:   I.  Pattedyr  og  II.  Fugle. 

Det  er  et  ganske  imponerende  Resultat,  disse  fremviser,  og  spe- 
cielt Fuglene,  der  vel  nok  er  de  vanskeligste  at  fotografere,  er  interes- 
sante. Dette  Bind  er  paa  596  Sider  i  4to  og  indeholder  243,  for  en 
stor  Del  Helside- Illustrationer,  overordentlig  fint  udførte,  mange  af 
dem  hele  Kunstværker,  som  det  har  kostet  store  Anstrengelser  og 
Vanskeligheder  at  optage;  som  Eksempel  kan  nævnes  Fotografier  af 
Kongeørnens  Æg  samt  Unger  paa  forskellige  Udviklingstrin  fra  Dun- 
unger til  flyvefærdige. 

Teksten  knj'tter  sig  ikke  nøje  til  Billederne  i  den  Forstand  som 
f.  Eks.  i  Keartons  Værk,  hvor  denne  nærmest  er  en  Redegørelse  for, 
under  hvilke  Omstændigheder  de  paagældende  Billeder  blev  optagne, 
men  er  en  selvstændig,  afsluttet  Afhandling  om  de  enkelte  Arter,  i 
enkelte  Tilfælde  Slægter,  særdeles  fornøjeligt  skrevet  i  populær  Form 
og,  som  ovenfor  nævnt,  af  forskellige  til  Foretagendet  knyttede  For- 
fattere. Prisen  er,  i  Forhold  til  de  mange  Illustrationer  og  Bøgernes 
hele  nydelige  Udstyr,  særdeles  moderat,  nemlig  12  Kr.  60  Øre  pr. 
Bind,  indbundet  i  Shirting,  og  hele  Værket  vil  være  komplet  i  10 
Bind,  af  hvilke  hvert  Bind  sælges  særskilt.  Tre  af  disse  vil  om- 
handle Fuglene. 

Alt  i  alt  et  Værk,  som  enhver  Naturven  vil  gennemse  med  Glæde. 

J.  P.  NØRGAARD. 

THORSTEN   HENVALL:   FÅGELBIOLOGISKA  SKIZZER. 

(Abo  1909.) 

I  en  lille  Bog  i  fikst  Format  skildrer  Forfatteren  12  forskellige 
Fugles  Biologi,  men  kommer  desuden  bl.  a.  ind  paa  Fuglenes  Træk 
i  Almindelighed  og  fremfører  Kærligheden  og  Længslen  til  Fuglenes 
Fødeland   som  Aarsag  til  Trækfuglenes  Vandringer  fra  Syd  mod  Nord 

om  Foraarct.  Iagttagelserne  stammer  saa  godt  som  udelukkende  fra 
Finland,  hvorfor  man  ved  at  studere  dem  vil  faa  et  lille  Indblik  i 
Fuglelivet  paa  de  finske  Søer  og  i  de  store,  mørke  Fs'rreskove.  For- 
uden biologiske  Skildringer  af  flere  af  de  Fugle,  som  er  almindelige, 
behandler  Bogen,  der  er  skrevet  paa  Svensk  i  et  let  forstaaeligt  og 
livligt  Sprog,  ogsaa  flere  sjældnere  Fugles  Biologi,  f.  Eks.  Vandre- 
falken (Falco  pereyrimis),  Lille  Skallesluger  (Mergiis  albellus)  og  Sort- 
strubet  Lom  (Colymbiis  circticiis).  I  Finland  mærker  man  ligesom 
her  i  Landet  Tilbagegang  i  Rovfuglenes  Antal,  og  det  fremgaar  af 
Forf.'s  Udtalelser,  at  Finlands  Jagtlov  i  flere  Henseender  i  høj  Grad 
trænger  til  at  skærpes;  saaledes  er  hverken  Musevaagen  eller  nogen 
anden  Rovfugl  blandt  de  nyttige  Fugles  Tal.  Bogen,  der  er  tilegnet 
»Vånner  av  vår  inhemska  fågelfauna«,  viser  helt  igennem  med  hvilken 
Kærlighed  og  Kundskab  til  Fuglene  og  deres  Liv,  Forf.  er  gaact  til 
det  Arbejde  her  at  nedskrive  nogle  af  sine  Iagttagelser. 

P.  JESPERSEN. 

STUEKULTURER. 

(Tidsskrift  udgivet  at  Selskabet  lor  Stuekulturer.) 

Tidsskriftet  indeholder  i  broget  Blanding  alt,  hvad  der  henhører 
under  det  vidtstrakte  Begreb  Stuekulturer,  og  Fuglene  spiller  her  en 
ret  stor  Rolle;  ogsaa  paa  anden  Maade  har  Selskabet  for  Stuekulturer 
Berøringspunkt  med  Ornithologicn;  det  ses  saaledes,  at  der  ogsaa  i 
dette  Selskab  afholdes  ornithologiske  Udflugter  for  at  høre  paa  Sang- 
fuglene; et  livligt  Gruppebillede  med  Damerne  i  Overvægt  fra  en 
saadan  Udflugt,  findes  i  et  af  Hefterne,  andelsteds  et  Interiør  fra 
zoologisk  Haves  tropiske  Fuglehus,  om  hvilket  iøvrigt  Meningerne 
viser  sig  at  være  meget  delte. 

FUGLEV^ER^'SFORENINGEN   »SVALEN«. 

(Aarsberetning  for  1908.) 

Det  er  unægtelig  et  meget  broget  Billede,  Aarsberetningen  frem- 
byder med  Meddelelser  fra  Kredsene,  Opraab  om  at  være  god 
imod  Dyrene,  smaa  Digte,  Anmeldelser,  Skrivelser  til  forskellige  Au- 
toriteter m.  m.  Alt  i  alt  viser  det,  at  der  fra  Foreningens  Side  ud- 
foldes en  rig  Virksomhed,  der  paa  adskillige  Punkter  stemmer  godt 
med  Dansk  ornithologisk  Forenings  Formaal,  saa  man  kan  kun  ønske, 
at  »Svalen«  niaa  forøge  sit  iforvejen  særdeles  betydelige  Medlemsantal. 
Blandt  dens  gode  Gerninger  har  været  det  at  faa  Svaneklapperne 
ved  Saltholm  fredet  og  Fredningen  fornyet  paa  5  Aar.  Der  berettes 
herom  følgende  af  Opsynsmanden,  Fisker  P.  C.  Larsen: 
Paa  Klappen  Nr.  1  er  udruget  Blaamaager,  Hættemaager,  Rødben, 
Ryler,  Præstekraver,  Storterner  og  Dværgterner,  samt  forskellige 
Ænder,  ca.  500  i  det  hele. 

Paa   Klappen  Nr.  2:  forskellige  Fugle  op  imod  et  Tusind  Stykker. 
Nr.  3  og  4 :  ca.  et  Hundrede  Stykker  paa  hver. 
Nr.  5 :  ca.  300  Stykker. 

Nr.  6:  ca.  600  Hyler,  Ænder,  Terner,  Stenvendere,  Rødben,  men  ingen 

Maager. 

Nr.  7:  Ænder,  Graaænder,  Silkeænder,  af  Gravænder  ca.  200  Stykker, 

samt  en   Del  andre  ukendelige  Fugle. 

Det  kunde  jo  være  særdeles  interessant  at  faa  lidt  nærmere  Rede 
paa,  baade  hvad  det  var  for  forskellige  Arter,  der  ynglede,  og  faa 
lidt  nærmere  Oplysning,  om  x\ntallet  var  gaaet  frem,  i  de  Aar  Klap- 
perne havde  været  fredede.  En  Tælling  vil  vel  ikke  være  helt  ugørlig, 
saaledes  som  det  er  foretaget  ved  de  smaa  Holme,  der  i  de  senere 
Aar  er  fredede  ved  Slesvigs  Kyst. 

A.  MENTZ:  NATURFREDNING.  SÆRLIG  I  DANMARK. 

(Udgivet  af  Udvalget  for  Naturfredning.) 

For  ikke  saa  grumme  mange  Aar  siden  betragtedes  det  nærmest 
som  Fantasteri,  naar  der  af  en  Mand  som  Oluf  Winge  blev  slaact 
til  Lyd  for  at  oprette  Fristeder  for  Landets  Planter  og  Dyr,  og  da 
V.  Pingel  fremsatte  Tanken  i  Folketinget,  var  der  ikke  mange,  der 
tænkte  paa,  at  Sagen  kunde  lade  sig  realisere.  Selv  under  de  sidste 
Tiders  Debat  om  Rovfuglespørgsmaalet  er  det  jo  fra  visse  Steder 
hævdet  som  en  ganske  urimelig  Idealisme,  der  burde  ligge  det  prak- 
tiske Liv  fjærnt,  at  frede  om  Rovfugle  og  andre  skadelige  Fugle.  Men 
Udviklingen  har  gaaet  sin  Gang;  rundt  om  i  Verden  er  der  gjort  ikke 
saa  lidt  for  Naturfredning,  og  i  Tyskland  er  Spørgsmaalet  kommet 
meget  stærkt  op  i  de  senere  Aar.  Herhjemme  er  vi  nu  naaet  saa 
vidt,  at  der  er  nedsat  et  Udvalg  for  Naturfredning,  som  har  udsendt 
et  stateligt  Hefte  om  Sagen,  prydet  med  talrige  særdeles  smukke  Af- 
bildninger; efter  en  Indledning  om  Naturfredning  i  fremmede  Lande 
følger  Hovedafsnittet  om  Naturfredning  i  Danmark,  idet  der  beskrives, 
hvad  der  hidtil  er  gjort,  medens  der  i  Kapitlet  om  Fremtidens  Ar- 
bejde« tales  om,  hvad  der  kan  være  Anledning  til  at  gøre.  Det  er 
glædeligt  at  se,  at  Udvalget  ogsaa  har  aabent  Øje  for,  at  der  for 
Fuglenes  Vedkommende  er  meget  at  udrette,  og  man  maa  haabe,  at 
der  kan  komme  et  Samarbejde  i  Stand  mellem  Udvalget  for  Natur- 
fredning og  Dansk  ornithologisk  Forening,  som  kan  have  gunstige 
Følger  for  vore  truede  Arter.  Det  smukke  velskrevne  Hefte  anbe- 
fales paa  det  bedste. 

JAMES  A.  GRIEG:  STORFUGLENS  NUVÆRENDE  UDBREDELSE  I 
SØNDRE  BERGENHUS  AMT. 

(Bergens  Museums  Aarbog  1909,   Nr.  12.) 

Der  berettes  i  Afhandlingen  om  Tjurens  (Tetrao  iirogallus)  Ud- 
bredelse i  den  omtalte  Landsdel.  Det  ses,  at  tidligere  har  Fuglen 
paa  sine  Steder  været  meget  almindelig,  medens  Efterstræbelse  paa 
de  fleste  Steder  har  gjort  den  sjælden;  hist  og  her  er  dog  Antallet 
ogsaa  vokset  i  den  senere  Tid,  men  i  det  hele  og  store  maa  Fuglen 
i  Søndre  Bergenhus  Amt  nærmest  betragtes  som  en  Sjældenhed,  selv 
om  den  nogle  Steder  yngler  i  mindre  Tal.  O.  H. 

NOGLE  DANSKE  ROVFUGLEKULDS  STØRRELSE. 

AF 

H.  CHR.  C.  MORTENSEN. 

I  3.  Aargang  af  D.  O.  F.s  Tidsskrift  gør  Hr.  V.  Weibiill  (S. 
161)  det  Spørgsmaal:  »Hvor  mange  Unger  faar  Musevaagen 
(Buteo  vulgaris)  flyvende?«  Undertegnede  har  i  de  senere  Aar 
besøgt  en  Snes  Musevaagereder  sammen  med  nogle  unge  Men- 
nesker, nemlig  daværende  Stud.  art.  Immanuel  Kirkegaard  (nu 
Kommunelærer,  Cand.  phil.),  Seminarieeleverne  Johs.  Kirkegaard 
og  Knud  Nielsen  (nu  Lærer),  Stud.  art.  Aage  Nissen  (nu  Stud. 
theol.),  Stud.  med.  &  chir.  G.  Rendtorff,  Stud.  art.  Einar  Rossen  og 
Forstelev  Vagn  Rossen  —  hvem  jeg  herved  aflægger  min  Tak 
for  ydet  Hjælp.  Den  af  de  nævnte  Herrer,  der  var  med  paa 
Ekspeditionen,  er  klatret  op  i  Redetræet  og  har  hejset  Ungerne 
ned  til  mig,  og  jeg  har  saa  givet  dem  Ring  paa  og  ledet  Under- 
søgelsen af  Reden.  Nedenstaaende  Optegnelser  om  de  forefundne 
Unger  kan  maaske  have  sin  Interesse  til  Belysning  af  det  op- 
stillede Spørgsmaal.  Jeg  har  til  Sammenligning  opført  Notitser 
ogsaa  om  nogle  andre  Rovfuglearters  Kuld. 

Reder  af  Musevaage  (Buteo  vulgaris). 

1. 
Ved  et  Eftersyn  i  Maj   1905   var   der   tre   Unger,   hvoraf  den 
ene  laa  død  (og,  saa  vidt  huskes,  indtørret)  paa  Kanten  af  Reden. 
(Imm.  Kirkegaard.) 

12.  Juni  1905 2  næsten  flyvefærdige  Unger. 

Nr.  1  fløj  af  Reden,  da  Træet         Skudt  19.  Sept.  1906  ved  Cre- 
blev  besteget,  men  indfangedes,     feld^). 

Nr.  2.  Knap  saa  udviklet  som  Skudt  18.  Jan.  1906  ved  Hor- 

Nr.  1.  sens^). 

2.   »Tudsereden«  ^^  1905. 
Reden  er  bygget  1905.  (Imm.  K.) 

12.  Juni  1905 3  dunede  Unger. 

Nr.  6  havde   en   lille  Tomme         Fanget    23.  Sept.    1905    nær 
Svingfjersfane  paa  Blodposerne.      Skive  ^). 

*  Saaledes  kaldet,  fordi  Imm.  K.  1905  fandt  en  levende  Tudse  (Biifo  vul- 
garis) nedgravet  i  Lejet  hos  Ungerne. 

3 


34 

Den  skreg  »Giæh«  som  en  vok- 
sen Fugl,  da  Imm.  K.  fik  Ho- 
vedet op  over  Reden,  og  den 
slog  med  Fødderne  efter  ham, 
men  pippede  ynkelig  som  en 
Kylling,  da  den  var  hejset  ned 
af  Træet  og  skulde  mærkes. 

Nr.  7   var  lidt   mere   udviklet 
end  Nr.  6. 

Nr.  8  var  lidt  mindre  udviklet         Dræbt  16.  Februar  1906  ved 
end  Nr.  6   (havde   en   god   halv     s'Gravezande,  Holland^). 
Tomme  Svingfjersfane  paa  Blod- 
poserne),    var    vel    altsaa    den 
yngste. 

3.  »Tudsereden«   1907 
(den  var  ubeboet  i  1906). 

Der  havde  været  4  Æg  i  Reden.  (Imm.  K.) 

20.  Juni  1907 2  næsten  flyvefærdige  Unger. 

Nr.  31  havde  endnu  Dun  oven 
paa  Hovedet. 

Nr.  32  var  lidt  mere  udviklet;  Skudt  15.  Okt.  1908  ved  Bid- 

den begyndte  at  faa  P'jerene  fær-     strup  (Fasanerielev  A.Andersen, 
dige  oven  paa  Hovedet.  Dyrhuset  pr.  Hammel). 

4.  »Tudsereden«   1908. 
22.  April  1908:  Tre  Æg.  (Imm.  K.) 

5.  Juni  1908 3  dunklædte  Unger. 

Nr.  38.  I     Fanerne   frembry- 
Nr.  39.      dende  baade  i  Hale 
Nr.  40.   )  og  Vinger. 

5. 

17.  Juni  1906 3  omtrent  flyvefærdige  Unger. 

Nr,  9  fløj  af  Reden,  da  Træet 
blev  besteget,  men  dalede  straks 
og  blev  hængende  ved  en  Fod 
i  en  tynd  Gren,  med  Hovedet 
nedad. 

Nr.  10.    Lidt   mindre  udviklet         Omkommen  20.  April  1909  i 
end  Nr.  9  (Dun  oven  paa  Hovedet).     Rold  Skov.    Meddelt  af  Skytte 

C.  Hansen  (Rold  Skov  pr.  Arden 


St. 


der   har  været  saa  venlig 


at  sende  mig  Fuglen  til  Ud- 
stopning. Det  var  en  stor,  kraf- 
tig ?. 


6. 


Nr.  11  er  der  ikke  optegnet 
noget  om. 

17.  Juni  1906 

Nr.  15  fløj  af  Reden,  c.  50  Alen 
bort,  da  Træet  blev  besteget. 

Nr.  16,  den  mest  udviklede, 
tløj  c.  100  Alen  bort  fra  Træet, 
da  det  blev  besteget. 

Nr.  17,  den  mindst  udviklede, 
blev  kastet  ned  fra  Travet,  men 
kunde  ikke  flyve  synderlig,  da- 
lede omtrent  lige  ned. 


3  omtrent  flyvefærdige  Unger. 

Skudt  i  Sept.  1906  i  Nær- 
heden af  Horsens^). 

Fanget  9.  Aug.  1906  i  Nær- 
heden af  AalbækM. 


Omkommen  9.  Sept.  1908  ved 
Ejby  (0.  f.  Middelfart).  Meddelt 
af  .læger  Fr.  Larsen  (Wedells- 
borg Jagtre  vier,  Jægerhuset  pr. 
Ejby),  der  har  været  saa  venlig 
at  sende  mig  Fuglen  til  Udstop- 
ning. Det  var  en  stor,  kraftig  5. 

7. 

17.  Juni  1906 3  dunklædte  Unger. 

Ungerne  var  lovlig  smaa  til 
Mærkning,  hvorfor  Reden  atter 
blev  besøgt  24.  Juni  1906. 

Nr.  21  blev  mærket  og  foto-  Omkommen  i  Slagelse  Skov 
graferet  17.  Juni  (se  ^)  S.  149)  og  ().  Apr.  1910  og  venligt  sendt  af 
var  i  bedste  Velgaaende  24.  Juni.     Skovrider Lassen,Gharlottendal. 

Nr.  22.  (Mærket  24.  Juni.)  Stærkt 
dunet. 

Nr.  23.  (Mærket  24.  Juni.)  Den         Skudt  16.  Sept.  1906    i  Nær- 
største af  Ungerne.    Endnu  hvid     heden  af  Maarslet^). 
af  Dun  paa  Hovedet,    men    har 
brune    Fjer    paa    Ryggen,    med 
hvide  Dun  imellem. 

8. 
Reden  bygget  1907;  der  var  oprindelig  fire  Æg.  (Imm.  K.) 

20.  Juni  1907 2  snart  flyvefærdige  Unger. 

3* 

Nr.  25.  Den  mindst  udviklede. 


Omkommen  22.  Aug.  1908  i 
Houlberg  Skov  ved  Langaa. 
Meddelt  af  Skytte  Chr.  Gotfred- 
sen  (Østergaard,  Langaa),  der 
har  været  saa  venlig  at  sende 
mig  Fuglen  til  Udstopning.  Det 
var  et  lille  Ekspl.,  ,^. 


Nr.  26.  Den  mest  udviklede. 
Havde  kun  enkelte  Dunender  paa 
Nakkefjerene. 

9. 
En  let  tilgængelig  Rede,  bygget  1908.  (Imm.  K.) 
15.  April  1908:  To  Æg.  (Imm.  K.) 

22.  April  1908:  To  Æg.  (Imm.  K.) 
15.  Maj   1908:  To  Æg.  (Imm.  K.) 

5.  Juni  1908:  Den  ene  Æggeskal  laa,  berøvet  sin  butte  Ende 
(som  om  en  Unge  var  krøbet  ud),  paa  Jorden,  medens  der  laa 
et  helt  (men  raaddenl)  Æg  i  Reden  sammen  med  en  frisk  afplukket 
bladbærende  Bøgegren,  der  tyder  paa,  at  Musevaagen  nylig  havde 
været  der  (Smaagrene  med  grønne  Blade  bruges  jo  almindelig 
som  Underlag  i  Musevaagereder). 

10. 
En  anden,  let  tilgængehg  Rede. 

17.  Juni  1907.  I  alt  Fald  een  stor  Unge  saas  paa  Reden. 
(Læge  Rossen.) 

23.  Juni  1907.  Der  laa  een  raadden,  vaad,  næsten  voksen  Unge 
i  Reden,  men  om  der  har  været  flere,  vides  ikke  bestemt. 

11.    En  Rede  i  1907. 

23.  Juni  1907 2  flyvefærdige  Unger. 

Den  ene  Unge  tløj  bort,  da 
der  rørtes  ved  Træet,  og  kunde 
ikke  indfanges. 

Nr.  33  fløj,  da  min  Hjælper  Omkom  11. Aug.  1907  i  samme 
var  naaet  op  til  Reden,  et  Par  Skov,  hvor  den  var  født.  Med- 
Hundrede  Alen  bort,  men  ind-  delt  af  Hofjægermester  Liitti- 
fangedes  og  blev  siddende  rolig  chau  (Viskum  pr.  Viborg),  der 
i  Reden  efter  at  være  hejset  opbevarer  Fuglen  udstoppet, 
derop  igen. 

12.    Samme  Rede  1908. 

8.  Juni  1908 2  næsten  flyvefærdige  Unger. 

Nr.  44  fløj  fra  Reden,  c.  100 
Alen  bort. 

Nr.  45  lod  sig  tage  paa  Reden.  Funden    død   9.  Maj    1909   i 

Endrupholm  Skov  ved  Bram- 
minge. (Mejeribestyrer  AageFin- 
derup,  Endrup  Andelsmejeri, 
Bramminge.) 

13.  Vanskelig  tilgængelig  Rede  1907. 

23.  Juni  1907 1   flyvefærdig  Unge. 

Nr.  34.  Den  fløj  en  3—400  Al. 
bort  fra  Reden,  da  Træet  blev 
besteget,  men  indfangedes  og  blev 
siddende  i  Angrebsstilling  i  Re- 
den, efter  at  være  hejset  op. 

14.    Samme  Rede  1908. 

8.  Juni  1908:  To  Æg.  (Det  første  Kuld  (i  en  anden  Rede?) 
mulig  ødelagt  af  Drenge;  vi  fandt  den  Dag  flere  ødelagte  Muse- 
vaagereder,  og  det  fortaltes,  at  der  en  Gang  om  Foraaret  var  set 
nogle  fordægtige  unge  Mennesker  i  Skoven.  Skovfogden  er  nu 
varskoet  og  vil  for  Fremtiden  holde  skarpt  Udkig.) 

Jeg  saa  28.  Juli  1908  i  Nærheden  af  denne  Rede  en  meget 
korthalet  og  kluntet  flyvende  Musevaageunge  følge  efter  en 
gammel  Fugl  og  blive  ledet  i  Sikkerhed  af  denne;  denne  Unge 
har  mulig  været  fra  Rede  14. 

15. 

5.  Juni  1908  mærket 3  halvvoksne  Unger. 

17.  Juni  1908  fotograferet  i 
Reden 3  flyvefærdige  Unger. 

Nr.  41.  Skudt  29.  Sept.  1909  i  Frijsen- 

borg Skov.  Jagtassistent  Høgh- 
Kanstrup, Dyrhuset,  Frijsenborg 
pr.  Hammel  St. 

Nr.  42.  Fundet  nylig  død  7.  April  1909 

i  Fredenslund  Skov  pr.  Solbjerg 
St.  (Meddelt  af  Overskovfoged 
C.  Avg.  Nielsen  dersteds.) 

Tre  Musevaageunger  (41,  42  og  43)  paa  Reden  en  varm  Sommerdag. 

Nr.  43  var  lidt  mindre  udviklet  end  de  andre. 

16. 
26.  April  1908  laa  Musevaagen  paa  Reden.  (Læge  Rossen.) 
8.  Juni  1908.    Fuglen  fløj  af  Reden.    Der  var  eet  Æg!  Første 
Kuld  ødelagt  af  Drenge? 

17. 

18.  Juni  1908 2  næsten  flyvefærdige  Unger. 

Nr.  4(),  den  mindst  udviklede.  Skudt  19.  December  1909  ved 

Oldrup  pr.  Odder.   (Meddelt  af 
Konservator    Johan    Petersen, 
Odder.) 
Nr.  47    veg   ud   af  Reden,  da 
min   Hjælper  gik   til   Vejrs,    og 
tog  Plads  paa  en  Gren,  hvorfra 
den    maatte    pirkes    ned    for   at 
blive  mærket. 

18. 

18.  Juni  1908 1    Unge. 

Nr.  48.  Reden,  der  var  van- 
skelig tilgængelig  og  sad  25  Al. 
til  Vejrs  i  en  mægtig  Bøg,  var 
beboet  af  Krager  i  1907,  og  Kra- 
gerne forstyrrede  idelig  Muse- 
vaagerne  i  1908.  (Meddelt  af 
Stedets  Skovfoged.) 

19. 

12.  Juni  1909 2  dunklædte.  Unger. 

Nr.  49.  Svingfjersfanerne  be- 
gynder at  pippe  frem. 

Nr.  50.  Lidt  større  end  49.  En  Skudt  19.  Sept.  1909  i  Nær- 
lille Tomme  Fane  paa  Sving-  heden  af  Horsens.  (Hr.  Charl. 
fjerene.  Nielsen ,      Trampenbjerggaard, 

Østbirk  St.) 

20. 

12.  Juni  1909 2  dunklædte  Unger. 

Nr.  51.  Graadunet  med  tre- 
kantet hvid  Plet  i  Nakken.  Sving- 
fjersfanerne begynder  at  pippe 
frem.  Har  et  overfladisk  Hud- 
saar  oven  paa  Hovedet;  jeg  tror 
ikke,  det  har  blødt,  men  kun 
vædsket,  og  Dunene  er  saa  klæ- 
bet ned  deri.  Hakket  af  sin 
Medunge*. 

Nr.  52.  Ligeledes  graadunet 
med  trekantet  hvid  Plet  i  Nak- 
ken. Paa  væsentlig  samme  Ud- 
viklingstrin som  51,  men  lidt 
større. 

21. 

25.  Juni  1909 2  halv   flyvefærdige  Unger. 

(G.  Rendtorfi".) 
Nr.  54.    Mærket  af  Stud.  med. 
Rendtorff. 

*  Se  G.  Rendtoiffs  Meddelelse  S.  44. 

Nr.  57.     Bragt   til   Viborg  By,         Skudt  15.  Jan.  1910  i  Marien- 
hvor    den    sad   i    Fangenskab  i     holzung   ved  Flensburg  af  Hr. 
vor  Have  i  henved  3  Uger.    Den     Wilh.  Jensen, 
var    da    ikke    særlig    bange   for 
Menneskers  Nærhed  og  svarede 
mig  med  skingrende  Skrig,  naar 
den  sad  i  Flyveburet  og  jeg  nær- 
mede  mig   med    noget    godt   til 
den  og  kaldte  »Frantz I«   Sluppen 
12.  JuH  1909  ved  en  lille  Eng  i 
Skoven,  tæt  ved  Reden,  hvor  den 
var  født. 

22.    En  let  tilgængelig  Rede. 
(Træet  havde  Grene  næsten  helt  ned  til  Jorden.) 

25.  Juni  1909 1   snart  flyvefærdig   Unge. 

(G.  Rend  tor  tr.) 
Nr.  55.  Mærkel  af  G.  Rendtorff.         Skudt  14.  Nov.  1909  ved  Vol- 

strup  af  Forvalter  F.  V.  Krøger 
(Volstrup  pr.  Rørbæk  St.,  Jyl- 
land), der  har  været  saa  venlig 
at  sende  mig  Fuglen  til  Ud- 
stopning. Det  var  en  stor,  kraf- 
tig ?• 

23.     En  vanskelig  tilgængelig  Rede 
i  en  Bøg,  hvis  nederste  Gren  sidder  en  halv  Snes  Alen  til  Vejrs. 

26.  Juni  1909. ...    1  næppe  udvokset  Unge. 

(Vagn   Rossen.) 
Nr.  56.  Mærket  af  Vagn  Rossen.         Skudt  16.  Sept.  1909    i  Nær- 
heden af  Mariager  af  Hr.  E.  J. 
Kieler,    Kjellerup   pr.  Mariager. 


Jeg  antager,  at  alle  de  nu  omtalte  mærkede  Musevaage- 
unger  har  forladt  Reden  i  flyvefærdig  Stand.  Resultatet  af  de 
foranstaaende  Optegnelser  vil  saa  være : 

9  Kuld  paa  2  flyvfifærdige  Unger. 

6     —        -     3  —  — 

4     —        -     1  flyvefærdig  Unge. 

I  lire  Tilfælde  kan  jeg  bevise,  at  to  Unger  er  fløjet  fra 
Reden,  nemlig  fra  Rede  1,  2,  7  og  15. 

Og  i  to  Tilfælde  er  der  bleven  tre  Søskende  flyvefærdige, 
nemlig  i  Rede  15,  hvor  jeg  fotograferede  Ungerne,  efter  at  have 
været  en  Times  Tid  om  at  krybe  dem  tilstrækkelig  nær  uden 
at  bringe  dem  til  at  tage  til  Vingerne,  og  i  Rede  6,  hvis  Unger 
alle  tre  er  truffet  ude  i  Livet. 

I  eet  af  de  fire  Tilfælde,  hvor  der  er  fundet  een  Unge  i  Reden, 
vides  det,  at  Musevaagerne  stadig  havde  kæmpet  med  Krager, 
der  kan  have  ødelagt  Æg  i  Rugefuglens  Fraværelse  (Rede  18), 
i  et  andet  (Rede  22)  var  Redetræet  ualmindelig  let  tilgængeligt, 
saaledes  at  Drenge  kan  have  taget  af  Æggene.  Det  kan  jo  ogsaa 
tænkes,  at  en  Musevaage  har  mistet  alle  sine  første  Æg  og  saa 
flytter  hen  i  en  anden  Rede,  hvor  den  kun  lægger  eet  Æg,  der 
naar  noget  sent  til  Udvikling  (se  Rede  23)  eller  lægger  Ægget  i 
den  gamle  Rede  (16).  Eller  at  glade  Mennesker,  der  just  ikke 
tænker  paa  Fugle,  naar  de  kommer  i  Skoven,  ved  deres  høj- 
røstede Færden  jager  Rugefuglen  saa  tidt  af  Reden,  at  nogle 
af  Æggene  eller  Ungerne  bliver  kolde  og  gaar  til  Grunde.  Regn 
og  koldt  Vejr  kan  mulig  gøre  det  af  med  selv  ret  store  Unger 
(se  Rede  10). 

Dette  som  Ridrag  til  Løsning  af  Spørgsmaalet:  hvor  mange 
Unger  faar  Musevaagen  flyvende? 

Om  stærkere  Musevaageunger  æder  svagere  Søskende  (der  jo 
stadig  forekommer  i  Kuldene),  ved  jeg  ikke.  At  de  hakker 
dem  og  jager  med  dem  (se  G.  Rendtorffs  Meddelelse  S.  44,  der 
gælder  Rede  20)  ligesom  andre  Fugleunger  gør,  behøver  jo  ikke 
at  være  noget  Tegn  til,  at  de  just  vil  æde  dem.  Jeg  vilde 
være  tilbøjelig  til  at  tro,  at  de,  hvis  de  vilde  bruge  dem  til 
Føde,  først  vilde  slaa  dem  og  holde  dem  fast  med  Fødderne, 
og  saa  bide  dem  ihjel  med  det  samme.  Men  en  Unge,  som 
idelig  bliver  jaget  fra  Mad  og  fra  Varme,  maa  kunne  blive  syg 
og  dø  paa  Grund  af  den  daarlige  Rehandling,  saaledes  at  vi  her 
ser  endnu  en  Aarsag  til,  at  Kuldets  Ungeanlal  kan  blive  sat  ned 
—  i  en  Musevaagerede  som  i  enhver  anden  Fuglerede.  Jeg  har 
en  Gang  været  med  til  at  finde  en  halvvoksen  Musevaageunge 
liggende  død  og  vindtørret  i  en  Rede  med  store  Søskende  (se 
ogsaa  Rede  1  og  nedenstaaende  Meddelelse  af  Imm.  Kirkegaard; 
i  det  Tilfælde  har  der  altsaa  ikke  fundet  nogen  Medunge-Spis- 
ning  Sted. 

Reder  af  Glente  (Milvus  ictinus). 


1. 


12.  Juni  1905 

Nr.  3,  (len  mindste.  Alle  F'jer 
har  slore  Blodposer;  Hovedets 
Overside  hvidt  af  Dun. 

Nr.  4,  lidt  mere  udviklet  end 
Nr.  3.  Fjerene  paa  Hovedets  Over- 
side dunspidsede. 


Nr.  5,  den  ældste.  Fjerene  uden 
Blodposer,  men  der  er  Dunender 
paa  Hovedets  Overside. 


3  snart  flyvefærdige  Unger. 


Fanget  25.  Juni  1905  i  Nær- 
heden af  Redetræet  af  Poul  Peter 
og  Agnete  Sveistrup  samt  Gerda 
og  Rigmor  Plenge  og  sluppen 
samme  Steds  efter  et  Par  Dages 
Fangenskab.  —  Død  1910  =■. 

Skudt  6.  Nov.  1905  i  Anda- 
lusien'). 


17.  Juni  1906 

Nr.  12.    Fotograferet.    Se  ^)  S. 


150. 


Nr.  13.    Mindre  end  Nr.  12. 
Nr.  14. 


3  næsten  fl\^vefærdige  Unger. 
Skudt  2.  Aug.  1906  ved  Man- 
daU). 

Omkommen  15.  Aug.  1906  ved 
HammeU). 


Reder  af  Duehøg  (Astur  palumbarius). 

1. 

24.  Juni  1906 3  snart  flyvefærdige  Unger 

Nr.  18.  Fløj  af  Reden,  c.  30  Al. 
bort.  Den  største  af  Kuldet;  kun 
faa  Dun  paa  Hovedet. 

Nr.  19.  Næstældst;  nogle  Dun 
paa  Hoved  og  Ryg. 
Nr.  20.    Mest  dunet. 


Skudt  27  Marts  1907  nær  ved 
Hammel^). 


1906 


Omkommen    28.   Sept. 
nær  ved  HammeP). 

Skudt  14.  Oktober  1906  ved 


Langaa^). 

2.  (Samme  Rede.) 

20.  Juni  1907 4  snart  fuldt  fjerklædte  Unger. 

28.  Juni  1907 4  flyvefærdige   Unger,  se   Foto- 
grafiet ^)  S.  151. 

*  Ved  Silkeborg.     Se  Silkeborj;  Social-Demokrat.   14.  April   1910. 

Nr.  27.    Den  største.  Skudt  23.  Dec.  1907  nær  ved 

Bjerringbro.  (Meddelt  af  Di- 
scipel Chr.  Boller.) 

Nr.  28. 

Nr.  29.  Mange  Dan  paa  Hoved  Skudt  8.  Okt.  1907  paa  Vos- 

og  Vinger;  den  yngste.  næs  Pynt.    (Jæger   Knarreborg, 

Vosnæsgaard  pr.  Løgten.) 

Nr.  30.  Temmelig  lille,  men  Skudt  18.  Nov.  1907  ved  Sø- 
ret godt  fjerklædt  paa  Hovedet,  bygaard  pr.  Hammel.  (Fasan- 
jæger P.  Christensen.) 

3. 
Der  var  oprindelig  4  Æg,  men  Imm.  Kirkegaard  hentede  eet 

af  dem  ned  til  min  Samling. 

5.  Juni  1908 3    dunklædte    Unger.     Svingfjer 

og  Styrefjer  begynder  at  pippe 
frem. 
Nr.  35.    Næststørst. 
Nr.  36.    Størst. 
Nr.  37.    Mindst.    »Navlen«  ses 

tydelig. 

4. 

25.  Juni  1909 4  flyvefærdige  Unger,  hvoraf  de 

tre   fløj   under  Bestigningen  af 
Træet.  (Rendtorff.) 
Nr.  53  (mærket  af  Rendtorff).         Skudt  1.  Dec.  1909  i  Kompe- 

dal  Plantage  af  Forstelev  Søren- 
sen. Meddelt  af  Skovfoged  O. 
Bang  (Kompedal  pr.  Moselund), 
der  har  været  saa  venlig  at 
sende  mig  Fuglen  til  Udstop- 
ning. 

En  Rede  af  Spurvehøg  (Accipiter  nisus). 

15.  Juli  1909 3  flyvefærdige  Unger,  hvoraf  den 

ene  fløj  bort  uden  at  blive 
mærket.  (Aa.  Finderup.) 

„  ]  Mærkede   af  Meieribe- 

Spurve-  .   ■' 

y.       c,   [  styrer  Aage   b  mderup, 

_.      "''    Endrup     Andelsmejeri 

'  )        pr.  Bramminge. 

1)  Se  Artiklen   »Ringfugle«  i  D.  O.  F.s  Tidsskrift  1   Aarg.,  S.  144-155. 

I  Tilslutning  til  ovenstaaende  Artikel  vil  jeg  gerne  meddele 
et  Tilfælde,  jeg  har  iagttaget,  og  som  ganske  ligner  det  af  Hr. 
Overlærer  Mortensen  anførte.  I  en  Musevaagerede  var  der  3 
ganske  smaa  Dununger.  Af  disse  var  den  ene  noget  forsinket  i 
Udvikling;  i  de  første  Levedage  vokser  Ungerne  nemlig  temme- 
lig hurtigt,  saa  allerede  et  Par  Dages  Aldersforskel  giver  de 
ældste  Unger  et  kendeligt  Forspring  i  Størrelse  fremfor  en  senere 
udkrøben,  og  denne  Afstand  mellem  dem  forøges  yderligere  der- 
ved, at  en  lille  og  svag  Unge  let  bliver  underernæret,  hvad  der 
forsinker  dens  Vækst  betydeligt.  Den  første  (lang,  jeg  saa  disse 
Søskende,  lagde  jeg  Mærke  til,  hvorledes  de  to  ældre  ubarm- 
hjertigt huggede  deres  lille  svage  Medunge,  som  de  endogsaa  laa 
ovenpaa,  da  jeg  kom  op  til  Reden,  og  jeg  forudsaa,  at  den 
næppe  vilde  kunne  bjærge  Livet  ret  længe.  Ved  mit  næste  Besøg 
var  den  da  ogsaa  død,  vel  næppe  en  Uge  gammel;  dens  Søskende 
havde  traadt  den  helt  flad  —  men  at  æde  Liget  havde  de  ab- 
solut ikke  givet  sig  af  med,  saa  pietetsløse  var  de  dog  ikke,  og 
noget  saadant  tror  jeg  overhovedet  ikke,  Musevaageunger  kunde 
falde  paa.  Imm.  Kirkegaard. 

I  Anledning  af  Hr.  Weibiills  Artikel  om  Musevaagens  Yngle- 
forhold  (D.  O.  F.  3  Aarg.  Hæfte  IV),  vil  jeg  gerne  fremføre  følgende: 

Baade  som  Barn  og  som  voksen  har  jeg  flere  Gange  set  Muse- 
vaagereder  med  indtil  4  flyvefærdige  Unger.  (Jeg  er  nemlig  op- 
vokset i  Nærheden  af  en  større  Skov  ved  Viborg,  men  nøjagtige 
Optegnelser  gjorde  jeg  ganske  vist  ikke  den  Gang.) 

At  det  dog  kan  hænde,  at  stærke  Musevaageunger  fortærer 
deres  svagere  Søskende  (vistnok  særlig  i  regnfulde  Aar),  finder 
jeg  sandsynliggjort  ved  følgende  Iagttagelse: 

Omkring  6.  Juni  1909  besteg  jeg  et  Træ  i  en  Skov  ved 
Viborg  for  derfra  at  undersøge  en  Musevaagerede  i  et  Nabotræ. 
Da  jeg  steg  ned,  var  jeg  ikke  i  Tvivl  om,  at  der  var  tre  dun- 
klædte  Unger  i  denne. 

Den  12.  Juni  besteg  jeg  selve  Træet  for  som  Hr.  Overlærer 
Mortensens  Hjælper  at  hejse  Ungerne  ned  til  Mærkning.  Her 
blev  jeg  imidlertid  overrasket  ved  kun  at  finde  to  Unger  i  Reden. 

Det  faldt  mig  i  Øjeblikket  ikke  ind,  at  den  tredie  Unge  kunde 
være  fortæret,  og  jeg  slog  mig  derfor  til  Taals  med,  at  jeg  alt- 
saa  forleden  Dag  maatte  have  set  galt,  og  først  ved  at  læse 
Hr.  Weibiills  Artikel  har  jeg  faaet  Gaaden  løst. 

At"  de  to  tiloversblevne  Unger  var  den  ene  større  end  den 
anden,  og  jeg  saa  med  Forbavselse  den  store  bearbejde  den  lille 
oven  i  Hovedet  saaledes,  at  denne  klagende  flygtede  helt  ud  paa 
Yderkanten  af  Reden,  medens  den  store  gjorde  sig  det  behageligt 
i  Redens  Midte.  Den  lille  havde  oven  i  Hovedet  en  skallet  Plet 
og  et  Saar,  som  tydede  paa,  at  den  længe  havde  været  udsat 
for  denne  Behandling. 

Ungerne  var  den  Gang  endnu  graa  og  dunklædte,  men  Sving- 
fjerene var  begyndt  at  brj^de  frem.  Om  de  begge  er  bleven 
flyvefærdige,  ved  jeg  ikke,  da  jeg  ikke  senere  har  set  til  Reden. 
Ved  Lejlighed  skal  jeg  gøre  dette  for  muligvis  at  finde  den  Ring, 
der  har  været  om  Benet  paa  den  lille.  G.  Rendtorff. 


KORSNÆB  SOM  GALLEÆDERE. 

AF 

R.  H.  STAMM. 

Det  forløbne  Aar  synes  at  have  bragt  Korsnæb  (Loxia  curvi- 
rostraj  her  til  Landet  i  usædvanlig  stort  Antal;  fra  de  forskel- 
ligste Egne  hører  man  Beretning  om,  at  de  er  blevet  iagttaget. 
Selv  har  jeg  set  dem  alle  de  Steder,  hvor  jeg  har  opholdt  mig  i 
Sommermaanederne,  saaledes,  ved  Frederikshavn,  i  Lerbæk  Skov 
samt,  lidt  nordligere,  ved  Hulsig  i  Bunken  Plantage.  I  Juli 
Maaned  kom  jeg  derpaa  tilfældigvis  et  Par  Dage  hjem  til  Kjø- 
benhavn;  stor  var  min  Forbavselse  ved  her,  midt  i  Byen  — 
den  22  Juli  —  at  træffe  et  enkelt,  yngre  Individ  hoppende  rundt 
i  den  asfalterede  Gaard  ved  min  Bolig;  den  var  noget  forkommen 
og  fløj  med  synligt  Besvær  op  i  Træerne  i  Haven  ved  Siden  af. 
Endelig  iagttog  jeg  i  den  følgende  Tid  i  Skovene  Syd  for  Ny- 
kjøbing  paa  Sjælland  adskillige  Gange  smaa  Flokke,  bestaaende 
saavel  af  ældre  som  yngre  Fugle. 

Ude  i  Naturen  er  det  navnlig  Fuglens  Stemme,  som  henleder 
Opmærksomheden  paa  den;  naar  en  Skare  paa  10-20  Stykker, 
som  alle  lader  deres  ejendommelige  pyt-pyt  høre,  kommer  i 
Nærheden,  kan  man  ikke  undgaa  at  bemærke  den.  løvrigt  hører 
Korsnæb  langtfra  til  de  Fugle,  hvis  Færden  er  lettest  at  under- 
søge; de  er  saa  mærkværdigt  omstrejfende  og  urolige;  i  det  ene 
Øjeblik  kan  de  ganske  vist  slaa  sig  til  Ro  i  en  Trætop,  men 
snart  efter  er  de  i  Regelen  atter  paa  Fart,  og  det  varer  da  gerne 

lang  Tid,  inden  de  atter  falder  til  Hvile;  mere  end  en  Gang  har 
jeg  saaledes  fulgt  dem  under  Flugten,  indtil  de,  selv  i  stærk 
Kikkert,  svandt  ind  til  ganske  usynligt  smaa  Punkter.  Denne 
deres  urolige  Færd  staar  sikkert  i  Forbindelse  med  deres  Søgen 
efter  F'øde;  de  trækker  øjensynligt  efter  Naaletræerne,  der  jo, 
som  Regel,  i  de  danske  Skove  staar  i  smaa  Plantninger,  spredte 
mellem  Løvtræerne.  Hermed  stemmer  det  godt,  at  det  navnlig 
er  i  Naaletræer,  man  vil  kunne  faa  dem  nøjere  at  se;  her  slaar 
de  sig  ned  for  at  æde  og,  med  nogen  Forsigtighed,  vil  man 
kunne  have  Held  til  i  længere  Tid  at  betragte  dem  og  endog 
komme  dem  ret  nær;  særligt  sky  er  de  nemlig  langtfra. 

Deres  Føde  er  i  ganske  overvejende  Grad  Frø  af  Naaletræ: 
Gran,  Fyr  og  Lærk,  som  de  faar  fat  i  ved  med  det  stærke  Næb 
at  flænge  og  samtidig  bøje  Kogleskællene  tilbage;  herved  faar 
de  forbidte  og  afrevne  Kogler  et  højst  ejendommeligt,  laset  Ud- 
seende og  røber  let,  naar  de  i  større  Tal  ligger  under  Træerne, 
Fuglenes  Besøg  i  Skoven.  Kostforagtere  er  de  dog  langtfra;  er 
der  knap  Tid  paa  Kogler,  har  man  oftere  set  dem  give  sig  i 
Kast  med  Frugterne  af  forskelligt  Løvtræ,  saasom  Rønnebær, 
hvis  Kærner  de  æder,  El,  Avnbøg  og  Ahorn.  Ogsaa  fra  de  urte- 
aglige  Planter  kan  de  hente  sig  Næring;  det  er  saaledes  kendt, 
at  de  udpiller  Frugterne  af  Burrernes  og  Tidslernes  Kurve, 
løvrigt  holder  de  sig  ikke  engang  altid  til  F'rugter  eller  Frø;  det 
angives  saaledes,  at  de  kan  æde  Knopper  og  Blomster  af  Naale- 
træer samt  de  af  Bladlus  dannede  Galler  paa  Poppel-  og  Ælme- 
blade.  Endelig  bør  det,  for  Fuldstændigheds  Skyld,  ikke  forbi- 
gaas,  at  der  ogsaa  haves  Iagttagelser  for,  at  de  ikke  forsmaar 
dyrisk  Føde,  saasom  Bladlus  og  Larver. 

I  Annebjerg  og  Ulkerup  Skov  ved  Nykjøbing  Sj.,  hvor  jeg, 
som  nævnt,  traf  Korsnæb,  er  Mængden  af  Naaletræer  kun  ringe; 
Egnen  skulde  derfor  paa  Forhaand  ikke  synes  dem  videre  til- 
lokkende, og  særligt  ofte  saa  jeg  dem  heller  ikke.  Første  (iang 
iagttog  jeg  dem  i  Toppen  af  nogle  høje  Lærketræer,  hvor  de 
ivrigt  bearbejdede  Koglerne,  af  hvilke  jeg  senere  under  Træerne 
fandt  typiske,  opflossede  Stykker.  Et  Par  Dage  efter,  ved  Aften- 
tid, gik  jeg  ved  den  sydlige  Udkant  af  Annebjerg  Skov,  da  en 
Skare  Korsnæb  kom  flyvende  langt  borte  fra  og  efter  forskellig 
urolig  Omflakken  slog  sig  ned  i  nogle  yngre  Rødgraner  i  næppe 
en  Snes  Alens  Afstand.  I  Kikkert  saa  jeg  nu,  hvorledes  de  sad 
særdeles   ivrigt   beskæftigede   i  de  mest  forskellige  Stillinger,  ad- 

skillige  med  Hovedet  bøjet  stærkt  nedad;  desuden  hørte  jeg 
stadig  en  sagte  knitrende  Lyd,  som  om  noget  blev  bidt  i  Stykker. 
Træerne  bar  kun  faa  Kogler;  disse  hang  midt  imellem  Fuglene, 
men  ikke  paa  en  eneste  af  dem  blev  der,  saavidt  jeg  kunde  se, 
gjort  noget  Angreb;  derimod  var  Fuglenes  Opmærksomhed  øjen- 
synligt udelukkende  optaget  af  den  nedre  Del  af  de  smaa  Kviste; 
her  var  der  noget,  som  ivrigt  og  med  stor  Energi  blev  eftersøgt. 
Flere  Gange  iagttog  jeg,  hvorledes  Fuglene  under  deres  Virksom- 
hed rev  Kvistene  af  og  lod  dem  falde  paa  Jorden,  og  jeg  mente 
samtidig  at  kunne  se,  at  disse  Kviste  forneden  var  opsvulmede 
til  de  paa  unge  Rødgraner  saa  almindelige  Galledannelser;  dette 
var  navnlig  tydeligt  en  enkelt  Gang,  da  en  af  Fuglene  fløj  bort 
med  Kvisten  i  Næbbet.  Snart  efter  forlod  imidlertid  Fuglene  de 
lave  Træer  og  tog  Plads  i  Toppen  af  nogle  høje  Graner;  Mørket 
hindrede  videre  Iagttagelse  her  og  fik  mig  ligeledes  til  at  opgive 
at  søge  efter  de  nedfaldne  Kviste,  der  maatte  ligge  i  tæt  Under- 
skov. Den  følgende  Dag  gik  jeg  imidlertid  atter  hen  til  den 
lille  Granplantning  og  allerede  det  første  Blik  ind  under  Træerne 
var  nok  til  at  vise,  hvad  det  var,  Korsnæbbene  havde  efterstræbt. 
Skovbunden  var  rigt  besaaet  med  afrevne  Grankviste,  som  i 
deres  nedre  Del  var  opsvulmede  til  Galler  og,  uden  Undtagelse, 
viste  disse  Galler  sig  alle  mere  eller  mindre  begnavede  paa  højst 
karakteristisk  Vis. 

Gallen  er,  som  bekendt,  fremkommen,  idet  Granlusen  (Chermes 
abietisj  ved  Foraarstid  suger  paa  de  udvoksende  Knopper;  som 
Følge  heraf  svulmer  Grunddelen  af  Naalene  paa  det  udvoksende 
Skuds  nedre  Del  skjoldformet  op;  disse  opsvulmede  Dele  af 
Naalene  lægger  sig  derpaa  med  deres  Rande  fast  mod  hverandre 
og  dækker  derved  hver  over  et  Rum,  som  afgiver  Ly  for  Yngelen 
af  den  Bladlus,  som  oprindelig  ved  sin  Sugning  har  omformet 
Skuddet.  Hele  Dannelsen  minder,  overfladisk  set,  ikke  saa  lidt 
om  en  lille  Grankogle. 

De  af  Korsnæbbene  bearbejdede,  nedfaldne  Galler  var  alle 
mere  eller  mindre  »aabnede«:  Ydervæggen  var  med  skarpe  Snit 
af  Næbbet  bidt  af,  saaledes  at  man  saa  ind  i  Rummene,  der 
endnu  kunde  huse  enkelte  Bladlus.  De  afbildede  Stykker  viser 
alle  meget  tydeligt  dette  Forhold;  imidlertid  behøver  Afgnav- 
ningen ingenlunde  at  være  saa  fuldstændig,  som  den  er,  navnhg 
i  den  venstre  Figur;  man  kunde  ogsaa  finde  Galler,  hvor  kun 
enkelte  Rum  var  aabnede;  dog  var  dette  forholdsvis  sjældentog 

havde  sikkert  alene  sin  Grund  i,  at  Kvisten  for  lidligt  var  revet 
af  og  tabt  paa  Jorden. 

At  Korsnæbbene  har  fortæret  de  afgnavede  Vægge  og,  sammen 
med  disse,  rimeligvis  en  Del  af  Bladlusene,  kan  der  ikke  være 
Tvivl  om ;  trods  megen  Søgen  Ij^kkedes  det  mig  nemlig  ikke  i 
Skovbunden  sammen  med  de  talrige  Galler  at  finde  en  eneste 
af  bidt  Stump  af  Væggene.  Samtidig  viste  en  nøjere  Undersøgelse 
af  Snitmærkerne    i   Gallerne    samt    enkelte    endnu    fastsiddende 


Galler  paa  Rødgran,  gnavede  af  Korsnæb;  lidt  formindskede. 

Stykker,  at  det  langtfra  var  i  særligt  smaa  Stumper,  at  Væggen 
blev  afgnavet;  var  disse  tabte  paa  Jorden,  maatte  de  altsaa  let 
kunne  findes. 

løvrigt  er  der  heller  intet  urimeligt  i  den  Antagelse,  at  Gal- 
lerne kunde  tjene  som  Næring;  deres  Vægge  var  paa  det  Tids- 
punkt endnu  ikke  træagtigt  haarde,  men  grønne,  skøre  og  utvivl- 
somt rige  paa  Næringsstof.  De  gjorde  da  ogsaa  absolut  Indtryk 
af  at  være  særdeles  yndede  af  Fuglene;  begnavede  Galler  fandt 
jeg  saaledes  senere  ogsaa  i  større  Antal  i  Ulkerup  Skov. 

Spørger  man  endelig  om  Grunden,  hvorfor  Korsnæbbene  i 
dette  Tilfælde  har  fundet  sig,  saa  at  sige,  et  nyt  Fødeæmne,  da 
bør  denne  utvivlsomt  søges  i  de  uvante  Forhold,  hvori  de  be- 
finder sig  i  vore  Skove;  de  tvinges  her,  hvor  Mængden  af  Naale- 


49 

træsfrø  næppe  vilde  slaa  til,  til  at  være  mindre  kræsne  i  deres 
Valg ;  ganske  naturligt  maa  da  et  Stof  som  det  omtalte,  der  selv- 
følgelig i  høj  Grad  maa  minde  om  deres  normale  Næring,  have 
gode  Betingelser  for  at  vinde  deres  Behage. 


BETRAGTNINGER  OVER  JAGTLOVEN. 

AF 

O.  HELMS. 

Der  gik  en  lille  Flok  Rødben  i  Bugten  ud  for  mine  Vinduer, 
og  naar  jeg  siger  de  gik  i  Bugten,  saa  skal  det  forstaas  saaledes, 
at  de  gik  omkring  paa  Bladtangen,  der  laa  og  svømmede  paa 
det  flade  Vand.  Det  var  fornøjeligt  at  se,  hvor  travlt  de  havde, 
og  stadig  plukkede  deres  Føde  af  den  grønne  Masse,  de  gik  paa; 
af  og  til  faldt  de  igennem,  men  det  gjorde  dem  ingenting;  thi 
saa  svømmede  de  blot  en  lille  Overgang,  indtil  de  igen  kom  op 
paa  det  usikre  Dække.  De  holdt  trofast  til  her,  og  jeg  kunde 
hilse  paa  dem  Dagen  igennem,  og  ofte  ved  Daggry  og  om  Af- 
tenen høre  deres  Skrig  ude  paa  det  stille  Vand.  Sommetider  fik 
de  Besøg  paa  deres  lille  svømmende  0;  en  Morgen  sad  der 
sammen  med  dem  en  lille  Flok  Ryler  og  en  islandsk  Ryle, 
skinnende  rød  paa  hele  Undersiden.  Det  var  et  hyggeligt  og 
fredeligt  Billede  Fuglene  derude  frembød,  men  1  August  blev 
Idyllen  brudt,  idet  en  Jæger  kom  sejlende  og  begyndte  at  plaffe 
løs  paa  Fuglene;  han  fik  ganske  vist  ingen  af  dem,  men  han 
naaede  at  faa  dem  fordrevet. 

Jeg  var  straks  i  nogen  Tvivl,  om  nu  virkehg  hans  Adfærd 
stemmede  med  Jagtloven,  og  jeg  købte  mig  da  næste  Dag  det 
Værk,  der  hedder:  »Lov  om  Jagten«  o.s.v. ;  den  kostede  25  Øre, 
og  omend  der  ikke  var  Læsning  for  stort  mere,  saa  var  der  dog 
i  Bogen  Anledning  til  mangfoldige  Overvejelser,  saa  jeg  fortrød 
ikke  de  25  Øre,  jeg  havde  ofret.  Jeg  har  siden  tilbragt  ad- 
skillig Tid  med  at  studere  i  denne  Jagtlov;   thi  nægtes  kan  det 

^  Efter  at  ovenstaaende  var  nedskrevet,  har  Hr.  Vieeinspektor  H.  Winge  elsk- 
værdigt henledet  min  Opmærksomhed  paa,  at  en  ganske  tilsvarende  Iagttagelse 
samtidig  er  gjort  i  England  under  den  mægtige  Indvandring  af  Korsnæb,  der 
sidste  Aar  ligeledes  fandt  Sted  derovre;  i  Tidsskriftet  »British  Birds«,  Bind  III, 
London  1909  meddeles  saaledes  ganske  kort  et  Par  Steder  (Side  124  og  193). 
at  man  har  set  Korsnæb  æde  Granlusens  Galler,  og  at  skudte  Individer  har 
haft  Bladlus  i  Maven. 

ikke,  at  der  er  meget  i  den,  der  har  betydelig  Interesse  for 
Ornithologerne  —  ikke  saa  meget  det  første  Kapitel,  der  handler 
om  selve  Jagtretten,  og  ejheller  Kapitel  3,  der  handler  om  Straf 
og  Paatale;  disse  Kapitler  har  vel  særlig  Interesse  for  Grund- 
ejerne; thi  hvad  der  skal  gøres  ved  de  slemme  Krybskytter,  om 
de  skal  hænges  eller  skydes,  eller  slippe  med  at  komme  paa 
Bremerholm  paa  Livstid,  det  kan  jo  i  og  for  sig  ogsaa  være  det 
samme,  set  fra  en  Ornithologs  Synspunkt;  han  vil  jo  sikkert 
ingensinde  komme  i  Konflikt  med  Loven,  risikere  al  faa  sit  Gevær, 
Hund  og  øvrige  Jagtrekvisitter  taget  fra  sig,  og  blive  slæbt  for 
den  nærmeste  Politimyndighed.  Nej,  hvad  der  interesserer  Or- 
nithologen,  det  er  Kapitel  2,  der  hedder:  »Fredning  og  Forbud«, 
og  man  er  just  ikke  fyldt  af  Beundring,  naar  man  læser  Ka- 
pitlet igennem;  thi  lad  det  nu  være,  at  der  er  visse  Ting,  som 
der  kan  være  divergerende  Anskuelser  om  hos  Jægerne  og  andre, 
saa  er  der  dog  andre  Ting  i  Loven,  som  man  synes  er  saa 
besynderlige,  at  man  ikke  kan  lade  være  at  undre  sig  over,  at 
de  overhovedet  er  komne  derind ;  thi  ved  en  lille  Smule  Omhu 
kunde  de  nok  være  undgaaede. 

Ser  man  noget  nærmere  paa  Fredningsbestemmelserne  for  Fugle, 
da  har  jeg  den  Hovedindvending  imod  dem,  dels  at  de  er  altfor 
vidtløftige  og  specialiserede,  og  dels  at  der  er  taget  for  lidt  Hensyn 
til  Fuglenes  Yngletid;  men  jeg  vil  prøve  at  gaa  de  enkelte  Paragrafer 
igennem,  og  slutte  med  at  forsøge  at  opstille  noget,  der  er  bedre. 

I  §  17,  II,  1  staar  der,  at  af  Dagrovfugle  fredes  Musevaager  fra 
1  Februar  til  15  September  og  alle  Natrovfugle  ganske  den  samme 
Tid.  Saa  vidt  skulde  vi  vel  nu  være  komne,  at  vi  havde  lært 
at  gøre  en  Smule  Adskillelse  imellem  de  Rovfugle,  der  virkelig 
kan  tænkes  at  skade,  og  saa  Musevaagerne  og  Uglerne,  Uglerne 
har  det  saamænd  ikke  for  godt  her  til  Lands;  deres  Yngle- 
pladser tages  bort  fra  dem,  og  der  er  virkelig  ingen  Fare  for, 
at  de  nogensinde  skal  brede  sig  for  stærkt ;  selv  om  de  gjorde 
det,  vil  det  kun  gaa  ud  over  Musene  og  ikke  over  Vildtet.  Der 
findes  Undersøgelser  af  Uglernes  Føde  i  Massevis;  her  hjemme 
er  saadanne  foretagne  i  ret  stor  Stil  af  H.  Winge  ^  og  senere  af 
Forfatteren  til  denne  Artikel^;  alle  viser  det  samme,  at  Uglernes 
Føde  er  Mus,  sjældent  Smaafugle,  ikke  Vildt. 

^  Om  nogle  Smaapattedyr  i  Danmark,  Vidensk.  Medd.  naturh.  Foren.  1882. 
*  Om  nogle  danske  Uglers  Gylp,  Vidensk.  Medd.  naturh.  Foren.  1901. 

2  og  3,  der  omhandler  Agerhøns  og  Fasaner,  overlader  jeg 
til  Jægerne. 

I  4  omhandles  Skovduer,  Kramsfugle  og  Sjaggere,  der  har 
Fredningstid  fra  1   Februar  til  15  September. 

I  6  findes  den  Bestemmelse,  at  Brushøns,  Holtsnepper, 
Regnspover  og  Pomeransfugle  skal  være  fredede  fra  15  Maj  til 
31  Juli.  Den  Paragraf  trænger  rigtignok  til  en  grundig  Revision; 
en  saadan  er  jo  allerede  sket  med  Hensyn  til  Bekkasinerne,  saa- 
ledes  at  disse  nu  er  fredede  fra  1  Februar  til  31  Juli,  medens 
derimod  de  øvrige  nævnte  Arter  er  fredløse  indtil  15  Maj;  for 
Brushanens  Vedkommende  er  det  jo  ganske  taabeligt  og  kan 
vist  ikke  engang  forsvares  ud  fra  et  Jægersynspunkt;  thi  der 
findes  vel  næppe  en  virkelig  Jæger  her  i  Landet,  der  vilde  hævde 
det  berettigede  i  at  skyde  Brushanerne  i  Yngletiden.  For  Regn- 
spoverne gælder  det  samme,  og  hvad  der  findes  af  Regnspover 
i  Foraarstiden  er  ikke  saa  store  Mængder,  at  det  kan  spille 
nogensomhelst  Rolle  at  jage  dem.  Saa  har  vi  endelig  tilbage 
Holtsnepper  og  Pomeransfugle.  Mon  vi  forresten  ikke  skulde 
være  fri  for  Ordet  Holt  i  Forbindelse  med  Sneppen?  Ingen  Men- 
nesker her  hjemme  kalder  den  dog  Holtsneppe.  Af  de  to  Arter 
yngler  den  ene  sparsomt  her  i  Landet,  den  anden  slet  ikke;  men 
begge  er  Genstand  for  Jagt  paa  Foraarstrækket.  Alt,  hvad  der 
iøvrigt  kan  siges  om  den  Sag,  er  jo  sikkerlig  sagt  og  skrevet;  der 
findes  intet  som  helst  Forsvar  for  Skydning  af  disse  Fugle  om 
Foraaret  udover  den  rene  Jagtlyst,  og  jeg  synes,  at  vore  Jægere 
burde  komme  saa  vidt,  at  de  vilde  opgive  denne  Foraarsjagt. 
For  Sneppernes  Vedkommende  er  der  jo  iøvrigt  en  særdeles 
antagelig  Grund  dertil,  og  det  er,  at  det  har  vist  sig,  at  Snep- 
perne er  meget  villige  til  at  yngle  her  til  Lands,  naar  blot  de 
faar  Fred;  men  selvfølgelig,  naar  der  ustandselig  skydes  efter 
dem  i  Parrings-  og  Yngletiden,  saa  skal  man  nok  faa  dem  for- 
jagede. At  der  indenfor  Jægernes  Kreds  gør  sig  Stemmer  gældende 
for  en  Fredning  af  Sneppen  om  Foraaret,  viste  sig  jo  tydelig 
ved  den  sidste  Jægerkongres  her  i  Landet,  og  man  maa  haabe, 
at  det  vil  føre  til  et  heldigt  Resultat.  En  fornuftig  Fredning  af 
Vadefuglene  vilde  det  være,  hvis  man  fredede  dem  alle  uden 
Undtagelse  fra  15  Marts  til  15  August;  thi  det  nytter  kun  lidt, 
at  f.  Eks.  de  forskellige  Klirearter,  Kobbersnepper  og  Ryler  nu 
efter  Loven  har  Fred  til  15  August.  Den  Strandjæger,  der 
gaar   ud,   gør   visselig   ikke   smaalige   ornithologiske   Iagttagelser 

for  at  forvisse  sig,  om  det  nu  ogsaa  er  en  Brushøne  eller  en 
Rødben,  han  skyder,  om  det  er  en  lille  Regnspove  eller  en 
Kobbersneppe,  han  har  paa  Kornet.  At  de  hvide  og  sorte  Storke 
skal  være  fredede  hele  Aaret,  kan  vi  vel  nok  alle  blive  enige 
om;  thi  at  den  hvide  Stork  skulde  være  en  slem  Vildttyv,  er 
der  vel  næppe  mange,  der  vil  tro  paa. 

7  er  et  slemt  Monstrum  i  Retning  af  Fredningsbestemmel- 
ser. Svaner  og  Terner  skal  efter  den  være  fredede  fra  1  F'ebruar 
til  15  September,  men  for  Svanernes  Vedkommende  er  Fred- 
ningstiden  senere  sat  fra  15  Marts  til  15  November,  altsaa  en 
hel  ny  Fredningstid  indført  for  den  enkelte  Art;  det  er  jo  dog 
at  belemre  Folk  med  en  urimelig  Masse  Datoer  til  ingen  Verdens 
Nytte.  Saa  kommer  Maagefredningen  fra  1  Februar  til  31  Ok- 
tober, medens  den  »store  Havmaage«  kun  fredes  fra  1  Maj  til 
31  Juli.  Nu  er  det  vel  urimeligt  atter  her  at  have  særlige  Be- 
stemmelser for  en  enkelt  Art,  det  bliver  jo  efterhaanden  ikke  til 
at  hitte  ud  af.  Og  Maagerne  kunde  man  endda  ganske  rolig 
give  Lov  til  at  skyde  noget  tidligere;  Maager  er  der  nok  af  her 
hjemme,  og  Jagten  paa  dem  vilde  aldrig  kunne  gøre  dem  stor 
Skade.  Saa  kommer  der  igen  en  lille  Særparagraf  for  Graagæs 
og  Dykænder,  medens  andre  Ænder  og  andre  Svømmefugle  er 
fredede  fra  1  Februar  til  15  Juli,  og  de  stakkels  Knortegæs  over- 
hovedet ikke  fredes.  Enhver,  som  har  set  eller  kendt  noget  til 
Strandjagt,  vil  vide,  hvor  absurd  en  saadan  Paragraf  er.  Saa 
længe  det  overhovedet  er  tilladt  at  drive  Jagt  paa  noget  Slags 
Vildt  i  Foraarstiden  paa  Søen,  kan  man  være  sikker  paa,  at 
hvad  som  helst,  der  kommer  for  Bøssepiben,  bliver  der  fyret 
paa,  hvad  enten  det  saa  kan  dykke  eller  ej,  og  hvad  enten  det 
er  den  ene  Slags  Gaas  eller  den  anden.  Svenskerne  slog  paa 
Jægerkongressen  i  Sommer  stærkt  til  Lyd  for  en  noget  skaan- 
sommere  Behandling  af  de  nordiske  Svømmefugle,  der  om  Vin- 
teren søger  ned  til  vore  Kyster;  det  vilde  sikkert  være  heldigt 
og  rimeligt  at  føje  dem  heri.  Og  hvortil  dette  Barbari,  at  Knorte- 
gaasen  skal  være  fredløs?  Blandt  alle  Fugle  er  den  en  af  de 
nordligst  ynglende  og  maa  derfor  blive  her  nede  i  vore  Far- 
vande, indtil  dens  højnordiske  Ynglepladser  er  optøede.  Saa  har 
vi  den  her  hele  Maj  Maaned  som  et  velkomment  Jagtobjekt, 
særlig  efter  Motorbaadenes  Tiltagen  her  i  Landet.  Nogen  øko- 
nomisk  Betydning   spiller  Jagten   paa   den    kun    rent    undtagel- 

sesvis,  saa  det  rimeligste  vilde  være  at  frede  den  som  de 
andre  Gæs. 

8,  der  fortæller,  at  alle  andre  Fugle  er  fredede  fra  1  Fe- 
bruar til  15  September,  og  at  alle  Sangfugle  og  Smaafugle  fredes 
hele  Aaret,  er  der  jo  intet  at  indvende  imod,  ligesaa  lidt  som  at 
man  har  Lov  til  at  værge  sig  imod  Stærene  i  Haver,  hvor  de 
gør  Skade  paa  Frugten.  Skal  Blishønen  endelig  være  fredløs, 
saa  burde  den  dog  sættes  i  Lovens  §  6,  sammen  med  Ravne, 
Krager,  Raager  o.s.v. 

Tilbage  har  vi  at  omtale  Stykket  om  Indsamling  af  Maage-, 
Tærne-  og  Vibeæg.  Denne  Paragraf  er  kommen  ind  af  Hen- 
syn til,  at  det  for  mange  Ejere  af  Ægholme  var  en  Indtægts- 
kilde at  samle  Æggene,  og  at  de,  hvis  det  blev  dem  forbudt, 
ikke  vilde  gøre  noget  for  at  frede  Fuglene.  Men  jeg  tror, 
at  denne  Paragraf  har  haft  en  sørgelig  Virkning.  Saa  længe  det 
rent  ud  var  forbudt  at  samle  Fugleæg,  saa  var  Sagen  klar  nok, 
saa  var  det  en  Ulovlighed,  der  blev  begaaet;  men  nu,  da  der 
tillades  at  samle  endog  saa  langt  som  til  25  Maj,  saa  er  Følgen 
deraf,  at  der  overalt  paa  vore  Øer  og  Holme  samles  rask  væk 
af  Ejerne  og  andre,  og  hvert  eneste  Fugleæg,  der  overhovedet 
findes  inden  25  Maj,  samles  ind.  Jeg  kan  tale  med  herom  af 
sørgelig  Erfaring,  idet  jeg  har  set  nu  i  Foraaret^,  hvorledes  For- 
holdene er  her  paa  Øerne  ved  det  sydlige  Fyen;  jeg  har  gæstet 
en  Del  af  Holmene  her  i  Foraarstiden,  og  hvert  Æg  var  borte. 
Det  er  stor  Synd,  at  det  gaar  saaledes  til,  og  Paragrafen  burde 
ændres;  maaske  kan  man  ikke  helt  forbyde  Indsamlingen,  idet 
den  jo  paa  sine  Steder  spiller  en  økonomisk  Rolle,  men  det 
burde  være  saaledes,  at  der  kun  maatte  indsamles  af  Ejerne  af 
de  paagældende  Øer,  og  kun  efter  Tilladelse  fra  Øvrigheden; 
derved  vilde  dog  nok  kunde  opnaas  noget. 

Bestemmelsen  i  det  følgende  Stykke  om,  at  der  kan  gives 
visse  Personer  Tilladelse  til  i  November  og  December  paa  egen 
Jagtgrund  at  indfange  Smaafugle  af  Finke-  og  Dompappeslægten 
og  at  disse  Fugle  maa  forhandles  hele  Aaret,  bør  udgaa.  Be- 
stemmelsen spiller  ingen  økonomisk  Rolle,  giver  Anledning  til 
Misbrug,  der  næsten  er  umulige  at  hindre. 

Bestemmelsen  i  §  19  om,  at  det  er  forbudt  at  jage  ved  kun- 
stigt Lys,  og  i  §  20  om,  at  Brugen  af  Doner  er  forbudt,  er  gode 
nok,   men  en  Ting  maa  til:    Pælesaksene    maa   afskaffes;    deri 

1  1909. 


54 

fanges  i  alt  væsentligt  ganske  uskadelige,  endog  nyttige  Dyr,  som 
Musvaager  og  Ugler;  men  selv  bortset  herfra  er  det  en  saa  mod- 
bydelig og  brutal  Fangstmaade,  at  den  er  uværdig  for  et  civili- 
seret Land. 

Naar  jeg  nu  har  kritiseret  Fredningsbestemmelserne,  saa  har 
man  selvfølgelig  Ret  til  at  spørge  mig,  om  jeg  da  kan  gøre  dem 
bedre,  og  jeg  er  virkelig  saa  dristig  at  turde  paatage  mig  det. 
Det  Synspunkt,  jeg  først  og  fremmest  vilde  gaa  ud  fra,  var  for- 
uden den  naturlige  Hensyntagen  til  Fuglenes  Yngletider,  det,  at 
der  skulde  være  nogle  faa  Fredningstider,  som  enhver  let  kunde 
huske,  og  som  man  ikke  kunde  komme  i  Vilderede  med.  De 
egentlig  jagtbare  Fuglearter:  Hønsefuglene,  Bekkasinerne  og 
Graaænderne  med  samt  de  øvrige  Svømmeænder,  dem  tør  jeg 
ikke  give  mig  af  med,  men  overlader  dem  til  Jægernes  egen  Be- 
handling. Jeg  skal  nedenunder  anføre  de  nugældende  Frednings- 
bestemmelser og  Bestemmelserne,  som  de  vil  komme  til  at  se 
ud  efter  mit  Forslag: 

De  nu  gældende  Fred-        Fredningsbestemmelserne 
n in gs bestemmelser.  efter  mit  Forslag. 

Ikke  fredede  er:    Dagrovfugle       Ikke  fredede:  Kragefugle,  Graa- 
(undtagen  Musevaager),  Vildgæs  spurve,  Skarver,  Hejrer,  Spurve- 
(d.  V.  s.  Knortegæs),  Ravne,  Kra-  og  Duehøge,  Vandrefalke, 
ger,  Raager,  Skader,  Graaspurve, 
Skarver,  Blishøns. 

Fredede  hele  Aaret  er:  alle  Fredede  hele  Aaret:  Alle  Smaa- 
Sangfugle  og  Smaafugle,  Urhøner,  fugle  af  Sangfuglenes  Gruppe, 
sorte  og  hvide  Storke.  Und-  Hertil  regnes  alle  de  smaa  San- 
tagelser :  Stær  maa  skydes  fra  gere  og  alle  Fugle  af  Finkeslæg- 
1  Juli  til  20  August  i  Haver,  ten,  endvidere  Lærker,  Pibere, 
Finker  og  Dompaper  efter  sær-  Vipstjerter,  Svaler,  Mejser  og  be- 
lig Tilladelse  fanges  i  November-  slægtede  Grupper.  Desuden  gæl- 
December.  der  Fredningen :   Spætter,  Gøge, 

Isfugle  og  beslægtede,  endelig 
Ugler,  sorte  og  hvide  Storke.  — 
Undtagelser:  Stære  og  Solsorter 
maa,  hvor  de  gør  Skade  i  Haver, 
skydes  fra  1  Juli — 1  September. 
Nedenstaaende  Arter  er  fredede  Alle  andre  Fugle  er  fredede 
paa  følgende  Tider:  fra  15  Marts— 15  August. —  Und- 

1  Februar — 15  September:  Ug-  tageiser:  Specialbestemmelser  for 
ler,  Musvaager,  Skovduer,  Krams-  Hønsefugle,  Bekkasiner  og  Svøm- 
fugle,  Sjaggere,  Terner.  meænder. 

1  Februar — 31  Juli:  Bekka- 
siner. 

1  Februar — 15  Juli:  Alle  Svøm- 
mefugle, undtagen  Maager,  Ter- 
ner, Svaner,  Gæs  og  Dykænder. 

1  Februar — 15  August:  Vade- 
fugle. 

1  Februar— 31  Oktober:  Maa- 
ger. 

15  Marts— 15  November:  Sva- 
ner. 

15  Marts — 15  September:  Fa- 
saner. 

1  April — 30  Juni:  Graagæs, 
Dykænder. 

1  Maj — 31  Juli:  Den  store 
Havmaage. 

15  Maj — 31  Juli:  Brusbøns, 
Regnspover,  Snæpper,  Pomme- 
ransfugle. 

21  August— 1  Juli:  Stære. 

1  November — 15  August:  Ur- 
høns. 

15  November — 15  September: 
Agerhøns. 

Den  ovenfor  paabudte  Fred-  Fredningen  omfatter  tillige 
ning  omfatter  tillige  de  fredede  Fuglenes  Reder  og  Æg.  Dog  kan 
Dyrs  Yngel,  samt  Fuglenes  Reder  der  af  Øvrigheden  gives  Ejerne 
og  Æg,  dog  skal  det  være  Ejeren  af  Pladser,  hvor  Ægsamling  kan 
af  Grunden  tilladt  at  borttage  antages  at  have  økonomisk  Be- 
eller  lade  borttage  Vibeæg  indtil  tydning.  Tilladelse  til  for  1  Aar 
8  Maj,  Terne-  og  Maageæg  ind-  ad  Gangen  at  samle  Vibeæg  til 
til  25  Maj,  og  Æg  af  Ænder,  til  8  Maj,  Maage-  og  Terneæg  til 
hvilke   der  er  indrettet   fredede  20  Maj. 

Rugepladser,  alt  under  fornødent  Jagt  ved  kunstigt  Lys  samt 
Hensyn  til,  at  Formeringen  ikke  Fangst  af  Fugle  i  Doner,  Fælder 
forstyrres.  eller  Saks  er  forbudt. 

Jagt    med    kunstigt    Lys    og       Ingen   maa   uden  Landbrugs- 
Fangst  med  Doner  er  forbudt,     ministeriets   Tilladelse   udbetale 

Præmier  for  Nedlæggelse  af  Fugle, 
undtagen    paa    Vedkommendes 
egen  Grund. 
Kommentarer  til    mit   Forslag   har  jeg   ikke   mange   af.     Det 
gaar   i   Hovedsagen   ud   paa   at   frede   fuldstændig  alle  de  Arter, 
som  er  nyttige  eller  i  hvert  Tilfælde   ikke  gør  paaviselig  Skade, 
og  give  alle  de  Fugle,   paa   hvilke   der  overhovedet  drives  Jagt, 
deriblandt  Vade-  og  Svømmefugle,  en  rimelig  Fredningstid,  uden 
altfor    mange   forskellige    Tidsbestemmelser,    som   alligevel  ikke 
overholdes.     De  Arter,   som   gør  eller  i  hvert  Tilfælde  kan  gøre 
nævneværdig  økonomisk  Skade,  maa  man  have  Lov  at  værge  sig 
imod,   og  de   har  derfor   overhovedet   ingen   Fredningstid.     Sol- 
sorten har  bredet  sig  saa  stærkt  i  de  senere  Aar,   at  der  rundt- 
om klages  over  den  Fortræd,  den  gør  i  Haverne;  man  bør  derfor 
have  Lov  at  forfølge  den  paa  samme  Tid  som  Stærene. 

Indsamlingen  af  Maage-  og  Vibeæg  vil  efter  mit  Forslag  be- 
grænses til  de  Pladser,  hvor  det  virkelig  kan  have  nogen  øko- 
nomisk Betydning;  og  der  vil  sættes  en  Stopper  for  det  i  og  for 
sig  ganske  urimelige  Forhold,  at  en  Privatmand,  en  Forening 
eller  andre  aldeles  ukontrolleret  kan  søge  at  gøre  saa  voldsomme 
Indgreb,  de  ønsker,  i  hele  Landets  eller  visse  Egnes  Fugleverden, 
naar  blot  de  besidder  tilstrækkelige  Midler;  at  underkaste  en 
saadan  Fremgangsmaade  Landbrugsministeriets  Kontrol  vil  næppe 
være  urimeligt. 

Vi  har  i  vor  Forening  talrige  Jægere;  jeg  vilde  være  glad, 
hvis  nogle  af  dem  vilde  her  i  Tidsskriftet  udtale  deres  Mening 
om  mit  Forslag. 


BEMÆRKNINGEROM  NOGLE  AF  THYLANDS  FUGLE. 

AF 

M.  EWALD  HANSEN. 

Efterfølgende  Notitser  skal  nærmest  betragtes  som  en  Til- 
knytning til  »Thylands  Fugle«  af  Dr.  med.  P.  V.  Heiberg,  som 
fra  1869^ — 1879  var  Læge  i  Thisted.  Mine  Iagttagelser  fra  denne 
Egn  begynder  med  Aaret  1900.  De  Fuglearter,  om  hvilke  det 
kan   siges,   at  de   endnu   er  til  Stede  i   samme  Antal   som  paa 

Heibergs  Tid,  er  ikke  medtagne.  De  store  Maage-  og  Terne- 
kolonier  forefindes  saaledes  uforandrede,  for  enkelte  Arters  Ved- 
kommende er  Antallet  snarest  forøget,  hvilket  saaledes  er  Til- 
fældet med  Sandternen  (Sterna  anglica),  som  yderligere  har  bo- 
sat sig  paa  Hindsels  Holm,   hvor  den   ikke  tidligere  har  ynglet. 

Rørhøg  (Circus  æriiginosus).  I  »Thylands  Fugle«  omtales 
den  som  ynglende  i  Gyrup,  Tanderup  og  Koldkær  Søer.  Nu  er 
den  fuldstændigt  forsvunden  som  ynglende  fra  disse  Steder,  og 
det  er  i  det  hele  taget  sjældent  at  faa  en  Rørhøg  at  se. 

Mose- Hornugle  (Otus  brachyotusj  er  saavel  Foraar  som 
Efteraar  meget  almindeHg;  men  at  den,  som  af  Heiberg  antydet, 
muligvis  skulde  yngle  her,  anser  jeg  dog  for  umuligt.  Jeg  har 
særlig  grundigt  undersøgt  dette,  men  jeg  har  aldrig  set  eller  hørt 
noget  paalideligt  om  dens  Tilstedeværelse  her  i  Yngletiden. 

Skade  (Pica  caudata).  I  »Thylands  Fugle«  anføres,  at  Skaden 
næsten  aldeles  ikke  træffes  i  Thy  og  aldrig  ses  i  Thisted  Omegn. 
Nu  yngler  den  meget  almindeligt  saavel  i  Omegnen  af  Thisted 
som  i  det  øvrige  Thy. 

Toplærke  (Alaiida  cristata)  yngler  nu  meget  almindeligt  i 
Thy  og  træffes  hele  Aaret. 

Bjerglærke  (Alaiida  alpestris)  er  en  regelmæssig  Vintergæst 
i  Thy.     Ankommer  i  Oktober  og  forlader  os  først  i  Maj. 

Gulspurv  (Emberiza  citrinella)  betegnes  af  Heiberg  som 
sjælden  og  næppe  ynglende  i  Thy.  Nu  opholder  den  sig  her 
Aaret  rundt  og  yngler  især  meget  almindeligt  i  Plantagerne. 

Hjejle  (Charadriiis  phivialis).  Man  kan  ikke  længere  sige, 
at  Hjejlen  yngler  almindeligt  i  Thy.  Efterhaanden  som  Heden 
opbrækkes  og  beplantes,   opgiver  den  flere  og  flere  Ynglesteder. 

Rørdrum  (Dotaiirus  stellaris).  En  gi.  $  blev  skudt  i  Tilsted 
12/11  09. 

Storspove  (Niimenius  arqvatus).  Heiberg,  som  aarlig  har 
truffet  de  unge  Fugle  i  Hjardemaal  Klit,  antager,  at  den  yngler 
der,  hvad  jeg  trods  al  anvendt  Umage  ikke  har  kunnet  faa  Be- 
kræftelse paa. 

Brushane  (Machetes  piignax)  aftager  i  Antal,  hvad  vel  ikke 
er  saa  underligt.  Kokkene  skydes  og  fanges  i  »Snare«,  og  Hønen 
nedlægges,  idet  den  flyver  af  Reden. 

Vandrixe  (Rallus  aqvaticus).  Ifølge  »Thylands  Fugle«  fore- 
kommer den  blot  Efteraar  og  Vinter,  hvorimod  den  nu  er  en 
meget  almindelig  Ynglefugl. 

Rørhøne  (Gallinula  chloropus).  Heiberg  skriver,  at  den 
næppe  yngler  i  Tiiy.  Ogsaa  denne  Art  yngler  nu  ret  alminde- 
ligt paa  passende  Lokaliteter. 

Klyde  (Recurvirostra  avocetta).  Indtil  Dæmningen  ved  Hokser 
blev  fuldført,  ynglede  den  ved  Bro  Mølle.  Nu  er  den  imidlertid 
forsvunden  derfra. 

Mellemkjove  (Lestris  pomatorhinaj ,  Spidshalet  Kjove 
(Lestris  parasiticaj  samt  Den  lille  Kjove  (Lestris  longicauda) 
skydes  en  enkelt  Gang  af  Fiskerne,  naar  de  i  Stormvejr  skyder 
Maager  ved  Havkysten.  Havboerne  benævner  alle  Kjover  med 
Fællesnavnet  »Skidtpinere«,  idet  de  tror,  at  det  er  Maagernes 
Ekskrementer,  Kjoverne  piner  af  dem  og  derefter  fortærer. 

Troldand  (Fiiligula  cristata)  har  Heiberg  aldrig  truffet 
ynglende  i  Thy.  Nu  yngler  der  en  temmelig  stor  Koloni  af 
denne  And  paa  Holmen  »Madstedborg«  i  Ove  Sø. 

Graastrubet  Lapped jakker  (Podicipes  griseigena)  er  ret 
sjælden.    I  Midten  af  Marts  1909  gik  et  større  Træk  over  Nordthy. 

Sule  (Siila  bassana)  fanges  jævnligt  levende  af  Havliskerne 
i  de  saakaldte  »Maagerammer«;  jeg  har  flere  Gange  faaet  til- 
sendt levende  Suler,  bl.  a.  fra  Vorupør.  Fiskerne  har  et  eget 
Navn  til  den;  de  kalder  den  nemlig  »Silde-Lommen«. 

Sorth aiset  Lappedykker  (Podicipes  nigricollis)  er  i  de 
senere  Aar  bleven  sjælden  som  ynglende.  2  Par  ynglede  i  1901 
i  Voldum  Sø  i  Hjardemaal  Klit. 

Lille  Lappedykker  (Tachybaptes  minorj  ynglede  i  1900 
ved  Vandet  Sø. 

Lunde  (Fratercula  arctica)  og  Sø  konge  (Mergulus  alle) 
driver  undertiden  i  Land  paa  Havkysten  døde  af  Sult,  ligeledes 
Alken  (Alca  torda)  og  Lomvien  (Uria  troile). 


FUGLELIVET  I  ÆRMELUNDEN   1  JULEDAG  1909. 

AF 

GERHARD  SCHOLTEN. 

Det  var  let  Frost  —  stille  og  klart  Solskin  —  det  var  i  det 
hele  taget  det  skønneste  Vejr,  man  kunde  tænke  sig,  saa  intet 
Under,  at  der  var  Liv  over  alt.  I  de  sniaa  Krat  i  Mosen,  inden 
man  kommer  til  Dyrehaven,  havde  en  Del  Bogfinker  (Fringilla 
coelebsj,   Musvitter  og  Blaamejser  (Parus  major  og  P.  coeruleus) 

samt  et  Par  enkelte  Graamejser  (Pams  palustris)  meget  travlt, 
idet  de  af  og  til  som  Afveksling  snakkede  lidt  med.  Nede  paa 
den  flade  Eng  sad  nogle  Raager  (Corviis  frugilegus),  medens 
andre  fløj  til  og  fra.  Lige  inden  jeg  kom  til  den  røde  Laage, 
drejede  jeg  til  venstre  og  gik  ind  i  Ærmelunden,  og  her  op- 
dagede jeg  oppe  i  et  stort  Bøgetræ  en  Ringdue  (Columba  pa- 
lumhiis),  som  urolig  trippede  frem  og  tilbage  paa  en  Gren.  Dens 
Opførsel  forekom  mig  straks  besynderlig,  og  jeg  tænkte  mig 
Muligheden  af,  at  den  var  skamskudt.  Jeg  stod  ganske  rolig 
og  betragtede  Duen,  som  bange  lod  sit  Blik  glide  fra  det  ene 
til  det  andet,  snart  paa  mig  og  snart  paa  Grenene  i  Nærheden, 
idet  den  flere  Gange  ligesom  vilde  til  at  flyve,  men  saa  opgav 
det  igen  —  tilsyneladende  som  om  den  ikke  mente  sig  i  Stand 
til  at  flyve.  Dens  Fjerdragt  var  smuk  og  Halen  veludviklet,  og 
dens  Rejsning  var  upaaklagelig,  saa  jeg  blev  nysgerrig  efter  at 
opdage,  hvad  der  bevirkede  denne  ellers  saa  sky  Fugls  stadige 
Ophold  i  Træet.  Endelig  tog  den  Mod  til  sig  og  fløj  til  den 
næste  Gren,  men  til  den  Flugt  paa  4  Alen  maatte  den  opbyde 
alle  sine  Kræfter;  thi  den  brugte  sine  Vinger  saa  hurtigt  og  saa 
mange  Gange,  at  jeg  ikke  kunde  skelne  dem;  dog  af  den  snur- 
rende og  pibende  Lyd,  de  frembragte,  kunde  jeg  slutte  mig  til, 
at  de  var  beskadiget,  og  det  endda  lige  meget.  Heldigvis  lettede 
den  lidt  paa  Vingerne,  inden  den  vilde  flyve,  saa  derved  fik  jeg 
opdaget  Grunden  til  dens  daarhge  Flyveevne:  kun  de  2  yderste 
Svingfjer  havde  deres  normale  Længde,  alle  de  andre  var  stæk- 
kede —  den  arme  Fugl,  der  rimeligvis  som  Unge  var  bleven 
fanget  og  som  voksen  stækket,  indtil  den  en  skønne  Dag  har 
set  Lejlighed  til  at  stikke  af  paa  Stumperne.  Dog  nu  gaar  den 
lykkeligere  Dage  i  Møde,  hvis  den  ikke  i  den  lange  Vinter  bliver 
taget  af  en  af  sine  mange  glubske  Fjender;  thi  den  mangler  jo 
omtrent  sit  egentlige  Forsvar. 

Inde  fra  Dyrehaven  lod  en  stor  Flagspætte  (Piciis  major)  sine 
karakteristiske  Skrig  høre.  I  Krattene  omkring  den  store,  græs- 
klædte Lysning  med  Dammene  og  de  rislende  Bække  saa  jeg 
en  Mængde  Bogfinker  (Fringilla  coelebs),  Kvækerfinker  (Fringilla 
montifringilla) ,  Blaamejser  og  Musvitter  (Pams  coemleus  og  P. 
major)  og  Solsorter  (Tiirdiis  memla),  desuden  flere  Gulspurve 
(Emberiza  citrinella),  Bruneller  (Accenter  modiilaris),  Spetmejser 
(Sitta  europæa)  og  Graamejser  samt  en  enkelt  Gærdesmutte  (Trog- 
tedytes  parvulus).    Store   F'lokke  af  Kvækerfinker  trak  i  uregel- 

mæssig  vuggende  Flugt  fra  Sted  til  Sted.  Det  var  paafaldende, 
saa  faa  Graamejser  jeg  saa,  da  dens  Slægtninge  var  saa  stærkt 
repræsenterede.  Spetmejsen.  som  jeg  længe  iagttog,  var  meget 
tillidsfuld,  saa  jeg  fik  rigtig  Lejlighed  til  at  beundre  dens  Over- 
sides graablaa  og  Undergumpens  rødbrune  Farve  i  Forbindelse 
med  dens  gratiøse  Bevægelser.  Den  havde  meget  travlt  i  nogle 
gamle  Elletræer,  snart  var  den  her  og  snart  der,  ofte  med  Ho- 
vedet nedad,  hvorved  den  blandt  andet  saa  skarpt  adskiller  sig 
fra  den  spinkle,  lidet  sky  Træløber  (Certhia  familiaris) ;  thi  disse 
kan  kun  klatre  med  Hovedet  opad. 

Ved  Solnedgang  var  der  fra  alle  Kanter  en  Koncert  af  Raager 
og  Alliker  (C.  monedula),  iblandet  med  enkelte  Kragestemmer 
(Corvus  cornix).  En  enlig  Ringdue  i  vild  Flugt  forsvandt  over 
Skoven,  og  nede  ved  Skydebaneterrænet  fik  jeg  Øje  paa  en 
laadenbenet  Musevaage  (Buteo  lagopus),  idet  nogle  Krager  aver- 
terede mig  derom.  Lige  før  Tusmørke  kom  en  Spurvehøg  (Åstur 
nisus)  svævende  hen  over  Markerne,  idet  den  hvert  Øjeblik 
stoppede  op  i  en  skraa  Stilling  paa  fiattrende  Vinger,  men  des- 
værre for  den  var  der  intet,  i  hvert  Fald  saa  længe  jeg  kunde 
følge  dens  Flugt.  Det  er  en  sand  Glæde,  man  føler,  saa  snart 
man  ser  en  Rovfugl,  den  ligefrem  sætter  Poesi  over  Mark  og 
Skov;  og  dog  har  vi  efterhaanden  saa  faa  af  dem,  saa  derfor 
ønsker  jeg  Alverdens  eller  rettere  sagt  kun  vore  egne  F'asaner 
et  vist  Sted  hen,  i  hvert  Fald  til  Egne,  hvor  de  trives  i  Naturen 
og  ikke  af  Kulturen. 


FUGLELIVET  PAA  VESTRE  KIRKEGAARD. 

AF 

AXEL  KOEFOED. 

Tænk  Dem  siddende  paa  en  Kæmpehøj  med  Minder  fra  for- 
dums Tider,  medens  Junisolen  funkler  og  blinker  fra  en  lille 
Sø,  hvorover  en  Svane  stolt  bruser  frem,  idet  den  spejler  sin 
skønne,  hvide  Dragt  i  det  klare  Vand. 

Det  er  Morgen,  og  fra  alle  de  nysuds[)rungne  Træer  og  Buske 
lyder  en  Kvidder  og  Elskovssang  saa  smuk,  at  man  bliver  ganske 
betaget  og  føler  sig  hensat  til  Fantasiens  Ferige  —  thi  ene  med 

sig  selv  staar  man  der  —  midt  i  Naturens  herlige  Frem- 
bringelser. 

Hvem  skulde  tro,  at  man  befinder  sig  paa  en  Kirkegaard  — 
snarere  i  den  smukkeste  Park;  thi  intet  Sted  ses  Dødens  Sten, 
men  overalt  vokser  Krat,  Buskadser  og  Grupper  af  Bøg,  Gran, 
Birk  og  alle  Slags  Træer,  og  hele  24  Fuglearter  finde  sig  her 
Redeplads  i  det  godt  80  Td.  Land  store  Areal,  i  gode  og  pas- 
sende Omgivelser,  og  Fred  er  der  i  enhver  Henseende;  det 
vaager  Opsynet  strengt  over. 

Fra  den  store  Grans  Top  ved  Højen  lader  en  Solsort  altid 
sine  Fløjtetoner  og  Sang  lyde  for  den  paa  Reden  trolig  rugende 
Mage,  og  saaledes  har  omtrent  hvert  Træ  og  hver  Busk  sin  ret- 
mæssige Ejer  —  alle  Hannerne  synger.  Duerne  kurrer  og  Gøgen 
kukker,  det  hele  Kor  er  et  Væld  af  den  smukkeste  Musik  — 
Droslen  slaar  sine  Triller  og  Lærken  jubler  højt  i  Sky;  thi  paa 
den  nærliggende  Fælled  har  den  sin  Redeplads.  Derude  fra 
høres  ogsaa  Engpiber,  Ryler  og  Viber. 

Af  nedenstaaende  ses  de  ynglende  og  sete  Arter: 

Anas  boscas,  Graaand.  1  å  2  Par  yngler  hvert  Aar  ved  den 
lille  Dam  ud  for  Kapellet;  formentlig  Fugle  fra  den  store  Koloni 
i  Frederiksberg  Have. 

Perdix  cinerea,  Agerhøne.     Ses  af  og  til  om  Vinteren. 

Falco  tinnunculus,  Taarnfalk.  1  Par  yngler,  og  ses  ofte 
flyve  efter  Bytte. 

Otus  vulgaris,  Skovhornugle.  1  Par  yngler;  høres  hver 
Aften. 

Columba  palumbus,  Ringdue.     2  å  3  Par  yngler. 

Cypselus  apus,  Mursvale.  Ses  ofte,  formentlig  Fugle  fra 
Frederiksberg  Slot,  hvor  den  yngler  ret  almindelig.  Ankomst- 
tid 1V5  09. 

Cuculus  canorus,  Gøg.  Almindelig  forekommende.  Ungen  er 
funden  i  Munkens  Rede;  lægger  ellers  i  Engpiberens  Rede  paa 
Valby  Fælled.     Ankomsttid  ^Vs  09. 

Pica  caudata,  Skade.  Here  Par  yngler.  Reden  ødelægges 
oftest  for  Sangfuglenes  Skyld. 

Laniiis  collyrio,  Tornskade.     Er  almindelig  ynglende. 

Hirundo  rustica,  Forstuesvale.  Yngler  her,  men  ikke  i 
stort  Tal.     Ankomsttid  V5  09. 

Sitta  europæa,  S  pet  mej  se.     Ses  af  og  til  om  Vinteren. 

Alaiida  arvensis,  Lærke.  Almindelig  ynglende  paa  den  til- 
stødende Valby  Fælled. 

Alauda  cristata,  Top  lærke.  Ses  al'  og  til;  formentlig  Fugle 
fra  den  nu  ret  store  Koloni  ved  Godsbanegaarden. 

Sturnus  vulgaris,  Stær.     Almindelig  som  ynglende. 

Troglodytes  parvulas,  Gærdesmutte.  Flere  Par  yngler  og 
høres  hele  Aaret. 

Certhia  familiaris,  Træløber.     Ses   af  og  til  om  Vinteren. 

Parus  major,  Musvit.  Er  almindelig,  men  ikke  ynglende, 
da  der  ingen  gamle  Træer  findes. 

Parus  coeriileiis,  Blaamejse.  Er  almindelig,  men  ikke 
ynglende. 

Parus  ater.  Sortmejse.     Almindelig  paa  Træk. 

Accentor  modularis,  Jernspurv.  Er  almindelig  ynglende. 
Ankomsttid  09  ^V*;  saa  en  Fugl  sidste  Gang  Vi  10. 

Sylvia  cinerea.  Tornsanger.     Almindelig  ynglende. 

Sylvia  curruca,  Gærdesanger.     Ligeledes. 

Sylvia  atricapilla,  Munk.     Ligeledes. 

Sylvia  hortensis,  Havesanger.     Ligeledes. 

Hy  polais  icterina,  Gu  Ib  ug.     Enkelte  Par  yngler. 

Phyllopseustes  trochilus,  Løvsanger.  Var  i  tidligere  Aar 
meget  almindelig  ynglende  i  en  lille  Lund  forneden  paa  Kirke- 
gaarden,  men  efter  at  den  er  ryddet,  tror  jeg  ikke,  den  yngler 
der  mere.     Almindelig  paa  Træk. 

Regulus  cristatus.  Fuglekonge.     Paa  Træk  meget  talrig. 

Turdus  iliacus,  Vindrossel.     Almindelig  paa  Træk. 

Turdus  musicus,  Sangdrossel.  Ret  almindelig  ynglende. 
Ankomsttid  25/4  09. 

Turdus  pilaris.  Sjagger.     Almindelig  paa  Træk. 

Turdus  merula,  Solsort.  Meget  almindelig,  ynglende.  Et 
Par  har  hvert  Aar  sin  Rede  i  Toppen  af  det  ene  høje  Grantræ 
ved  den  lille  Dam.  Er  tiltaget  meget  her  som  alle  Steder  i 
Landet. 

Ruticilla  phoenicura,  Rødstjert.  Stort  Træk  ^/s  09  og  føl- 
gende Dage;  yngler  ikke,  da  der  ingen  gamle  Træer  findes  til 
Redehuller. 

Erithacus  rubecula,  Rødkjælk.  Sikkert  ynglende.  Alminde- 
lig hele  Aaret. 

Luscinia  philomela,  Nattergal.  Meget  almindelig;  her  yngler 

mindst  ca.  20  Par,  saa  Hannernes  Sang  i  Rugetiden  næsten  kan 
være  for  stærk.     Ankomsttid  09  ^75. 

Muscicapa  atricapilla,  Broget  Fluesnapper.  Stort  Træk 
^/s  09  og  følgende  Dage. 

Muscicapa  grisola,  Graa  Fluesnapper.  Stort  Træk  S's  09. 
Enkelte  Par  yngler;   har  set  dens  Rede  paa  et  gammelt  Skur. 

Passer  domesticiis,  Spurv.  Har  set  dens  Rede  anbragt  i  en 
stor  Kristtjørn. 

Fringilla  coelebs,  Bogfinke.     Almindelig  ynglende. 

Liguriniis  chloris,  Svenski  ri  sk.     Ligeledes. 

Cannabina  linota,  Tornirisk.     Ligeledes. 

Emberiza  citrinella,  Gulspurv.  Ret  almindelig,  ogsaa  som 
ynglende. 

Naar  det  lakker  ad  Aften  og  Tusmørket  bryder  frem,  efter 
at  Solens  Straaler  har  kastet  det  sidste  lysende  Skær  over  de 
friske,  løvrige  Kroner,  da  forstummer  alt  undtagen  Drossel, 
Nattergal  og  Ugle. 

En  Tur  ad  de  mange  Stier  og  Gange  i  Maaneskin  en  stille 
Sommeraften  er  ganske  fortryllende;  thi  fra  alle  Kanter  synger 
Nattergalene  deres  Serenader  —  den  ene  søger  ligefrem  at  over- 
gaa  den  anden  i  Strofernes  Længde  og  Klang;  af  og  til  lyder 
Skovhornuglens  højtidsfulde  Tuden,  hvormed  den  minder  en  om 
Livets  Alvor. 

Enhver  Fugleven  anbefales   et  Besøg  paa  Vestre  Kirkegaard. 


MINDRE  MEDDELELSER. 

STÆRE,  MÆRKEDE  I  SKOTLAND.  Hr.  A.  Landsborough 
Thomson,  meddeler  mig,  at  Universitetet  i  Aberdeen  i  Vinteren 
1909 — 1910  har  ladet  indfange  og  mærke  Stære  i  Skotland.  Da 
det  er  at  vente,  at  adskilHge  af  disse  Fugle  er  danske,  tillader 
jeg  mig  herved  at  henlede  Medlemmer  af  D.  O.  F.s  Opmærksom- 
hed paa  Sagen.  Hvis  der  bl.  a.  langs  ned  gennem  Jylland  op- 
rettedes en  Række  Fangststationer  nu  i  Foraaret,  er  der  Haab 
om  der  at  fange  nogle  af  de  ved  Aberdeen  mærkede  Stære  (der 
bærer  en  Ring  med  Indskriften  »Aberdeen  Univ.«  om  den  ene 
Fod).  En  »selvvirkende  Napper«,  saaledes  som  den  er  angivet 
i  D.  O.  F.s  Tidsskrift  HI  p.  96  flg.,  lader  sig  fremstille  med  ringe 

Bekostning,  og  giver,  tilset  een  eller  højst  to  Gange  daglig,  ikke 
megen  Ulejlighed. 

Idet  jeg  udsteder  denne  Opfordring,  tilføjer  jeg,  at  jeg  frem- 
deles er  viUig  til  at  sende  Ringe  til  de  M.  D.  O.  F.,  der  kunde 
have  Lyst  til  selv  at  mærke  Stære  (se  D.  O.  F^.s  Tidsskr.  III. 
p.  90;  en  Centralisering  af  Forsøget,  som  der  angivet,  er  prak- 
tisk for  ikke  at  sige  nødvendig). 

Viborg.  H.  CHR.  C.  MORTENSEN. 

MÆRKEDE  EUROPÆISKE  STORKE  TRUFNE  I  SYD- 
AFRIKA. Ungarische  ornithologische  Centrale  har  foretaget  en 
Del  Mærkningsforsøg  med  Storke  og  har  allerede  haft  betydeligt 
Udbytte  heraf,  idet  i  Maanederne  November — December  1909  er 
truffet  fire,  i  Januar  1909  en  i  Sydafrika  mellem  26  og  30°  s.  Br. 
i  Transwaal,  Natal  og  Oranje;  det  er  en  Afstand  af  omtrent 
1100  danske  Mil,  Storkene  har  fløjet  fra  deres  Fødested. 

TILFØJELSE  TIL  MEDDELELSER  OM  FUGLENE  I 
STEVNS.  Loxia  curoirostra  (Korsnæb).  Efter  Meddelelse  fra 
Godsejer  cand.jur.  Scavenius  og  Skovrider  Anthon  ses  Korsnæb 
jevnligt  i  Gjorslev  Skove,  og  Skovrider  Anthon  mener  en  Gang 
i  et  fældet  Lærketræ  at  have  fundet  en  gammel  Rede  af  Fuglen. 
I  Skolens  Fuglesamling  findes  3  Eksemplarer  fra  Skovene  i 
Stevns,  og  selv  har  jeg  nu  til  Overflødighed  set  en  Flok  i  Gjors- 
lev Bøgeskov  1  Februar  d.  A.  A. 

Endvidere  er  der  meddelt  mig  fra  Hr.  Gaardejer  Kauslund, 
Kohavegaard  pr.  Herfølge: 

Falco  subbuteo  (Lærkefalk).  Fandtes  ynglende  i  Gjorslev  Skov 
den  Ve  1897  og  Ve  1898. 

Astiir  nisiis  (Spurvehøg)  fandtes  Reden  af  i  Maj  1897. 

Pernis  apiuoriis  (Hvepsevaage)  saas  ved  Reden  i  Juni  1898. 
Reden  indeholdt  2  Æg. 

Disse  Fugle  findes  ikke  mere  ynglende  i  Gjorslev  Skovene, 
ligesaalidt  som 

Biiteo  vulgaris  (Musevaagen),  som  Hr.  Kauslund  ogsaa  den 
Gang  fandt  ynglende.  H.  ARCTANDER. 

EN  NY  FARE  FOR  FUGLENE.  Forskellige  Blade  beretter, 
at  der  ved  Wilbur  Wrights  Flyveforsøg  i  Avours  er  omkommet 
over  et  Dusin  Fugle;  ogsaa  under  Blériots  Flyvning  ved  Chevilly 

fandt  man  døde  Fugle  paa  Jorden.  Disse  blev  iøvrigt  ikke  saa- 
rede  af  selve  Flyvemaskinen,  men  Propellernes  Lufthvirvler  slyn- 
gede dem  ned  mod  Jorden  med  en  saadan  Voldsomhed,  at  de 
dræbtes  derved. 

ABNORMT  FARVEDE  GRAAÆNDER.  Under  et  Besøg  jeg 
aflagde  paa  Knabstrup  d.  12  Okt.,  blev  der  af  Professor  Js.  Schou 
skudt  to  mærkeligt  farvede  Stokænder  i  en  tæt  op  til  Gaarden 
liggende  lille  Sø.  Begge  Eksemplarer  var  ens  farvede  og  øjen- 
synlig begge  Hunner.  Medens  de  paa  Bugen  havde  en  smuk 
gul  Farve,  noget  kraftigere,  men  ellers  som  hos  Stor  Skallesluger 
(Mergiis  merganserj,  var  Ryggen  gulligbrun,  som  man  ofte  ser 
det  hos  tamme  Ænder.  Spejlet  var  blaat,  og  om  Halsen  var  der 
en  gullighvid  Ring,  idet  Tegningen  paa  Undersiden  temmelig  nøje 
svarede  til  den  Hefte  HI,  3.  Aarg.,  Pag.  119  afbildede  Farvevarietet. 

Efter  hele  Udseendet  laa  det  nær  at  formode,  at  der  forelaa 
en  Krydsning  med  tam  And,  men  herimod  syntes  at  tale,  at 
Fødderne  var  af  normal  Størrelse  og  Vægten  den  sædvanlige  for 
unge  Stokænder  paa  denne  Aarstid.  nemlig  240  Kvint  pr.  Stk. 

Ved  en  Andejagt  i  Gamborg  Sø  her  paa  Grevskabet  Wedells- 
borg sidst  i  Juli  1906  skød  jeg  en  Roandrik,  der  paa  Brystet 
var  meget  lys,  næsten  hvid,  medens  den  ellers  var  i  normal 
Sommerdragt. 

Wedellsborg  Skovriderbolig  pr.  Ejby  ^*/io  09. 

VILHELM  LARSEN. 

»SE  TIL  HIMLENS  FUGLE  . .  .«.  Det  er  en  velkendt  Sag, 
at  flere  Ravnefugle  samler  sig  Forraad.  Dette  gælder  for  Kragen, 
hvilket  enhver,  der  har  haft  en  tam  Krage,  har  erfaret.  Hvad 
den  har  formeget,  gemmer  den  hen,  lægger  Straa  og  Blade  der- 
over og  forsikrer  sig  ogsaa  om,  at  det  er  godt  gemt,  idet  den 
betragter  Gemmestedet  fra  flere  Sider  og  retter  paa  samme,  hvis 
der  er  noget,  som  ikke  er  rigtig  skjult,  hvilket  ser  meget  pudsigt 
ud,  og  den  husker  godt  Stedet  igen. 

Om  dette  ogsaa  kan  siges  om  Skovskadens  Hengemmen  af 
Agern  om  Efteraaret  er  tvivlsomt,  men  den  bjerger  saa  meget, 
at  den  vel  nok  finder  tilstrækkeligt  i  trange  Tider  paa  sine  dag- 
lige Runder. 

Ogsaa  Spætmejsen  er  meget  forsynlig.  Den  gemmer  Nødder 
og  Olden,   men   samler  mere  paa  et  enkelt  Sted,   saa  man  kan 

sige,  at  den  danner  sig  et  Forraadskammer.  Spætmejsen  æder 
ogsaa  Kernen  i  Taxtræets  Bær. 

Solsorterne  æder  jo  Bærrene,  men  Kernerne  gylpes  op,  og 
saa  vidt  jeg  ved,  er  Spætmejsen  den  eneste  Fugl,  som  tager 
Taxtræets  Kerner. 

At  den  lille  Sumpmejse  er  en  meget  profitlig  Samler  er  vist 
ikke  almindelig  bekendt. 

Ved  mit  Foderbrædt  kommer  der  hver  Vinter  2 — 3  Par 
Sumpmejser.  Jeg  fodrer  med  10  M  Hampefrø  og  15  M  Solsikke- 
kerner pr.  Sæson,  men  jeg  overdriver  vist  næppe,  naar  jeg 
regner,  at  de  4 — 6  Sumpmejser  tager  Halvdelen  deraf,  skønt 
Foderstedet  besøges  af  betydelig  flere  Bogfinker  og  Musvitter. 

Jeg  har  ogsaa  overbevist  mig  om,  at  de  smaa  Fyre  gemmer 
saa  meget  de  kan,  og  saa  længe  der  er  noget  at  tage  til,  ved 
Roden  af  Træer  og  under  sprukken  Bark,  og  hver  Gang  tager 
de  hele  Struben  og  Næbbet  fuldt.  H.  GODSKE-NIELSEN. 

IAGTTAGELSER  AF  SYRNIUM  ALUCO'S  YNGLEFORHOLD 
I  1896.  Efter  Opfordring  af  Hr.  Arkitekt  Hagerup  paatog  jeg 
mig  at  undersøge,  hvor  længe  Natuglen  ruger  sine  Æg.  Til 
Undersøgelsen  valgte  jeg  en  gammel  Eg  en  halv  Mil  fra  Horsens; 
her  havde  jeg  tidligere  fundet  Natuglen  rugende,  og  der  var  tem- 
melig let  Adgang  til  Reden,  der  befandt  sig  ca.  6  Alen  fra  Jorden. 

Vs  saa  jeg  til  Reden;  den  var  tom. 

9/3  Kl.  12  Middag,  Uglen  paa  Reden,  1  Æg. 

_  .  _  1  _ 

_  -         2  

—  2  — 

-  -  —  3  — 

-  -  _  3  _ 

-  -  _  3  _ 

-  -  _  3  — 
_  .  _  4  _ 
_  .  _  4  _ 

-  -  -^  4  — 
_        .        _       4    _ 

.         _       4    _ 

_       4    _ 

_         .         _       4    — 


"/3    - 

6 

Efterm., 

11/3- 

6 

— 

1^3- 

4 

— 

13/8    - 

6 

— 

^V8    - 

5 

— 

15/8- 

5 

— 

IV3- 

8 

Morgen 

16/3    - 

6 

Efterm. 

IV3    - 

8 

Morgen 

I8/3    - 

6 

Efterm. 

iVs  - 

6 

— 

20/8    — 

6 

— 

Vi  - 

6 

— 

^/4    - 

6 

— 

11/4- 

6 

— 

^'A  Næbbet  af  en  Unge  ved  at  bryde  Skallen. 

^V*  Nr.  2  Unge  ved  at  komme  frem.    3  Mus  laa  i  Reden. 

^V*  4  Mus  laa  i  Reden. 

1V4  7     —       —         — 

Vs  Uglen  fløj  i  Hovedet  paa  mig  og   tog  min  Hat  med  sig. 

2°/5  var  Reden  tom;  de  to  af  Æggene  var  fordærvede. 

Resultatet  af  mine  Iagttagelser  blev  følgende:  Uglen  havde 
ruget  i  36  Dage;  den  lægger  sandsynligvis  sine  Æg  om  Natten 
mellem  6  Eftermiddag  og  8  Morgen;  den  ligger  paa  Reden  fra 
det  første  Æg  er  lagt,  anretter  et  vældigt  Nederlag  paa 
Mus,  naar  den  har  Unger,  samt  har  Mod  til  at  anfalde  Men- 
nesker, som  bliver  for  nærgaaende.  —  Natuglen  er  omtrent 
fuldstændig  forsvunden  her  paa  Horsensegnen,  hvor  den  tidligere 
har  været  saa  almindelig;  heri  er  Rovfuglekrigen  for  en  Del 
Skyld;  men  en  anden  Aarsag  er,  at  alle  de  gamle,  hule  Ege- 
træer, som  er  Uglens  kæreste  Redepladser,  er  fældede  her  paa 
Egnen.  Dette  Savn  kunde  afhjælpes,  hvis  d'Hrr.  Skovejere  vilde 
lade  ophænge  Kasser  af  samme  System  som  Stærkasser;  der 
skulde  være  et  Indgangshul  6  Tommer  i  Diameter,  Kassens 
Sider  være  hver  9  Tommer  brede  og  20  Tommer  lange.  For 
Ulejligheden  og  Udgiften  ved  saadanne  Kassers  Ophængning 
skulde  Uglerne  nok  kvittere  ved  at  fange  Mus.  At  det  ikke 
vilde  være  vanskeligt  at  faa  Natuglen  til  at  tage  Ophold  et  saa- 
dant  Sted,  vil  efterfølgende  vise.  Tæt  ved  Horsens  staar  der  i 
en  stor  Herregaardshave  en  meget  svær  og  flere  hundrede  Aar 
gammel  Eg,  overgroet  med  armtykke  Vedbendranker.  Træet 
var  hult,  og  man  kunde  for  Aar  tilbage  knibe  sig  gennem  en 
Revne  ind  i  Stammen,  hvor  der  var  Plads  til  en  tre,  fire  Mand. 
1  Marts  for  en  Snes  Aar  siden  var  jeg  oppe  i  Træet  for  rigtig 
at  faa  det  undersøgt  og  saa  da,  at  Topgrenen  manglede,  den 
var  ødelagt  af  Lyn  eller  Storm,  og  hele  Stammen  var  hul  og 
trøsket  indvendig.  Det  gjorde  mig  ondt  for  det  smukke,  gamle 
Træ,  og  jeg  fik  af  Ejeren  Tilladelse  til  at  reparere  Skaden.  Af 
50  Mursten  og  et  Par  Spande  Cement  lagde  jeg  et  Plaster  paa 
Saaret,  men  under  dette  Arbejde  opdagede  jeg  et  lille  Hul  paa 
Stammen  længere  nede;  dette  Hul  udvidede  jeg  til  en  passende 
Størrelse,  stoppede  afbrækkede  Grene  ind  til  Underlag  og  jævnede 
det  hele  med  Trøsk  fra  Træet;  10  Dage  efter  laa  Uglen  med 
Æg  derinde.  I  nogle  Aar  var  det  et  interessant  Træ  at  bese, 
indvendig  var  der  Rede  af  Natuglen  og  udvendig  Rede  af  enten 

Solsort,  Graa  Fluesnapper  eller  Rødkælk.  Nu  er  Uglerne  borte, 
men  Træet  staar  med  fornyet  Livskraft,  thi  Plasteret  er  over- 
groet med  Bark,  og  Revnen  har  lukket  sig,  saa  man  ikke  kan 
stikke  en  knyttet  Haand  igennem  den.  Maaske  det  gamle  Træ 
atter  kan  blive  Opholdssted  for  Natuglen,  naar  engang  Krigen 
mod  Rovfugle  ender. 

Horsens  18  Februar  1910.  TH.  JØRGENSEN. 

FOLKELIV  VED  HANSTHOLM  FYR  EN  »FUGLENAT«. 
Det  er  sidst  i  Oktober.  Min  gode  Ven  derude  i  Ræhr  ringer 
mig  op  i  Telefonen  og  melder:  Vinden  er  Nordøst,  Himlen  er 
overtrukket,  det  smaaregner  og  det  ser  stærkt  ud  til  at  blive 
»Fuglenat«,     Kom  herud  i  Aften,  saa  følges  vi  ad  til  Fyret. 

Jeg  har  3  Mil  til  Hanstholm;  afsted  paa  Cyklen,  det  kniber 
at  komme  fremad,  men  »Lysten  driver  Værket«.  Imidlertid  er 
dog  baade  min  Ven  og  jeg  naaet  til  Hanstholm.  En  stor  Del 
af  »Holmen« s  Beboere  er  allerede  mødt,  de  har  ogsaa  lugtet, 
hvad  der  kan  ventes,  især  er  Ungdommen  mødt  talrig  frem,  der 
er  Forretninger  at  gøre;  men  endnu  synes  det  at  være  temmelig 
tidlig.  Fyret  kaster  sine  Straaler  ud  i  Mørket,  og  Fugletrækkene, 
der  snart  vil  indfinde  sig,  flyver  den  visse  Død  i  Møde.  Om- 
kring Fyrtaarnet  er  anbragt  en  Mur;  hvad  der  falder  indenfor 
denne  betragtes  som  tilhørende  Fyrpersonalet,  hvorimod  det, 
der  falder  udenfor  Muren,  straks  bliver  annekteret  af  det  talrige 
Publikum,  som  for  Tilfældet  har  medbragt  »Vrejler«  (Fiskenet 
paa  Stokke)  til  at  fange  Fuglene  med.  Det  er  nemlig  ikke  alle 
Fugle,  der  flyver  mod  Lanternen;  en  stor  Mængde  kommer  ikke 
længere  end  i  Straalerne,  hvor  de  ser  ud  som  blinkende  Stjerner, 
og  ligesom  bedøvede  og  fortumlede  falder  til  Jorden,  hvor  de 
bliver  Bytte  for  den  letbenede  Ungdom,  som  med  Vrejlen  ind- 
fanger Fuglene,  inden  de  ret  faar  Tid  til  at  besinde  sig.  —  Det 
største  Kontingent  en  saadan  Nat  afgiver  utvivlsomt  Droslerne, 
som  sælges  til  Købmanden  for  8 — 10  Øre  Stykket.  Smaafugle 
interesserer  man  sig  ikke  for;  disse  er  jo  nemlig  ingen  Handels- 
vare. —  Jeg  saa  en  særdeles  ihærdig  Fiskerdreng  løbe  rundt 
og  kapre  Drosler  og  putte  dem  ind  under  sin  Bluse,  hvor  de 
løb  rundt  spillevende  baade  paa  Ryg  og  Bryst ;  der  var  nemlig 
—  af  Hensyn  til  den  store  Konkurrence  —  ikke  Tid  til  at  af- 
live dem.  En  lille  Pige  var  saa  heldig  at  faa  fat  paa  en  Sneppe, 
hvormed  hun  straks  pilede  afsted  ad  Hjemmet  til,  for  at  Drengene 

ikke  skulde  fratage  hende  den ;  her  gælder  nemlig  »den  stærkeres 
Ret«. 

Det  er  imidlertid  blevet  henad  Morgenstunden,  og  vi  forlader 
derpaa  Skuepladsen,  rige  paa  Erfaringer  og  Indtryk. 

Man  kan  jo  næppe  være  i  Tvivl  om,  at  hvis  alle  de  mange 
Fugle,  som  blot  er  fortumlede  og  blændede  af  Lysstraalerne,  fik 
Lov  til  at  være  i  Fred,  saa  vilde  de,  naar  Morgenen  oprandt, 
nok  finde  sig  til  Rette  igen;  men  ret  mange  slipper  vist  ikke 
fra  dette  skæbnesvangre  Sted  med  Livet. 

En  saadan  »Jagt«  er  vel  i  Grunden  ikke  ganske  lovlig,  skulde 
man  synes,  og  det  er  da  ogsaa  undertiden  sket,  at  de  paagæl- 
dende er  blevet  draget  til  Ansvar  derfor;  men  Havboen  er  ikke 
saa  let  at  fravriste  gamle  Skikke,  og  med  Loven  tages  det  mindre 
strengt.  M.EWALD  HANSEN. 


AFDØD  ORNITHOLOG. 

Den  22Febr.  d.  A.  døde  fhv.  Telegrafbestyrer  i  Stege,  N.  P. 
Petersen.  Denne  elskværdige,  gamle  Mand  bør  mindes  i  D.  O.  F.s 
Tidsskrift. 

Født  i  Stege  13  Juli  1827  kom  P.  efter  Konfirmationen  paa 
Apoteket  i  Vordingborg;  efter  endt  Eksamen  tog  han  til  Au- 
gustenborg og  efter  overstaaet  Militærtjeneste  som  en  af  de 
første  frifødte,  1850  atter  til  Augustenborg  og  derfra  til  Flensborg 
for  at  uddanne  sig  til  Telegrafist.  Her  gjorde  han  Bekendtskab 
med  Apoteker  Mecklenburg;  fra  denne  og  en  Forstraad  Behr- 
mann  skriver  sig  P.s  ornithologiske  Interesser.  Sidst  i  50'erne 
kom  han  til  Kjøbenhavn,  han  stod  Kjærbølling  nær  og  har 
assisteret  denne  ved  Indretningen  af  zoologisk  Have.  I  1861 
kom  han  til  Stege  som  Telegrafbestyrer. 

Telegrafstationen  var  et  fornøjeligt  Sted  for  os  unge  Stegensere; 
i  Forstuen  stod  store  Skabe  med  opstillede  Fugle;  inde  i  Kon- 
toret blev  Telegrammerne  besørget  af  Fru  Petersen  og  Døtrene, 
men  Resten  af  Kontoret  var  altid  fuldt  af  helt  eller  halvt  be- 
handlede Fugle,  som  blev  sendt  til  Udstopning  fra  alle  Egne  af 
Landet;  men  særlig  leverede  den  møenske  Fauna,  som  han 
kendte  ud  og  ind,  ham  et  stort  Materiale. 

I  1899  tog  han  sin  Afsked  men  levede  til  sin  Død  i  den 
gamle  » Provstegaard «    i   Stege;    han    var    skrøbelig    i    adskillige 

Aar,  og  sin  kæreste  Syssel  havde  han  forlængst  maattet  lade 
ligge.  Alle  hans  udstoppede  Fugle  er  spredte  for  alle  Vinde; 
de  fleste  er  solgt,  men  en  stor  Del  er  foræret  bort  til  Venner  og 
bekendte. 

En  Lungebetændelse  gjorde  Ende  paa  hans  Liv. 

JOH.  SPÅTH. 


FRA  FREMMEDE  TIDSSKRIFTER. 

EN  ORNITHOLOGISK  UDFLUGT  TIL  DOBRUDSCHA'EN  AF 
DIONYSIUS  LINTIA. 

(»Aquila«  XII  Bind  1909.) 

Hvor  Donau  løber  ud  i  det  sorte  Hav,  danner  den  et  Delta  og 
optager  umiddelbart  forinden  flere  Bifloder  baade  nord-  og  vestfra, 
idet  den  gaar  igennem  den  rumænslie  Provins  Dobrudscha.  Ved 
dette  Navn  forstaas  ligesaa  ofte  Donauens  Oversvømmelsesgebet  med 
alle  dens  Forgreninger  samt  de  mange  »Haff"er«  langs  Kysten,  som 
selve  Provinsen. 

Dobrudscha  er  bekendt  for  sin  Fuglerigdom.  Her  mødes  Østens 
og  Sydens  Fugleverden  med  Vestens  og  Nordens,  Trækfugle  over- 
vintrer her  i  Mængde,  Balkans  Ørn  med  Syriens  Grib. 

Forfatterens  Rejse  ned  ad  Donauen  i  Maj  Maaned  er  allerede 
meget  lovende.  Han  noterer  en  Mængde  Skarver,  Sølvhejren  (Ardea 
garzetla),  den  hidtil  saa  skammelig  forfulgte  Fugl,  som  nu  heldigvis 
synes  at  gaa  bedre  Tider  imøde.  Kejserørn  (Aqiiila  melanaétus)  i 
flere  Eksemplarer.  Vandrefalk  (Falco  peregriiuis),  Havørn  (Haliaétus 
albicilla).   Hvid  Hejre  (Ardea  alba),   Biæder  (Merops  apiaster)  m.  m. 

Efterat  have  passeret  Braila  erfarer  han  i  Tulcea,  at  hele  Over- 
svømmelsesdistriktet  lige  fra  Cernavoda  i  det  sj^dlige  Dobrudscha 
tilhører  Staten  med   samt  Jagten  og  Fiskeriet. 

Der  maa  ikke  jages  fra  April  til  Juli,  hvorved  der  er  sat  en  Stop- 
per for  de  tidligere  Mj^rderier  i  Fuglekolonierne. 

Han  maa  derfor,  indtil  der  er  indhentet  Tilladelse  til  at  »samle« 
med  Hagl  og  Krudt,  nøjes  med  at  iagttage  uden  disse  Hjælpemidler, 
og  Udbyttet  er  en  ung  Havørn  og  forskellige  Kuld  Æg.  Paa  Grund 
af  høj  Vandstand  foretages  Ekskursionerne  pr.  Baad,  hvilket  mulig- 
gør, at  han  kan  komme  saadanne  Steder  hen,  hvor  det  ellers  ved 
almindelig  Vandstand  er  umuligt  at  færdes. 

Af  de  Arter,  som  navnlig  giver  Landskabet  Karakter,  nævnes  for- 
uden Skarver,  Hejrer  og  Graagæs:  Hætlemaage  (Lams  rid ib undas), 
Terne  (Sterna  hirundo),  Sorttcrnc  (Hydrochclidon  niqra),  Graa-,  Krik-, 
Knar-,  Pibe-,  Taffel-  og  Hvidøjet  And  (Anas  boscas,  -querqiiedula, 
-strepera,  -penclope,  Fuligula  ferina,  -nyroca)  samt  4  Lappedykker  Arter. 

Ogsaa  en  Hejrekoloni  paa  300  Reder  undersøgte  han  og  bemærker, 
at  de  fleste  Reder  endnu  er  tomme,  skal  vel  snarere  hedde  allerede 

tomme,  thi  12  Maj  skulde  man  tro,  at  samtlige  Hejreunger  ai  Ardea 
cinerea  paa  en  saa  sydlig  Breddegrad  var  flyvefærdige. 

Interessant  er  det,  at  der  ofte  paa  ét  Træ  i  Sumpen  findes  Reder 
af  saa  forskellige  Fugle  som  Graaand,  Krage  og  Rørsanger  eller  Hul- 
due,  Stær  og  Taarnfalk  eller  Taarnfalk,  Skovspurv  og  Skarv.  Paa 
en  urgammel  Poppel  fandt  en  anden  Rejsende  i  dette  Gebet:  Gul 
Grib,  Havørn  og  Sort  Glente  ynglende. 

Endelig  ankommer  den  længe  ventede  Jagttilladelse,  og  Forf.  be- 
giver sig  ud  pr.  Baad,  i  hvilken  han  ogsaa  overnatter.  Han  ned- 
lægger 1  krøltoppet  Pelikan  (Pelecaniis  crispiis)  og  straks  samler  der 
sig  15—16  Stk.  af  disse  Fugle  saaledes,  at  han  endnu  kan  nedlægge 
4  til,  idet  de  kommer  ganske  tæt,  tilsyneladende  for  at  hjælpe 
deres  Kamerat,  og  medens  han  forfølger  en  vingeskudt,  kredser  der 
50 — 60  Pelikaner  omkring  ham,  men  da  han  dog  nu  har  5  godt 
udfarvede  Eksemplarer  indstiller  han  ædelmodigt  Skydningen !  — 
Forhaabentlig  slipper  den  rumænske  Regering  ikke  mange  af  den 
Slags  Samlere  ind  i  Dobrudscha'en  i  Yngletiden.  Mange  Ornithologer 
og  Oologer  er  slemme  Farisæere;  de  har  til  daglig  Munden  fuld 
af  alskens  Fuglebeskyttelse,  men  ved  given  Lejlighed  er  de  ofte  værre 
end  de  ivrigste  Sportsskydere.  En  Gentleman-Jæger  vilde  i  dette 
Tilfælde   have  nøjedes  med  at  skyde  en  Pelikan.  — 

I  Balta,  et  af  de  større  Haffer  ved  Kysten,  besøger  han  en  Koloni 
Skarver  som  indeholder  1,700—2,000  Reder.  Ved  at  regne  2  gamle 
Fugle  og  3  Unger  pr.  Rede  kommer  han  op  til  10,000  Stk.  Fugle 
af  denne  Slags  paa  dette  ene  Sted  og  regnes  der  1  Kg.  Fisk  pr.  In- 
divid daglig  bliver  det  10,000  Kg.  eller  en  stor  Jernbane- Vognladning 
Fisk.  Naar  dertil  endnu  regnes,  hvad  alle  de  Tusinder  og  atter  Tu- 
sinder af  Hejrer,  Maager  o.  s.  v.,  som  daglig  færdes  i  Baltaen  fortærer, 
undrer  man  sig  over,  at  Fiskerigdommen,  trods  dette,  er  saa  stor  i 
dette  Haf. 

Naar  man  imidlertid  husker  paa,  at  Skarvens  andet  Navn  med 
Rette  er  Aalekrage,  og  vi  ved,  at  Aalen  er  al  Fiskeyngels  værste  Fjende, 
er  det  ikke  saa  ubegribeligt,  at  der  er  mange  andre  Slags  Fisk  end 
Aal,  hvor  der  færdes  mange  Aalekrage r,  og  det  er  et  Spørgsmaal,  om 
vi  her  i  Landet  ved  at  ødelægge  Aalekragekolonierne  har  gavnet 
Fiskeriet  (derunder  ogsaa  Rejefiskeriet)  i  sin  Helhed,  selv  om  ogsaa 
specielt  Aalefiskeriet  giver  større  Udbytte. 

Den  rumænske  Regering  har  et  stort  Udbytte  af  Fiskeriet  i  Do- 
brudscha'en, og  der  indrettes  Bassiner  med  Sluser  til  Fiskefangst, 
naar  Vandet  er  gaaet  tilbage.  Saaledes  var  Nettoindtægten  af  Fi- 
skeriet alene  for  Distriktet  Braila-Galatz  for  Aaret  1906  en  Million 
Francs.  Det  er  at  haabe,  at  Fiskene  vil  holde  til  denne  Brandskat- 
ning,  og  at  det  ikke,  hvis  Indtægten  gaar  tilbage,  da  skal  gaa  ud 
over  de  »skadelige«   Fugle. 

Efter  at  være  hjemkommen  med  denne  Dags  Udbytte  bestaaende 
af  5  Pelikaner,  6  Skarver,  3  Graagæs  m.  m.  ialt  26  Fugle  tilendebringer 
han  Præpareringen  af  alle  disse  Skind  i  Løbet  af  2  Dage.  hvilket 
maa  betragtes  som  en  overordentlig  Præstation,  men  hans  Fingre  er 


72 

saa  ødelagte  af  dette  anstrængende  Arbejde,    saa  han  igen  maa  ind- 
skrænke sig  til  kun  at  betragte  Fuglene. 

Paa  Hjemvejen  o])ad  Donauen  bemærkede  han  en  Ynglekoloni  af 
Biæder  og  en  Hejrekoloni  med  mange  Sølvhejrer,  faa  Hvide  Hejrer 
og  tillige  Skehejrer,  Ibis  og  Skarv.  Forf.  ender  sin  Beskrivelse  med 
at  opregne  328  Arter  Fugle  for  Kongeriget  Rumænien;  men  dette 
er  ikke  saa  mærkeligt,  eftersom  Rumænien  baade  har  Bjærgskove  i 
de  transsilvanske  Alper,  et  frugtbart  Sletteland  og  et  Kystland  med 
Delta  og  Haffer  som   Dobrudscha'en. 

H.  GODSKE-NIELSEN. 

OM  TRAPPER,  OTIS  TARDA  L.,  I  BRANDENBURG  AF  H.  HOCKE. 

(Zeitschrift  fiir  Oologie  und  Ornithologie). 

For  os  Danske  staar  Trappen  som  noget  af  en  Eventyrfugl,  denne 
prægtige,  næsten  strudsagtige  Skabning,  for  hvilken  der  i  vort  tæt- 
bebyggede  og  opdyrkede  Land,  ikke  vil  være  Plads.  Mange  har 
sikkert  med  Interesse  læst  en  Skildring,  O.  Haase  gav  her  i  Tids- 
skriftets forrige  Aargang  af  hans  Sammentræf  med  Trapperne.  Hocke, 
en  af  de  bedste  Kendere  af  Brandenburgs  Fauna,  giver  i  sit  Tids- 
skrift en  nærmere  Beretning  om  Trapperne,  deres  Antal,  Ynglesteder 
og  Levevis,  hvoraf  følgende  er  et  kort  Uddrag. 

I  Tyskland  forekommer  Trapperne  hyppigst  i  Brandenburg,  des- 
uden i  Anhalt.  Hertugdømmet  Altenburg,  Provinsen  Sachsen,  og  i 
Kongeriget  Sachsens  Fladland.  I  1887-^88  blev  der  i  Brandenburg 
skudt  325,  i  Sachsen  265,  i  Aaret  1900  blev  der  paa  de  kongelige 
preussiske  Hofjagtdistrikter  alene  skudt  820  Trapper.  For  50  Aar 
siden  fandtes  endnu  en  ret  stor  Bestand  af  Trapper  omkring  Berlin; 
endog  indenfor  det  nuværende  Berlins  Grændser  fandtes  de  enkelt- 
vis, og  i  Løbet  af  1  Time  kunde  man  tilfods  naa  Steder,  hvor  de 
første  Trapper  kunde  ses.  Endnu  i  1887  omtales,  hvorledes  der 
omtrent  1  Mil  fra  Berlin  blev  set  30  Stykker,  og  paa  en  Trappejagt 
paa  det  Kgl.  Jagtrevier  Buckow  blev  der  i   1891   nedlagt  6  Stykker. 

Nutildags  træffes  Trapperne  ikke  i  Hovedstadens  umiddelbare 
Nærhed,  men  langt  bort  skal  man  dog  ikke.  Kører  man  med  Øst- 
banen  1  Time,  og  saa  begiver  sig  tilfods  nordpaa,  kan  træffes  Trapper, 
og  ligeledes  med  en  kun  kort  Kørsel  ad  Berlin-Hamburgbanen.  Grunden 
til  at  Trapperne  er  aftagne,  skyldes  ikke  Jagten,  da  de  altid  har 
været  stærkt  fredede  med  rigelig  Fredningstid  og  høj  Straf  for  deres 
Nedlæggelse  udenfor  denne  Tid.  Handelsvare  er  Trappen  øjensynlig 
heller  ikke,  thi  paa  Berlins  Centralhalle  sælges  aarlig  kun  omtrent 
6  Stykker,  Hannen  for  en  Pris  af  20  Mk.,  Hunnen  for  omtrent  det 
halve;  det  er  dog  ikke  deres  Kødværdi,  der  lokker  Køberne,  de 
bruges  som  Dekorations-  og  Udstillingsgenstande. 

En  anseelig  Fugl  er  den  gamle  Trappe,  naar  en  højere  Vægt  end 
vel  nogen  anden  evropæisk  Fugl,  idet  den  udvoksne  Hans  Gennem- 
snitsvægt kan  være  15—16  Kg.,  medens  man  endogsaa  ikke  helt 
sjældent  har  trutTet  Eksemplarer  paa  20  Kg.  og  derover. 

O.  H. 


FUGLEFREDNING. 

Ornithologisk  Forening  har  nu  i  de  snart  4  Aar,  den  har 
levet,  vokset  sig  saa  stor,  at  den  maa  anses  for  at  have  nogen- 
lunde fast  Grund  under  Fødderne.  Hvad  der  blev  lovet  i  For- 
eningens Program  er  holdt,  kun  paa  et  Punkt  har  Virksomheden 
været  noget  mindre  end  ønskeligt,  og  det  er  Fuglebeskyttelsen. 
Vi  ser,  hvorledes  Fredning  og  Beskyttelse  af  Fugle  i  de  senere 
Aar  kommer  op  i  alle  Kulturstater,  og  Danmark  maa  ikke  læn- 
gere staa  tilbage.  Vi  har  et  Udvalg  for  Naturfredning,  hvis  Op- 
gave det  er  at  sørge  for  Fredning  af  Naturmindesmærker,  men 
det  kan  ikke  overkomme  alt;  vi  har  en  Fugleværnsforening 
»Svalen«,  hvis  Arbejde  for  Fredning  af  Fugle  med  Tak  skal 
anerkendes.  Men  hvad  der  er  gjort  hidtil,  er  ikke  nok,  og  Orni- 
thologisk Forening  vil  søge  i  højere  Grad  end  tidligere  at  drage 
Fuglefredningen  frem.  I  alle  vore  Nabolande,  i  alle  civiliserede 
Lande  Verden  over  gøres  der  Anstrængelser  for  at  bevare  sjæld- 
nere Fugle  og  Fuglekolonier,  og  det  er  paa  Tide  at  vi  ogsaa  her 
hjemme  træder  ud  af  vor  forholdsvise  Uvirksomhed  i  saa  Hen- 
seende. Danmark  er  et  velstillet  Land,  og  de  Ofre  der  skal  til, 
er  kun  ringe.  Hvad  man  særlig  kunde  ønske,  vilde  være  let  og 
overkommeligt:  Vi  maa  have  fredet  en  større  sammenhængende 
Skovstrækning,  hvor  de  store  Fugle,  særlig  Rovfuglene,  kan  faa 
Fred  og  absolut  Fred,  og  hvor  den  forstlige  Behandling  og  det 
økonomiske  Udbytte  maa  træde  tilbage  for  Hensynet  til  Fuglene. 
Vi  maa  have  en  eller  nogle  fredede  store  Moser,  hvor  der  ikke 
jages,  græsser  Kreaturer  eller  skæres  Tørv,  hvor  Sumpfuglene 
kan  have  et  Fristed,  og  sidst  men  ikke  mindst,  vi  maa  have 
fredet  den  Ejendommelighed,  som  Danmark  har  fremfor  noget 
evropæisk  Land :  Fuglelivet  paa  de  Hundreder  af  Øer  og  Holme, 
som  ligger  spredt  i  vore  Farvande;  her  er  noget  at  tage  fat  paa, 
og  det  er  paa  høje  Tid,   thi  overalt,  hvor  man  vender  sig  hen, 

hører  man  her  kun  om  Tilbagegang,  Ægplyndring,  Jagen  og 
Ødelæggelse  af  enhver  Art,  med  eller  oltest  mod  Loven.  Her 
har  Staten  paa  et  enkelt  Punkt  grebet  ind  og  fredet  Arealer  ved 
Ringkøbing  Fjord;  men  for  at  Fredningen  der  skal  være  fuld- 
stændig, bør  der  ansættes  en  fast  Opsynsmand  med  Bolig  paa 
Øerne.  Og  Fredningen  bør  ikke  indskrænkes  til  denne  enkelte 
Strækning;  Staten  ejer  Øer  andet  Steds  og  kan  i  hvert  Tilfælde 
let  skaffe  sig  Adgang  til  at  frede  nogle,  idet  den  igennem  sine 
Fyrmestre  let  kan  holde  Opsigt  med  Fuglene  paa  Øen.  Men 
ogsaa  til  andre  end  til  Statsmyndighederne  er  der  Bud.  Adskil- 
lige af  vore  Godsbesiddere  ejer  Øer,  hvor  de  iforvejen  har  Op- 
syn; vilde  de  fuldstændig  frede  Fuglelivet  her,  vilde  de  gøre  en 
fortjenstfuld  Handling,  ikke  at  tale  om,  hvis  de  vilde  frede 
Fuglelivet  paa  en  større  Skov-  eller  Mosestrækning.  Til  alt 
dette  vilde  Ornithologisk  Forening  gærne  yde  sit  Raad  og  Hjælp. 

Vore  Nabolande  er  langt  forud  for  os,  Sverrig  har  faaet  en 
Lov  om  Naturfredning,  og  Grænserne  for  den  første  National- 
park til  Fredning  af  Naturejendommeligheder  og  Dyreliv  er  just 
afstukne;  det  var  paa  Tide,  at  vi  ogsaa  herhjemme  fik  en  lignende. 

Det  Hefte  af  Foreningens  Tidsskrift,  som  nu  udgives,  handler 
i  alt  væsentligt  om  Beskyttelse  og  Fredning  af  Fugle  i  Ind-  og 
Udland ;  det  vil  blive  trykt  i  ret  stort  Oplag,  og  uddelt  til  Mænd 
og  Institutioner,  der  kan  antages  at  have  Interesse  for  Sagen.  I 
den  kommende  Vinter  vil  man  søge  afholdt  et  Fredningsmøde, 
hvortil  ogsaa  Medlemmer  af  andre  Foreninger  vil  blive  indbudte; 
Det  er  Hensigten  paa  dette  Møde  at  fremlægge  de  Ønsker  og  For- 
slag, som  Ornithologerne  har  med  Hensyn  til  Fuglefredning  her 
i  Landet. 

FUGLELIVET  PAA  TIPPERNE  I  MAJ  1910. 

AF 

M.  KLINGE. 

Da  Hr.  Axel  Koefoed  og  jeg  i  adskillige  Aar  har  korrespon- 
deret, men  kun  sjældent  haft  Lejlighed  til  at  se  hinanden,  langt 
mindre  til  at  foretage  Ekskursioner  sammen,  foreslog  jeg,  at  vi 
i  Aar  skulde  mødes  paa  et  eller  andet  interessant  Sted  her  i 
Jylland,  og  som  Mødested  hlev  aftalt  Tipperne  i  Ringkøbing 
Fjord.  Turen  blev  bestemt  til  27—29  Maj,  nemlig  det  Tidspunkt, 
vi  mente,  maatte  passe  bedst  med  Hensyn  til  Fuglenes  Ynglen. 
Da  en  stor  Del  af  Tipperne  ejes  af  Staten,  og  da  der  af  Hensyn 
til  Fredningen  af  det  rige  Fugleliv  udkræves  en  særlig  Til- 
ladelse for  at  færdes  derovre,  indgav  vi  Ansøgning  til  Land- 
brugsministeriet om  Tilladelse  til  at  tage  derover,  hvilket  blev 
os  bevilget.  Samtidig  havde  ogsaa  Englænderen  Mr.  P.  G.  Ralfe, 
Castletown,  ansøgt  om  og  erholdt  Tilladelse  til  at  tage  derover, 
og  han  arrangerede  nu  Rejsen  saaledes,  at  han  kunde  være  her 
i  Landet  paa  det  af  os  fastsatte  Tidspunkt,  hvorefter  vi  foretog 
Turen  i  Fællesskab.  Det  blev  en  meget  vellykket  og  højst  inter- 
essant Udflugt;  hertil  bidrog  ogsaa  vor  elskværdige  Vært  og 
Værtinde,  Hr.  Mejeribestyrer  Vinge  og  Hustru,  S.Bork,  samt 
vor  udmærkede  Ledsager,  Opsynsmanden  for  Tipperne,  Hr. 
Sognefoged  H.Jepsen  i  S.Bork,  der  alle  tre  Dage  kørte  for  os. 
Vi  bringer  dem  alle  vor  bedste  Tak.  —  Vejret  kunde  vi  have 
ønsket  lidt  bedre;  om  Aftenen  til  27  Maj  havde  vi  stærkt  over- 
trukken Himmel,  og  i  Løbet  af  Natten  samt  i  Morgenstunden 
havde  vi  under  Rejsen  til  N.  Nebel  stærk  Regn.  Op  paa  Dagen 
hørte  Regnen  dog  op,  men  Himlen  var  stadig  overtrukken.  Tem- 
peraturen lav,  og  der  blæste  en  stærk  Nordvestvind.  Den  28 
og  29  Maj  blev  Vejret  dog  bedre.  Temperaturen  steg,  Vinden 
tog  en  Del  af,  og  Skyerne  delte  sig,  saa  at  Solen  nu  og  da 
kunde  komme  frem.  Men  skønt  det  havde  været  nok  saa  hyg- 
gehgt  med  klart  og  stille  Vejr,  var  vi  dog  meget  tilfredse.  Vi 
havde  nu  set  Forholdene  derovre  under  forskellig  Belysning, 
set,  hvorledes  Fuglenes  Livlighed  aftog  og  tiltog  med  Baro- 
metrets og  Thermometrets  Falden  og  Stigen.  Særlig  paa  Ungerne 
gav   dette   sig  til    Kende.     Den   første   Dag,    medens   Vejret  var 

stormfuldt  og  koldt,  var  det  en  Tilfældighed  at  træffe  paa  en 
Unge;  saavidt  jeg  erindrer,  saa  vi  kun  fire  den  Dag,  nemlig 
1  Vibe-  og  3  Kobbersneppeunger;  de  sad  sammenkrøbne  og 
gemte  i  Græsset;  de  efterfølgende  Dage  saa  vi  derimod  adskil- 
lige baade  af  Vibe,  Kobbersneppe,  Klyde,  Graaand  og  andre. 

Paa  omstaaende  Kort  vises  den  Landsdel,  der  hører  ind  under 
Fællesnavnet  »Tipperne«.  Hvad  der  benævnes  »Polde«,  var  oprin- 
delig Smaaøer  i  Ringkøbing  Fjord,  nu  fremtræder  de  fleste  af  dem 
som  lave  Bakkestrøg.  løvrigt  skal  jeg  ikke  komme  ind  paa  nogen 
nærmere  Beskrivelse  af  Landsdelen,  men  henvise  Læseren  til 
»Ringkøbing  Fjord«  af  S.  H.  A.  Rambusch,  hvori  alt  er  nøje  be- 
skrevet. Kun  maa  det  siges,  at  omstaaende  Kort,  der  er  taget 
efter  nævnte  Bog,  der  udkom  i  Aaret  1900,  ikke  mere  er  ganske 
tidssvarende.  Store  Arealer  af  Sandene  beplantes  aarlig  med 
Siv  og  lægges  derved  efterhaanden  ind  under  Landjorden.  Særlig 
er  dette  Tilfældet  omkring  Adamspold,  hvor  der  derfor  stadig 
sker  store  Forandringer;  den  er  ogsaa  nu  ganske  landfast  med 
Tippepoldene.  Yderligere  er  der  dannet  en  ny  Fold  N.  0.  for 
Adamspold  og  S.  0.  for  Fuglepold,  altsaa  langt  til  Søs  paa  Tippe- 
sandene.  Den  blev  anlagt  af  Sognefoged  H.  Jepsen  i  Aaret  1900, 
og  det  skete  paa  den  Maade,  at  han  kørte  en  Del  Jord  derud, 
saa  at  der  dannedes  en  0,  hvorefter  denne  blev  beplantet  med 
Siv.  Under  vort  Ophold  derovre  benævnede  vi  den  »Hans 
Jepsens  Fold.«  Naar  undtages  Foldene  er  Størstedelen  af  Tip- 
perne lav  og  flad  Eng,  der  i  Vintertiden  helt  staar  under  Vand 
og  ogsaa  til  andre  Tider  paa  Aaret  nu  og  da  oversvømmes. 
Vandstanden  veksler  i  det  hele  taget  stærkt  i  Fjorden.  Den  12 
og  13  Maj,  altsaa  14  Dage  før  vort  Besøg,  havde  den  været 
høj;  næsten  hele  Skidenbugt,  den  østlige  Del  af  Tipperne  samt 
den  østlige  Del  af  Stenpold  havde  været  oversvømmede.  Vinden 
havde  været  i  Vest,  hvorved  betydelige  Vandmasser  havde  samlet 
sig  i  Fjorden,  og  den  var  derefter  gaaet  om  til  Nord  og  Nord- 
øst, hvorved  Vandet  blev  presset  til  Fjordens  sydlige  Del  ned 
mod  Tipperne.  Under  vort  Ophold  derovre  var  Vandstanden 
derimod  under  det  normale,  endog  saa  lav,  at  man  kunde 
færdes  tørskoet  næsten  overalt  paa  Sandene.  Om  det  nye  Ud- 
løb fra  Fjorden  ved  Hvide  Sande  paa  Holmsland  Klit  vil  for- 
aarsage  stærkere  skiftende  Vandstand  i  Fjorden  end  hidtil,  er  maa- 
ske  vanskeligt  at  afgøre,  men  det  er  i  hvert  Fald  en  almindelig 
Anskuelse  blandt  den  omboende  Befolkning. 

Et  herligere  Sted  for  en  Ornitholog  at  færdes  paa  end  »Tipper- 
landet« vil  vi  vanskeligt  kunde  opvise  herhjemme.  Fuglelivet 
er  her  saa  rigt  og  saa  forskelligartet  som  intet  andet  Sted.  I 
Træktiderne  er  det  Tilholdssted  for  uhyre  Skarer  af  Svømme- 
og  Vadefugle,  om  Sommeren  behoes  det  af  Tusinder  af  yng- 
lende Fugle.  Vort  særlige  Ønske  med  Turen  var  at  undersøge 
Fuglenes  Yngleforhold,  og  vi  havde  ment,  at  3  Dage  nogenlunde 
kunde  strække  til  i  saa  Henseende.  Dog  var  den  første  Dag  ikke 
til  Ende,  før  vi  kunde  se,  at  vi  havde  gjort  fejl  Beregning;  vi  vilde 
have  haft  haardt  Brug  for  den  dobbelte  Tid.  De  store  Stræk- 
ninger omkring  og  Sønden  for  Store-  og  Lillemjøl  maatte  vi  helt 
opgive,  og  paa  andre  Strækninger  maatte  vi  nøjes  med  et  flj^g- 
tigt  Overblik. 

De  Arter,  der  i  Yngletiden  særlig  sætter  deres  Præg  paa  Fugle- 
livet, er  blandt  Vaderne:  Klyde,  Kobbersneppe,  Rødbenet  Klire, 
Brushøne  og  Ryle  og  blandt  Svømmefuglene:  Sandterne,  Split- 
terne, Hætteterne,  Kystterne,  Hættemaage  og  Stormmaage,  men 
foruden  disse  ses  adskillige  andre  Arter,  deriblandt  forskellige 
Andearter,  Toppet  Lappedykker,  Sort  Vandhøne,  Vibe,  Strand- 
skade, Præstekrave,  Gul  Vipstjert,  Sivsanger,  Rørspurv,  Engpiber 
og  Sanglærke.  Disse  Arter  foruden  enkelte  andre  yngler  utvivl- 
somt paa  Tipperne;  dog  lykkedes  det  os  ikke  at  fmde  Rede  af 
dem  alle.  Foruden  disse  kan  langt  ind  i  Yngletiden  ses  Skarer 
af  vandrende  Vadefugle,  ligesom  man  nu  og  da  ser  enkelte  In- 
divider af  Arter,  der  med  Vished  vides  ikke  at  yngle  derovre. 
I  efterfølgende  skal  jeg  meddele  nærmere  om  de  enkelte  Arter; 
forinden  maa  dog  bemærkes,  at  naar  jeg  herefter  nævner  Navnet 
»Tipperne«,  gælder  det  kun  den  paa  Kortet  angivne  Del,  be- 
liggende  Nord   for   Stenpold   og   Skidenbugt. 

Klyden  (Recurviroslra  avocetta).  Næppe  havde  vi  forladt 
Værnet  ved  Falen  Kro  og  over  Værn  Sande  taget  Retning  mod 
Skidenbugt,  før  Klyden  kunde  bringe  os  sin  »Velkomsthilsen«; 
den  færdedes  talrigt  derude  paa  Sandene.  Der  er  noget  saa 
ejendommeligt  indtagende  ved  denne  Fugl;  det  er  ikke  dens 
prægtige,  rene,  sort-  og  hvidbrogede  Dragt  alene,  der  tiltaler,  ej 
heller  dens  lange,  spidse,  opadbøjede  Næb  samt  Maaden,  hvorpaa 
den  bruger  det,  som  om  den  skummede  Vandet  skiftevis  til 
højre  og  venstre,  men  der  hviler  over  hele  dens  Væsen  noget 
saa  kærligt  og  tiltalende,  at  den  straks  vækker  Beundring. 
Jeg  tror  næppe,    nogen  besøgende  første  Gang  kan  tilbagelægge 

Strækningen  over  Sandene  uden  gentagne  Gange  at  holde  stille 
for  i  Ro  at  kunne  tage  Kikkerten  i  Brug.  Klyden  er  ved  første 
Øjekast  blevet  >  Kælebarnet«  og  ingen  anden  Fugl  forniaar  at 
fravriste  den  denne  Plads.  Man  føler  Længslen  efter  at  naa  til 
Land  og  at  se  dens  Hjem,  og  det  første,  man  gør,  er  uvilkaarligt 
at  spejde  efter  dens  Yngleplads.  —  Af  Hensyn  til  Vejret  fortsatte 
vi  den  første  Dag  pr.  Vogn  til  Tipperhuset,  beliggende  paa  Tip- 
pernes nordligste  Del,  og  herfra  begav  vi  os  til  F^ods  mod  Øst. 
Længe  havde  vi  imidlertid  ikke  vandret,  før  vi  kunde  se,  at  vi 
maatte  have  en  Klydekoloni  for  os,  thi  vi  saa  en  Flok  Fugle, 
der  tydeligt  tilkendegav,  at  de  frabad  sig  Besøg.  Havde  vi  ikke 
paa  Forhaand  haft  lidt  Kendskab  til  Fuglen,  maatte  vi  næsten 
tro,  at  det  var  en  Flok  Invalider,  vi  havde  for  os,  thi  de  indtog 
næsten  alle  mulige  Stilhnger.  En  Fugl  løb  med  »knækket« 
Vinge,  en  anden  havde  saa  »syge«  Ben,  at  den  næppe  kunde 
staa,  en  tredje  vilde  tilsyneladende  flj^gte,  men  gik  stadig  paa 
Hovedet,  o.  s.  fr. ;  det  var  i  det  hele  taget  et  ynkeligt  Syn.  Hverken 
Hr.  Koefoed  eller  jeg,  der  var  Flokken  nærmest,  tvivlede  om,  at 
vi  havde  Kolonien  for  os,  og  da  vi,  efter  at  have  betragtet  Fug- 
lene en  Stund,  mente  at  maatte  afbryde  Forestillingen,  gik  vi 
rask  til  for  at  søge  Rederne;  det  blev  imidlertid  en  lille  Skuf- 
felse for  os ;  vi  fandt  ikke  en  eneste  Rede.  Først  nu  forstod  vi 
ret  Situationen,  men  samtidig  tror  jeg  ogsaa  nok,  vi  begge  fik 
Følelsen  af,  at  vi  var  blevet  holdt  grundigt  for  Nar.  Sagen  var 
den,  at  Klyderne  havde  opdaget  os,  længe  før  vi  havde  bemær- 
ket dem,  og  for  at  afværge  den  øjensynlige  Fare,  havde  de 
skyndsomst  forladt  Rederne  og  til  Bens  begivet  sig  til  det  Sted, 
et  Par  Hundrede  Meter  borte,  hvor  Komedien  blev  udspillet. 
Hensigten  dermed,  at  lede  os  paa  Vildspor,  lykkedes  altsaa  alt 
for  vel.  Gentagelser  heraf  saa  vi  daglig,  og  det  var  altid  lige 
interessant;  men  vi  var  dog  nu  blevet  klogere  og  tog  os  frem- 
tidig lidt  bedre  i  Vare.  —  Klyden  søger  sin  Føde  udelukkende 
paa  Sandene  og  i  Dammene,  dog  kun  hvor  Vandstanden  ikke 
er  dybere,  end  at  den  kan  vade,  og  tillige  kun,  hvor  der  findes 
fast  Sandbund.  Paa  saadanne  Steder  traf  vi  altid  de  ledige 
Fugle,  og  da  dens  Redekolonier  oftest  fandtes  i  Nærheden  af 
Fiskepladserne,  kunde  vi  tillige  som  Regel  herfra  se  de  rugende 
Fugle  paabegynde  deres  Forsigtighedsforanstaltninger.  Den  yngler 
fortrinsvis  i  Kolonier,  tæt  eller  spredt  efter  Pladsforholdene,  og 
den    anbringer    helst   Reden    paa    højtliggende    og   tørt   Terrain. 

Særlig  Foldene  paa  Tippernes  østlige  Side  guider  den  som  Op- 
holdssted, hvorimod  den  sjeldent  ses  paa  Halvøens  Vestside. 
Rederne  var  højst  forskellige ;  nogle  Par  havde  dannet  sig  en 
tæt  og  hyggelig  Rede  af  visne  Siv  og  Græsstraa,  andre  havde 
kun  samlet  sig  et  ganske  tyndt  Underlag,  og  atter  andre  havde 
taget  til  Takke  med  en  lille  Fordybning  i  Jorden.  Æglægnings- 
tiden  var  en  Del  forskellig.  I  de  fleste  Reder  var  fuldt  Kuld, 
4  Æg,  men  i  nogle  var  Æglægningen  ikke  endt,  i  andre  var 
Ungerne  ved  at  komme  frem.  En  enkelt  P'ugl  havde  været  saa 
tidlig  paa  Færde,  at  den  allerede  havde  faaet  sine  ret  store 
Unger  ført  til  Dammene  mellem  Skidenbugt  og  Stenpold,  hvor 
den  nu  var  i  Færd  med  at  oplære  dem  i  Fiskekunsten.  Dens 
Kolonier,  der  oftest  var  paa  20 — 50  Reder,  fandtes  paa  følgende 
Steder:  Den  nordøstlige  Del  af  Tipperne,  den  nordlige  samt  den 
sydøstlige  Del  af  Anholt,  Fuglepold,  Adamspold,  Tippepolde, 
den  sydøsthge  Del  af  Tipperne,  omkring  Dammene  paa  den 
sydvestlige  Del  af  Tipperne,  omkring  Dammene  mellem  Skiden- 
bugt og  Stenpold  og  ligeledes  omkring  Dammene  paa  Stenpold, 
den  sydøstlige  Del  af  Stenpold  samt  paa  den  østlige  Del  af 
Langpold.  Men  foruden  disse  kunde  hist  og  her  ses  et  enkelt 
Par,  der  havde  trukket  sig  bort  fra  de  øvrige  og  samtidig  læn- 
gere fra  Vand  end  normalt.  Saaledes  fandtes  6  å  7  Par  spredt 
over  Skidenbugt,  og  et  enkelt  Par  havde  bosat  sig  paa  Tipperne 
Øst  for  Rødsand  Hage.  Den  største  Koloni  fandtes  paa  Lang- 
pold, men  desværre  fik  vi  ikke  denne  Del  undersøgt.  Kun  som 
en  ringe  Erstatning  lagde  vi  den  sidste  Dag  Hjemturen  derover. 
Vi  talte  fra  Vogn  over  100  Fugle  ved  Rederne,  der  var  spredt 
over  stort  Terrain,  og  paa  Sandene  ud  derfor  færdedes  et  endnu 
større  Antal.  At  opgive  det  samlede  Antal  Par,  der  findes  der- 
ovre, er  vanskeligt,  men  jeg  tror  ikke,  der  tages  meget  fejl, 
naar  det  anslaas  til  6  å  700  Par.  Naar  man  har  lært  Klyden 
at  kende,  forstaar  man,  at  den  er  en  Fugl,  der  i  højere  Grad 
end  andre  Arter  føler  sig  knyttet  til  sit  Hjemsted ,  men  det  un- 
drede mig  dog,  da  Hr.  Jepsen  paa  min  Forespørgsel  meddelte, 
at  han  ikke  havde  set  den  paa  Landjorden  Sønden  for  dens 
yndede  Fiskeplads,  Værn  Sande. 

Kobbersneppen  (Limosa  ægocephalaj.  Omend  Kobber- 
sneppens Dragt  i  Forhold  til  mange  af  de  andre  Arters  er  ret 
beskeden,  er  Fuglen  dog  en  af  de  prægtigste  af  Tipperbeboerne. 
Dens  Legemsbygning  er  ualmindehg  smuk,   og  dens  lange  Næb 

og  Ben  bidrager  meget  til  at  give  den  et  stateligt  Udseende. 
Men  dertil  kommer,  at  Fuglen  er  af  stolt  Natur;  den  forstaar 
at  føre  sig  med  en  Værdighed,  som  ingen  anden.  Om  det  saa 
er  de  smaa,  dunede,  uerfarne  Unger,  der  tripper  om  i  Græsset, 
er  det,  som  om  de  vil  give  deres  Følelser  til  Kende;  de  indtager 
en  Holdning,  som  ejede  de  det  hele  Tipperland.  Kobbersneppen 
er  meget  sk}'  og  forsigtig;  længe  før  man  konnner  den  nær, 
forlader  den  sin  Rede  eller  sin  Plads  paa  Engen,  og  som  Regel 
bliver  den  ikke  iagttaget,  før  den,  højt  svævende  over  de  andre 
Fugle,  kommer  Urostifteren  i  Møde.  Som  ægte  Engfugl  fore- 
trækker den  til  Opholdssted  lave,  ikke  for  tørre  Strækninger, 
og  navnlig  paa  saadanne  Steder  søger  den  sin  Føde.  Dog  ynder 
den  ogsaa  de  tyndt  bevoksede  Sande,  særlig  naar  den  Tid  kom- 
mer, da  den  kan  føre  Familien  med  sig;  at  der  her  gives  de 
spæde  Unger  Læ  mod  Vinden,  er  formentlig  en  af  Aarsagerne 
dertil.  Derimod  saa  vi  ikke  Fuglen  vadende;  vi  traf  den  hver- 
ken i  Dammene  eller  paa  de  aabne  Sande.  Kobbersneppen 
forekommer  næsten  overalt  paa  Halvøen,  men  ret  sparsomt  og 
i  ulige  Antal  efter  Lokaliteterne;  forholdsvis  talrigst  er  den  paa 
Skidenbugt.  Paa  Anholt  og  Fuglepold  fandtes  den  ikke:  det 
nordligste  Par  opholdt  sig  ca.  1000  Meter  Sydøst  for  Tipperhuset. 
Enkelte  Steder  havde  flere  Par  samlet  sig,  saaledes  paa  den 
østlige  Side  af  Lilletip,  hvor  4  Par  havde  bragt  Ungerne  i  Læ 
for  den  stærke  Nordvestvind,  og  paa  Adamspold,  hvor  2  Par 
havde  Ungerne  løbende  i  Sivene,  Deres  Yngletid  falder  tidligt; 
de  fleste  Par  havde  Unger,  og  efter  disses  Udvikling  at  dømme 
maa  Rugningen  være  paabegyndt  i  første  Uge  af  Maj.  Kun  4 
Reder  fandt  vi  med  Æg,  4  i  hver,  og  det  er  sandsynligt,  at  det 
er  andet  Kuld;  det  vilde  være  utænkeligt,  at  ikke  en  Del  Reder 
skulde  være  gaaet  til  Grunde  ved  Oversvømmelsen  midt  i  Maj. 
Rederne,  der  er  brede  og  meget  aabne,  er  dannet  med  vissent 
Græs  til  Underlag;  de  findes  meget  spredt,  næsten  som  om 
hvert  enkelt  Par  i  Rugetiden  vaagede  over  sit  bestemte  Land- 
omraade.  Om  dens  Talrighed  er  det  vanskeligt  at  opgive  noget 
bestemt,  men  paa  det  paa  Stedet  tagne  Oversigtskort  over  Arten 
har  jeg  angivet  Opholdssted  for  31  Par,  deraf  12  Par  paa  Tip- 
perne, 1  paa  Rødsand  Hage,  5  paa  Stenpold,  2  paa  Adamspold, 
1  paa  Tippepolde,  9  paa  Skidenbugt  og  1  paa  Langpold.  Jeg 
antager,  at  dette  Antal  nærmest  vil  komme  til  at  svare  til  Halv- 
delen  af,   hvad   der  findes  derovre,    alle  Dele  af  Tipperhalvøen 

indbefattet.  Men  Kobbersnep[)ens  Hjem  indskrænker  sig  ikke 
til  Tipperhaivøen  alene;  der  yngler  adskillige  Par  paa  de  store 
F^ngstrækninger  Sønden  for  Ringkøbing  Fjord.  I  Sivene,  paa 
den  korte  Vejlængde  fra  Falen  Aa  til  Værn  Sande,  opholdt  sig 
4  Par,  tilsyneladende  alle  med  Unger.  Arten  er  ret  ny  for  Tip- 
perhalvøen; saavidt  Hr.  Jepsen  erindrede,  fandt  dens  Indvandring 
Sted  ved  Aaret  1900,  og  Rambusch,  hvis  Beskrivelse  som  nævnt 
udkom  i  1900,  nævner  den  ikke  blandt  Ynglefuglene  derovre. 

Rødbenet  Klire  (Totaniis  calidrisj ,  er  overmaade  talrig. 
At  tage  noget  Skøn  over  dens  Antal  vil  næsten  være  umuligt; 
kun  kan  det  siges,  at  man  faar  Indtryk  af,  at  den  er  langt  den 
talrigste  af  Vaderne  derovre.  Den  ses  og  høres  overalt  saavel  paa 
tørt  som  paa  fugtigt  Terrain,  ligesom  den  færdes  talrigt  i  Dam- 
mene og  paa  Sandene.  Den  er  ikke  særlig  sky,  og  færdes  man 
til  Vogns,  føler  den  sig  ligesom  de  andre  Fugle  endnu  mere 
tryg  end  ellers;  den  er  da  mangen  Gang,  naar  den  opholder  sig 
paa  Vejen,  ret  uvillig  til  at  forlade  den  Plads,  hvorfra  den  med 
sin  ejendommelige  næsten  uafbrudte  Nikken  har  staaet  og  be- 
tragtet os.  Den  yngler  spredt  overalt,  og  vi  fandt  mangfoldige 
af  dens  Reder,  de  fleste  med  tilsyneladende  friske  Æg;  i  adskil- 
lige var  Æglægningen  dog  endnu  ikke  endt.  Reden,  der  ligger 
dybt,  bestaar  af  vissent  Græs;  den  anlægges  snart  paa  Poldene, 
altsaa  paa  tørt  Terrain,  hvor  Græsset  er  mere  eller  mindre  af- 
svedet, og  snart  paa  Engene,  hvor  Græsset  staar  frodigt.  I  første 
Tilfælde  er  Reden  aaben,  i  sidste  derimod  lukket,  idet  Fuglen 
bøjer  de  omstaaende  Græsstraa  sammen  i  Pyramideform.  En 
saadan  tillukket  Rede  er  vanskelig  at  se,  selv  om  man  staar 
over  den;  men  kender  man  Fuglens  Vane,  undgaar  dens  Rede 
dog  næppe  at  blive  iagttaget,  thi  Græspyramiden  kan  som  Regel 
ses  i  mange  Skridts  Afstand. 

Brushønen  (Machetes  piignaxj,  er  almindelig  særlig  paa 
den  sydlige  Halvdel  af  Halvøen,  og  vi  har  ikke  andetsteds  haft 
saa  god  Lejlighed  til  at  iagttage  Bruskokkens  Kampe  som  her. 
Skoggerpladserne,  der  særlig  findes  paa  ophøjede  Punkter  langs 
Vejene,  var  oftest  besat  med  4  til  6  Kokke,  der,  naar  vi  passe- 
rede dem  til  Vogns,  ofte  uforstyrret  kunde  fortsætte  deres  Leg. 
Som  Regel  kunde  vi  da  samtidig  se  en  enkelt  Høne  trippe  om 
i  Græsset  i  Nærheden,  tilsyneladende  ganske  optaget  af  at  søge 
Føde.  En  veludrustet  Bruskok  er  en  »mægtig«  Skabning;  den 
har  store  Tanker  om  sig  selv.     Vi   saa   adskillige  Gange   enkelte 

Kokke  stille  sig  op  paa  Vejen  forude  med  Front  imod  os  og 
antagende  et  saa  skrækindjagende  Ydre  som  muligt.  Det  var 
dem  sikkert  ikke  tilpas,  at  vi  uden  at  respektere  deres  »Vær- 
dighed« fortsatte  vor  Kurs  og  viste  vor  Overmagt.  Den  yngler 
spredt  overalt,  og  vi  fandt  mange  Reder,  de  fleste  med  fire  til- 
syneladende friske  Æg,  enkelte  med  paabegyndt  Æglægning. 
Reden  ligner  Rødbenet  Klires;  den  ligger  dybt  og  har  Græs  til 
Underlag;  tillige  anvender  Brushønen  oftest  samme  Fremgangs- 
maade  som  Rødbenen,  nemlig  at  samle  Græsset  i  Pyramideform 
over  Reden. 

Rylen  (Tringa  alpina),  er  ret  almindelig  paa  de  lave  Eng- 
strækninger, og  hist  og  her  over  Sandene  kunde  den  ses  flok- 
kevis. Den  yngler  derovre,  men  mærkværdigvis  fandt  vi  ikke 
dens  Rede;  særlig  den  sidste  Dag  anstrengte  vi  os  derfor,  da  vi 
nødig  vilde  tage  bort  uden  at  have  set  dens  Æg  eller  Unger. 
At  de  helt  har  kunnet  undgaa  vor  Opmærksomhed,  er  nærmest 
tilfældigt.  En  Mulighed  er  der  dog  for,  at  Yngletiden  er  faldet 
tidlig  som  Følge  af  det  gunstige  Foraar,  og  at  en  stor  Del  af 
Yngelen  er  gaaet  til  Grunde  under  Oversvømmelsen. 

Viben  (Vanellus  cristatus) ,  er  almindelig,  men  den  gør  et 
saa  svagt  Indtryk  paa  den  besøgende,  at  man  er  tilbøjelig  til 
næsten  helt  at  overse  den.  Der  er  saa  meget  andet,  der  tager 
Opmærksomheden  og  Interessen  fangen.  Vi  saa  adskillige  af 
dens  Unger,  fra  ganske  smaa  til  næsten  voksne,  ligesom  vi  fandt 
tre  Reder  med  Æg. 

Strandskaden  (Hæmatopus  ostreologus) ,  forekommer  kun 
sparsomt,  men  det  har  sin  naturlige  Aarsag  i  Forholdene  der- 
ovre. Den  fordrer  højtliggende  og  tørt,  helst  sandet  Terrain, 
men  opholder  sig  dertil  kun  i  umiddelbar  Nærhed  af  Vand  med 
fast  Sandbund.  Paa  mit  Oversigtskort  over  Arten  har  jeg  angivet 
Opholdssted  for  10  Par,  nemlig  1  Par  mellem  Skidenbugt  og 
Stenpold,  1  Par  paa  den  sydvestlige  Side  af  Skidenbugt,  paa 
Adamspold,  paa  Tippepolde,  paa  Nordsiden  af  Anholt  samt 
Nordsiden  af  Tipperne,  ved  Lilletip,  i  Bugten  mellem  Tipperne 
og  Rødsand  Hage,  ved  den  store  Dam  paa  Stenpold  samt  i 
Bugten  mellem  Stenpold  og  Langpold.  Parret,  der  opholdt  sig 
ved  Rødsand  Hage,  havde  Rede  med  1  Æg. 

Præstekraven  (Ægialitis  hiaticiilaj ,  ynder  ej  heller  Eng- 
bund og  forekommer  derfor  ligesom  foregaaende  Art  kun  spar- 
somt.    De   fleste,   6 — 8  Par,   opholdt   sig   paa   den   sandede   Vej 

mellem  Skidenbugt  og  Stenpold  og  enkelte  Par  paa  Vejen  gen- 
nem Stenpold.  Vi  fandt  ikke  dens  Rede,  men  saa  flere  Fugle 
med  voksne  Unger  vadende  paa  Værn  Sande.  Baade  for  Strand- 
skadens og  Præstekravens  Vedkommende  maa  det  erindres,  at 
vi  ikke  undersøgte  Egnen  Sønden  for  Stenpold.  Det  er  muligt, 
at  begge  Arter  er  almindelige  ved  Mjølerne  samt  i  Bjaalund 
Klitter.  I  hvert  Fald  afgiver  disse  Pladser  set  gennem  Kikkert 
tilsyneladende  gode  Betingelser  for  dem. 

Blishønen  (Fulica  atraj ,  forekommer  paa  Tipperhalvøen, 
men  dog  næppe  i  stort  Antal,  thi  der  gives  kun  en  enkelt  Lo- 
kalitet, der  er  passende  for  den,  nemlig  den  tætte  og  frodige 
Sivbevoksning  mellem  Skidenbugt  og  Adamspold.  Vi  saa  ikke 
Fuglen,  men  havde  dog  ej  heller  ventet  det,  thi  ikke  alene 
kender  vi,  hvor  vanskeligt  det  er  at  faa  den  paa  Vingerne,  men 
tillige  var  det  paa  Forhaand  givet,  at  vi  maatte  opgive  at  søge 
den.  Vi  kom  til  Terrainet  paa  tredje  Dag,  men  Tiden  var  os 
for  kostbar  til,  at  vi  kunde  faa  gennemsøgt  det  store  Areal,  og 
yderligere  var  vor  Udrustning  ikke  indrettet  paa  at  færdes  paa 
blød  og  dyb,  sivbevokset  Mudderbund.  Ikke  desto  mindre  op- 
naaede  vi  dog  at  kunne  notere  Arten,  thi  paa  en  Bunke  Siv 
ved  Sivkrattets  sydligste  Grænse  fandt  vi  et  Kuld  døde  og  halv- 
raadne  Unger.  De  afgav  Eksempel  paa  Oversvømmelsens  Øde- 
læggelser, thi  det  er  utvivlsomt  Vand  og  Kulde,  der  har  gjort 
det  af  med  dem.  De  var  saa  spæde,  at  det  maa  være  Fuglen, 
der  har  ført  dem  hertil  i  Haabet  om  derved  at  kunne  redde  dem. 

Toppet  Lappedykker  (Podicipes  cristatiis),  saa  vi  heller 
ikke  noget  til,  men  den  forekommer  sparsomt.  Den  har  Op- 
holdssted og  Rugeplads  fælles  med  Blishønen,  altsaa  Vandet  og 
Sivene  mellem  Skidenbugt  og  Adamspold;  forøvrigt  er  det  ogsaa 
den  eneste  Lokalitet,  der  med  stærkt  skiftende  Vandstand  kan 
synes  at  passe  for  den.  I  Sivene  Øst  for  Skidenbugt,  hvor  jeg 
som  Følge  af  den  lave  Vandstand  kunde  færdes  nogenlunde 
tørskoet,  søgte  jeg  forgæves  Fuglen.  Derimod  fandt  jeg  en  enkelt 
afbenyttet  Rede  Nordøst  for  Skidenbugt  i  Nærheden  af  dens 
rette  Territorium.  En  Del  Æggeskaller  laa  endnu  i  Redemate- 
rialet. Det  var  altsaa  kun  til  Nød,  at  vi  fik  P'uglens  Tilstede- 
værelse konstateret. 

Hætte maagen  (Lams  ridibundus),  er  meget  talrig,  og  efter 
Hr.  Jepsens  Sigende  er  den  i  stadig  og  stærk  Tiltagen.  Den 
yngler    kolonivis    ofte    mange    Hundrede   Par   sammen,    og   den 

vælger  til  Redeplads  fortrinsvis  tørre  Sivbevoksninger  i  umiddel- 
bar Nærhed  af  Vandet.  Af  dens  Kolonier  har  jeg  noteret  8. 
Langt  det  største  Antal  ynglede  i  Sivene  mellem  Adamspold  og 
Tippepolde,  og  her  fandtes  4  af  dens  Kolonier.  De  øvrige  fire 
fandtes  paa  den  sydøstlige  Del  af  Anholt,  paa  Fuglepold,  i  Si- 
vene Sydøst  for  Stenpold  samt  i  og  ved  Sivene  Nordvest  for 
Sividenbugt;  den  sidstnævnte  Koloni  var  dog  kun  paa  ca.  20 
Par.  De  fleste  Reder  indeholdt  stærkt  rugede  Æg,  og  mangfol- 
dige Unger  kom  til  Verden  i  de  Dage,  vi  var  derovre.  Ligeledes 
saa  vi  adskillige  Uhger  i  forskellig  Størrelse  løbende  omkring  i 
Sivene. 

Stormmaagen  (Larus  camis),  er  almindelig  særlig  paa  den 
østlige  Del  af  Halvøen.  De  fleste  Par  ynglede  i  spredt  Koloni, 
og  jeg  har  noteret  tre  af  disse,  nemlig  to  paa  den  nordøstlige 
Del  af  Tipperne  og  een  paa  Tipperpolde.  En  enkelt  Rede  fandtes 
paa  Skidenbugt,  og  nogle  faa  Par  ynglede  paa  smaa  Holme  i 
Dammene  paa  den  sydvestlige  Del  af  Tipperne.  Dens  Reder 
indeholdt  Æg,  ret  stærkt  rugede. 

Hætteternen  (Sterna  hiriindo) ,  og  Kystternen  (Sterna 
macrura),  skal  begge  være  almindehge  paa  Tipperhalvøen,  men 
vi  formaaede  ikke  med  Sikkerhed  at  skelne  imellem  dem,  og 
jeg  maa  derfor  nævne  begge  Arter  sammen.  Taget  under  et  er 
de  talrige,  og  næsten  overalt,  hvor  vi  opholdt  os,  havde  vi  dem 
svævende  om  os.  Dog  foretrækker  de  til  Opholdssted  lav  Eng, 
og  her  anlægger  de  deres  yderst  tarvelige  Rede,  der  bestaar  af 
en  hlle  Fordybning  i  Græsset,  enten  helt  nøgen  eller  med  et 
ganske  ringe  Underlag.  Saa  vi  ud  over  de  store  Engstrækninger, 
kunde  vi  skelne  hvide  Prikker  hist  og  her  i  Græsset,  og  tog  vi 
Kikkerten  til  Hjælp,  kunde  vi  se,  at  det  var  Terner,  der  rugede. 
Mange  Fugle  foretrak  dog  mere  Selskabelighed  og  havde  samlet 
sig  i  spredt  Koloni  paa  20 — 40  Par.  Jeg  har  noteret  5  af  disse, 
nemlig  2  paa  den  nordøstlige  Del  af  Skidenbugt,  1  paa  Tippe- 
polde, paa  Anholt  og  paa  den  nordlige  Del  af  Tipperne.  Om 
det  er  Kystternen,  der  ynglede  spredt,  og  Hætteternen  i  Koloni 
eller  omvendt  kan  ahsaa  ikke  siges,  men  det  er  vel  sandsynligt, 
at  Arterne  har  holdt  sig  nogenlunde  for  sig.  Vi  fandt  nogle 
enkelte  døde  Terner  i  Græsset;  de  var  alle  Hætteterner.  Rug- 
ningen var  just  paabegyndt. 

Sandternen  (Sterna  anglicaj,  er  den  Terneart,  der  fore- 
kommer sparsomst  af  de  fire,  vi  saa  derovre.     Saavidt  jeg  erin- 

(irer,  kan  den  i  Antal  anslaas  til  op  imod  100  Par,  men  des- 
værre ser  jeg,  at  jeg  ved  en  Forglemmelse  intet  har  faaet  noteret 
derom.  Den  yngler  i  spredt  Koloni,  og  dens  eneste  Rugeplads 
er  den  høje,  tørre,  med  liden  Græsvækst  forsynede  Halvø,  Anholt, 
ud  fra  Tippernes  nordøstligste  Del.  Sandternen,  der  ogsaa  kaldes 
Latterternen,  er  let  kendelig  fra  de  andre  Ternearter  ved  ren 
latterlignende  Stemme,  men  ogsaa  dens  Rede  afviger  fra  de 
andre  Arters.  Underlaget  er  rigeligere,  men  det  ejendommelige 
ved  Reden  er  dog,  at  den  som  Regel  er  omkranset  af  Graagaasens 
Ekskrementer.  Det  skal  her  bemærkes,  at  Graagaasen  er  uhyre 
talrig  i  Ringkøbing  Fjord  paa  Foraarstrækket.  Efter  Hr.  Jepsens 
Sigende  kan  den  paa  Tipperhalvøen  sidde  saa  tæt,  at  alt,  saa 
langt  Øjet  rækker,  er  sort  af  Gæs.  Men  det  vises  ogsaa  af  den 
uhyre  Mængde  Fald,  der  findes  overalt,  hvor  Terrainet  er  saa 
højt,  at  det  ikke  overskylles  af  en  almindelig  Oversvømmelse. 
Ternen  behøver  derfor  ikke  at  gaa  langt  for  at  samle  de  hyg- 
gelige Genstande;  den  kan  ved  kun  at  tage  af  de  nærmestlig- 
gende  faa  rigeligt  at  fryde  sig  over.  Dog  er  det  ikke  det  eneste, 
der  pryder  Reden;  omkring  i  Kransen  ses  smaa,  sortglinsende 
Genstande,  som  ved  nærmere  Eftersyn  viser  sig  at  være  ufor- 
døjelige Dele,  Vinger  og  Ren,  af  Skarnbasser,  Fuglens  Opgylp. 
Dette  sidste  forklarer  maaske,  hvorfor  Fuglens  »Skønhedssans« 
gaar  i  den  besynderlige  Retning;  thi  det  er  vel  sandsynligt,  at 
den  maa  opsøge  en  stor  Del  af  sin  Føde  i  Gødning  omkring 
paa  Markerne.  Men  Opgylpet  viser  ogsaa,  hvilke  Vejlængder 
Fuglen  maa  tilbagelægge  for  at  skaffe  sig  Føde,  og  naar  man 
staar  ved  dens  Rede  og  ser  Land  som  en  Stribe  i  Horisonten, 
maa  man  undres  over,  at  den  vælger  en  saa  afsidesliggende  Plet 
til  Yngleplads.  Under  mit  tidhgere  Ophold  i  Vestjylland  har 
jeg  ofte  set  Sandternen  afsøge  Marker  flere  Mil  inde  i  Landet, 
ligesom  jeg  mod  Aften  har  set  den,  stadig  søgende  efter  Bytte, 
tage  Retning  mod  Fjorden.  Dens  Reder  indeholdt  Æg,  oftest 
3,  der  tilsyneladende  var  friske  eller  svagt  rugede. 

Splitternen  (Sterna  cantiaca),  er  den  talrigste  af  Ternerne 
og  tillige  en  af  de  talrigste  af  Arterne  derovre.  Vi  anslog  dens 
Antal  til  op  imod  1000  Par.  Men  i  Forhold  til  dens  Antal  ser 
man  kun  meget  lidt  til  Fuglen,  naar  man  ikke  netop  staar  ved 
dens  Yngleplads.  Den  er  en  af  de  selskabeligste  af  vore  Fugle, 
om  i  det  hele  taget  nogen  anden  Art  kan  sidestilles  med  den. 
Til  Yngleplads    havde   den   valgt   den   nordligste  Pold   af  Tippe- 

polde,  og  her  fandtes  hele  Bestanden  fordelt  i  6  Kolonier,  alle 
i  Nærheden  af  hinanden.  De  var  anlagt  paa  tørt  og  næsten 
nøgent  Terrain,  umiddelbart  op  til  Siv,  flere  af  dem  som  smalle 
Striber  langs  Sivene.  Rede  bygger  den  ikke,  danner  kun  højst 
en  svag  F'ordybning  i  Jorden  eller  i  det  afsvedne  Græs.  Staar 
man  over  for  en  saadan  Koloni,  ser  man  et  Sj^n,  man  ikke 
glemmer;  man  ser  Æg  ved  Æg  saa  tæt,  at  man  nøje  maa  vogte 
paa  hvert  Skridt,  hvis  man  vil  undgaa  at  nedtræde  Æg.  Og  at 
se  Kolonien  paa  Afstand,  er  et  pragtfuldt  Skue.  Snart  er  Fuglene 
paa  Æggene ,  og  de  danner  som  en  enkelt  stor  hvid  Plet ,  snart 
letter  de  alle  som  en  og  stiger  til  Vejrs.  I  mildt  Vejr  med  Solen 
højt  paa  Himlen  er  de  i  næsten  stadig  Uro;  saa  længe  man  kan 
øjne  Kolonien,  ser  man  dem  bevæge  sig  fra  og  til  Rederne.  Men 
lige  saa  pragtfuld  en  saadan  Koloni  kan  være  paa  Afstand  og 
interessant  at  iagttage  paa  nært  Hold ,  lige  saa  uhyggelig  kan 
den  dog  ogsaa  være,  thi  Fuglen  er  i  højeste  Grad  malproper. 
Hele  Ynglepladsen  er  som  hvidkalket,  overalt  dækket  af  Fuglens 
Ekskrementer,  og  en  gennemtrængende  harsk  og  trannet  Fiske- 
stank stiger  op  derfra.  Hvorfra  denne  stammer,  er  ved  første 
Øjekast  vanskeligt  at  opdage,  men  undersøger  man  Bunden  nøje, 
vil  man  se  den  tæt  oversaaet  med  Fuglens  Opgylp,  smaa  Boller 
af  Størrelse  som  et  lille  Fugleæg  og  af  en  graagulagtig  Farve 
omtrent  svarende  til  det  visne  Græs.  De  bestaar  af  Fiskeben, 
der  næsten  alle  vender  Spidsen  indadtil,  men  er  tillige  iblandet 
Hørestene  (Otolither),  gennemsnitlig  4  å  5  i  hvert.  Ligeledes 
fandtes  i  en  af  Kolonierne  nogle  faa  Madrester,  der,  saavidt  vi 
kunde  dømme,  udelukkende  bestod  af  Smelten.  Rederne  inde- 
holdt fra  1  til  3  Æg,  som  Regel  dog  2;  de  var  friske  eller  svagt 
rugede. 

I  Forbindelse  med  Splitternen  finder  jeg  Anledning  til  paany 
at  nævne  Hættemaagen,  thi  denne  Fugl  har,  efterhaanden  som 
den  tiltager,  faaet  et  daarligt  Ord  paa  sig.  Man  siger  om  den, 
at  den  er  splidagtig  og  ond  og  nærgaaende  mod  de  andre  Arter 
endog  i  den  Grad,  at  den  skal  kunne  fordrive  disse,  og  samtidig 
har  jeg  hørt  mange  Udtalelser  om,  at  der  af  den  Grund  bør 
gøres  noget  for  at  begrænse  dens  Udbredelse.  Den  yngler  som 
tidligere  nævnt  overordentlig  talrigt  ved  og  paa  Tippepolde,  og 
mangfoldige  af  dens  Reder  laa  i  Sivene  umiddelbart  ind  paa 
Ternekolonierne,  adskillige  endog  mellem  Ternens  Æg,  men  jeg 
maa  dog  sige,  at  vi  ikke  saa  et  eneste  Eksempel  paa,  at  Arterne 

lever  i  indbyrdes  daarlig  Forstaaelse.  Ganske  vist  laa  der  hist 
og  her  i  Ternekolonien  et  ituslaaet  Terneæg,  hvoraf  Indholdet 
var  borte,  men  noget  Bevis  for  at  dette  maa  tillægges  Maagen, 
hvilket  almindeligt  antages,  saa  vi  dog  ikke.  Heller  ikke  paa 
Fuglepold,  hvor  Klyde-  og  Maagekoloni  laa  i  Nærheden  af  hin- 
anden, var  der  Tale  om  nogen  Splid  mellem  Arterne.  Alle  Kly- 
dens Reder  var  i  god  Behold.  Lige  saa  sandsynligt  synes  det 
mig  derfor,  at  det  kan  være  Ternen  selv,  der  anretter  Ødelæg- 
gelsen, thi  hvor  Rederne  ligger  saa  tæt  som  her,  vil  der  jo  let 
kunne  findes  Stridsemne.  Vi  saa  saaledes  et  Par  Reder  med  4 
Æg  og  een  med  5,  altsaa  Reder,  der  med  lige  Ret  kan  tages  i 
Besiddelse  af  to  Hunner.  Men  forøvrigt  gives  der  jo  saa  mange 
Maader,  hvorpaa  et  Æg  kan  gaa  til  Grunde  i  en  Koloni  af  Om- 
fang som  Splitternens.  Skulde  Maagen  være  Ægrøver,  er  jeg 
tilbøjelig  til  at  tro,  at  det  vilde  komine  til  at  staa  anderledes 
sørgeligt  til  i  Ternekolonien.  Men  det  maa  ogsaa  erindres,  at 
det  ikke  er  Maagen,  der  her  er  den  paatrængende.  Jeg  gaar 
nemlig  ud  fra,  at  begge  Arter  straks  efter  deres  Ankomst  til 
Landet  opsøger  sig  den  Plads,  der  passer  dem  bedst,  og  benytter 
den  til  Hvilested,  indtil  Yngletiden  kommer;  men  forholder  det 
sig  saaledes,  er  Maagen  jo  den,  der  er  kommen  først,  og  altsaa 
den,  der  maa  have  Retten  paa  sin  Side.  Yderligere  viste  det 
sig,  at  Maagens  Reder  indeholdt  Unger  eller  stærkt  rugede  Æg; 
de  maa  altsaa  være  anlagt  og  taget  i  Brug  mindst  1  å  2  Uger, 
før  det  første  Terneæg  er  lagt. 

Fra  Tippepolde  kunde  vi  se  »Hans  Jepsens  Pold«  langt  ude 
i  nordøstlig  Retning,  og  ved  Hjælp  af  Kikkert  saa  vi,  at  hele 
dens  østlige  Del  var  hvid;  den  var  dækket  af  Fugle.  Vi  havde 
stor  Lyst  til  at  tage  derud  men  maatte  desværre  opgive  det,  da 
vi  i  modsat  Fald  vilde  forsømme  saa  meget  andet.  Hr.  Jepsen 
mente,  at  det  maatte  være  Stormmaagen,  der  opholdt  sig  derovre, 
da  den  skal  have  en  særlig  Forkærlighed  for  Polden,  men  meget 
tyder  dog  ogsaa  paa,  at  det  er  Splitternen,  der  har  taget  Øen  i 
Besiddelse. 

Stok  anden  (Anas  boscas) ,  saa  vi  kun  lidt  til.  To  Kuld 
Ællinger  opholdt  sig  i  Sivene  ved  Skidenbugt,  og  af  Reder  fandt 
vi  7,  hvoraf  de  to  var  afbenyttede.  Af  de  fem  laa  to  i  Sivene 
ved  Adamspold  med  9  og  7  Æg,  en  Nord  for  Lilletip  med  9 
Æg  og  to  paa  Lilletip  med  11  og  5  Æg.  Kuldet  paa  11  Æg, 
der  var  tildækket  med  Dunene,  havde  været  stærkt  ruget,  men 

var  forladt.  Vi  undrede  os  herover,  men  da  vi  eftersaa  Rede- 
bunden,  kom  en  Del  Rødbaandede  Aadselgravere  frem,  og  vi 
ansaa  det  nu  for  sandsynligt,  at  det  er  dem,  der  har  ængstet 
Fuglen.  Reden  med  5  Æg  var  anlagt  i  Nærheden,  muligt  af 
samme  Fugl. 

I  det  hele  var  Ænderne  yderst  sparsomme.  En  Flok  Stok- 
ænder paa  ca.  30  Stk.  opholdt  sig  ved  Anholt  og  drog  ud  over 
Fjorden,  nogle  enkelte  Par  af  Spid  s  and  en  (Anas  aciita) ,  blev 
set,  og  nogle  faa  Par  af  Gravanden  (Tadorna  corniita),  opholdt 
sig  paa  Sandene,  men  det  var  ogsaa  næsten  alt. 

Smaafuglene  er  kun  svagt  repræsenterede  paa  Tipperhalvøen, 
og  de  faa,  der  findes,  er  saa  velkendte  Arter,  at  de  mangen 
Gang  næsten  helt  undgaar  Opmærksomheden.  Nævnes  kan : 
Rør  spurv  (Emberiza  schoeniclusj ,  Sanglærke  (Alauda  arven- 
sis), Engpiber  (Anthns  pratensis) ,  Sivsanger  (Acrocephalus 
phragmitis) ,  og  Gul  Vipstjert  (Motacilla  ftavaj ,  hvoraf  særlig 
de  to  sidstnævnte  er  almindelige.  Nogen  Opmærksomhed  vakte 
dog  2  Par  Forstuesvaler  (Hiriindo  rusticaj ,  idet  de  tog  sig 
ret  ejendommelige  ud  i  den  rige  Samling  af  Svømme-  og  Vade- 
fugle; de  opholdt  sig  ved  en  Træhytte  paa  den  sydlige  Del  af 
Tipperne  og  havde  formentlig  til  Hensigt  at  yngle  der;  en  gam- 
mel Rede  fandtes  derinde. 

Af  andre  Arter  har  jeg  noteret  Svartbag  (Larus  marinus), 
hvoraf  3  Stk.  opholdt  sig  paa  Værn  Sande  og  3  mellem  Tip- 
perne og  Adamspold,  Graa  Havmaage.  (Larus  argentatusj, 
der  særlig  holdt  sig  til  Halvøens  Vestside,  Graagaasen  (Anser 
cinereiisj,  der  blev  set  i  lille  Flok  Øst  for  Fuglepold,  samt  Svale- 
kliren (Totanus  ochropus) ,  hvoraf  en  enkelt  Fugl  opholdt  sig 
paa  Stenpold.  Rødbrun  Kobbersneppe  (Limosa  lapponicaj, 
havde  ifølge  Hr.  Jepsen  været  talrig  indtil  3  å  4  Dage  før  vor 
Ankomst. 

Til  Slut  vil  jeg  bringe  Hr.  Axel  Koefoed  og  Mr.  P.  G.Ralfe  min 
bedste  Tak;  de  har  begge  bistaaet  mig  ved  mine  Optegnelser; 
yderligere  har  Hr.  Koefoed  gennemgaaet  Artiklen  i  Manuskript. 

FUGLEFRISTEDER. 

AF 

A.  HAGER  UP. 

Som  kortelig  refereret  i  dette  Tidsskrift  (3.  Aarg.  Hefte  II) 
har  man  nylig  i  Tyskland  taget  fat  paa  at  oprette  Fuglefristeder. 
Efter  forskelllige  Artikler  i  »Ornith.  Monatsschrift«  meddeles 
nedenfor  noget  nærmere  om  disse  Bestræbelser. 

Efter  Ansøgning  til  den  preussiske  Regering  fra  den  tyske 
Forening  for  Fuglebeskyttelse  blev  Øen  Memmert  ved  Weserens 
Munding  givet  i  Forpagtning  paa  12  Aar  til  P'oreningen  ved  2 
befuldmægtigede  Medlemmer.  Af  Kontraktens  Bestemmelser  frem- 
hæves: Den  aarlige  Afgift  er  3  (tre!)  Mark;  Foreningen  faar  Ret 
til  at  opføre  et  Vogterhus  og  forpligtes  til  at  plante  Hjelme.  Et 
af  Foreningens  Medlemmer,  O.  Leege,  der  bor  paa  den  nærlig- 
gende 0  Juist,  inspicerer  jævnlig  Memmert  og  giver  Beretninger 
om  Fuglebestanden.  Staten  giver  et  aarligt  Tilskud  paa  600  Mark, 
der  anvendes  til  Lønning  for  en  Vogter,  der  i  Fuglenes  Yngletid 
bor  i)aa  Øen.  —  Der  blev  dernæst  opført  en  primitiv  Bolig  og  an- 
sat en  Vogter,  der  velbevæbnet  og  ledsaget  af  glubske  Hunde 
møder  frem  for  at  hindre  enhver  uberettiget  Landgang.  Da  der 
allerede  hersker  Mangel  paa  Redepladser,  forsøger  man  nu  at 
opnaa  Landvinding  ved  Dæmninger  og  Hjelmeplantning.  Kun 
undtagelsesvis  tilstedes  Besøg.  Tilladelseskort  faas  hos  Landraad 
Bayer  i  Norden. 

Som  Filial  af  den  nævnte  Forening  dannedes  i  1907  For- 
eningen »Jordsand«,  der  samme  Aar  oprettede  et  Fuglefristed 
paa  den  lille  ubeboede  Hallig  Jordsand,  der  ligger  midtvejs 
mellem  Syll  og  Sønderjylland.  Senere  har  Foreningen  for  at 
danne  nye  Fristeder  for  12,000  Mark  købt  den  nærliggende  ube- 
boede Hallig  Norderoog  og  forpagtet  »Albuen«  paa  Sylt.  Paa 
Foranledning  af  Foreningen  er  der  god  Udsigt  til,  at  den  lille 
0  Frieschen  i  Elbmundingen  og  Øen  Werder  ved  Kysten  af 
Pommern  vil  blive  fredede.  Endvidere  har  den  udvirket,  at  den 
Mecklenburgske  Regering  for  nylig  har  udstedt  en  Forordning, 
hvorefter  Øen  Langen werd er  ikke  maa  betrædes  i  Tiden  fra 
15  April  til  15  August  hvert  Aar  under  Straf  af  indtil  10  Mark 
eller  5  Dages  Fiengsel  samt  Konfiskation  af  Jagtredskaber.  Fisker 
Schwartz  i  Golhvitz  ansætles  som  Vogter,  hvis  Anordninger  ube- 
tinget skal  lystres! 


91 

Paa  hver  af  Halligerne  Jordsand  og  Norderoog  bor  der  nu 
hvert  Aar  i  3  å  4  Maaneder  en  Vogter  (Løn  150  Mk.  om  Maa- 
neden),  der  skal  paase  at  ingen  uberettiget  lander  paa  Øen ; 
desuden  skal  han  1  å  2  Gange  om  Ugen  tælle  alle  Rederne. 

Vogteren  paa  Norderoog,  en  dansktalende  Mand  fra  Brede- 
bro ved  Navn  Vand  er  man  særdeles  tilfreds  med.  Han  vogter 
Fristedet  med  Nidkærhed  og  er  endda  ikke  bange  for,  bevæbnet 
med  en  lang  Bambusstang  at  træde  op  imod  Militærpersoner, 
der  lander  for  i  Embeds  Medfør  at  foretage  Opmaalinger.  Han 
elsker  Fuglene,  skelner  de  forskellige  Arter  og  er  fortrolig  med 
deres  Levevis.  Over  hans  Dør  staar  et  danj^k  Vers,  som  i  Be- 
retningen gengives  i  tysk  Oversættelse. 

Med  Hensyn  til  Albuen  (den  nordligste  Spids  af  den  lange 
0  Sylt)  har  man  benyttet  en  anden  Fremgangsmaade  end  ved 
Halligerne.  Foreningen  har  forpagtet  hele  den  Strækning,  hvor 
Fuglene  yngler  kolonivis  og  overdraget  en  af  Fyrmestrene  ved 
de  derværende  2  Fyrtaarne  Opsynet  mod  en  aarlig  Løn  af  90  Mk. 
og  Ret  til  Jagt  paa  Agerhøns,  Harer,  m.  m. 

Besøg  paa  F'ristederne  Jordsand,  Norderoog  og  Albuen  til- 
stedes alle  Fuglevenner.  Tilladelseskort  faas  hos  Foreningens 
Formand,  Dr.  Dietrich  i  Hamburg.  Det  forventes,  at  de  Besøgende 
vil  give  ham  Meddelelse  om  de  fundne  Arter,  Redeantal  o.  1., 
hvorved  opnaaes  nogen  Kontrol  med  Vogterne. 

Paa  efterstaaende  Tavle  er  anført  de  ynglende  Par,  som  oftest 
efter  de  af  Vogterne  talte  Reder,  af  og  til  kontrolleret  af  Best\'- 
relsesmedlemmer.  Paa  Memmert  foregaar  Tællingen  med  ægte 
tysk  Grundighed:  paa  de  2  egentlige  Ynglesteder  i  Klitterne  er 
hver  Rede  bogført  og  betegnet  ved  en  numereret  Pæl;  kun  de 
forholdsvis  faa  Reder  paa  fladt  Land  udenfor  Kolonierne  er  talte 
skønsmæssigt.  Det  fremgaar  af  Tallene,  at  det  hovedsagelig  er 
Maager  og  Terner,  der  tiltager  under  Fredningen;  desværre  gælder 
dette  dog  ikke  om  Rovternen,  der  kun  hge  kan  holde  Stillingen. 
Det  menes,  at  Albuen  er  dens  sidste  Yngleplads  i  Nordeuropa 
og  at  Norderoog  er  det  eneste  Sted  paa  tysk  Omraade,  hvor  Split- 
ternen nu  ruger.  Det  er  vel  endnu,  efter  saa  faa  Aars  Fredning, 
for  tidligt  at  danne  sig  et  paalideligt  Skøn  over  Fredningens  Virk- 
ninger; man  maa  haabe,  at  ogsaa  disse  Arter  maa  gaa  frem  i 
Antal   og,   udbredende   sig  fra  Fristederne,   danne  nye  Kolonier. 

I  andre  Lande  er  man  ogsaa  (ifølge  det  nævnte  tyske  Tids- 
skrift) godt  i  Gang  med  at  indrette  Fristeder.    I  Sverige  er  der 

Memmert 

i 

Jordsand 

Albuen 

Norder- 
oog 

tid- 
ligere 

1907 

1908 

tid- 
ligere 

1907   1908 

1' 
1909  1907 

1908 

1909 

1908 

1909 

Anas  boscas 

yngl. 

21 

Tadorna  cornuta  .  . 

1 

10 

2 

Som.  mollissima  . . 

1 

60-80 

tilfr^ 

tilt. 

Aegial.  cantiana  .  .  . 
—       hiaticula.  .  . 

30 

50 

50 

|2-3 

10 

12 

? 

8 

\15- 
/20 

tilt. 

yngl- 

25 
3 

Hæm.  ostreologiis  . 

20 

30 

50 

7-8 

12 

10 

20 

tilfr. 

yngl. 

130 

Totanus  calidris.  .  . 

2 

1 

3 

2-3 

2 

4 

2 

yngl- 

13 

Larus  canus     .  .    .  . 

1 

3 

10 

aft. 

16-18 

—       argentatus. . 

80 

300 

600 

1 

250 

tilfr. 

tilt. 

yngl- 

70 

Sterna  minuta  .... 

100 

100 

50 

25 

30 

70 

50 

tilfr. 

tilt. 

yngl. 

70 

—  hirundo  .  .  . 

—  macrura  .  .  . 

J2OO 

500 

1000 

\120 
/150 

500- 
550 

700 

1200 

150 

tilfr. 

laft. 

yngl 

|450 

—       cantiaca  . . . 

100 

(2) 

600 

2300 

—       caspia  ...    . 

13 

9 

11 

Alauda  arvensis  .  .  . 

3 

5 

5 

talr. 

talr. 

talr. 

3 

yngl 

Sturnus  vulgaris  .  . 

4 

20 

Anthus  pratensis  .  . 

5 

5 

5 

Motacilla  alba  .... 

1 

1 

Saxicola  oenanthe  . 

1 

1.  Jan.  1910  traadt  en  Lov  i  Kraft,  hvorefter  der  paa  Statens 
Grund  bliver  14  Fristeder,  hvis  Størrelse  varierer  mellem  20 
Hektarer  og  19  Kvadratmile  (?).  I  de  Nordamerikanske  Fri- 
stater gaar  det  endnu  mere  storslaaet  til:  »Audubon  Associa- 
tion« havde  i  1904  paa  købte  og  forpagtede  Fristeder  ansat  33 
Vogtere,  og  Forbundsregeringen  har  i  1903 — 1907  bestemt  16  Di- 
strikter til  Fristeder  for  Fugle. 

I  Danmark  har  vi  jo  de  af  Staten  fredede  Arealer  ved  Ring- 
kjøbing  F'jord,  nemlig  Tipperne  og  Klægbanken.  Det  er 
langt  større  Arealer  end  de  t^'ske  Fristeder,  og  de  beboes  af 
langt  flere  Fugle,  baade  hvad  Arter  og  Individer  angaar;  men 
til  Gengæld  bliver  Fredningen  neppe  saa  energisk  haandhævet, 
idet  der  ikke  bor  noget  Opsyn  paa  de  fredede  Steder.  Tipperne 
bestaar  af  saa  vidtstrakte,  afsides  beliggende  Flader,  at  omboende 
Folk  vistnok  uden  større  Risiko  kan  plyndre  Rederne.  Klæg- 
banken ligger  nærmere  ved  Opsynet,  men  der  kan  dog  let  ske 
Landgang   og   plyndres,   uden  at  Sognefogeden  altid  kan  hindre 

det  eller  kende  de  Skyldige.  Imidlertid  betyder  den  Beskyttelse, 
som  Fuglene  nu  nyder  her,  et  stort  Fremskridt  imod  tidligere 
Tider,  da  ikke  blot  Egnens  Folk,  men  ogsaa  danske  og  engelske 
Samlere  huserede  paa  Tipperne  og  hjembragte  rigt  Bytte.  Me- 
dens det  neppe  kan  nytte  at  tænke  paa  at  faa  ansat  Vogtere, 
der  i  Yngletiden  skulde  bo  paa  Tipperne  og  Klægbanken,  kunde 
et  Par  mindre  kostbare  Ønsker  maaske  realiseres,  nemlig  for 
det  første  periodiske  —  helst  aarlige  —  Beretninger  om  Fugle- 
bestanden med  omtrentlige  Tællinger  af  de  rugende  Fugle,  mulig 
ved  Samvirken  mellem  Opsynet  og  vor  Forening  eller  »Svalen«. 
Det  andet  Ønske  angaar  Pladsmangelen.  Siden  jeg  i  Halvfem- 
serne besøgte  Klægbanken,  har  dens  Rørbevoksning,  saa  vidt  jeg 
ved,  udbredt  sig  stærkt  paa  Bekostning  af  de  græsbevoksede 
Arealer,  der  egner  sig  for  Reder  af  Terner  og  flere  andre  Arter, 
Mon  der  ikke  kunde  gøres  noget  for  at  begrændse  Rørvæksten, 
saaledes  at  navnlig  Splitterne  og  Sandterne  ikke  kom  til  at  savne 
Redepladser.  Det  maatte  vel  kunne  gøres  uden  helt  at  forandre 
Klægbankens  Karakter  af  Fristed  ogsaa  for  Planter. 

Staten  har  ogsaa  paa  andre  Maader  vist  sin  Interesse  for 
vore  Fugle.  For  en  halv  Snes  Aar  siden  bevilgedes  2000  Kroner 
til  »Optælling«  af  Vestjyllands  Fugle.  Senere  er  en  Del  Smaa- 
øer  med  Statstilskud  blevne  undersøgte  af  en  Ornitholog  paa 
Statens  Regning.  Resultatet  af  disse  OptælHnger  og  Undersøgelser 
er  desværre  endnu  ganske  ukendte  for  Offentligheden,  maaske 
ogsaa  for  Zoologisk  Museum?  Endvidere  bærer  Staten  Udgif- 
terne ved  Indsendelse  til  Zoologisk  Museum  af  de  ved  danske 
Fyr  faldne  Fugle,  der  danner  Grundlaget  for  H.Winges  Aars- 
beretninger. 

Der  er  en  Maade,  hvorpaa  Staten  uden  nævneværdig  Udgift 
kunde  yde  et  væsentligt  Bidrag  til  Fredning  af  Fugle,  nemlig 
ved  at  beordre  Fyrmestrene  paa  de  Smaaøer,  hvor  der  ikke  bor 
andre  (eller  dog  kun  faa  andre)  end  Fyrpersonalet,  til  at  sørge 
for  at  Fuglene  fik  fuldstændig  Fred  til  at  yngle  paa  de  Fyr- 
mestrene undergivne  Øer.  Det  har  vistnok  tidligere  været  saa- 
ledes, at  Fyrmestrene  ligefrem  gjorde  sig  Fordel  ikke  blot  ved 
selv  at  spise  Æg  af  de  ved  Fyrene  ynglende  Fugle,  men  ogsaa 
ved  at  sælge  mange  sjældnere  Æg  til  Samlere.  Et  Paabud  alene 
vilde  maaske  ikke  være  tilstrækkeligt;  der  maatte  vistnok  ved 
Tilsyn  sørges  for,  at  det  overholdtes.  Maaske  kunde  der  ogsaa 
ad   privat  Vej    ydes  Fyrmestrene  noget  Vederlag,   dels  for  even- 

tuelt  Afsavn  af  Jagtret,  dels  for  Tilsyn  med  og  Beretning  om 
Fuglebestanden,  altsaa  en  Ordning  i  Lighed  med  den  ovenfor 
omtalte  med  Fyrmesteren  paa  Albuen.  Der  er  flere  Fyrøer,  der 
har  været  og  sikkert  igen  kan  blive  ypperlige  Ynglesteder  for 
mange,  tildels  sjeldne  Fugle;  jeg  skal  blot  nævne  Hirtsholmene, 
Nordre  Rønner  ved  Læsø,  Hjelm,  Sprogø,  Hyllekrog  og  Christiansø. 

Ad  privat  Vej  er  der  ikke  gjort  meget  for  at  skatYe  Fuglene 
Fristeder.  De  fleste  Ejere  holder  sig  vel  nok  Loven  efterrettehg, 
men  Loven  tillader  jo  Ejerne  at  borttage  de  tidligt  lagte  Maageæg 
og  denne  Ret  benytter  vist  mange  Ejere  sig  af,  hvorved  Fuglene 
forstyrres,  og  andre  Fugles  Æg  gaar  vel  med  i  Løbet.  Selv  hvor 
Ejeren  ikke  indsamler  de  Æg,  han  har  Lov  til  at  tage,  mangler 
vel  overalt  et  effektivt  Tilsyn,  saa  at  der  intet  Sted  i  Danmark 
findes  et  Fuglefristed  i  den  Forstand  som  de  nævnte  tyske.  Af 
Foreningen  »Svalen«  er  der  etableret  et  Fristed  paa  Svane- 
klapperne ved  Saltholm,  men  der  bor  ingen  i  Yngletiden  paa 
disse  Holme  og  de  kan  vel  neppe  helt  vogtes  af  de  paa  Salt- 
holm boende  Folk.  De  klassiske  Fugleholme  ved  Samsø  ejes 
af  Grevskabet  Samsø.  De  er  fredede,  og  en  gammel  Pakhusfor- 
valter i  Langøre  skal  paase,  at  Fredningen  overholdes.  Det  kan 
nogenlunde  lade  sig  gøre  ved  de  tæt  ved  Langøre  liggende  Holme 
i  Staunsljord,  Hjortholm,  Mejlholm  o.  s.  v.  De  fjernere  Øer  Ky- 
holm,  Lindholm,  Vejrø  og  Bosserne  ligger  imidlertid  saa  langt 
ude  i  Havet,  at  de  er  stærkt  udsatte  for  Plyndringer;  da  jeg  i 
Maj  1899  besøgte  Bosserne,  var  der  ikke  et  Æg  at  se  paa  hele 
Øen ;  der  var  gjort  rent  Bord,  vistnok  af  Stenfiskere.  Paa  Vejrø 
stod  et  ret  solidt  bygget  Hus,  der  tidligere  havde  tjent  til  Sommer- 
bolig for  en  Hyrde.  Det  kunde  vist  med  ringe  Bekostning  ind- 
rettes til  Bolig  for  en  Opsynsmand,  der  kunde  værge  baade  denne 
0  og  Bosserne. 

Dansk  ornithologisk  Forening  er  i  økonomisk  Henseende  saa 
haardt  spændt  for,  at  den  neppe  kan  tage  virksom  Del  i  Be- 
stræbelserne for  at  oprette  Fristeder,  men  ethvert  af  dens  Med- 
lemmer ser  sikkert  med  største  Sympathi  paa  »Svalens«  Arbejde 
i  den  Retning.  Lad  os  haabe,  at  den  snart  maa  faa  Held  til 
at  faa  oprettet  nye  Fristeder;  der  er  Øer  nok,  der  egner  sig  dertil. 
En  lille  Henstilling  tør  man  maaske  tillade  sig:  kunde  det  ikke 
gøres  til  Regel,  al  der  om  ethvert  P^risted  atlagdes  aarlige  Beret- 
ninger, saa  at  man  kunde  se,  om  Fuglene  ved  at  tiltage  i  Antal 
viste,  at  de  paaskønnede  Fredningen? 


95 
MEJSER  OG  MEJSEKASSER. 

AF 

M.  KLINGE. 

I  højere  Grad  end  de  fleste  andre  Smaafugle  bidrager  Mej- 
serne til  at  live  op  i  vore  Skove,  ikke  alene  ved  deres  Stemme, 
men  ogsaa  ved  deres  overordentlig  livlige  Væsen  og  ved  deres 
tiltalende  Dragt.  Og  dertil  kommer,  at  de  ikke,  som  næsten 
alle  vore  smaa  Sangere,  drager  bort,  saasnart  Tiden  begynder 
at  blive  dem  ugunstig;  de  forbliver  hos  os  Aaret  rundt,  og  de 
er  de  samme  livlige,  muntre  og  tillidsfulde  Fugle  i  den  kolde 
Vinter  som  i  den  varme  Sommertid.  Enhver  Fugleven  vil  have 
haft  Lejlighed  til  at  glæde  sig  over  disse  smaa  Væsener,  naar 
de  om  Efteraaret  drager  om  med  deres  mange  Unger  efter  sig, 
eller  naar  de  \Mnter  og  Foraar  ivrigt  afsøger  Træ  efter  Træ  for 
at  finde  Føden.  Men  i  langt  højere  Grad  end  hidtil  vilde  vi 
dog  kunne  glædes  over  dem,  om  vi  selv  vilde  gøre  lidt  for  dem 
og  hjælpe  dem  til  Rette;  og  det  lader  sig  let  gøre,  thi  de  er 
højst  beskedne;  de  fordrer  kun  ét,  nemlig  Husly  —  en  Bolig, 
hvor  de  om  Sommeren  kan  bygge  deres  Rede  og  om  Vinteren 
søge  Nattely  og  Beskyttelse  mod  Uvejr.  Deres  naturlige  Bolig 
er  hule  Træer  med  et  lille  Indgangshul  svarende  til  deres  Krops 
Størrelse,  men  de  er  ikke  vanskelige;  mangler  naturlig  Bohg, 
tager  de  højst  gerne  til  Takke  med  en  kunstig  —  en  Kasse  af 
Form  som  en  Stærekasse,  men  noget  mindre  og  uden  Siddepind; 
Indgangshullet  højst  32  mm.  i  Diameter.  En  saadan  Kasse  vil  en- 
hver let  kunne  sammentømre,  thi  den  behøver  langtfra  at  være 
noget  fint  Snedkerarbejde.  Fuglene  ser  mere  paa  Bekvemmelig- 
heden end  paa  den  ydre  Pragt.  Ogsaa  en  hul  ikke  for  tyk  Træ- 
stamme vil  med  Fordel  kunne  anvendes;  den  afsaves  i  Stykker 
ca.  24  ctm.  lange.  Naar  et  saadant  Stykke  forsynes  med  Laag  og 
Bund  samt  Indgangshul,  giver  det  en  fuldendt  Mejsekasse;  men, 
som  sagt,  Mejserne  er  ikke  fordringsfulde;  de  er  glade  ved,  hvad 
man  vil  give  dem.  Kasserne,  der  kan  ophænges  til  enhver  Aars- 
tid,  dog  helst  før  April,  anbringes  paa  Træstammer  i  Mands- 
højde. Af  forskellige  Hensyn  maa  det  tilraades  at  fastgøre  Laaget 
saaledes,  at  det  kan  drejes  til  Side. 

Næsten  overalt  maa  der  siges  at  være  Bolignød  for  Mejser, 
og   den,    der  vil   anvende   nogle  Fritimer   til   at   sammenslaa   og 

ophænge  nogle  Kasser,  vil  derfor  altid  kunne  paaregne  at  faa 
Glæde  af  sit  Arbejde.  Han  vil  se  dem  blive  tagne  i  Brug,  flere 
og  liere  for  hvert  Aar,  og  han  vil  faa  sin  Belønning  i  livlige 
Fuglestemmer  ogsaa  i  den  Tid  af  Aaret,  da  alt  ellers  ligger  saa 
dødt  og  stille. 

Kun  en  sjælden  Gang  kan  man  se  et  særlig  opfindsomt 
Mejsepar  indrette  sit  Bo  paa  usædvanlig  Vis,  naar  Nøden  tvinger 
det  dertil.  Saaledes  har  jeg  engang  truffet  en  Musvitrede  anlagt 
i  et  Løvtræs  Grene,  dog  under  særlige  Omstændigheder.  Grenene^ 
der  hang  ud  over  en  stærk  rindende  Bæk,  havde  i  Vintertiden 
været  tildækkede  med  Sne  og  tyngede  ned  i  Strømmen,  hvorved 
en  Del  Plantedele,  førte  med  Strømmen,  havde  indfiltret  sig  i 
dem.  1  dette  Materiale  samt  af  nyt  tilført  havde  Musvitten  (Pams 
major)  dannet  sin  Rede;  den  var  helt  tillukket,  havde  kun  et 
Hlle  Indgangshul  paa  Siden;  den  var  fyldt  med  flyvefærdige 
Unger.  En  anden  ejendommelig  Musvitrede  fandt  jeg  i  Endrup- 
holm  Skov  ved  Esbjerg  11  Maj  1906;  den  var  anlagt  i  en  Gran 
i  Bunden  paa  en  nyopført  Solsortrede,  hvis  retmæssige  Ejere 
Musvitten  sandsynligvis  først  har  maattet  fordrive.  Materialet 
var  Uld  og  Haar,  og  Reden  var  ganske  aaben  oventil;  den  inde- 
holdt 7  friske  Æg.  Baade  Rede  og  Æg  findes  nu  paa  zool.  Mu- 
seum. Ogsaa  Blaamejsen  (Parus  coeruleiis)  har  jeg  truffet  yng- 
lende i  Gran  i  en  Solsortrede,  nemlig  i  Lundberg  Skov  ved 
Randers  19  Maj  1891.  Dog  har  den  været  lidt  mere  fredelig 
anlagt  end  Musvitten,  idet  den  havde  taget  til  Takke  med  en 
gammel  Solsortrede.  Den  havde  udforet  denne  med  Mos  og 
Fjer,  og  for  at  faa  »Hullet«  saa  naturtro  som  muligt  havde  den 
oventil  dækket  Reden  med  et  Laag  af  Mos;  den  indeholdt  8  ny- 
lagte Æg. 

Saadanne  Beviser  paa  Boligmangel  er  dog  sjældne,  thi  den 
Art  af  Redebygning  er  ikke  alene  imod  Mejsernes  Natur,  men 
kræver  jo  ogsaa  lidt  mere  end  almindelig  Opfindsomhed.  Sand- 
synligvis sker  det  langt  oftere,  at  Fuglene  strides  om  de  faa 
Redehuller,  der  findes.  Jeg  har  set  enkelte  Eksempler  derpaa. 
Saaledes  fandt  jeg  4  Maj  1902  i  Løjstrup  Skov  ved  Randers  en 
Træløberrede  (Certhia  familiaris)  indeholdende  3  Æg;  men  da 
jeg  nogle  faa  Dage  senere  tilsaa  Reden,  var  den  dækket  af  en 
Musvitrede  med  8  nylagte  Æg.  Ved  flere  andre  Lejligheder  har 
jeg  set  Musvitreder  med  et  enkelt  Blaamejseæg,  og  det  er  sand- 
synligt,  at   det   er  Tilfælde   af  samme  Art:    Blaamejsereder,   der 

er  røvede  og  afbenyttede  af  Musvitten.  I  saadanne  Stridstilfælde 
er  det  jo  som  Regel  den  svageste,  det  kommer  til  at  gaa  ud 
over;  den  maa  fortrække  og  se,  om  den  kan  fmde  sig  en  anden 
Redeplads,  hvis  ikke  maa  den  pænt  vente,  til  Pladsen  frivilligt 
overlades  den.  Disse  Eksempler  giver  ikke  Musvitten  det  bedste 
Skudsmaal ;  de  tyder  tvertimod  paa,  at  den  er  en  fræk  og  hen- 
synsløs lille  Skabning  og  tillige  ualmindelig  dristig,  at  den  tør 
indlade  sig  paa  Røvertogt  mod  en  tilsyneladende  saa  overmægtig 
Modstander  som  et  Solsortpar.  Men  hvor  modig  den  end  er,  kan 
det  Tilfælde  dog  ogsaa  gives,  at  den  møder  sin  Overmand  og 
maa  trække  det  korteste  Straa.  Et  saadant  saa  jeg  i  Dronning- 
borg Skov  ved  Randers  19  Maj  1907.  I  en  hul  Bøgestamme 
havde  et  Musvitpar  fundet  sig  en  rummelig  og  bekvem  Bolig; 
alt  var  bragt  i  den  hyggeligste  Orden,  Reden  bygget  og  det  første 
Æg  lagt,  da  et  Spetmejsepar  (Sitta  europæa),  der  ligeledes  har 
været  rundt  for  at  se  paa  Lejligheder,  har  fundet  et  saadant 
Behag  i  den,  at  det  straks  har  bemægtiget  sig  den.  Da  jeg  under- 
søgte Reden,  var  den  fyldt  med  gammelt  Løv,  Spetmejsens  Rede- 
materiale, og  gemte  7  Spetmejse-  og  1  Musvitæg,  alle  friske.  Dog 
var  Spetmejsen  ikke  dermed  Eneherre  i  Træet;  thi  paa  den  mod- 
satte Side  fandtes  en  Spalte,  hvori  Træløberen  havde  bygget  sin 
Rede;  men  saa  nære  Naboer  var  for  meget  for  Spetmejsen;  den 
tvang  Træløberne  til  at  forlade  Hus  og  Hjem,  just  som  de  kunde 
glæde  sig  over  deres  3  første  Æg.  I  Indgangen  til  Træløberreden 
laa  et  frisk  og  helt  Spetmejseæg;  det  vidnede  om  Kampen. 

At  ophænge  Kasser  er  langtfra  noget  nyt;  det  har  paa  en- 
kelte Steder  været  anvendt  i  mange  Aar;  men  som  Læseren  vil 
forstaa,  var  det  ønskeligt,  om  det  maatte  ske  i  langt  større  Om- 
fang end  hidtil.  Der  er  ej  heller  noget  til  Hinder  for,  at  man  i 
Yngletiden  kan  have  Glæde  af  sit  Arbejde  ved  nu  og  da  at  tilse 
Kasserne;  den,  der  nærmest  skulde  nedlægge  Protest  derimod, 
er  jo  Mejsen;  men  den  bekymrer  sig  ikke  stort  derom;  dog  maa 
dens  Tillid  selvfølgelig  ikke  misbruges.  Et  Eksempel  paa,  hvor 
trofaste  Rugere  Mejserne  er,  kan  jeg  give  fra  Endrupholm  Skov, 
hvor  jeg  i  1907  ophængte  en  Del  Kasser.  Da  jeg  første  Gang 
kom  for  at  tilse  dem,  midt  i  Maj  1907,  og  ønskede  at  kende 
Redeindholdet,  var  det  nødvendigt  i  hver  enkelt  beboet  Kasse 
at  række  Haanden  ned  for  at  fjerne  Fuglen;  godvilligt  vilde  den 
ikke  forlade  Reden.  At  se  en  Mejsekasse  med  halvvoksne  Linger 
er  ogsaa  et  interessant  Skue;    det  kniber  da  altid  med  Pladsen. 

Flere  Gange  har  jeg  set  dem  liggende  i  Rækker  3  Gange  3, 
trykkede  saa  tæt  sammen  som  muligt,  medens  de,  der  var  over 
Antallet  9,  nødvendigvis  maalte  ligge  ovenpaa. 

Naar  Kasser  ophænges  for  Musvit,  Blaamejse  og  Sumpmejse, 
maa  Pladserne  helst  vælges  i  Udkanten  af  Løvskove,  hvor  der 
er  Underskov  og  fugtig  Bund  eller  F'ugtighed  i  Nærheden ;  thi 
saadanne  Pladser  er  Mejsernes  Yndlingsopholdssteder.  Men  i 
langt  højere  Grad  end  disse  tre  Arter  er  dog  vore  to  mindste 
og  »nyeste«  Mejsearter:  Sortmejsen  (Pams  aterj  og  Topmejsen 
(Pams  crislatiis)  lidende  af  Bolignød;  deres  Yndlingsopholds- 
steder er  Granskove,  altsaa  Skove,  hvori  der  mangen  Gang  ikke 
vil  kunne  opdrives  en  eneste  naturlig  Redeplads.  De  trænger 
mere  end  nogen  anden  til  at  vises  lidt  Gæstfrihed.  Betegnende 
herfor  er  det  ogsaa,  at  Sortmejsen  ifølge  N.  Kjærbølling  en  af 
de  første  Gange,  den  blev  funden  ynglende  her  i  Landet,  byggede 
under  en  Bro,  en  anden  Gang  i  et  Rottehul.  Selv  gjorde  jeg  i 
1909  mit  første  Forsøg  med  Kasser  for  Sortmejsen,  idet  jeg 
sammen  med  cand.  pharm.  A.  Hansen  ophængte  16  Kasser  i 
Lundberg  Granplantage  ved  Randers,  hvor  vi  havde  truffet  Fuglen 
i  Vinterhalvaaret,  men  derimod  ikke  i  Yngletiden.  Resultatet  blev, 
at  3  Kasser  blev  tagne  i  Brug;  de  øvrige  stod  tomme.  Topmejsen 
har  endnu  ikke  meldt  sig  som  Kassebeboer  her;  men  den  vil 
sandsynligvis  snart  komme;  thi  den  har  holdt  sit  Indtog  i  Ran- 
dersegnen. Denne  Mejse  har  jeg  forøvrigt  hidtil  kun  truffet  fire 
Gange,  nemlig  i  Esbjerg  Plantage  i  1903,  i  Endrupholm  Skov 
11  Maj  1906,  hvor  den  havde  Rede  med  store  Unger,  i  Ulstrup 
Skov  2  Januar  1910,  hvor  den  efter  Skyttens  Udsagn  havde  op- 
holdt sig  i  2  Aar,  og  i   Lundberg  Granplantage  6   Marts  1910. 

At  Kasserne  ogsaa  i  Vintertiden  tages  i  Brug,  har  jeg  set  i 
Aar  ved  flere  Lejligheder.  Enkelte  beboes  af  Sortmejsen;  nærmer 
man  sig  til  disse,  vil  Fuglen  som  Regel  straks  indfinde  sig  for 
at  give  sit  Mishag  til  Kende.  I  en  enkelt  Kasse,  dannet  af  en 
hul  Træstamme,  var  IndgangshuUet  udhugget  til  det  tredobbelte; 
den  tjente  øjensynligt  som  Herberg  for  et  Par  omrejsende  Flag- 
spetter  (Picus  major),  der  just  opholdt  sig  i  Nærheden.  I  tre 
andre  Kasser  var  der  Ugeledes  Beboere,  omend  ikke  saa  kær- 
komne; de  indeholdt  Skovmus,  den  ene  af  dem,  ophængt  i  Løv- 
skov, endog  en  Familie  paa  ikke  mindre  end  10  Medlemmer. 
Endelig  var  to  Kasser  i  Brug  som  Forraadskamre;  de  var,  da 
vi  6  Marts  1910   undersøgte   dem,   fyldte  til  IndgangshuUet  med 

ganske  smaa  og  lette,  fuldstændig  afpillede  Grankogler,  og  oven- 
paa  Resterne  laa  et  lille  Oplag  af  nye,  endnu  uberørte  Kogler. 
En  nærmere  Undersøgelse  af  Affaldet  viste,  at  det  var  Musene, 
der  havde  taget  sig  denne  Frihed. 


I  ANLEDNING  AF  ARTIKLEN  »BETRAGTNINGER 
OVER  JAGTLOVEN«. 

Hr.  Overlæge  Helms  har  i  Foreningens  Hæfte  II  1910  i  en 
Artikel  »Betragtninger  over  Jagtloven«  bedt  Medlemmer  af  D.  O.  F., 
der  tillige  var  Jægere,  om  at  udtale  sig  om  nævnte  Artikel.  Skønt 
jeg  ikke  er  Jæger,  beder  jeg  dog  om  Plads  for  et  Par  Ord. 

Hr.  Overlæge  Helms  foreslaar  i  Artiklen  bl.  a.,  at  alle  Fugle 
af  Finkeslægten  skal  være  fredede  hele  Aaret,  og  at  den  nuvæ- 
rende Undtagelse  i  Jagtloven:  »Finker  og  Dompaper  efter  særlig 
Tilladelse  fanges  i  November — December«  udgaar. 

Jeg  vil  som  Fugleven  gærne  have  Lov  at  gøre  Indsigelse 
mod  de  Bestræbelser,  der  —  navnlig  fra  d'Hrr.  Jægersmænds 
Side  —  stadig  gøres  for  at  forhindre,  at  Stuefuglevenner  har 
Lejlighed  til  at  holde  Fugle  i  Bur. 

»Dyrplageri«  er  ofte  Hovedordet  ved  disse  Bestræbelser,  men 
tror  da  nogen ,  at  der  er  Dyrplageri  ved  at  holde  en  Fugl  som 
Stillidsen  eller  Dompapen  eller  Grønsiskenen  i  Bur,  Fugle,  der 
efter  faa  Ugers  eller  Dages  Forløb  bliver  saa  tamme,  at  de  med 
stor  Lyst  æder  af  Haanden,  og  som  synger  af  Hjertens  Lyst  og 
forplanter  sig  i  Buret? 

Der  lindes  ganske  vist  Smaafugle  —  forholdsvis  faa  —  der 
hører  til  sarte  Arter,  som  ikke  befinder  sig  vel  i  Fangenskabet, 
men  disse  Arter  holdes  overhovedet  ikke  i  Bur;  Fuglehandlerne 
fører  dem  ikke,  da  Publikum  naturligvis  langt  hellere  vil  have 
en  stærk,  livsglad  Stillids  i  Buret  end  f.  Eks.  en  Svale,  der  vilde 
dø  i  Løbet  af  Timer  og  rimeligvis  forinden  have  slidt  Fjerene 
af  sig  i  Buret. 

Og  selv  om  man  vilde  undlade  at  lade  Fugleliebhaverne  have 
den  Fornøjelse  at  holde  Fugle  i  Bur,  maa  man  erindre,  at  der 
mangen  en  Gang  er  gjort  Videnskaben  og  Fagornithologerne 
Tjenester  af  samme  Liebhavere. 

Hvad  Kendskab  vilde  man  f.  Eks.  have  til  mangfoldige  tro- 
piske Smaafugles  Væsen  og  Yngleforhold,   om  ikke  Fuglene  var 

holdt  i  Fangenskab  og  bragt  til  at  yngle  der:  mange  Vildfarelser 
er  berigtigede  ved  Fugleboldet  —  1".  Eks.  ved  Ædelpapegøjer, 
hvor  man  tidligere  antog  den  grønne  Han  og  den  røde  Hun  for 
2  forskellige  Arter. 

I  den  sidste  Tid  har  Fuglehold  oplyst  om  Væsen  og  Yngle- 
forhold  ved  den  nyopkomne  sodbrunhovede  Dværgpapegøje,  og 
Spørgsmaalet  om ,  hvorvidt  den  rødhovede  og  den  sorthovede 
Goulds-Amandine  er  to  selvstændige  Arter  eller  Varieteter  af 
samme  Art,  undersøges  af  Fugleliebhaverne  i  Øjeblikket. 

Med  Hensyn  til  Finkerne  skal  jeg  blot  i  al  Beskedenhed  be- 
mærke, at  jeg  personlig  meget  nødig  vilde  skilles  fra  dem  —  jeg 
har  i  Aarevis  af  Interesse  for  Arvelighedslæren  opdrættet  Ba- 
starder mellem  Finker  og  søgt  at  linde  avledygtige  Bastarder  for 
at  fremskaffe  Bastarder  af  højere  Led,  ligesom  jeg  foretager  Sam- 
menligning mellem  Æg,  lagte  af  Bastarder,  og  Æg,  lagte  af  de 
respektive  Stamformer,  og  jeg  har  saaledes  i  Aar  i  Hæk  haft 
40 — 50  Finker  og  Finkebastarder. 

Og  selv  om  jeg,  hvis  Jagtloven  blev  forandret,  som  Hr.  Over- 
læge Helms  ønsker  det,  nok  kunde  skaffe  mig  det  tilstrækkelige 
Antal  Fugle  selv,  vilde  jeg  dog  være  afskaaret  fra  en  Del  af  det 
Materiale,  som  Bastardopdrættere  i  Ind-  og  Udland  nu  forsyner 
mig  med. 

Langt  snarere  vil  jeg  gaa  den  modsatte  Vej  af  Hr.  Overlæge 
Helms  og  tillade,  at  flere  Fuglearter  med  Tilladelse  maatte  fanges 
—  f.  Eks.  Fugle  som  Rødkælk,   Munk,   enkelte  Mejsearter  o.  fl. 

Morsomt  nok  kan  jeg  ved  Omtalen  af  disse  F^ugle  vise,  at 
Burhold  af  disse  ogsaa  kan  være  af  ornithologisk  Interesse: 

Som  bekendt  har  man  ingensinde  set  Rede  og  Æg  af  Mejsen 
»Pams  pleskei«,  og  da  den  kun  forekommer  i  Egne,  hvor  baade 
Blaamejsen  og  Lazurmejsen  opholder  sig,  er  mange  af  den  Op- 
fattelse, at  »Pariis  pleskei«  er  en  Friluftsbastard  (i  Smag  med 
Rakelhøns)  mellem  nævnte  to  Mejsearter  —  men  Bevis  derfor 
kan  naturligvis  vanskeligt  leveres. 

Fuglen  er  af  Udseende  og  Størrelse  som  en  Mellemform  af 
nævnte  2  Mejser.  Ved  at  holde  en  Blaamejsehan  i  el  stort  Bur 
sammen  med  en  Lazurmejsehun  er  det  imidlertid  —  saa  vidt 
jeg  ved  kun  een  Gang  —  lykkedes  at  faa  Bastarder  derimellem. 
En  af  disse  Bastarder  er  i  min  Besiddelse,  og  ved  Sammenlig- 
ning mellem  et  i  Naumanns  tyske  P^ugleværk  værende  Billede 
af  »Parus  pleskeu   ses  en  stor  Overensstemmelse. 

Ved  Henvendelse  til  Hr.  Pijof.  Jungersen  ved  Zoologisk  Mu- 
seum blev  min  Bastard  sammenlignet  med  udstoppede  Eksem- 
plarer af  Blaamejse  og  Lazurmejse  samt  flere  Illustrationer  af 
»Parus  pleskei<~<  (Museet  ejede  desværre  ingen  Eksemplarer  af 
Pams  pleskei). 

Der  viste  sig  da  særdeles  stor  Overensstemmelse  mellem  min 
Bastard  og  Illustrationerne,  kun  havde  Illustrationerne  en  Smule 
gul  Farve,  som  Fuglen  manglede.  Hertil  maa  bemærkes,  dels 
at  F'uglen  var  ung,  og  dels,  at  Illustratorer  af  Fugle  ofte  er 
tilbøjelig  til  at  lægge  for  stærke  Farver  i;  i  hvert  Fald  er  nogle 
af  de  forholdsvis  faa  Eksemplarer  af  Parus  pleskei,  der  er  fundne, 
opdagede  i  Fuglehandleres  Sendinger  af  Lazurmejser,  uden  at 
Fuglehandlerne  har  opdaget  noget  gult  hos  dem,  og  i  hvert  Fald 
enkelte  tyske  Farvebeskrivelser  af  Parus  pleskei  nævner  intet  gult. 

Som  det  vil  ses,  har  man  altsaa  ved  at  holde  Mejser  i  Bur 
kunnet,  om  end  ikke  bevise,  saa  dog  støtte  Antagelsen  om,  at 
Parus  pleskei  er  en  Bastard.  Og,  forbydes  det  at  fange  Fugle 
som  Stillidser  o.  lign.,  vil  det  næppe  nogensinde  lykkes  for  Fugles 
Vedkommende  at  faa  Mendels  Love  efterviste,  thi  et  nogenlunde 
stort  Materiale  af  Fuglebastarder  faas  ikke,  naar  Finkerne  fra- 
drages, og  det  maa  huskes,  at  endda  er  ikke  1  af  100  Finke- 
bastarder brugelige,  idet  de  næsten  alle  er  ufrugtbare. 

Til  Slut  blot  en,  maaske  overflødig.  Bemærkning: 

Næstefter  »Dyrplageri«  hører  man  nu  og  da  fremsat,  at  al 
det  meget  Burhold  fjærner  saa  mange  Fugle  fra  det  frie,  at  det 
tynder  alt  for  meget  ud  —  Paastanden  er  selvfølgelig  taabeHg, 
idet  Antallet  af  f.  Eks.  burholdte  Stillidser  kun  er  en  latterHg 
lille  Brøkdel  af  en  Pro  mille  af  Stillidser  i  det  frie. 

O.  DYRHAUGE. 

Naar  der  i  »D.  O.  P'.'s  Tidsskrift«  for  Fuglenes  Vedkommende 
skal  anstilles  Betragtninger  over  Jagtloven,  forekommer  det  mig, 
at  vi  Fuglevenner  uvægerligt  maa  opstille  et  Princip,  som  vi 
bør  kæmpe  for  og  fastholde  til  det  yderste:  nemlig  de  nuvæ- 
rende Arters  Bestaaen  og  Muhgheden  for,  at  nye  Arter  ad 
naturlig  Vej  kan  finde  Boplads  her. 

Dette  Princip  kan  ikke  opretholdes,  saa  længe  der  er  noget, 
der  hedder  Fredløshed  hele  Aaret  for  ikke  at  tale  om  Præmi- 
ering for  Udryddelse.  Gang  paa  Gang  er  det  paavist,  at  det 
væsentligt  er  Fredløsheds-  og  Præmieringssystemet,  der  har  ud- 

ryddet  adskillige  af  vore  smukkeste  Fuglearter,  og  skal  vi  derfor 
haabe  paa,  enten  at  vinde  nogle  af  disse  tilbage,  hvad  der  vel 
desværre  kun  er  liden  Udsigt  eller  dog  bevare,  hvad  vi  har 
tilbage,  maa  vi  hævde  foranstaaende  Standpunkt. 

Der  bør  derfor  ved  Diskussionen  om  Forandring  af  Jagtlovens 
Bestemmelser  fra  vor  Side  kæmpes  for,  at  der  gives  alle  Fugle 
en  —  om  end  begrænset  —  Tid,  hvor  det  dog  er  muligt  for 
nogle  af  dem  at  faa  Yngelens  Udklækning  fuldendt,  med  andre 
Ord,  at  der  er  en  Tid  paa  Aaret,  hvor  Nedskj^dning  og  Giftud- 
lægning er  forbudt.  Og  efter  min  Mening  maa  denne  Tid  hellere 
sættes  lidt  sent  og  ophøre  noget  senere,  end  omvendt,  idet  det, 
humant  set,  er  mindre  oprørende,  om  Æg,  selv  stærkt  rugede, 
gaa  til  Grunde  ved  de  gamle  Fugles  Ødelæggelse,  end  at  de 
store  og  udvoksede  Unger,  der  endnu  i  Uger  trænge  til  Foræl- 
drenes Hjælp  for  at  faa  Føden,  skal  dø  en  ynkelig  Hungersdød. 

Jeg  kan  derfor  ikke  være  med  til,  at  der  fra  Fuglevennernes 
Side  opstilles  en  Paragraf  som  Nr.  1  af  Hr.  Overlæge  Helms, 
nemlig:  Ikke  fredede:  Kragefugle,  Graaspurve,  Skarver,  Heirer, 
Spurve-  og  Duehøge,  Vandrefalke. 

Dertil  kommer,  at  Begrebet  »Kragefugle«  er  endnu  mere  om- 
fattende end  i  selve  den  gamle  Jagtlov.  Hvad  forstaar  Publikum 
nemlig  ved  Kragefugle?  Naturligvis  Ravne,  Krager,  Korn-Krager, 
Skader,  Alliker,  Skovskader,  Ellekrager  og  Nøddekriger.  Men 
det  er  vel  dog  ikke  Dr.  Helms  Mening!  Men  saaledes  vil  det 
opfattes.  Og  nu  Heiren.  Skal  den  ogsaa  fremdeles  have  selve 
Ornithologernes  Fredløshedsstempel  paa  sig.  Den  gamle  Jagtlov 
var  noget  usikker  i  sin  Dom  herom,  og  det  var  først  den  be- 
kjendte  Høiesteretsdom,  der  fastslog,  at  den  var  fredløs.  Og 
Vandrefalken?  Hvad  Skade  gør  den,  naar  man  ikke  er  svært 
smaalig. 

Nej  lad  os  holde  paa  dette  og  kæmpe  for  det,  alle  vi  som 
elske  den  danske  Naturs  rige  Fugleliv:  I  Yngletiden  skal  her 
være  Fred.  H.  ARCTANDER. 


MINDRE  MEDDELELSER. 

TO  REDEFUND.  Da  jeg  4  Maj  1910  kom  ind  paa  Bygge- 
pladsen ved  det  under  Opførelse  værende  Alderdomshjem  i  Kol- 
ding,  hørte  jeg  nogle  faa  Toner  af  den    sorte  Rødstjerts  simple 

Sang,  som  jeg  i  flere  Aar  ikke  har  hørt.  Det  glædede  mig 
atter  at  høre  et  Livstegn  fra  denne  Fugl,  der  tidligere,  under- 
tiden med  adskillige  Far,  har  været  Ynglefugl  i  Kolding.  Jeg  saa 
mig  om  efter  Sangeren,  men  kunde  ikke  faa  Øje  paa  den.  Dog, 
da  jeg  lidt  efter  gik  omkring  inde  i  Huset,  saa  jeg  et  lille  Glimt 
af  en  graa  Fugl,  der  smuttede  ud  af  en  Vinduesaabning.  Hvis 
jeg  ikke  havde  hørt  og  kendt  de  omtalte  Toner,  vilde  jeg  vel 
sagtens  have  antaget  Fuglen  for  en  Spurv  og  —  gaaet  videre; 
men  nu  blev  jeg  staaende;  efter  et  Øjebliks  Forløb  kom  Fuglen 
tilbage  med  et  Straa  i  Næbet.  Det  var  Riiticilla  titys  $.  Jeg 
trak  mig  et  Par  Skridt  tilbage,  og  Fuglen  fløj  saa  til  Reden  og 
arbejdede  i  denne,  skønt  jeg  stod  i  4  Meters  Afstand  fra  den  og 
saa  paa  den. 

Huset  havde  i  nogen  Tid  været  under  Tag:  der  var  Indskud 
og  Forskallingsbrædder  paa  Træbjælkerne;  kun  i  nogle  faa  Rum, 
hvor  der  skulde  være  Betongulv  (Monier),  var  der  endnu  ingen 
Etageadskillelse.  I  et  saadant  Rum,  der  strakte  sig  som  en  Skakt 
gennem  4  Etager,  var  lieden  bygget  tæt  ved  Loftet  i  et  Murhul, 
der  var  15  cm.  i  Højde  og  Bredde,  12  cm.  i  Dybde.  Da  Hullet 
snart  skulde  tilmures,  blev  Redebygningen  desværre  spildt  Ulejlig- 
hed for  de  tillidsfulde  Fugle. 

Efter  at  jeg  6.  Juni  U)10  om  Eftermiddagen  havde  cyklet 
30  km.  i  stærk  Sol  og  Hede,  nød  jeg  Solnedgangens  svalere  Luft 
i  Ringive  Præstegaards  Have,  der  ved  en  Aa  deles  i  en  ældre 
skyggefuld  Del  og  en  for  6  Aar  siden  anlagt  Køkkenhave,  hvis 
Hegntræer  er  omtrent  4  Meter  høje.  Medens  Præsten  havde  travlt 
med  at  plante  Kaal,  drev  jeg  om  i  Haven  og  lyttede  til  Heltens 
Plask  i  Aaen,  Solsortens,  Havesangerens  og  Gulbugens  Sang  i 
den  gamle  Have,  hvor  flere  Gjøge  efterhaanden  samlede  sig  og 
bragte  Uro,  inden  de  satte  sig  til  Hvile  for  Natten.  Fra  Engen 
hørtes  Vibens  Skrig  og  Tinksmedens  Jodlen;  af  og  til  hørtes 
Susen  fra  Stærflokke,  der  ilede  mod  Sovestedet.  Paa  min  Van- 
dring i  den  nye  Have  kom  jeg  til  Børnenes  Have  og  standsede 
lidt  for  at  se  paa  den,  da  jeg  pludselig  fik  Øje  paa  en  Fugl, 
der  tæt  ved  mig  listede  sig  hastig  langs  Jorden  bort  fra  mig 
—  om  den  til  at  begynde  med  løb  eller  fløj,  kunde  jeg  ikke  af- 
gøre, det  kom  saa  overraskende,  at  jeg  ikke  rigtig  sandsede,  før 
den  ved  Hegnet  hævede  sig  netop  saa  meget  fra  Jorden,  at  den 
kunde   smutte   bort  mellem  2  Trætoppe.     I  samme  Nu  stod  for 

mig  Fischers  livfulde  Skildring  af,  hvorledes  han  i  1872  under 
en  Stikkelsbærbusk  i  Haven  ved  Dronninglund  fandt  den  første 
danske  Rede  af  Mudderkliren.  Inden  jeg  tabte  Fuglen  af  Syne, 
var  jeg  paa  det  Rene  med,  at  det  var  en  Mudderklire  (Actilis 
hypoleiicusj,  og  jeg  vidste  ogsaa,  hvor  jeg  skulde  lede  efter  Reden. 
Denne  fandtes  da  ogsaa  det  første  Sted,  jeg  søgte  den,  under  en 
halv  Meter  høj  Pimpenillerosenbusk,  tæt  ved  Stammen  og  delvis 
skjult  af  Grenene.  De  4  Æg,  som  den  indeholdt,  faldt  udmærket 
godt  sammen  med  Omgivelserne,  saa  at  Reden  i  Virkeligheden 
var  fortrinligt  beskyttet  mod  Opdagelse.  Buske  og  Urter  stod 
her  temmelig  spredte,  og  den  løse,  sandede  og  fugtige  Jordbund 
(tidligere  Eng)  havde  mange  bare  Pletter.  Børnene  færdedes  dag- 
hgt  i  et  eller  faa  Skridts  Afstand  fra  Reden,  saa  at  jeg  undredes 
over  at  Fuglen  ikke  havde  valgt  et  roligere  Sted.  Reden  stod 
temmelig  dybt  i  Joiden  og  var  solidt  udforet  med  visne  Græs- 
stykker. Redeskaalen  var  i  Størrelse  omtrent  som  Solsortens 
og  Æggene  maatte  for  at  faa  Plads  staa  omtrent  paa  Spidsen. 
At  Mudderkliren  ynglede  ved  Ringive  var  forøvrigt  ingen  Nyhed 
for  mig;  for  en  halv  Snes  Aar  siden  fik  jeg  derfra  nogle  hava- 
rerede Æg  af  denne  Fugl. 

Man  vil  maaske  sige,  at  det  udelukkende  skyldes  heldige 
Træf,  at  jeg  fandt  disse  Reder;  men  jeg  mener  dog,  at  adskillige 
Ornithologer  i  det  ene  eller  det  andet  af  disse  Tilfælde  vilde 
have  ladet  Tilbudet  gaa  sig  forbi  uden  at  vide,  at  et  saadant 
var  gjort  dem.  Jeg  har  ofte  nok  erfaret,  hvad  det  betyder,  dels 
at  kende  Fuglene  ved  Hjælp  af  Øje  og  Øre,  og  dels  at  vide, 
hvor  man  skal  søge  efter  Reden.  Min  første  Gransangerrede 
ledte  jeg  saaledes  jævnlig  efter  i  14  Dage,  før  jeg  fandt  den; 
men  hver  af  de  følgende  2  Reder  fandt  jeg  straks,  det  første 
Sted  jeg  søgte.  ^  HAGERUP. 

Kolding,  Juni  1910. 

EN  UGLEHISTORIE.  Fra  i  Vinter  hørte  jeg  jævnlig  om 
Aftenen  Uglerne  (Syrniiim  aliicco)  omkring  min  Bolig;  i  Marts 
og  April  var  de  hver  Aften  umiddelbart  udenfor  Vinduerne,  og 
Hannens  og  Hunnens  Skrig  hørtes  stadig;  der  fandtes  ikke  i 
min  Have  eller  i  Nærheden  hule  Træer,  saa  jeg  forstod  ikke 
ret,  hvor  Uglen  byggede,  og  mente  at  den  maatte  have  sin  Rede 
længere  borte  i  Skoven,  men  underligt  var  det  ganske  vist,  at 
den   stadig  holdt   til   saa   nær   omkring  Bygningen.     I   de   første 

Dage  af  Maj  var  der  tidlig  om  Morgenen  Kl.  4—5  en  frygtelig 
Skrigen  og  Spektakel  af  Krager  og  Raager,  saa  vedholdende,  at 
jeg  tog  mit  rustne  Gevær  frem,  for  om  muligt  at  skaffe  os  Natte- 
fred.  Aarsagen  forstod  jeg  den  Gang  ikke,  men  snart  efter  blev 
det  opdaget,  at  en  Ugle  holdt  til  oppe  i  en  gammel  Raagerede, 
der  fandtes  i  en  høj  Bøg  i  min  Have:  det  var  den,  Kragerne 
var  efter  om  Morgenen.  Omkring  10  Maj  opdagedes  det,  at  der 
sad  en  Ugleunge  op  i  Reden,  og  et  Par  Dage  efter  viste  der  sig 
en  til.  1.  Pintsedag  blæste  det  en  stærk  Østenstorm,  og  Træerne 
svajede  voldsomt  i  Blæsten;  om  Eftermiddagen  blev  der  mig 
præsenteret  en  halvvoksen  Unge,  der  var  falden  ned  af  Reden; 
2  Dage  efter  fandt  jeg  selv  dens  Kammerat  siddende  ved  Foden 
af  Træet.  At  faa  dem  anbragt  igen  oppe  i  Reden  var  umuligt, 
og  overlade  dem  til  Forældrenes  Omsorg  frit  ude  i  Skoven,  syntes 
jeg  heller  ikke  jeg  kunde;  jeg  anbragte  dem  derfor  i  en  Kasse 
med  Staaltraadsfletning  foran,  og  satte  denne  paa  Taget  af  Ud- 
huset i  min  Gaard.  Om  Dagen  sad  de  ganske  rolig  og  lod  sig 
ret  villig  fodre,  men  om  Aftenen  fandt  deres  Moder  dem  og  op- 
holdt sig  stadig  i  Nærheden  af  dem,  ustandselig  kaldende  paa 
dem,  medens  de  flagrede  mod  Burets  Tremmer.  Om  Morgenen 
laa  en  Solsortunge  udenfor  Buret.  Den  følgende  Aften  blev  de 
slupne  ud  paa  Taget,  og  vi  saa  da,  hvorledes  Moderen  kom  og 
fodrede  en  af  dem.  Den  ene  slap  nu  bort  og  den  anden  blev 
anbragt  i  et  større  Bur,  men  jeg  havde  den  Glæde  et  Par  Dage 
efter,  at  se  den  bortfløjne  Unge  siddende  sammen  med  Moderen 
i  et  Træ  lige  over  det  Bur,  hvor  den  anden  Unge  opholdt  sig. 
Moderen  blev  stadig  dristigere  og  sad  om  Aftenen  ganske  nær 
ved  den  indespærrede  Unge  og  udstødte  vrede  Skrig,  naar  man 
gik  hen  imod  den.  Ungen  i  Buret  blev  sikkert  fodret  af  den 
hver  Nat,  og  der  laa  ogsaa  en  Morgen  en  Mus  i  Bunden  af 
Buret.  I  Slutningen  af  Maj  var  den  indespærrede  Unge  flyve- 
færdig, og  da  Moderen  stadig  sammen  med  den  anden  Unge 
holdt  sig  i  Træerne  derover,  slap  jeg  den  ud  til  dem ;  de  hørtes 
endnu  nogle  Dage  efter  skrige  der  i  Nærheden,  men  er  saa  for- 
modentlig draget  til  andre  Jagtdistrikter.  Hannen  syntes  ikke 
at  tage  sig  synderhgt  af  Ungerne,  dog  hørtes  den  enkelte  Gange 
i  Nærheden.  —  Som  et  lille  Kuriosum  skal  jeg  blot  anføre,  at 
der  ynglede  Skovspurve  inde  i  Siden  af  den  Raagerede,  oppe  i 
hvilken  Uglen  udklækkede  sine  Unger.  q  helms 

Sanatoriet  ved  Nakkebølle  Fjord. 

FRUESKOV  VED  FLENSBORG.  I  forrige  Hæfte  af  D.O.F.'s 
Tidsskrift  meddelte  jeg  S.  40  (efter  Brev  fra  en  tysk  Forstelev), 
at  min  Ringmusevaage  Nr.  57,  »Frantz«,  var  skudt  i  »Marien- 
holzung  ved  Flensburg«.  Jeg  er  bleven  gjort  opmærksom  paa,  at 
denne  kønne  Skov,  hvor  saa  mange  af  vore  Trækfugle  tager  sig 
et  lille  Hvil  paa  deres  Rejser,  fra  gammel  Tid  hedder  Frueskov. 

H.  CHR.  C.  MORTENSEN. 


FRA  FREMMEDE  TIDSSKRIFTER. 

FUGLEBESKYTTELSE  I   UNGARN  I  1908-09.    AF  TITUS  CSORGEY. 

(»Aquila«   1909.) 

Tre  Aar  er  hengaaet,  siden  den  ungarske  Landbrugsminister  Dr. 
Ignaz  v.  Darånyi,  i  Anledning  af  den,  30  Maj  1906,  afholdte  Fugle- 
beskyttelse-Enquete, overdrog  den  kgl.  ungarske  ornithologiske  Cen- 
tralstation at  indrette  en  regelret  Fuglebeskyttelse  i  Statens  Skove. 
Dette  Arbejde  skulde  ikke  alene  gøres  for  at  bringe  den  stærkt  re- 
ducerede Fuglebestand  paa  Fode,  men  tillige  for  ved  Eksemplets  Magt, 
at  søge  at  vinde  saa  mange  Lag  af  Befolkningen  som  muligt  for  en 
regulær  Fuglebeskyttelse. 

De  allervigtigste  af  dennes  Virkemidler  havde  vi  dengang  allerede 
Berøring  med.  En  Redekassefabrik  i  Baranyakåråz,  som  med  Stats- 
tilskud havde  kastet  sig  over  Fabrikation  af  Redekasser  og  Fodrings- 
apparater  af  Frih.  Hans  v.  Berlepsch's  prøvede  System,  var  allerede 
i  Gang.  To  vigtige  forestod  dog  endnu;  den  første  bestod  i  Tilpas- 
ningen af  de  eventuelle  Virkemidler  til  de  territoriale  Ejendomme- 
ligheder, som  allerede  ved  den  første  Beg3'ndelse  viste  sig  at  maatte 
afvige  fra  de  i  Tyskland  gjorte  Erfaringer.  Den  anden  Opgave  var: 
at  give  de  allerede  i  Observationer  af  Fugletrækket  vel  indøvede 
Forstmænd  og  det  underordnede  Personale  Interesse  ogsaa  for  den 
praktiske  Fuglebeskyttelse,  samt  hverve  Proselyter  og  Medarbejdere 
for  Sagen  ogsaa  i  andre  Lag  af  Befolkningen. 

I  det  Øjemed  viste  sig  Forst-  og  andre  Embedsmænds  Haver 
som  ideale  lagtagelsespladser.  I  1907  blev  der  derfor  anbragt  6000 
Stk.  Redekasser  i  1000  Haver  saavel  i  Bjergegne  som  i  mindre  kupe- 
rede Egne  og  tillige  fordelt  en  tilsvarende  Mængde  Vinterfodrings- 
apparater. 

Samtidig  satte  man  sig  i  Forbindelse  med  de  Privatfolk,  som 
allerede  havde  Fuglebeskyttelsesstationer,  og  opfordrede  dem  til 
videre  Forsøg  samt  Indberetning  over  vundne   Resultater. 

Af  de  paa  denne  Maade  indhostede  Erfaringer  var  hovedsagelig 
de  fra  Lavlandene  sendte  Beretninger  interessante,  da  netop  der  en 
kunstig  Fremelskning  af  Fugleliv  syntes  nødvendig  men  tillige  ogsaa 
vderst  vanskelig. 

Forf.  meddeler  endvidere,  at  man  1908  kunde  begynde  at  ud- 
sende Spørgeskemaer,  af  hvilke  165  viste  sig  egnede  til  videre  Be- 
handling. 

Ved  Undersøgelsen  viser  det  sig,  at  det  næsten  er  umuligt,  at 
faa  Insektædere  til  at  benytte  Redekasserne  i  Lavlande,  hvor  Spurve- 
plagen  har  taget  Overhaand ,  da  Spurvene  bemægtiger  sig  alle  Kas- 
serne. Saaledes  i  de  berømte  Vin-  og  Frugthaver  i  Kecskemét.  I 
saadanne  Egne  nytter  det  kun  at  ophænge  Kasserne  i  tæt  sluttede 
Skovkomplekser  og  nøjes  med  at  indrette  Vinterfoderpladser  i  Frugt- 
haverne, l'or  at  fængsle  Mejserne  om  Vinteren  til  disse  —  altsaa  paa 
den  Tid  de  menes  at  gøre  mest  Nytte  ved  at  fortære  Æg  og  Larver 
af  Insekter^ 

For  Rigtigheden  af  denne  Fremgangsmaade  taler  Resultaterne  af 
de  i  Szentlorinczer  Skoven  i  Kecskemét  indrettede  Redekasseanlæg, 
hvor  Mejserne  har  formeret  sig  i  høj   Grad. 

Paa  Grund  af  de  ved  Spørgeskemaer  og  Undersøgelser  paa  Stedet 
indvundne  Erfaringer  kan  man  nu  skride  til  Løsningen  af  den  for 
3  Aar  siden  paabegyndte  Opgave,  nemlig  Installering  af  Redekasser 
i  stor  Stil  i  Statsskovene. 

Ifølge  indhentede  Oplysninger  fra  et  Overførsteri ,  et  Skovrider- 
distrikt, samt  40  Skovfogeddistrikter  findes  der  disse  Steder  saadanne 
Skovarealer,  paa  hvilke  man  kan  begynde  med  100  Redekasser.  Paa 
disse  42  Steder  bliver  der  derfor  ophængt  2866  von  Berlepsch'ske 
Redekasser  (20  %  af  Facon  A  og  80  ^/o  af  B)  i  en  gennemsnitlig  Højde 
af  3  Meter  fra  Jorden.  Til  Vinterfodring  installeres  Foderhuse  m.  m. 
i  Forstembedsmændenes  Haver. 

Efterat  der  i  det  foregaaende  Aar  er  sørget  for,  at  Statens  Land- 
brugsskoler er  bleven  forsynet  med  Materiale,  bliver  der  i  dette  Aar 
taget  fat  paa  Statens  Badekursteder  og  som  første  i  Rækken  det  ved 
Landets  Sydøstgrænse  liggende  Herkulesbad,  som  under  Ledelse  af 
Otto  Herman  og  Overforstingeniør  Franz  v.  Schjmessy  bliver  for- 
synet med  210  Redekasser  og  40  kunstige  Murhuller  (hvorledes  disse 
indrettes  beskrives  senere). 

Ved  beskrivende  Tavler  paa  ungarsk  og  fransk  søges  paa  denne 
Maade  Interessen  for  Fuglebeskyttelse  spredt  i  vide  Kredse  gennem 
Badestedets  talrige  Besøgende. 

For  at  sprede  Interessen  for  Fuglebeskyttelse  i  videre  Kredse 
forsendes  i  dette  Aar  558  Kasser,  13  Foderborde  og  150  Kg.  Sol- 
sikkekerner gratis,  hovedsagenlig  til  Folkeskolelærere. 

Endelig  bliver  der  begyndt  paa  Fremstilling  af  farvetrykte  Fugle- 
billeder, af  hvilke  Hulebj^ggerne  komme  først  i  Rækken. 

^  Overs.  Anm.  En  saadan  Foderplads  bør  dog  kun  indrettes  som  en  Slags 
Samaritan,  som  Hjælp  til  Selvhjælp.  Man  bør  daglig  i  Magsvejr  kun  fodre 
lidt  og  helst  med  naturlige  Fodeemner  som  Fro  af  forskellige  Planter  og  kun 
fodre  stærkt  i  strenge  Tider,  som  stærkt  Snefald  og  Islag,  thi  det  er  dog  højst 
undsk^'ldeligt,  om  Mejserne  give  Larver  og  Æg  en  god  Dag,  naar  de  kan  hugge 
saa  meget  Talg  og  Fedt  i  sig,  som  de  lyster.  Fugle  er  vel  i  saadanne  Tilfælde 
ikke  bedre  end  Mennesker. 

Resultater  fra   1908. 
Bearbejdelse  af  de   165  Sporgeskemaer. 

Antallet  af  ophængte  Redekasser  var: 

2490  A,   1005  B,   181  C,  32  D,  tilsammen   3708  Stk. 
Af  disse  blev  2041  Stk.  tagne  i   Besiddelse: 
af  1334  ^  36%  nyttige  Fugle 
-      665  =  18  >  Spurve 

52  =     1  ^/o  Pattedyr  og  Insekter 
1667  =  45  ^/o  forblev  tomme 

Da  imidlertid  adskillige  Kasser  blev  hængt  forkert  op  i  dette 
Forsøgsaar,  kan  man  gaa  ud  fra,  at  et  større  Procenttal  end  36  "/o 
har  været  beboet  af  nyttige  Fugle,  naar  kun  Hensyn  tages  til  de 
Kasser,  som  har  været  hængt  rigtigt. 

Næstefter  Spurvene,  hvoraf  der  var  655  i  Indkvartering,  er  Mus- 
vitten (Pams  major)  den  talrigste  med  504,  andre  Mejser  med  387. 
andre  nyttige  F'ugle  146,  derefter  Vendehals  (Jynx  torquilla)  150, 
150,  Spætmejse  (Sitta  eiiropæa)  34,  Hvidhalset  Fluesnapper  (Miisci- 
capa  collaris)  22,  Træløber  (Certhia  familiaris)  12,  Hærfugl  (Upupa 
epops)   2  o.  s.  V. 

Ved  Kontrollen  af  Redekasserne  til  Fjærnelse  af  Spurve  har  man 
konstateret  et  Gennemsnit  af  Unger  for: 

Musvit 9  Unger         Spætmejse 6  Unger 

Blaamejse 6-7  —  Træløber 6     — 

Graamejse 6      —  Vendehals 8     — 

Hvilke  Indretninger  tjente  til   Vinterfodringen? 

Der  blev  i  samtlige  Statsstationer  sørget  for  Vinterfodring:  paa 
57  Steder  med  Apparater  fra  Fabrikken  i  Baranynkårasz,  paa  37 
Steder  hjemmelavede  Fodertag  eller  andre  Indretninger.  Hos  Pri- 
vate befandt  sig  52  Fabrik-Foderapparater    tilligemed    talrige  andre. 

Fodringsemnerne  vare:  Talg,  Solsikkekerner,  Hampe-  og  Græs- 
karfrø,  »Fodersten«,  kogt  Ris  o.  s.  v. 

De  overvintrende  Insektædere  blev  fortrinsvis  fodrede  med  olie- 
holdigt Frø  (Hamp,  Solsikke,  Græskar,  Agurk  og  Salatfrø  ^)  med  dy- 
riske Fedtstoffer  (Talg  og  Spæk)  og  hakket  Kød.  Disse  Stoffer  blev 
enten  lagt  for  sig  eller  smeltet  ind  i  Talg  som  »Fodersten«,  dels 
hjemmelavet,  dels  forskrevet  fra  ovennævnte  Fabrik  i  ^/2  Kg.  Stj'^kker. 

I  Statsskovene  blev  der  i  Træerne  hængt  Kadavere  op  af  skade- 
lige Rovdyr  (Ræv,  Vildkat  og  Maar)  saavel  som  af  Rovfugle.  I  et 
Tilfælde  blev  der  ogsaa  hængt  Ost  paa  Træerne,  som  navnlig  gerne 
toges  af  Musvit  og  Blaamejse.  Til  Frøædere  blev  der  givet  Avner 
og  Smaakorn,  Majs,  Hirse,  Raps,  Græsfrø,  Rester  fra  Kanariefugle- 
buret og  i  nogle  Tilfælde  Brødkrummer. 

^  Foruden  disse  Ting  kan  anljefales  Fedtegrever,  som  man  hertillands  saa 
let  kan  skaffe  sig  fra  Svineslagterierne.  De  tages  gerne  af  Solsort,  Stær,  Spæt- 
mejse, Rødkælk  og  Jernspurv.     Overs.  Anm. 

Efter  mange  Iagttagelser  og  navnlig  ogsaa  efter  Forf.  egne  Er- 
faringer fra  Margareteøen  i  Buda  Pest  er  Solsikkekerner  Mejsernes 
kæreste  Spise,  som  de  endog  foretrækker  fremfor  Fodersten,  derefter 
Græskarfrø,  og  begge  Slags  Frø  har  den  Fordel,  at  Spurvene  ikke 
kan  aabne  Kernerne  (af  samme  Grund  har  Anm.  ogsaa  foretrukket 
Solsikkefrø,  men  har  dog  i  Vinter  gjort  den  Erfaring,  at  Spurvene 
nøje  passer  paa,  naar  en  Bogfinke  har  knækket  et  Frø  og  saa  ganske 
simpelt  bemægtiger  sig  Kernen  .  Et  henrivende  Sj^n  er  det  tillige 
at  se  en  Mejse  spalte  og  hakke  en  saadan  Kerne  op. 

Imidlertid  maa  der  ikke  mangle  Fodersten  paa  en  saadan  Plads, 
at  ogsaa  Solsorter  og  Spætter  kan  finde  et  passende  Foder. 

Hvor  Spurvemængden  er  saa  stor,  at  den  virker  afskrækkende 
paa  Mejser  og  andre  Insektædere,  maa  man  helst  indrette  en  Strø- 
plads til  disse  i  nogen  Afstand  fra  Foderhuset  og  kun  belægge  dette 
med  saadanne  Foderemner  som  Spurvene  ikke  kan  magte,  thi  der 
er  endnu  ikke  opfundet  et  saadant  Foderhus,  som  afskrækker  disse, 
ikke  engang  det  i  Tyskland  saa  stærkt  anbefalede  »Parus«  Foderapparat. 

Hvilke  Forholdsregler  blev  tagne  for  at  understøtte 
de  i  det  frie  ynglende  Fugle?  (Anlæg  af  Remiser  eller  Hække, 
i  Egne  med  lutter  Løvskov  Indplantning  af  Granbusketter,  Indret- 
ning af  Drikkcsteder.) 

Hvor  Naturen  ikke  selv  sørger  for  den  Slags  Ting,  bliver  Mange- 
len afhjulpen;  saaledes  bliver  der  i  Statsskovene  plantet  Remiser  og 
Bærbuske,  og  Løv-  og  Naaletræbuskettcr  saaledes  beklippede,  at  de 
ved  deres  Tæthed  kunne  indbyde  til  Redepladser  m.  m.  I  udeluk- 
kende Løvskov  bliver  der  plantet  Fyr-  og  Granbusketter  til  Sove-  og 
Vintertilflugtsteder.  Ligeledes  bliver  der  arbejdet  paa  at  formindske 
Antallet  af  saavel  forvildede  Katte  som  Krager,  Skader  og  Skovskader. 

Ogsaa  fra  privat  Side  er  der  gjort  meget  ved  Anlæg  af  Remiser 
og  Hække.  En  Beretning  fra  v.  Chernel's  Forsøgstation  i  Koszeg 
lyder  ordret:  »Hele  Distriktet  er  omgivet  af  et  levende  Hegn  fra 
hvilket  hist  og  her  Buskgrupper  med  Træer  og  enkelte  Fyrrer  rager 
frem.  I  det  levende  Hegn  befinder  sig  gennemsnitlig  for  hvert  20de 
Skridt  en  Rede.  Der  yngler  i  disse:  Svenske,  Gulirisk,  Bogfinke, 
Tornirisk,  Gulspurv,  Høgesanger,  Tornsanger,  Solsort  og  Torn- 
skade.« Efter  en  Beretning  er  det  lykkedes,  ved  Sammenbinding  af 
flere  Skud  paa  en  Busk,  at  danne  tætte  Steder  i  Buskenes  Vækst, 
som  indbyder  til  Anlæg  af  Reder.  Mere  Held  har  man  haft  med 
at  udlægge  Redemateriale  som  Mos,  Hestehaar,  Kohaar,  Bomuld  og 
Raffia  Bast,  det  sidste  til  Pirolen^. 

Videre  omtaler  Forfatteren  den  v.  Berlepschske  Redekasse,  Fa- 
con F,  som  ikke  kan  maale  sig  med  Arpad  v.  Plathy's  kunstige  Mur- 
hule, og  at  Vipstjert  og  Rødstjert  langt  foretrækker  denne  for  hin. 

Forf.  udbreder  sig  derefter  meget  vidtløftig  om  Spurveplagen  og 
dennes  Bekæmpelse.     70  Beretninger,  som  omtaler  Spurven,  udtaler 

^  Bomuld  egner  sig  ikke  til  Reder  som  er  anlagte  i  det  frie,  thi  det  skj'- 
der  ikke  Vand  som  Dyrehaar  (Faareuld),  og  Rederne  bliver  efter  Regn  fugtige 
i  lang  Tid  til  Skade  for  Æg  og  Unger.     Overs.  Anm. 

sig  med  kun  faa  Undtagelser  om  dens  Skadelighed,  og  at  den  navn- 
lig lægger  Beslag  paa  de  for  andre  Fugle  bestemte  Redekasser.  Kun 
de  Kasser,  som  ophænges  i  sluttede  Skovkomplekser,  er  man  sikker 
paa  ikke  bliver  optagne  af  Spurvene   navnlig  Skovspurv. 

Angaaende  Placeringen  af  Redekasserne,  om  disse  skal  hænge 
højt  eller  lavt,  paa  frie  Stammer  eller  skygget  af  Løvværk  eller  Bu- 
sket, er  Meningerne  meget  delte,  og  maa  maaske  ogsaa  rette  sig 
efter  de  lokale  F'orhold,  men  Forf.s  personlige  Mening  er,  at  de  skal 
hænges  lavt,  1^/2  Meter  over  Jorden,  og  beskyttes  af  Busket,  da  det 
saa  ogsaa  bliver  et  mere  overkommeligt  Arbejde  at  tilse  Kasserne 
og  rense  disse  for  Spurvereder. 

Angaaende  Størrelsen  af  de  Redekasser,  som  er  bleven  mest  fore- 
trukne, afviger  Beretningerne  ogsaa,  men  Forf.  er  af  den  Mening,  at 
dette  Forhold  retter  sig  efter  hvilken  Spætteart,  stor  eller  lille,  som 
i  den  paagældende  Egn  er  almindeligst,  da  Spætten  jo  er  Kvarter- 
mager for  de  mindre  Huleynglere,  saadan  at  forstaa,  at  hvor  f.  Eks. 
Sortspætte  (Piens  martins)  eller  Grønspætte  (P.  viridis)  i  en  Egn  er 
overvejende,  de  smaa  Arvtagere  da  ogsaa  er  vante  til  rummelige 
Boliger  og  foretrækker  de  større  Redekasser. 

Efterat  have  omtalt  Hyppigheden  af  de  forskellige  Fuglearter,  som 
indfinder  sig  ved  Foderbordene,  kommer  Forf.  til  Beretningernes 
Meddelelser  om  Fuglenes  Fjender,  af  hvilke  Huskat  og  Spurvehøg 
gør  sig  mest  bemærkede. 

Ved  et  Foderhus  blev  der  nedlagt  3  Spurvehøge  i  en  Vinter. 
Særlig  opfindsom  viste  en  saadan  sig  ved  Skovfogedelevskolen  i 
Gorgenyszentimre,  idet  den  satte  sig  i  et  Hjørne  af  Foderbordet  bag 
en  Glasrude,  hvorfra  den  saa  overraskede  de  intet  anende  Fugle. 
Der  omtales  flere  af  denne  kække  Fugls  Streger,  som  ogsaa  er  nok- 
som bekendte  herhjemme.  Foruden  Spurvehøg  nævnes  ogsaa  Hønse- 
høg,  Dværgfalk  og  Skovskade  som  Fjender  ved  Foderbordene ^  og 
det  anbefales  at  efterstræbe  dem  med   Fælder  og  Bøsse. 

'  Danske  Fuglevenner  kan  ikke  være  enige  med  denne,  skal  vi  kalde  det 
den  tyske  Opfattelse  af  Fuglebeskyttelse,  med  dens  Fremhæven  af  Nytte-  og 
Skadeligheds  Theorien.  Naar  vi  ved  Ophængning  af  Redekasser  boder  paa 
den  ved  det  moderne  Skovbrug  indtraadte  Mangel  paa  naturlige  Redehuler,  og 
soger  at  skaffe  Smaafuglene  saa  megen  I^o  som  muligt  ved  deres  Formering, 
samt  holder  graa  Krager,  Spurve  og  omstrejfende  Katte  nede  paa  et  passende 
Minimum  —  thi  disse  har  kun  kunnet  formere  sig,  som  sket,  ved  Menneskets 
Hjælp  —  og  tillige  tænker  paa  Fuglene  i  strenge  Vintre  —  saa  har  vi  gjort 
nok  og  bør  ikke  blande  os  videre  i  Naturens  Orden.  Det  nytter  ikke  at  tale 
om  Nytte  og  Skadelighed,  thi  nærmere  betragtet  er  der  saa  godt  som  ingen 
helt  nj^ttig  Fugl,  saavel  som  heller  ingen  helt  skadelig  i  sit  Forhold  til  Menne- 
sket. Den  Fugl,  som  sj'nes  n3'ttig  for  Landmanden,  kan  Gartneren  maaske  ikke 
taale  at  se  i  sin  Have.  Kærligheden  til  F'uglene  maa  helst  være  af  ren  ethisk 
Art  og  Fuglelivet  i  sig  selv,  saaledes  som  det  daglig  viser  sig,  er  ogsaa  af  til- 
strækkelig Værdi  for  os,  uden  at  vi  paa  den  ene  Side  behover  at  henfalde  til 
Sentimentalitet,  eller  paa  den  anden  Side  slaa  paa  Nyttetheoriens  mere  mate- 
rialistiske Tromme.  Vi  er  ikke  heller  sikre  paa,  at  en  gennemfort  Masse- 
fodring er  af  det  gode,  og  det  er  ikke  umuligt,  at  man  derved  kan  skabe  min- 
dre duelige  Slægter.  Hverken  Dyr  eller  Mennesker  kan  taale  altfor  megen 
Medgang  uden  at  degenerere. 

For  at  beskytte  Redekasserne  mod  Kattenes  natlige  Angreb  fore- 
slaas  Hybenrosekviste  og  Hvidtjørn  bundet  om  de  Stammer,  hvorpaa 
Kasserne  hænges,  eller  at  beslaa  disse  palissadeagtig  med  Søm,  hvis 
Hovederne  er  knebet  af.  En  Korrespondent  foreslaar  at  smøre  Larve- 
lim i  en  bred  Ring  om  Stammerne  og  paastaar,  at  Katte  ikke  hol- 
der af  at  faa  Poterne  tilklistrede. 

Forf.  mener  allerede  i  det  korte  Tidsrum,  hvorover  Beretningerne 
spænder,  at  kunne  paavise  en  materiel  Nyttevirkning  af  de  tagne  For- 
holdsregler, og  umuligt  er  det  jo  ikke  paa  Steder,  hvor  den  insekt- 
ædende  Fuglebestand  før  har  været  under  Lavmaalet.  Man  kan 
maaske  mene,  at  en  rigelig  Sangfuglebestand  event,  kan  forhindre 
eller  forsinke  et  større  Larveangreb,  men  er  dette  først  indtraadt  — 
og  deri  er  det  moderne  Forstbrug  selv  Skyld  og  ikke  Mangelen  af 
Fugle  —  saa  kan  ikke  nok  saa  mange  Fugle  bringe  det  til  at 
standse.  Disse  bryder  sig  ikke  om  disse  Masser  af  Larver,  dertil, 
alle  af  en  Slags,  og  æder  sig  snart  lede  ved  dem,  ja  nogle  Forskere 
paastaar,  at  de  hovedsagelig  foretrækker  de  Larver,  som  allerede  er 
befængt  med  Maddiker  af  Snyltehvepsen!  Naar  saaledes  en  af  Be- 
retningerne skriver:  »De  Smaafugle,  som  paa  Grund  af  Vinterfodring 
var  holdt  i  Live  i  den  strenge  Vinter  1906,  formindskede  allerede  i 
1907  paa  haandgribelig  Maade  og  fik  i  1908  næsten  fuldstændig  Bugt 
med  den  almindelige  Larveplagel  Hos  mig  mangler  næppe  et  Blad 
paa  Træerne«,  saa  har  vel  snarere  andre  Forhold  som  Formereisen 
af  Snyltehvepsen  eller  Bakteriesygdom  gjort  Arbejdet,  saaledes  som 
det  jo  gaar,  naar  et  Larveangreb  har  varet  en  5—6  Aar. 


BERETNING  OM  INDEVÆRENDE  AARS  YNGLE-RESULTATER  PAA  JORD- 
SAND, ALBUEN  OG  NORDEROOG  AF  Dr.  F.  DIETRICH  I  HAMBURG. 

(Ornithol.  Monatsschr.  Nr.  1,  1909.) 

L    Jordsand. 

Den  29  Maj  iaar  opholdt  jeg  mig  en  Dag  paa  Jordsand,  og 
31  Maj  besøgte  jeg  den  igen  et  Par  Timers  Tid  fra  List.  Ved  mit 
første  Besøg  sendte  jeg  Skipperen  til  Opsynsmanden,  der  kom  os 
imøde,  og  lod  spørge,  om  vi  maatte  gaa  i  Land  paa  Jordsand.  I 
Henhold  til  sin  Instruks  formente  han  os  dette,  hvis  vi  ikke  var  i 
Besiddelse  af  en  skriftlig  Tilladelse,  og  da  jeg  præsenterede  mig  for 
ham  som  Formand  for  Foreningen  Jordsand,  forlangte  han  ganske 
korrekt  en  Legitimation,  som  jeg  saa  foreviste  ham.  For  saa  vidt 
gjorde  han  sine  Sager  helt  godt,  men  angaaende  Yngle-Forholdene 
var  han  ret  daarlig  orienteret,  hvad  der  snart  viste  sig,  skønt  han 
Dagen  igennem  ikke  havde  andet  at  gøre  end  at  bekymre  sig  om 
Rederne.  Jeg  spurgte  ham  straks,  om  ikke  Havmaager,  Bjergænder 
og  Ederfugle  havde  taget  Ophold  paa  Øen;  men  det  vidste  han 
intet  om.  Vi  skred  nu  til  at  tælle  de  Reder,  der  var  tagne  i  Brug, 
og  hvis  Tal  han  havde  angivet  til  omtr.  200,  og  fandt,  idet  vi  af- 
søgte den  flade  Klitrand  meget  nøje,    paa  Engen    indenfor    dog    kun 

de  Steder,  der  fra  tidligere  Aar  var  mig  bekendte  som  Rugepladser, 
449  Reder  af  Alm.  Terne  (Sterna  hinindoj  og  Kystterne  (Sterna  ma- 
cnira),  der  indeholdt  1.  2  eller  3  Æg,  11  Reder  af  Strandskaden 
(Hæmatopiis  osireologiisj,  3  Reder  af  Dværgterne  (Sterna  minuta)  og 
4  Reder  af  Præstekraven  (Ægialitis  hiaticiila).  Paa  Vestsiden  af  Øen. 
forklarede  Opsynsmanden  mig,  skulde  der  være  2  Reder,  hver  med 
1  Æg,  om  hvilke  han  ikke  vidste,  hvilken  Fugl  de  tilhørte.  Det  var 
Reder  af  Splitterne  (Slerna  canliaca).  der  her  paa  det  gamle  Yngle- 
sted efter  Aars  Forløb  igen  havde  gjort  et  Forsøg  paa  at  yngle. 
Desværre  er  Rederne  blevne  forladte,    inden  Æggene   var  fuldtallige. 

Med  Resultatet  var  jeg  meget  tilfreds,  thi  vi  havde  6  Juni 
Aaret  før,  altsaa  8  Dage  senere,  kun  talt  420  Reder,  der  var  taget  i 
Brug,  og  tilmed  var  i  indeværende  Aar  Vejret  i  Maj  endnu  ugunstigere 
end  i  det  foregaaende  Aar.  Antallet  af  de  benyttede  Reder  beløb 
sig  6  Juni  d.  A.  til  501. 

Efter  at  vi  paa  en  noget  omstændelig  Maade  havde  tilberedt  og 
spist  vor  Middagsmad,  begav  jeg  mig  endnu  en  Gang  paa  Vej,  for 
at  afsøge  nogle  flere  Pladser.  1  Nærheden  af  Øens  nordøstlige 
Hjørne  hæver  der  sig  paa  Engen  talrige,  omtr.  20—30  cm.  høje 
Græstuer,  paa  hvilke  tidligere  Havternerne  gerne  ynglede  Jeg  fandt 
ogsaa  adskillige  Reder  af  denne  Art.  Da  blev  jeg  pludselig  opmærk- 
som paa  en  mørk  Genstand  ved  Siden  af  en  af  særlig  højt  og  tæt 
Græs  bestaaende  Tue,  og  da  jeg  uden  at  ane  noget  traadte  nær- 
mere, strøg  en  Ederfugl  (Somateria  mollissini(0  afsted,  som  rugede 
paa  6  Æg.  Jeg  afsøgte  nu  denne  Lokalitet  nærmere  og  opdagede 
endnu  en  Havma agerede  (Larus  argentatiis)  med  3  Æg.  Det  faldt 
mig  da  ind,  at  en  Havmaage,  forfulgt  af  Ternerne,  havde  opholdt 
sig  der  under  Middagspausen.  Saaledes  havde  jeg  altsaa  den  Glæde 
at  kunne  konstatere  3  nye  Ynglefugle  paa  Jordsand:  Splitternen, 
Ederfuglen  eg  Havmaagen. 

Ved  mit  andet  Besøg,  31  Maj,  fandt  jeg  de  tomme  Skaller  i 
Ederfuglereden.  Ungerne  var  udrugede  og  er  forhaabentlig  godt 
og  vel  blevne  store.  Dværgterne-Kolonien  var  vokset  til  28  Reder, 
ogsaa  Strandskaderederne  var  forøgede  i  Antal;  dog  lykkedes  det 
heller  ikke  denne  Gang  at  finde  Reder  af  Hvidbrystet  Præstekrave 
og  Rødben,  af  hvilke  to  Arter  der  fandtes  flere  Par. 

Højdepunktet  for  Ynglevirksomheden  falder  i  Tiden  fra  16  til 
23  Juni.  Det  samlede  Antal  af  dette  Aars  Ynglefugle  paa  Jordsand 
beregner  jeg  til  2600—2700,  det  samlede  Antal  af  udrugede  Unger 
til  omtr.  2800.  Ved  denne  Beregning  er  jeg  gaaet  frem  paa  følgende 
Maade:  Den  23  Juni  fandtes  796  Reder  med  Æg  i.  Da  Havternen 
og  Alm.  Terne  ruger  16,  højst  17  Dage  og  lægger  deres  Æg  med 
Dags  Mellemrum,  saa  kan  de  samtlige  489  Reder  fra  2.  Juni  ingen 
Æg  have  indeholdt  til  den  ovennævnte  Termin  23  Juni).  Thi  selv 
i  det  mindst  gunstige  Tilfælde,  at  hver  Rede  2  Juni  kun  indeholdt 
1  Æg,  saa  er  Kuldene  6  Juni  fuldtallige  og  senest  udrugede  23  Juni. 
Iblandt  de  796  Reder  fra  23  Juni  kan  der  altsaa  ingen  være  af  de 
489  Reder  fra  2  Juni.    Derefter  andrager  det  samlede  Antal  af  Reder 

og  Ynglepar  mindst  1250.  Paa  samme  Maade  har  jeg  beregnet  Tal- 
lene for  de  øvrige  Ynglefugle  og  er  saaledes  kommet  til  den  samlede 
Sum  af  2600-2700  Ynglefugle. 

II.    Albuen. 

I  den  lille  By  List  indfandt  sig  i  indeværende  Aars  Pintse  en 
Række  Medlemmer  og  Venner  af  Foreningen  Jordsand,  som  ønskede 
at  gøre  Bekendtskab  med  det  interessante  Fugleliv  paa  Albuen. 
Det  var  mig  en  stor  Glæde  at  kunne  gøre  de  Besøgende  opmærk- 
somme paa  vore  Skatte  dér,  og  jeg  ved  ogsaa,  hvilken  Nydelse  de 
har  haft  af  de  Timer,  som  vi  tilbragte  paa  Albuen  og  List.  Da  jeg 
kom  fra  Jordsand  og  landede  ved  List,  fandt  jeg  Hr.  Dr.  Konrad 
Guenther,  Privatdocent  ved  Universitetet  i  Freiburg,  allerede  tilstede. 
Den  næste  Dag  indfandt  sig  Hr.  Dr.  Hendel  med  Frue  fra  Hamburg 
og  Hr.  Forstassessor  Domeier  fra  Barnestedt  og  om  Tirsdagen  Hr. 
Landniaaler  Cordes  fra  Hamburg.  Saaledes  var  jeg  3  Gange  paa 
Albuen  og  har  erhvervet  et  nøje  Indblik  i  dette  Aars  Yngleforhold. 
Og  hvad  jeg  saa,  var  højst  fornøjeligt.  Havmaagerne  er  tagne  be- 
tydeligt til  i  Antal,  ligeledes  Dværgternerne,  Hvidbrystet  og  Alm. 
Præstekrave  og  Ederfuglene.  Stormmaagerne  (Larus  canus),  af 
hvilke  jeg  ifjor  kun  var  i  Stand  til  at  opdage  1  Rede,  udgjorde  to 
smaa  Kolonier,  en  imellem  Albuspidsen  og  Østfyret,  en  anden  ved 
Vestfyret,  tilsammen  med  16—18  Par.  Rovternen  (Sterna  caspia)  har 
iaar  haft  11  Reder.  Desværre  er  i  Følge  Hr.  Ottos  Iagttagelse  straks 
i  Begyndelsen  to  Reder  blevne  plyndrede  af  Havmaager.  En  Til- 
bagegang bemærkedes  i  Bestanden  af  Alm.  Terne  og  Havterne,  og 
denne  forklarer  jeg  mig  af  en  Udvandring  til  Jordsand,  hvor  der 
iaar  har  ynglet  c.  600  Par  flere  end  ifjor. 

En  ejendommelig  Forskydning  af  Redepladserne  har  fundet  Sted 
hos  Havmaagerne.  Tidligere  foretrak  de  den  anden  og  tredje  Klit- 
kæde, regnet  fra  Havet;  iaar  stod  de  fleste  Reder  paa  den  første 
Klitrække,  ja  et  ret  stort  Antal  endogsaa  paa  den  flade  Forklit,  der 
kun  sparsomt  var  bevokset  med  Klitgræs.  Derved  er  de  komne  i 
ret  nært  Naboskab  til  Rovternerne,  hvad  der  synes  betænkeligt.  To 
Gange  har  jeg  iaar  set  en  Havmaage  flyve  afsted  med  en  Ederfugle- 
Ælling;  fra  en  Ederfugl,  der  havde  ruget  i  Nærheden  af  det  østlige 
Fyrtaarn  paa  Yderskraaningen  af  den  første  Klit,  var  samtlige  Unger 
røvede.  Maagerne  havde,  som  de  plejer,  benyttet  Ællingernes  Marsch 
fra  Reden  til  Vandet  til  at  falde  over  dem.  Hr.  Otto  vidste  Besked 
med  flere  lignende  Tilfælde.  Under  disse  Omstændigheder  synes  det 
nødvendigt  at  fjerne  Havmaagerne  fra  det  altfor  nære  Naboskab  med 
Rovternerne.  Da  jeg  var  der  i  Oktober  afstak  jeg  en  Linie  ved 
Rovternernes  Redeplads  og  paalagde  Hr.  Otto  at  forhindre  Yngle- 
forsøg  af  Havmaagerne  indenfor  denne  Linie  ved  i  rette  Tid  at 
fjerne  Rederne.  Endvidere  er  det  taget  under  Overvejelse  at  for- 
lægge Kolonien  af  Rovterner  til  Jordsand  paa  den  Maade,  at  man 
anbragte    enkelte  Æg    under   dertil    egnede  Y'nglefugle  paa  Jordsand. 

Desværre    mangler   endnu    en  saadan  Ynglefugl   paa  Jordsand.      Med 
Splitternen  kunde  man   vente  et  godt   Resultat. 

III.  Norderoog. 
Den  5  Juni  vandrede  vi  tidlig  om  Morgenen  fra  Hooge  tilfods 
over  Vaden  til  Norderoog.  Den  tidligere  Ejer,  Hr.  Feddersen,  var  vor 
Fører  paa  denne  Vej ,  der  tog  omtr.  halvanden  Time.  Da  vi  nær- 
mede os  Øen  kom  Opsynsmanden  Vand,  om  hvis  Interesse  for  sin 
Post  Hr.  Feddersen  allerede  havde  fortalt  mig  en  hel  Del  godt,  os 
imøde,  bevæbnet  med  en  lang  Bambusstang.  Han  førte  os  først  til 
Hytten,  der  af  Hensyn  til  Stormfloderne  om  Vinteren,  staar  paa  3  m. 
høje  Bjælker.  F'oran  Hytten  laa  de  af  ham  samlede  Træsager,  Bjæl- 
ker, Brædder,  Fiskekasser  og  Bambusstænger  stablede  op  i  den  skøn- 
neste Orden.  Tilhøjre  for  Stigen,  der  førte  op,  havde  han  anbragt 
et  Skilt  med  et  Vers  i  det  danske  Sprog,  der  i  Oversættelse  lyder 
omtr.  saaledes:  »Ich  bin  hier  allein  mit  meinen  Vogelein;  uns  darf 
niemand  storen,  des  wollen  wir  uns  freuen  und  glucklich  sein«. 
Oppe  i  Hj'tten  saa  alting  meget  ordentligt  og  renligt  ud:  Sengen  i  et 
bredt  Aflukke  ved  Bagvæggen,  Bordet  med  Redskaberne  langs  Væg- 
gen, Arnestedet  o.  s.  v.  For  at  kunne  iagttage  »sine«  Fugle  fra  Hyt- 
ten uden  at  forstyrre  dem,  overse  hele  Øen  og  i  rette  Tid  at  kunne 
lægge  Mærke  til,  naar  en  Baad  nærmer  sig,  havde  han  udenfor  lagt 
Løbeplanker  rundt  om  Hytten.  Fra  dette  ophøjede  Udkigssted  kunde 
man  fuldstændig  overse  ikke  blot  Øen,  men  ogsaa  det  flade  Vand  i 
Miles  Omkreds;  derfra  bemærkede  jeg  allerede  Splitternernes  Yngle- 
sted, der  ligesom  det  foregaaende  Aar  fandtes  paa  Øens  Nordvest- 
kant. Der  vendte  vi  os  først  hen.  Som  Snefnuggene  i  en  Snestorm 
hvirvlede  de  opskræmte  Splitterner  over  os  imellem  hverandre  i 
Luften,  men  satte  sig  straks  igen  paa  Rederne,  saa  snart  vi  bare 
havde  fjernet  os  nogle  Skridt  fra  Ynglepladsen.  Det  var  dog  ikke 
en  enkelt  sammenhængende  Plads,  men  4  i  Nærheden  af  hverandre 
liggende  Pladser,  der  var  tagne  i  Brug  til  Rederne,  hver  omtrent 
30  m.  lang  og  15—20  m.  bred.  To  af  disse  Pladser  naaede  fra  den 
indre  Eng  ud  over  den  flade  Klit  til  Forstranden.  Rederne  staar 
som  bekendt  meget  tæt  ved  hverandre,  saa  at  der  kommer  en  Flade 
paa  højst  9  Q  cm.  paa  hver.  Det  var  nu  paafaldende,  at  mange  Æg 
var  lagt  mellem  Rederne,  tildels  meget  snavsede  og  allerede  gaaede  i 
Forraadnelse;  efter  Fradrag  af  disse  Reder,  der  af  Opsynsmanden 
fejlagtig  var  talt  med,  blev  der  tilbage  en  Bestand  af  omtr.  1600— 
1800  Reder  med  normalt  rugede  Æg.  Jeg  paalagde  Opsynsmanden 
at  fjerne  de  Æg,  der  var  lagt  udenfor  Rederne,  for  at  de  ikke  skulde 
forpeste  Luften,  og  kun  at  notere  de  rigtige  Reder  i  sin  Liste.  Heraf 
forklares  Tilbagegangen  fra  1980  Reder  2  Juni  til  1882  10  Juni.  Da 
jeg  det  foregaaende  Aar,  i  hvilket  den  tidligere  Ejer  havde  samlet, 
kun  havde  talt  omtr.  700  til  højst  800  Reder,  saa  formoder  jeg,  at 
en  Del  af  Parrene  ganske  opgiver  at  yngle  for  det  Aar,  efter  at  der 
er  taget  2  eller  3  Æg  fra  dem.  Thi  det  vilde  ellers  være  mig  ufor- 
klarligt, hvorfra  der  pludselig  var  kommet  endnu  ca. 1500  Par  Splitterner. 

Havmaagerne  yngler  i  den  sj^dvestlige  og  sydlige  Del  af  Øen  i 
det  høje  Græs  paa  Engen  og  paa  den  flade  Klitvold.  Ogsaa  her  er 
der  flere  Gange  iagttaget  Røverier.  Jeg  havde  derfor  paalagt  Op- 
synsmanden at  samle  Havmaageæggene  indtil  1  Juni  og  aflevere  dem 
til  Hr.  Feddersen,  for  at  Havmaagerne  paa  denne  Maade  kunde  blive 
sat  lidt  tilbage  i  deres  Ynglevirksomhed.  Splitternerne  derimod  faa  et 
Forspring;  ellers  var  det  at  frygte,  at  Splitternerne  med  deres  Unger 
kom  til  at  bære  hele  Omkostningen  med  Ernæringen  af  de  unge 
Havmaager.  Men  paa  denne  Maade  fik  Splitternerne  et  Forspring 
paa  idetmindste  14  Dage,  saaledes  at  deres  Unger  paa  den  Tid,  da 
Havmaagerne  tvinges  til  at  skaffe  Føde  til  deres  egne  Unger  i  større 
Mængde,  allerede  var  voksede  nogenlunde  til  og  derved  ikke  blev 
udsat  for  den  Fare  at  blive  røvede.  De  første  Æg  finder  man  hos 
Havmaagerne    saavel    som    hos  Splitternerne   mellem   16    og  18    Maj. 

Havternen  og  Alm.  Terne  yngler  hovedsagelig  ved  Priel  i  den 
sydøstlige  Del,  enkelte  Par  dog  spredt  over  hele  Øen,  Strandskaden 
paa  hele  Klitkransen.  En  Strandskade  havde  opslaaet  sit  Bo  i  en 
ilanddreven  Fiskekasse,  der  halvvejs  var  fyldt  med   Sand. 

Dværgternekolonien  findes  paa  N.  og  N.  V.  Stranden,  ikke  langt 
fra  Splitternernes  Yngleplads;  den  har  en  ret  lang  Udstrækning,  da 
Stranden  kun  er  smal. 

Af  Hvidbrystet  Præstekrave  havde  Vand  opdaget  21  Reder.  Den, 
der  selv  engang  har  ledt  efter  saadanne  Reder,  ved,  hvor  vanskeligt 
det  er  at  finde  dem,  ikke  blot  fordi  Æggene  er  temmelig  smaa  og 
paa  Grund  af  deres  Farve  meget  let  overses,  men  ogsaa  fordi  denne 
Præstekrave  ikke  binder  sig  til  nogen  bestemt  Lokalitet.  Saaledes 
stod  nogle  i  Sandet  mellem  det  sparsomme  Klitgræs  tæt  ved  Strand- 
bredden, andre  i  Græsset  paa  Engen,  andre  i  det  opdrevne  tørre 
Aff"ald,  et  Stykke  borte  fra  Stranden.  Paa  Suderoog  fandt  jeg  en 
Gang  en  Rede  under  den  ca.  25  cm.  høje,  sandede  Brudkant  af  Hal- 
ligen,  fuldstændig  dækket  ovenfra,  og  paa  Sylt  en,  der  stod  paa  Ler- 
jord, der  var  sprunget  i  Stykker  som  Følge  af  Tørken,  og  fra  hvilken 
man  havde  bortfjernet  Grønsværen.  Maaske  endnu  besværligere  er 
det  at  finde  Rødbenens  Reder;  dog  ogsaa  af  disse  havde  den  utrætte- 
lige Vand  fundet  10.  Han  fortalte  mig,  at  Fuglene  om  Dagen  altid 
forlod  Reden  endnu,  mens  han  var  langt  borte,  og  at  han  derfor  ikke 
havde  kunnet  finde  nogen.  Tilsidst  var  han  om  Aftenen  gaaet  ganske 
sagte  omkring  og  havde  saa  nøje  afsøgt  det  Sted,  hvor  en  Rødben 
fløj   op  i  hans  Nærhed,  og  havde  for  det  meste  ogsaa  fundet  Reden. 

Stokænderne  (Anas  boscas)  var  for  største  Delen  færdige  med  at 
ruge.  I  en  Rede,  der  efter  Vands  Mening  endnu  skulde  indeholde 
Æg,  var  Ungerne  lige  krøbne  ud;  den  gamle  var,  da  vi  kom  der- 
hen kun  fløjet  nogle  Skridt  ind  paa  Engen,  og  da  vi  efter  at  have 
kastet  et  Blik  paa  Reden  gik  bort,  vendte  den  straks  igen  tilbage  til 
Ungerne. 

Meget  interessant  var  Gravændernes  (Tadorna  cormita)  Reder.  Da 
der  ikke  findes  Huler  paa  Norderoog,  havde  den  ene  And  anlagt  sin 
Rede   ganske   frit   i    det   høje  Græs,    hvor   den    frembød    et  prægtigt 

Skue  med  de  store  elfenbenshvide  Æg  og  Indfatningen  af  graahvide 
Dun.  De  to  andre  Reder  stod  noget  dækkede  fraoven  under  det  af 
Vinterens  stærke  Bølgeslag  sammendrevne  Affald,  der  paa  den  ene 
Side  var  hævet  noget  af  Græsset,  der  skød  tilvejrs.  Vi  vil  næste 
Aar  forsøge  al  skaffe  Gravænderne  bedre  Lejlighed  til  at  yngle  ved 
Hjælp  af  omvendte  Fiskekasser.  Den  ene  And  havde  desværre  for- 
ladt sin  Rede,  der  indeholdt  11  Æg.  Jeg  formoder,  at  den  samme 
And  da  havde  gjort  et  andet  Forsøg  paa  at  yngle,  og  at  Reden  med 
de  5  Æg  tilhører  den.  De  11  forladte  Æg  tog  jeg  med.  for  at  lade 
dem  ruge  ud  i  Hamborg;  dog  viste  det  sig  her,  at  Blommen,  som 
det  sker  ved  længere  Henliggen,  havde  sænket  sig  paa  den  ene  Side 
og  der  var  klæbet  fast. 

Ganske  mærkværdige  Redesteder  havde  Stærene  udsøgt  sig  paa 
Norderoog.  Et  Par  havde  indlogeret  sig  i  Komfurets  Rør.  Vand, 
der  bemærkede  det  i  rette  Tid,  tog  Reden  tilligemed  Ungerne  ud  og 
satte  dem  indeni  en  Kasse,  som  han  i  en  Fart  fik  lavet  til,  og  i  hvilken 
Ungerne  lykkelig  og  vel  alle  blev  store.  Seks  Reder  stod  under  om- 
vendte Fiskekasser  paa  Jorden.  Fiskekasserne  har  paa  begge  Smal- 
sider Huller  til  at  stikke  Haanden  ind  i,  naar  de  skal  bæres  bort. 
Disse  Huller  benyttede  Stærene  som  Flyvehuller.  Det  vide  Rum  inden- 
for var  for  største  Delen  fyldt  med  Redemateriale.  Men  nogle  Reder 
stod,  hvad  jeg  ikke  havde  anset  for  muligt,  frit  paa  Jorden  i  Græsset. 
Hr.  Feddersen  har  hvert  Aar  iagttaget  den  Slags  Reder. 

Sluttelig  betroede  Vand  mig,  at  han  havde  endnu  en  Rede  af 
Dværgternen,  der  mærkværdigvis  indeholdt  4  Æg  og  ikke  stod  paa 
den  fri  Strand,  men  imellem  løst  Halm.  Jeg  lod  ham  vise  mig  den 
og  fandt  en  Rede  af  Alm.  Præstekrave.  Efter  at  jeg  havde  vist 
Vand  Forskellene  i  Æggenes  Form  og  Farve  samt  Fuglen,  der  be- 
fandt sig  i  Nærheden,  har  han  senere  været  i  Stand  til  at  adskille 
disse  Reder  og  Æg  fra  Dværgternens.  Medens  Alm.  Præstekrave  er 
fremherskende  paa  Jordsand  og  Albuen  og  Hvidbrystet  Præstekrave 
er  mere  sparsomt  repræsenteret,  er  Forholdet  omvendt  paa  Noi-deroog. 

Hvad  nu  Resultatet  i  det  hele  taget  af  Rugningen  paa  Norderoog 
angaar,  saa  er  det  faldet  meget  tilfredsstillende  ud.  Efter  min  Be- 
regning har  der  paa  Norderoog  ruget  ca.  6300—6400  Fugle  =  3150 — 
3200  Par,  og  de  har  opfødt  ca.  6200  Unger.  Næste  Aar  vil  vise,  paa 
hvilken  Maade  det  har  indvirket  paa  Koloniernes  Forstørrelse,  at 
man  har  undladt  at  samle  Æg. 

Opsynsmanden  Vand,  der  har  hjemme  i  Brede  ved  Bredebro, 
bad  mig  give  ham  Posten  paa  Jordsand  næste  Aar,  da  han  der  er 
nærmere  ved  sin  Familie,  og  Proviantcringen  dér  er  nemmere  og 
mindre  bekostelig  for  ham.  Det  stemmede  overens  med  mine  egne 
Ønsker.  Posten  paa  Jordsand  er  den  mest  ansvarsfulde,  da  der 
stadig  igen  fra  Sylt  bliver  gjort  Forsøg  paa,  ogsaa  uden  Legitima- 
tionskort, al  besøge  Øen  og  om  muligt  medtage  Æg,  selv  om  det 
kun  er  enkelte  til  Erindring.  Men  Vand  tillader  Ingen  at  komme 
paa  Øen  uden  Kort  og  sørger  rørende  for  »sine  Fugle.  Om  Efter- 
middagen, mens  jeg  opholdt  mig  paa  Norderoog.  nærmede  en   Baad 

sig  Øen.  nogle  Personer  steg  ud  og  gik  over  den  tørre  Vade  til  Øen. 
Jeg  kunde  gennem  min  Kikkert  se,  at  der  var  en  eller  to  Militær- 
personer imellem.  Det  var,  som  jeg  senere  erfarede,  en  Officer  af 
Generalstaben,  der  skulde  paany  optage  de  trigonometriske  Punkter 
og  havde  nogle  Soldater  med  til  Assistance.  Vand  var  gaaet  dem 
imode  og  havde  afkrævet  dem  en  skriftlig  Tilladelse,  ellers  maatte 
de  ikke  betræde  Øen.  Det  var  allerede  kommet  til  en  temmelig 
heftig  Forklaring,  da  Sagen  blev  ordnet  ved  min  Mellemkomst.  Jeg 
er  overbevist  om.  at  Vand  kun  var  veget  for  Magten,  hvis  jeg  ikke 
heldigvis  havde  været  tilstede  paa  Norderoog.  Han  er  helt  ud  Mand 
for  at  træde  i  Skranken  for  sine  Myndlinge,  og  saadan  en  Mand  be- 
høver vi  frem  for  alt  paa  Jordsand.  Norderoog  ligger  mere  afsides 
og  er  mindre  udsat  for  Besøg  af  Badegæsterne;  tillige  tager  Hr. 
Feddersen  sig  endnu  stadig  af  Norderoog,  saa  at  Faren  for  Uregel- 
mæssigheder eller  Overskridelser  af  Instruksen  ligger  meget  fjernere. 
Besøg  i  Fuglekolonierne  paa  Jordsand,  Albuen  og  Norderoog  er 
ikke  blot  velsete  f.  s.  v.  det  gælder  Medlemmer  af  Foreningen  Jordsand, 
men  alle  Venner  af  vor  Fugleverden  er  velkomne,  ikke  blot  fordi  In- 
teressen for  vore  Bestræbelser  bliver  vækket  og  befordret  derved,  men 
ogsaa  fordi  disse  Besøg  kan  tjene  til  at  kontrollere  Opsynsmanden, 
naar  nemlig  de  Besøgende  vil  give  mig  nøjagtige  Oplysninger  om 
hvad  de  ser,  navnlig  om  Antallet  af  Reder,  Æg  eller  Unger.  Legitima- 
tionskortene, der  bliver  udleverede  af  mig.  skal  afleveres  til  Opsyns- 
manden, naar  man  betræder  Kolonien;  tillige  anmodes  man  om  at 
indføre  sit  Navn  tillige  med  Bolig  og  Datum  for  Besøget  paa  en 
Liste,  der  henligger  hos  Opsynsmanden. 


FUGLEKOLONIEN  PAA  LANGEOOG.    AF  OTTO  LEEGE,  OSTERMARSCH. 

(Efter  Ornithologische  Monatsschrift.   1909.   Nr.  12.) 

Den  betydeligste  og  i  Henseende  til  Flademaal  mest  udstrakte 
Fuglefredningskoloni  paa  hele  Nordsøkjsten  er  den  paa  Langeoog, 
den  anden  0  Øst  for  Norderney.  Den  omfatter  hele  den  østlige 
Halvdel  af  Øen  i  en  Længde  af  7  Kilometer  og  en  gennemsnitlig 
Bredde  af  næsten  1  Kilometer,  derfra  dog  undtaget  den  store,  mod 
Fastlandssiden  beliggende  Græsstrækning,  paa  hvilken  navnlig  Strand- 
skader, Viber  og  Rødben  ruger.  Midt  i  70erne  blev  Kolonien  grund- 
lagt af  Regeringen  og  har  hurtig  udviklet  sig  under  godt  Tilsyn. 
En  bred  Forstrand  skiller  mod  Nord  Fredningskolonien  fra  det 
aabne  Hav,  en  dyb  Havarm.  Otzumer  Balge,  mod  Øst  fra  Øen 
Spieteroog,  mod  Vest  »Grosse  Schloop«,  et  tidligere  Gennembrud,  der 
indtil  den  sidste  Tid  delte  Øen  i  to  Halvdele,  der  imidlertid  nu  atter 
er  forenede  ved  en  Dæmning,  fra  den  vestlige  Ende,  Inselbad,  og 
mod  Syd  skiller  en  frodig  Græsstrækning  den  fra  Fladvandet. 

En  kløftet,  indtil  15  Meter  høj,  bevokset  Klitrække,  hvis  vestlige 
Del,  Melkhorn.  navnlig  er  floristisk  interessant,  udfylder  Kolonien 
mod  Syd,  mod  Nord  derimod  de  af  Sandstorme  sammenblæste,  kun 

med  stift  Marehalm  tyndt  bevoksede  gulhvide,  sønderrevne  Strand- 
klitter, og  imellem  begge  strækker  sig  en  vid  Længdedal,  som  byder 
Fuglene  velkommen  Rugeplads.  Paa  mange  Steder  har  Stormfloden 
gennembrudt  Klitdæmningen,  og  efter  saadanne  Gennembrud  for- 
vandler den  omtalte  Dal  sig  til  en  Saltvandssø  i  længere  Tid,  ikke 
egentlig  til  Gavn  for  Vegetationen. 

Medens  et  Vildnis  af  Strandtorn  gør  de  fleste  Dale  paa  Borkum 
og  Juist  utilgængelige,  mangler  denne,  navnlig  for  Smaafuglene  yderst 
vigtige  Busk  næsten  paa  de  østlige  Øer,  og  i  Kolonien  paa  Langeoog 
finder  man  kun  en  mere  udstrakt  Bestand  i  Melkhorn.  Ogsaa  Krybe- 
pilen, som  ikke  maa  undervurderes,  mangler  næsten,  endvidere  mangler 
forannævnte  Øers  tætte  Brombærranker  paa  Langeoog,  og  disse  Om- 
stændigheder forklarer  tilstrækkeligt  Mangelen  paa  de  i  Buske  boende 
Smaafugle. 

Efter  at  jeg  i  flere  Aar  ikke  havde  besøgt  Langeoog,  var  jeg  i 
Aar  ude  at  tilse  Kolonien  26  og  27  Juli.  Forholdene  er  forbleven 
nogenlunde  uforandrede,  selv  om  man  ikke  kan  undlade  at  lægge 
Mærke  til  en  Aftagen  af  næsten  alle  Fuglearter  til  Gunst  for  Hav- 
maagen. 

Havmaagerne  (Lams  argentatus),  der  tidligere  beboede  den 
vestlige  Ende  af  Kolonien,  har  fornylig  udvidet  deres  Rugeplads 
længere  mod  Øst;  efter  mit  Skøn  turde  Antallet  af  Par  paa  ingen 
Maade  overskride  5000,  selv  om  der  i  Folkemunde  saavel  som  i 
»Vejviser  paa  Langeoog«  er  Tale  om  »Hundretusende  (!)  af  Søfugle«, 
som  ruger  her  tidligt  0)  om  Foraaret,  svæver  kredsende  højt  oppe  i 
Æteren  over  vore  Hoveder  og  med  deres  Vinger  fordunkler  Solen(!) 
eller  i  talløse  (!)  Skarer  omkredser  Damperen  til  Langeoog.  Skade 
kun,  at  det  ikke  er  Virkelighedsbilleder,  og  at  den  nøgterne  Kritiker 
maa  ødelægge  dette  Blændværk  af  alt  for  lokalpatriotiske  Fantaster. 
Ganske  vist  fordeler  Maagerne  sig  over  en  ikke  let  overskuelig 
Strækning,  og  man  faar  mindre  Indtryk  af  »den  store  Masse«  end 
f.  Eks.  paa  Memmert,  hvor  henimod  1000  Par  trænge  sig  sammen 
paa  nogle  faa  Hektarer  Land,  men  enhver,  der  for  Alvor  anstrenger 
sig  med  at  anstille  Sammenligning  mellem  Antallet  af  Reder  og  de 
til  disse  hørende,  i  Luften  kredsende  Indehavere,  han  vil  efterhaan- 
den  bringe  det  til  en  tilnærmelsesvis  rigtig  Angivelse.  De  første  Æg 
fandt  Opsynsmanden  i  Aar  3  Maj,  dog  saa  jeg  endnu  27  Juli  en- 
kelte forsinkede  Kuld.  Ved  Ebbetid  søger  de  flyvefærdige  Unger  med 
de  Gamle  ud  paa  Vaderne,  men  søger  ved  Flodtid  tilbage  til  deres 
Fødesteder,  hvor  de  da  gerne  samler  sig  paa  den  store  Længdedals 
Forhøjninger  eller  anbringer  sig  i  Rækker  paa  de  højere  Klitkamme. 
Henimod  Slutningen  af  Læggetiden  finder  Opsynsmanden  hvert  Aar 
enkelte  Dvergæg  imellem  Æggene,  men  væsentlig  Farveforskel  i  Sam- 
menligning med  de  første  Kuld  er  ham  ikke  paafaldende. 

Storm maagen  (Lams  canus)  hører  nu  med  til  Langeoogs  sta- 
dige Ynglefugle.  Som  Svar  paa  en  skriftlig  Forespørgsel  i  Juni  med- 
delte Opsynsmand  Liiken  mig,  at  der  befandt  sig  henimod  10  Par 
i   Kolonien.     Ønsket    om    at  undersøge  denne  Opgivelse  var  for  mig 

bestemmende  til,  desværre  noget  sent,  at  opsøge  Langeoog;  thi  jeg 
holder  en  klar  Oversigt  over  Udbredelsen  og  den  successive  Til- 
tagen af  disse  vor  Kolonis  yngste  Borgere  for  meget  betydningsfuld. 
Til  Dato  er  der  altsaa  for  det  østfrisiske  Gebets  Vedkommende  kon- 
stateret 2  Rugepladser  for  Stormmaagen,  Memmert  og  Langeoog, 
hvorimod  de  ikke,  efter  Meddelelse  fra  den  derværende  Opsynsmand, 
endnu  har  holdt  deres  Indtog  paa  Borkum,  hvor  jeg  ogsaa  troede, 
de  fandtes.  Hr.  v.  Pelt-Lechner  skriver  til  mig  om  deres  Ynglen  — 
foruden  paa  Rottum  —  paa  Øen  Schouwen  ved  den  hollandske  Vest- 
kyst; altsaa  en  endnu  videre  Fremtrængen   mod  Vest. 

Den  26.  Juli  besøgte  jeg  Langeoogs  Sydvesthjørne,  det  ensomme 
Flinthorn,  som  først  dannedes  efter  Stormfloden  i  1825  og  viser  en 
vis  Lighed  med  Memmert.  Straks  da  jeg  betraadte  Klitterne,  blev 
jeg  modtaget  med  ængstelige  Skrig  af  et  Stormmaagepar,  og  Fuglene, 
som  stødte  heftigt  efter  mig,  viste  den  samme  Adfærd  som  Mem- 
merts  Ynglefugle,  saa  jeg  blev  sikker  paa,  at  de  havde  deres  Rede 
i  Nærheden.  Jeg  afsøgte  alle  dertil  egnede  Pladser,  men  fandt  den 
ikke  og  skjulte  mig  derfor  i  det  høje  Marehalm  for  at  afvente,  hvor 
Fuglene  vilde  slaa  sig  ned,  men  trods  flere  Timers  Venten  satte  de 
sig  ikke  til  Ro,  men  omkredsede  mig  ganske  lavt,  stadig  ængstelig 
skrigende.  Under  alle  Omstændigheder  holdt  Ungerne  sig  skjult  i 
det  høje  Klittag,  thi  der,  hvor  dette  var  højest  og  tættest,  tiltog 
de  bekymrede  Forældres  Angst  synligt. 

Den  følgende  Dag  fik  jeg  baade  Gamle  og  Unger  at  se  indenfor 
Koloniens  Omraade.  De  vover  sig  ikke  midt  ind  imellem  de  store 
Maager,  men  de  holder  sig  ligesom  paa  Memmert  mere  afsides.  I 
Klitterne  paa  Melkhorn  og  i  den  brede  Sænkning  Nord  for  '>Kloster- 
meierei«,  hvor  kun  nogle  faa  Strandskader  gør  dem  Selskab,  finder 
man  deres  Rugepladser.  Ungerne  var  allerede  flyvefærdige,  men 
Opsynsmanden  førte  mig  til  de  forladte  Reder,  som  var  anbragt  paa 
en  Fod  høje,  flade  Forhøjninger  C»die  Biilten«)  som  hist  og  her  hæve 
sig  fra  den  næsten  vegetationsløse  Lavning.  De  ved  Rugetidens  Be- 
gyndelse næsten  nøgne  Forhøjninger  viser  nu  en  svag  Plantevækst; 
kun  de  forkrøblede,  børsteagtige  Blade  af  Weingårtneria  canescens 
stritter  i  Vejret,  og  Kællingetandens  krybende  Stængel  søger  forgæves 
at  dække  det  smudsiggraa  Sand.  Her  saa  jeg  de  af  kun  faa,  tørre 
Straa  bestaaende  Reder,  i  hvilke  Opsynsmanden  altid  kun  fandt 
2  Æg.  Af  de  5  Par,  som  i  Aar  beboede  Memmert,  havde  derimod 
4  Reder  hver  3  Æg,  medens  den  ene  havde  2  Æg,  ligesom  de  stærkt 
forede  Reder  var  anbragt  midt  i  frodigt  Græs.  Ikke  langt  fra  Re- 
derne sad  4  Unger,  der,  da  vi  nærmede  os,  fløj  op  sammen  med 
deres  Forældre  og  deltog  i  de  voksne  Maagers  Koncert.  Jeg  saa 
lige  saa  mange  flyvefærdige  Unger  med  deres  Forældre  i  Klitterne 
paa  Melkhorn.  Man  maa  nu  være  spændt  paa  Stormmaagens  videre 
Tiltagen. 

Hos  Ternerne  sporer  man  ogsaa  her  som  overalt  ved  Kysten 
en  stadig  Aftagen.  I  Kolonien  har  de  allerede  manglet  længe,  og 
saa  at  sige  kun  ved  Osterhook,    den  yderste,    østlige  med  Muslinge- 

skaller  dækkede  Sandtunge,  ruger  endnu  højst  100  Par,  nogle  faa 
paa  Flinthorn.  Den  almindelige  Terne  (Steriia  hinindo)  sj^nes  at 
være  den  fremherskende,  thi  næsten  alle  Rederne  skal  efter  Op- 
synsmandens Udsagn  have  indeholdt  3  Æg,  medens  Kystternen  (Sterna 
macnira)  hos  os  kun  lægger  2  Æg.  Nogle  Dusin  Dvergterner  (Sterna 
mimita)  ruger  sammen  med  disse. 

Stokanden  (Anas  boscas)  ruger  i  et  Antal  af  ca.  10  Par  paa 
Øen,  og  det  saavel  paa  de  sumpede  Steder  som  paa  alle  øvrige  Steder. 

Ogsaa  Gravanden  (Tadorna  cormita)  er,  ligesom  de  øvrige  Fugle, 
aftaget  i  Antal,  og  kun  henimod  30  Par  findes  endnu  paa  Øen. 
Kaninerne  har  allerede  været  udryddede  i  mange  Decennier,  men 
der  findes  endnu  adskillige  Huler,  der  almindeligvis  finder  Anven- 
delse som  Rugeplads.  En  Rede.  som  allerede  var  forladt  af  Ungerne 
for  14  Dage  siden,  saa  jeg  anbragt  i  en  Krybepil.  Ogsaa  i  tidligere 
Aar  er  der  af  og  til  funden  Reder,  anbragt  i  Græsset,  ligeledes  i  den 
ret  yppige  Bevoksning  af  Dueurt.  Nogle  faa  kunstige  Huler,  bereg- 
nede til  enkelte  Par,  er  anlagte  og  benyttes  ogsaa. 

Strandskaden  (Hæmatopiis  ostreologus)  yngler  spredt  over  hele 
Øen,  med  Forkærlighed  paa  den  yderste  Græsstræknings  højere  Ste- 
der, ligesom  ogsaa  gerne  paa  Lille  Schloop.  Antallet  af  ynglende 
Par  er  større  end  paa  de  fleste  andre  Øer;  der  maa  paa  det  nær- 
meste være  50  Par.    Ogsaa  her  finder  man  stadig  Kuld  med  fire  Æg. 

Præstekraven  (Ægialitis  hiaticiila)  lever  spredt,  hvor  Stranden 
er  dækket  med  Sand  eller  Muslingeskaller,  i  mindre  Antal  end  tid- 
ligere, men  hyppigst  paa  Osterhook. 

Viber  (Vanellus  cristatus)  trætfer  man  næsten  overalt  paa  de 
fugtige,  græsbevoksede  Steder,  mindre  i  Dalene  mellem  Klitterne, 
men  saa  meget  desto  mere  paa  den  ydre  Græsstrækning.  Deres  An- 
tal beløber  sig  til  omtrent  30  ynglende  Par. 

Brushønsene  (Machetes  pug nax),  der  tidligere  var  ret  hyppige, 
forsvinder  efterhaanden  fra  Øerne.  Paa  den  ydre  Græsstrækning 
blev  i  Aar  iagttaget  endnu  2  Par. 

Rødbenen  (Totanus  calidris)  er  endnu  hyppig,  først  og  frem- 
mest sammen  med  Viben  paa  den  ydre  Græsstrækning,  men  mange 
yngler  ogsaa  i   Klitstrækningen  imellem  Pil. 

Fasanerne,  der  ligesom  paa  Naboøerne  er  sat  ud  af  Jagtejerne, 
holder  sig  trods  den  ringe  Dækning  ret  godt,  og  deres  Reder  finder 
man  navnlig  paa  Klitrækkens  sydlige  Skraaninger,  sjældent  i  selve 
Klitterne,  medens  de  ligeledes  udsatte  Agerhøns  har  været  forsvundne 
i  ca.  4  Aar. 

Gøgen  (Cuculus  canorus)  forekommer  ganske  vist,  men  mindre 
hyppig  end  paa  vestlige,  buskrige  Øer. 

Forstuesvalen  (Hirundo  rustica)  ser  man  ret  talrigt  i  Lands- 
byen; 2det  Kuld  synes  endnu  at  være  langt  tilbage,  formodentlig 
som  Følge  af  det  ugunstige  Vejr  i  Juli. 

By  s  val  en  (Hirundo  urhica),  som  savnes  paa  de  fleste  Øer,  har 
sat  Bo    ret    talrigt    paa    Kuranstalten,    hvor    dens    Reder    næsten    al- 

tid  er  anbragt  parvis  paa  Forsiringerne  over  de  massivt  byggede 
Verandaers  Rundbuer. 

Graaspurven  (Passer  domesticus)  fodrede  navnlig  sine  Unger  i 
Hospitalets  efeubevoksede  Vægge;  Stærenes  (Stnriuis  viilgaris)  andet 
Kuld  Unger  opholdt  sig  paa  de  omliggende  Enge,  og  Unger  af 
Tornirisk  (Ccmiiahina  linola)  havde  anbragt  sig  paa  Landsbyens 
faa  Buske. 

Lærker  (Alauda  arvensis)  og  Engpibere  (Anthus  p ratensis)  er 
lige  saa  talrige  som  paa  de  andre  Øer,  sidstnævnte  saa  man  endnu 
overalt  parre  sig.  Af  den  hvide  Vipstjært  (Motacilla  alba)  saa 
man  kun  faa,  den  giile  overhovedet  ikke;  af  den  graa  Diges  mutte 
(Saxicola  oenanthe)  traf  jeg  kun  et  Par  ved  Klitslottet.  Det  er  ret 
paafaldende  med  denne  engang  saa  ahuindelig  udbredte  Arts  For- 
svinden overalt,  medens  derimod  den  her  tidligere  næsten  ukendte 
brunstrubede  Digesmutte  (Pralicola  rubetra)  tager  til  i  Antal. 


DEN  SVENSKE  LOV  OM  NATURFREDNING. 

(Fauna  och  Flora,  Haft  4,   1909.) 

Af  den  svenske  Lov  om  Naturfredning  aftrykkes  efter  »Fauna 
och  Flora«    nedenstaaende  Uddrag: 

Vil  nogen  udvirke  Fredlysning  af  et  Omraade,  som  er  af  særlig 
Interesse  for  Kendskaben  til  Landets  Natur,  eller  som  iøvrigt  paa 
Grund  af  mærkelig  Naturbeskaffenhed  skønnes  at  burde  beskyttes 
for  Fremtiden,  skal  Ansøgning  derom  indgives  til  Lensmanden  for 
det  Len,  hvorunder  det  paagældende  Omraade  hører. 

Ansøgningen  skal  indeholde: 
Oplysning  om   Naturmindesmærkets  Beskaffenhed  og  Beliggenhed. 
Angivelse  af,  hvem  der  er  Stedets  Ejer  samt  dem,  der  ejer  Brugsret, 

Servitutsret  eller  anden   Ret. 
Forslag  til  Fredningsbestemmelserne. 
Forslag  til  den  Maade,  paa  hvilken  Stedet  bør  kendetegnes  og,  hvor 

dette  fordres,  indhegnes. 

Ansøgningen  skal,  naar  den'  ikke  indgives  af  Stedets  Ejer,  ved- 
lægges en  skriftlig  Erklæring  fra  denne. 

Overgaar  Stedet,  efter  at  Ansøgningen  er  indgivet,  til  anden  Ejer, 
er  det  ikke  til  Hinder  for  Ansøgningens  Bevilling. 

Er  Ansøgningen  indgivet  i  Overensstemmelse  med  foranstaaende, 
bekendtgør  Lensmanden  ved  offentlig  Kundgørelse  dette;  de  der  maatte 
have  noget  at  erindre  derimod,  skal  senest  2  Maaneder  efter  Kund- 
gørelsens Offentliggørelse  bevisliggøre  deres  Krav  for  denne. 

Ovennævnte  Kundgørelse  indrykkes  paa  Ansøgerens  Bekostning 
ufortøvet  i  Lenskundgørelserne  og  de  stedlige  Aviser  samt  oplæses 
i  den  stedlige  Kirke;  desuden  sendes  den  med  Posten  til  alle  kendte 
Indehavere  af  Brugsret  etc. 

Omkostningerne  skal  paa  Opfordring  erlægges  forskudsvis  af 
Ansøgeren. 

Saafreml  der  indenfor  den  tastsntte  Tid  gores  Indsigelse  af  nogen, 
der  beviser,  at  han  ejer  (og  har  ejet  før  Ansøgningens  Indgivelse) 
Brugsret  etc.  af  Stedet,  livilken  lider  Skade  ved  Ansøgningens  Be- 
villing, niaa  denne  ikke  bevilges,  saafremt  nævnte  Skade  ikke  er  at 
anse  for  uvæsentlig.  Undlader  Brugsejerne  at  nedlægge  den  fore- 
skrevne Protest,  har  de  ikke  senere  nogen  Indflj'delse  paa  Frednings- 
begæringen. 

Naar  en  Ansøgning  ikke  er  indgivet  ved  Vetenskapsakadeniien, 
eller  vedlagt  en  Udtalelse  derfra,  skal  der  indhentes  en  saadan  fra 
nævnte  Akademi,  og  Ansøgningen  maa  ikke  bevilges,  naar  den  ikke 
anbefales  af  Akademiet. 

Har  Vetenskapsakadeniien  anbefalet  Ansøgningen,  og  der  ikke 
fra  anden  Side  nedlægges  Protest,  underretter  Lensmanden  Ansøgeren 
om,  at  Ansøgningen  vil  være  at  bevilge,  naar  Stedet  paa  Ansøgerens 
Bekostning  er  afmærket,  og  hvor  dette  gøres  nødvendigt,  indhegnet 
efter  de  Bestemmelser,  Lensmanden  foreskriver  desangaaende. 

Naar  disse  Fordringer  er  sket  Fyldest,  bliver  Stedet  af  Lens- 
manden  erklæret  for  fredlyst  Naturmindesmærke. 

Kundgørelse  om  Fredlysningen,  indeholdende  nævnte  Bestemmelser, 
skal  ufortøvet  indrj'kkes  i  Lenskundgørelserne  og  de  stedlige  Aviser 
samt,  hvor  det  skønnes  nødvendigt,  meddeles  ved  Opslag  paa  Stedet. 
Fyldestgør   Ansøgeren    ikke    Betingelserne,    eller    gøres    der    Ind- 
sigelse mod  Ansøgningens  Bevilling,  skal  denne  afslaas. 

Over  fredlyste  Naturmindesmærker  skal  Lensmanden  føre  Register, 
indeholdende  de  nærmere  Bestemmelser,  der  meddeles  af  Kongen. 
Afskrift  af,  hvad  der  i  Aarets  Løb  er  indført  i  dette  Register, 
skal  inden  en  Maaned  efter  Aarets  Udgang  tilstilles  Vetenskapsakade- 
niien, som  skal  indføre  alle  paa  denne  Maade  indgaaede  Bestemmelser 
i  et  Generalregister  over  Naturmindesmærker. 

En  Fredlysning  skal  af  Lensmanden  fordres  hævet  i  følg.  Tilfælde : 
I.    Hvis    dette    fordres    af   nogen,    der    beviser,    at   han  i  Tiden  før 
Ansøgningens  Indgiven  ejede  bedre  Ret  til  Stedet  eller  Del  der- 
af end  den,  som  i  Følge  Ansøgningen  antoges   for  at  være  Ste- 
dets   Ejer    eller    Indehaver   af  Brugsret   etc,    og   mener   at   lide 
Indgreb    i    sine  Rettigheder   (saafremt  dette  ikke  er  at  anse  for 
uvæsentligt). 
II.    Hvis    Stedet    hører   under    Fideikommis    eller   lign.    og    Fredlys- 
ningen fordres  ophævet  af  Indehavere,  som  ikke    har   medgivet 
Ansøgningen   deres  Anbefaling. 
III-    Hvis  Stedet  er  Boplads  og  Beboerne  fordrer  det. 
IV.    Hvis    Vetenskapsakadeniien    skønner,    at    Stedets    naturlige    Be- 
skatTenhed  er  undergaaet  en    saadan  Forandring,   at  dets  Bibe- 
holdelse som  Naturmindesmærke  ikke  mere  har  Betydning. 
V.    Hvis  Naturmindesmærket  viser  sig  at  være  beliggende  indenfor 
et  Omraade,  der  eksproprieres  til  andet  Formaal  og  dette  ikke 
kan    ske,    uden    at    Naturmindesmærket    lider  Skade  derved,    og 
Fredlysningens  Ophævelse  begæres  af  den,  som  ved  Ekspropria- 
tionen har  erhvervet  Jorden. 

Er  der  gennem  Lensmanden  kommmen  Meddelelse  om,  ni  Fred- 
lysningen er  ophævet,  skal  denne  Meddelelse  indrykkes  i  Lenskiind- 
gorelserne  og  oplæses  i  den    stedlige  Kirke. 

Er  Beslutning  om  Ophævelse  af  Fredlysningen  taget,  skal  Mindes- 
mærket slettes  af  Registret  og  Meddelelse  derom  ufortøvet  sendes 
Vetenskapsakadcmien. 

Er  Fredlysningen  ophævet  af  anden  Grund  end  Forandring  af 
Stedets  naturlige  Beskaffenhed,  maa  Bestemmelse,  hvorved  Skade 
tilføjes  Naturmindesmærket,  ikke  tages,  før  Yetcnskapsakademien, 
paa  Stedet  har  ladet  foretage  den  Undersøgelse,  der  maa  antages 
for  ønskelig;  dog  skal  denne  Bestemmelse  ikke  gælde  mere  end 
6   Uger  efter  at  Beslutning  om   Ophævelse  er  taget. 

Skønnes  det  ønskeligt  af  Hensyn  til  et  sjældent  Dyr,  hvis  Fangst 
eller  Drab  ikke  er  at  henføre  til  Jagt  eller  Fiskeri,  at  nedlægge  For- 
bud uden  fuldstændig  Fredlysning,  mod  Eflerstræben  paa  Stedet,  kan 
Lensmanden  udstede  et  saadant  efter  Ordre  fra  Vetenskapsakademicn. 

Til  Fremme  af  videnskabelige  Formaal  maa  Yetenskapakademien 
meddele  Dispensation  fra  Fredningsbestemmelserne,  om  hvilket  det 
paalægges  Vetenskapsakademien  at  give  Lensmanden  fornøden  Under- 
retning. 

Overtrædelse  af  Forbudene  straffes  med  Bøder  fra  5  til  1000  Kr. 
Enhver  er  berettiget  til  at  paatale  saadan  Overtrædelse.  Af  Bøder, 
som  idømmes  i  Følge  denne  Lov,  tilfalder  ^/s  Anklageren  og  ^/s  Vc- 
tenskapsakademiens  Fredningskasse. 

Findes  der  en  særlig  Angiver,  faar  han  Halvdelen  af  Anklagerens 
Del.     Ikke  betalte  Bøder  afsones  efter  den    almindelige  Straffelov. 

I  Tilslutning   til    foranstaaende  Lov    fremkommer:    »Den  svenske 
Naturfredningsforening«   med  følgende  Spørgeskema: 
L    Findes    der  i  Omegnen    af  Deres  Hjem  eller    kender  De  iøvrigt 

noget  hidtil  mindre  kendt  Sted,  som  fortjener  at  beskyttes? 
II.    Kan   De  give  Oplysning  om  Steder,  hvor  man  finder: 

a.  Ejendommelige  Bjergformationer,  Vandfald  etc. 

b.  Ejendommelige,  for  vor  Planteverden  sjældne  Vækster. 

c.  Sjældne  Pattedyr,  Fugle  eller  hele  Kolonier  af  saadannc,  som 
løber  Fare  for  at  udryddes,  hvis  de  lades  uden  Beskyttelse. 

III.  Kan  De  anføre  Eksempel  paa,  at  Natursjældenheder  af  oven- 
nævnte Art  er  kommen  under  Beskyttelse,  eller  i  Modsætning 
hertil  kan  De  give  Oplysning  om  noget  Tilfælde,  hvor  et  Natur- 
mindesmærker er  bleven  tilføjet  Skade  eller  fuldstændig  forstyrret. 

IV.  Har  De  Kendskab  til  noget  Sted,  hvor  en  uforsvarlig  Handel 
med  sjældne  Plante-  eller  Dyrearter,  Fugleæg  ete.  finder  eller 
har  fundet  Sted? 

Meddelelse  herom  bedes  indsendt  til  Bestyrelsen  for  den  svenske 
Naturbeskyttelsesforening. 

DANSK  JAGTFORENINGS  REPRÆSfilNTANTSKAHSMODE. 

(Dansk  Jafjttidende,  Juli   1910). 

Vi  gengive  nedcnstaaende  Udtalelser  fra  Dansk  Jaglforenings 
Aarsmøde;  de  ville  sikkert  interessere  vore  Læsere,  og  mange  ville 
glædes  over  at  erfare,  at  Jægerne  have  truffet  den  Bestemmelse,  at 
Præmieringen  for  Nedlæggelsen  af  Rovfugle  ophører  med  Udgangen 
af  Aaret  1910. 

».  .  .  Justitsraad  Hald  fik  derpaa  Ordet  og  vilde  foreslaa,  at  man 
gik  over  til  en  ny  Anvendelse  af  det  Beløb,  der  bevilgedes  til  Præ- 
mier. De  større  Rovfugles  Tal  var  nu  bleven  saaledes  reduceret, 
at  de  ikke  længere  var  en  Fare  for  vor  Vildtbestand,  medens  der- 
imod Kragerne  tog  til  og  voldte  store  Ødelæggelser.  Han  ønskede 
derfor,  at  man  skulde  støtte  lokale  Jagtforeninger,  som  selv  optog 
Kampen  mod  denne  Plage  ved  at  udsætte  Præmier  for  Nedskydning 
af  Kragerne  og  Indsamling  af  deres  Æg. 

Baron  H.  Rosenkrantz  vilde  gerne  slutte  sig  til  dette  Forslag. 
Rovfuglene  var  taget  meget  af  i  Tal,  og  blandt  Ornitologer  havde 
Præmieringen  af  dem  i  de  senere  Aar  vakt  en  Del  Animositet,  som 
man   nu  nok  kunde  tage  Hensyn  til. 

Godsejer  L i ch tenberg  vilde  ligeledes  støtte  Halds  Forslag. 
Rovfuglene  vilde  nok  blive  skudt  alligevel,  hvor  de  gjorde  følelig 
Skade.  Kragerne  fik  derimod  Lov  til  at  gaa  fri,  undtagen  paa  de 
forholdsvis  faa  Steder,  hvor  der  var  indført  rationel  Jagtpleje. 

Skorvider  Steenberg  var  af  samme  Mening,  men  vilde  kun 
have  Præmierne  til  at  gælde  for  de  første  Foraarsmaaneder,  dels 
fordi  man  da  ramte  vore  egne  Krager,  dels  fordi  der  ellers  kunde 
opstaa  Fare  for,  at  Kragerne  blev  skaanede  som  Ynglefugle  for  Præ- 
miernes Skyld. 

Hofjægermester  Collet  vilde  ogsaa  slutte  sig  til  Halds  Forslag, 
ikke  af  ornitologiske,  men  af  rent  jægermæssige  Hensyn.  Rovfuglene 
faldt  nok  alligevel,  men  det  gjorde  Kragerne  ikke,  og  de  var  nu 
langt  den  største  Fare  for  Vildtet.  Men  man  skulde  ikke  indlade 
sig  paa  at  støtte  Indsamlingen  af  Æggene,  dels  fordi  dette  let  kunde 
blive  uoverkommeligt,  dels  fordi  der  skulde  særlig  Sagkyndighed  til 
for  at  kende  Graakragens  Æg  fra  Raagens. 

Baron  Rosenkrantz  sluttede  sig  til  de  sidste  Bemærkninger, 
og  Hofjægermester  Collet  pointerede,  at  det  var  Hjælj)  til  Selvhjælp, 
der  burde  bringes,  hvortil  Justitsraad  Hald  bemærkede,  al  det  netop 
var  hans  Forslag.« 

Efter  at  endnu  en   Del  Talere  havde  haft  Ordet,   »vedtoges  det 

at  støtte  lokale  Jagtforeninger,  saa  langt  Bevillingen  paa  Part  6 
rækker,  i  at  præmiere  Nedlæggelsen  af  Krager  i  Maanederne  April 
og  Maj  med  indtil  Halvdelen  af  de  Beløb,  disse  Foreninger  selv 
vilde  anvende  paa  denne  Sag,  og  at  denne  Beslutning  skulde  træde 
i  Kraft  i  Aaret  1911,  medens  Præmieringen  for  Nedlæggelse  af  Rov- 
fugle ophører  med  Udgangen  af  1910.« 

E.  L.  S. 

HOLDER  FUGLENE  OP  AT  SYNGE  TIL 
SANKT-HANS? 

AF 

O.  HELMS. 

Der  er  vel  ikke  noget,  der  i  den  Grad  som  Fuglesangen  bi- 
bringer os  Fornemmelsen  af  Foraarets  Komme;  kommer  man 
Nytaar  forbi  og  mærker,  at  Dagene  hen  imod  Januars  Midte 
kendelig  begynder  at  længes,  saa  kan  man  ogsaa  allerede  paa  en 
solklar  Dag  faa  den  første  Hilsen  af  Aarets  Fuglesang  i  Musvit- 
tens (Pams  major)  beskedne  og  dog  saa  tiltalende  Strofe,  der 
oftest  bestaar  af  to  Toner,  som  minder  om  en  Sav,  der  files; 
sikkert  er  dette  en  ganske  død  Lignelse  for  de  fleste  Byboere, 
men  enhver,  der  har  levet  paa  Landet,  kender  saa  inderlig  godt 
Lyden,  naar  Brændet  skæres,  og  Saven  trænger  til  at  bide  lidt 
bedre.  Allerede  ved  Januars  Slutning  kan  i  mildt  Vejr  det  Grønne 
begynde  at  titte  frem  i  Haverne,  men  det  følger  man  fra  Dag  til 
Dag,  og  her  kommer  ingen  Overraskelser.  Et  helt  andet  Indtryk 
gør  det,  naar  man  paa  en  mild  Dag  sidst  i  Januar,  eller  først  i 
Februar  første  Gang  hører  Lærken  (Alauda  arvensis);  lad  saa 
være,  at  det  endnu  er  koldt,  og  at  man  nok  ved,  at  Sommeren 
ikke  kommer  lige  straks,  der  er  dog  som  et  Pust  af  Foraaret, 
et  lille  Haab  om  at  den  triste  mørke  Vintertid  snart  er  forbi. 
Hen  i  Februar  kommer  Bogfinka  (Fringilla  coelebs)  og  Gulspurv 
(Emberiza  citrinella)  til,  Solsorten  (Turdus  merula)  lader  sine 
dejHge  Fløjtetoner  høre  paa  milde  Dage,  og  Stæren  (Sturnus  vul- 
garis)  synger  ved  Kasserne.  Marts  bringer  yderligere  Forøgelse 
i  de  syngende  Fugles  Tal,  først  og  fremmest  kommer  Droslen 
(Turdus  musicus)  tilbage  sydfra  i  Begyndelsen  af  eller  henimod 
Midten  af  Maaneden.  Medens  April  kun  bringer  lidt  nyt  til  af 
Sangfugle,  kommer  fra  Begyndelsen  af  Maj  Hovedstyrken  af  de 
egentlige  Sangere.  Omkring  Midten  af  Maaneden  har  vi  dem  da 
alle,  og  Skove,  Haver,  Krat  og  Moser  vrimler  af  de  syngende 
Skarer.  Men  Øret  begynder  nu  allerede  at  sløves  og  forvænnes. 
Lærkernes  ustandselige  Syngen  bliver  næsten  trættende,  naar  man 
gaar  over  Marken,  og  man  forlanger  en  finere  Koncert  end  Bog- 
finkens gjaldende  Trille.  De  egentlige  Sangere  lader  dog  kun 
Røsten  høre  en  stakket  Stund;  allerede  hen  imod  Midten  af  Juni 

begynder  Sangen  at  tage  af,  og  det  gamle  Ord  siger  jo,  at  Fug- 
lene kun  synger  til  Sankt-Hansdag.  Hvis  det  er  rigtigt,  saa  er 
der  mange  Arter,  som  hos  os  kun  synger  en  god  Maaned;  en 
Del  af  dem  kommer  jo  først  langt  hen  i  Maj,  og  skal  de  holde 
op  til  24  Juni,  saa  maa  man  rigtignok  skynde  sig  lidt  at  faa 
dem  at  høre;  Vejret  er  jo  heller  ikke  altid  lige  sikkert,  det  kan 
falde  i  med  Regn,  køligt  Vejr  og  Blæst,  og  de  sidste  2  Ting  holder 
Fuglene  ikke  af.  Men  er  Vejret  godt,  saa  kan  man  unægtelig  i 
Maj  og  Juni  svælge  i  Fuglesang.  Gaar  man  ud  i  det  fri  og  lytter, 
saa  høres  talrige  Stemmer  fjærnt  og  nær  fra  det  alier  tidligste 
Daggry  til  sent  paa  Aftenen,  for  nogle  Arters  Vedkommende 
Natten  med.  Vil  man  høre  Fuglesangen  i  al  dens  Styrke  og 
Fylde,  saa  maa  man  tidlig  op,  længe  før  Solen,  men  da  kan  man 
ogsaa  tilbringe  uforglemmelige  Timer.  Fuglene  synger  med  mest 
Udholdenhed  i  den  tidligste  Morgenstund  og  er  lettest  at  iagttage 
paa  den  Tid.  Aftentimerne  kan  ogsaa  gaa,  og  falder  jo  i  Al- 
mindelighed noget  mere  belejligt;  midt  paa  Dagen  tier  de  fleste 
Sangere.  Omkring  Midten  af  Juni  holder  nogle  af  Sangerne 
op;  paa  den  Tid  forstummer  Nattergalen  (Luscinia  philomela) 
allerede,  naar  den  da  ikke  narrer  os  helt,  thi  det  kan  ogsaa 
hænde,  saaledes  som  jeg  saa  her  ved  Sanatoriet  i  Aar.  Natter- 
galen kom  hertil  13  Maj  og  havde  allerede  sin  Rede  halvt  færdig 
16  Maj,  men  forlod  den.  Den  sang  et  Par  Aftener,  saa  hørtes 
der  ikke  mere  til  den,  og  jeg  sørgede  allerede  over,  at  den  havde 
forladt  sin  vante  Yngleplads,  hvorfra  jeg  kendte  den  i  3  Aar, 
men  hen  i  Juni  var  den  der  gqdt  nok  igen,  og  jeg  saa  den  mange 
Gange  om  Dagen  samlende  Føde  til  Ungerne  og  flyve  ind  med 
den  paa  et  bestemt  Sted  i  det  tætte  Krat;  den  havde  altsaa  lagt 
Æg,  ruget  dem  ud  og  faaet  Ungerne  store,  alt  uden  at  lade  sin 
Sang  høre,  et  ret  besynderligt  Tilfælde,  naar  man  tænker  paa, 
hvor  ihærdig  en  Sanger  den  ellers  er. 

Vi  er  nu  naaet  over  Sankt-Hans,  og  for  det  opmærksomme 
Øre  er  det  kendeligt  nok,  at  der  virkelig  er  noget  i  det  gamle 
Ord:  Sangen  har  ikke  mere  sin  fulde  Kraft  og  Styrke,  der  be- 
gynder at  mangle  Stemmer  i  Koret,  en  efter  en  faar  Forfald. 
For  3  Aar  siden  sad  jeg  ofte  om  Eftermiddagen  ude  paa  Sana- 
toriet ved  Haslev  i  Juli  Maaned  med  noget  skriftligt  Arbejde; 
jeg  morede  mig  da  med  at  høre  paa  de  talrige  Munke  (Sylvia 
atricapilla),  der  sang  i  Sanatoriets  Park,  hvorledes  Sangen  i  Be- 
gyndelsen af  Maaneden  var  kraftig,   senere  efterhaanden  tog  af, 

saa  at  kun  den  sidste  Del  af  Strofen  blev  tilbage,  efterhaanden 
blev  svagere  og  svagere,  for  tilsidst  helt  at  forsvinde.  Siden  har 
jeg  stadig  tænkt  paa,  at  det  kunde  være  morsomt  at  skrive  lidt 
op  om,  hvorledes  Fuglesangen  tog  af  i  Sommerens  Løb;  jeg  om- 
gikkes endog  med  nogle  Planer  om  hver  Dag  Aaret  rundt  at 
tegne  op,  hvad  jeg  hørte  af  Fuglesang.  Det  er  nu  ikke  blevet 
til  noget,  men  jeg  har  i  Aar  gjort  et  Hlle  Forsøg  paa  at  finde 
ud  af,  naar  de  Arter,  der  er  almindelige  her  omkring  min  Bopæl, 
ophører  med  deres  Sang.  For  nu  ikke  at  tage  det  altfor  nøje, 
gav  jeg  dem  en  Uges  Frist  efter  Sankt-Hans  og  begyndte  mine 
Optegnelser  1  Juli.  Hvad  jeg  har  faaet  med,  er  naturligvis  ikke 
udtømmende;  det  drejer  sig  om  de  Arter,  som  daglig  forekommer 
her  omkring  ved  Sanatoriet,  sammen  med  hvad  jeg  har  hørt 
paa  Ture  andet  Steds;  mange  andre  kan  have  gjort  andre  Er- 
faringer, thi  sikkert  gør  paa  de  forskellige  Steder  mange  forskel- 
lige Forhold  sig  gældende.  En  Del  F'ugle  er  nu  allerede  færdige 
med  Sangen  til  1  Juli;  det  viser  sig  tydeligt  nok,  naar  man  hører 
lidt  opmærksomt  efter.  To  af  vore  aller  hyppigste  og  flittigste 
Sangere,  Stæren  og  Bogfinken,  er  bleven  tavse.  Stæren  er  jo 
en  af  de  tidligste  Foraarsbebudere,  men  til  Gengæld  holder  den 
tidlig  op  at  synge;  naar  Ungerne  er  komne  ud  af  Ægget  midt 
i  Maj,  saa  bliver  der  lagt  Beslag  paa  alle  Hannens  Kræfter  til  at 
fodre  dem,  og  den  faar  kun  Tid  til  at  synge  i  en  tidlig  Morgen- 
time; saa  kommer  der  en  kort  Opblussen  af  Sangen,  naar  Un- 
gerne i  Slutningen  af  Maj  er  fløjne  ud,  men  saa  gemmes  In- 
strumentet hen,  og  kommer  først  frem  igen  hen  i  September. 
Bogfinken,  en  af  vore  hyppigste  og  mest  iørefaldende  Sangere  i 
Skove  og  Haver,  er  ogsaa  væsentHg  færdig  med  Sangen  inden 
Udgangen  af  Juni.  Af  de  egentlige  Sangere,  Sylviernes  Gruppe, 
har  Gærdesangeren  (Sylvia  curruca)  allerede  tidlig  hørt  op. 

Hvad  angaar  Fuglesangen  som  Helhed  i  Juli,  da  kan  man 
sige,  at  der  ikke  som  tidligere  paa  Aaret  høres  hele  det  jublende, 
kvidrende  Kor;  men  des  gladere  bliver  man  for  de  enkelte,  der 
er  tilbage,  man  lytter  mere  opmærksomt  nu,  da  man  ved,  at 
det  er  paa  Heldingen  med  Aarets  Sang,  og  man  lærer  bedre 
den  enkelte  Sanger  at  kende.  I  efterstaaende  Tabel  er  nu  lige- 
frem opstillet  i  kronologisk  Orden  Arter,  der  har  sunget  Juli 
Maaned  igennem,  men  et  saadant  Skelet  maa  iklædes  Kød  og 
Blod  for  rigtig  at  give  Indtryk  af,  hvad  det  betyder.  De  første 
5  Dage   af  Maaneden   var  Sangen   endnu  fyldig;   af  de  egentlige 

Sangere  hørtes  Tornsanger  (Sylvia  cinerea),  Havesanger  (Sylvia 
hortensis),  Munk,  Gulbug  (Hypolais  icterina)  og  Løvsanger  (Phyl- 
lopseiistes  trocluliisj,  medens  Drossel,  Solsort  og  Rødhals  (Eri- 
thacus  rubeciilaj  sang  med  nogenlunde  umindsket  Kraft.  Saa 
faldt  Gulbug  og  Rødhals  fra  7  Juli,  medens  Løvsangeren  hørtes 
sidste  Gang  13  Juli,  Droslen  15  Juli.  Fra  det  tidligste  Foraar 
havde  en  Drossel  holdt  til  i  Træerne  lige  udenfor  mit  Under- 
søgelsesværelse  og  sunget  med  ualmindelig  smuk  Tone  og  Fore- 
drag, og  hermed  blev  den  ved,  ivrigt  syngende  Dagen  igennem, 
til  midt  i  Juli.  Solsorten  holdt  ikke  ved  meget  længere;  den 
havde  sunget  alle  Vegne,  i  Skoven,  i  Parken  og  i  Hækkene  paa 
Marken  lige  til  Maanedens  Midte;  endnu  d.  13  sang  den  Kl.  9 
om  Aftenen  efter  en  stærk  Tordenbyge,  hørtes  sidste  Gang  d.  17. 
Denne  Dag  var  endnu  ret  god,  hvad  Sangen  angik:  Havesanger, 
Munk,  Solsort,  Gærdesmutte  (Troglodytes  parviihis)  og  Træpiber 
(Anthiis  arhoreus)  hørtes  i  Skoven,  i  Mosen  Rørsanger  (Acroce- 
phalus  arundinaceus)  og  Tornirisk  (Linota  cannabina),  medens 
Tornsanger  (Sylvia  cinerea),  Lærke,  Gulspurv  og  Kornverling 
(Emheriza  miliaria)  sang  langs  Vejene.  At  en  Art  kan  synge 
længere  paa  et  Sted  end  et  andet,  fik  jeg  tydeligt  Bevis  paa  den 
Dag,  idet  Bogfinken,  der  hjemme  i  min  nærmeste  Egn  slet  ikke 
var  hørt  i  Juli,  sang  flittigt  paa  Taasinge,  hvor  jeg  hørte  en  3 — 4 
Stykker. 

Nu  gaar  det  rask  ned  ad  Bakke,  Munken,  hvis  Stemme  har 
tabt  det  meste  af  sin  Kraft,  og  hvis  Sang  i  den  sidste  Tid  kun 
lød  brudstykkeagtig,  høres  sidste  Gang  d.  21,  medens  Have- 
sangeren hørtes  svagt  d.  21  og  sang  sidste  Gang  d.  22  om  Mor- 
genen; dog  hørte  jeg  den  i  Nordsjælland  d.  24.  Den  er  en  af  de 
llittigste  og  mest  udholdende  Sangere;  i  et  Bøgekrat  lige  overfor 
mit  Værelse  sang  en  hele  Foraaret  og  Sommeren  igennem,  fra 
Morgen  til  Aften,  med  uformindsket  Kraft  lige  til  midt  i  Juli; 
med  Havesangeren  forsvinder  en  af  de  Sangere,  som  giver  Parker 
og  Haver  deres  sanglige  Tiltrækningskraft  i  Juli.  Der  blev  nu 
stille  omkring  Sanatoriet;  i  den  sidste  Uge  af  Juli  hørtes  kun 
Gærdesmutte,  Tornirisk,  Stillids  (Cardiielis  elegans)  og  den  utræt- 
teUge  Gulspurv,  der  vedbliver  til  over  Midten  af  August  med  sin 
jævne,  korte,  troskyldige  Sang.  I  Mosen  var  Rørsanger  endnu 
d.  29  fuldt  ved  Stemme  og  Tornsangeren,  hvis  Sang  Maaneden 
igennem  havde  lydt  fra  alle  Hække  og  Telegraftraade  ved  Vejene, 
sang  endnu  d.  28,  omend  svagt.    Lad  os  dog  ikke  glemme  Lær- 

ken,  tidligt  begynder  den,  og  sent  hører  den  op,  ja,  den  er  vel 
sammen  med  Gulspurven  den,  der  overhovedet  har  den  længste 
Tid  at  synge  i.  Til  Midten  af  Juli  hørtes  den  overalt  paa  Mar- 
kerne, tidligt  og  sent,  13.  Juli  endnu  Kl.  10  om  Aftenen;  d.  24. 
var  dens  sidste  Sangdag. 

Men  hvorledes  gik  det  saa  med  Sangen  i  August,  og  hvornaar 
hørte  Fuglene  helt  op  at  synge?  Ja,  naturligvis  fortsatte  nogle 
hen  i  August,  og  endnu  i  Dag,  14  August,  synger  Gulspurven 
flittigt.  Men  naar  jeg  valgte  at  slutte  af  med  1  August,  saa  er 
det,  fordi  der  paa  den  Tid  begynder  at  høres  Sang  paany,  og 
der  saa  kommer  Forvirring  ind  i  Regnskabet.  Smaafuglene  be- 
gynder nu  at  trække,  Haver,  Hegn  og  Skovrande  fyldes  med 
Sangere,  der  gør  et  kort  Ophold  undervejs,  før  de  drager  videre 
til  sydlige  Lande;  paa  klare  varme  Dage  lader  de  atter  Stemmen 
høre,  omend  ikke  saa  fyldig  som  i  Foraarstiden,  og  de  unge 
Fugle  begynder  allerede  nu  at  øve  sig  til  det  næste  Aars  Felttog. 
Men  den  Sang,  som  nu  høres,  er  af  en  anden  Art  og  har  et 
andet  Formaal  end  F'oraarssangen,  som  gradvis  døde  hen  i  Juli; 
den  hører  ind  under  det  fornøjelige  og  interessante  Begreb,  som 
kaldes  Fuglenes  Efteraarssang,  og  som  fortjener  en  særskilt  Be- 
handling. 

FUGLESANG  I  JULI. 

Dato. 

1 — 5  Løvsanger,  Gulbug,  Tornsanger,  Havesanger,  Munk, 
Drossel,  Solsort,  Rødhals,  Gærdesmutte,  Skovpiber, 
Lærke,     Gulspurv. 

7  Løvsanger,    Havesanger,    Munk,    Drossel,    Solsort,   Lærke, 
Grønirisk. 

8  Løvsanger,     Havesanger,     Rørsanger,     Solsort,     Drossel, 
Lærke,     Tornirisk,     Stillids,     Gulspurv. 

10  Solsort,     Drossel. 

11  Havesanger,     Drossel,     Lærke,     Gulspurv. 

12  Havesanger,     Løvsanger,     Drossel,     Gulspurv. 

13  Havesanger,      Løvsanger,      Munk,      Drossel,      Træpiber, 
Gærdesmutte,     Gulspurv,     Tornirisk,     Grønirisk,     Lærke. 

15     Havesanger,     Munk,     Tornsanger,     Solsort,     Lærke. 

17     Havesanger,     Munk,     Tornsanger,     Rørsanger,     Solsort, 

Gærdesmutte,    Skovpiber,    Lærke,    Gulspurv,    Kornverling, 

Tornirisk,     (3 — 4  Bogfinker). 
21     Havesanger,     Munk,     Stillids,     Gulspurv. 

Dato. 

22  Havesanger,     Stillids. 

23  Gulspurv,     Lærke. 

24  Havesanger,     Lærke. 

28  Rørsanger,   Tornsanger,    Gærdesmutte,   Tornirisk,    Stillids, 
Gulspurv. 

29  Rørsanger,     Gulspurv,     Gærdesmutte. 


NYE  ARTER  FOR  ØSTGRØNLAND. 

AF 

O  HELMS. 

Kolonibestyrer  Johan  Petersen  har  sendt  mig  en  Del  Opteg- 
nelser om  sine  Iagttagelser  1908 — 09  og  deri  meddelt  om  nogle 
Arter,  der  hidtil  ikke  var  trufne  ved  Angmagsalik.  Skindene  af 
nogle  af  dem  var  sendt  til  Zoologisk  Museum,  der  velvilligst  har 
tilladt  mig  at  benytte  dem. 

Bjærgand  [Fuligiila  marila  L.  typica).  En  gammel  Han  i 
Pragtdragt  fik  Petersen  fra  en  Grønlænder,  der  havde  skudt  den 
ved  Strandkanten  i  Nærheden  af  Angmagsalik  12  Maj  1909. 

Det  er  første  Gang,  Arten  er  truffet  i  Østgrønland,  medens 
paa  Vestkysten  saavel  den  typiske  som  den  nordamerikanske 
Race  Fuligula  marila  affinis  af  og  til  er  sete.  Bjærganden  yngler 
almindelig  i  det  nordlige  Europa  og  Asien  op  til  70*^  n.  Br.  Paa 
Island,  hvorfra  vel  snarest  den  paa  Østkysten  trufne  er  kommen, 
er  den  en  overordentlig  hyppig  Ynglefugl. 

Rødstrubet  Lappedykker  [Podicipes  griseigena  Bodd.  var. 
major  Temm.  &  Schl.),  (Podicipes  holboelli  Rhdt.).  Skindet  af  en 
gammel  Fugl  i  Vinterdragt  blev  af  Petersen  sendt  til  Zoologisk 
Museum;  ifølge  Meddelelse  lil  mig  fik  P.  det  23  Januar  1909  fra 
Cap  Dan,  hvor  Fuglen  var  skudt  et  Par  Maaneder  i  Forvejen. 
Skindet  var  af  en  gammel  Fugl  i  Vinterdragt  og  var,  som  Maa- 
lene  tydelig  viste,  af  den  amerikanske  Race,  som  er  betydelig 
større  end  den  europæiske.  Maalene  var  følgende:  Næbryg 
52  mm.,  Vinge  200  mm..  Mellemfod  65  mm.,  Ydertaa  80  mm. 

Til  Sammenligning  anføres  Gennemsnitsmaalene  for  6  danske 
Skind:  Næbrj^g  39  mm.,  Vinge  166  mm..  Mellemfod  54  mm.,  Yder- 
taa 73  mm. 

Det  vil  af  de  anførte  Maal  ses,  at  den  amerikanske  Form  er 
en  Kæmpe  ved  Siden  af  den  europæiske,  som  den  iøvrigt  ligner 

meget.  Den  hører  hjemme  i  det  arktiske  Nordamerika,  uden  at 
man  iøvrigt  ved  noget  nærmere  om  dens  Ynglepladser.  I  Vest- 
grønland træffes  den  af  og  til  særlig  om  Vinteren;  dog  fik  jeg 
en  Fugl  i  fuldstændig  Sommerdragt  fra  Arsukfjorden  i  Sommeren 
1899.  Den  hører  til  de  faa  nordamerikanske  Arter,  som  har  for- 
vildet sig  om  paa  Østkysten,  hvor  det  er  de  europæiske  Gæster, 
der  langt  har  Overvægten. 

Rødben  (Totanus  calidrisj.  24  April  1909  fik  Petersen  en 
Rødben  af  en  Dreng,  som  havde  skudt  den  ved  Kililtorajivit  inde 
i  Bugten  ved  Angmagsalik.     Skindet  blev  ikke  hjemsendt. 

Det  er  første  Gang,  Arten  overhovedet  er  truffet  i  Grønland; 
antagelig  er  den  kommen  dertil  fra  Island,  hvor  den  er  en  yderst 
almindelig  Ynglefugl. 

Vandrefalk  (Falco  peregrimis  Tunst.  var.  anatiim  Bonap.). 
Petersen  fik  29  Maj  1909  en  Fugl  af  en  Grønlænder,  som  havde 
skudt  den  28  Maj  ved  Ignortalik  paa  Vestsiden  af  Semilikfjorden, 
hvor  den  havde  Rede  med  2  Æg;  Æggene,  som  var  spiste  af 
Grønlænderne,  havde  været  ganske  friske.  Reden  fandtes  paa  et 
Maagefjæld.  Vandrefalken  var  kun  en  Gang  tidligere  set  ved 
Angmagsalik,  hvorimod  Petersen  har  skudt  den  ved  Itivdlek  paa 
den  sydligste  Del  af  Østkysten.  Det  nedsendte  Skind,  der  af 
Petersen  blev  skænket  til  Museet,  er  af  en  udfarvet,  dog  næppe 
meget  gammel  Fugl,  hvis  Dragt  med  det  næsten  uplettede  Bryst 
nærmest  ligner  den  amerikanske  Form.  Vandrefalken  er  jo  en 
saa  kosmopolitisk  Fugl,  at  der  intet  mærkeligt  er  i,  at  den  en 
enkelt  Gang  bosætter  sig  i  Østgrønland.  Paa  Vestkysten  er  den 
amerikanske  Race  ret  almindelig  som  Ynglefugl,  medens  den 
europæiske  Form  yngler  almindelig  i  Nordeuropa. 


ISFUGLEN  (ALCEDO  ISPIDA)  YNGLENDE  VED 
BRAHETROLLEBORG,  FYN. 

AF 

I.  LEHN  SCHIØLER. 

Som  omtalt  i  sidste  Hæfte  af  D.  O.  F.s  Tidsskrift  blandt 
Foreningsmeddelelser  lykkedes  det  paa  den  lille  Udflugt  for 
fynske  Medlemmer  22  Maj  i  Aar  at  paavise  Ynglestedet  for 
Alcedo  ispida. 

Den  saakaldte  Mølledam  ved  Brahetrolleborg  gaar  omtrent 
helt  op  til  Slottet.  Sit  Tilløb  modtager  den  dels  gennem  en  Aa 
fra  de  store  Mose-  og  Engdrag  nedenfor  Korinth,  dels  gennem 
en,  paa  en  stor  Strækning  underjordisk,  Rende  fra  den  Øst  for 
Slottet  liggende  Nørresø.     Afløbet  sker  gennem  to  Render,  der  i 


den  nordvestlige  Ende  af  Dammen  er  ført  under  Hovedlande- 
vejen til  de  betydelig  lavere  liggende  Enge  paa  den  anden  Side. 
Renderne  er  lukkede  med  Sluseværker,  og  den  ene  driver  den 
gamle  Mølle,  som  er  bygget  i  1792.  Ved  Sluseværket  til  den 
anden  Rende,  ligeoverfor  Slottet,  hæver  Bredden  sig  til  en  ca.  6 
Alen  høj,  stejl  Brink,  og  her,  hvor  nogle  Bøgetræer  strækker 
Grenene  ud  over  Vandet,  fandt  jeg  Isfuglens  Rede.  Allerede  et 
Par  Maaneder  før  havde  jeg  set  Fuglene  paa  dette  Sted,  og  senere 
saa  hyppigt  iagttaget  dem  dér,  at  min  Mistanke  var  vakt. 

Et  Par  Alen  over  Vandfladen  fandtes  et  Hul,  ca.  3  Tommer 
i  Diameter,  hvis  Indgang  var  ganske  hvidplettet  af  Ekskrementer, 
og  som  stank  meget  af  de  Fiskeknogler,  som  i  stor  Mængde  var 
efterladt  der.  Af  hosstaaende  Fotografier  viser  det  første  Hullet 
og  dets  Omgivelser,  som  jeg  fandt  det,  det  andet  den  udgravede 
Rede.  Billederne  er  taget  paa  meget  nært  Hold.  Hullet  var 
^li  Alen   dybt  og  udvidede  sig  i  Bunden  til  en  Hule,   stor  nok 


til  at  Fuglen  kunde  vende  sig  derinde.  Æggene,  6  i  Tal,  laa 
uden  noget  Underlag  af  Fjer,  Dun  el.  lignende,  kun  omgivet  af 
en  lille  Vold  af  smaa,  skarpe  Fiskeknogler.  De  ere  udpustede 
hvide,  men  faa,  ved  at  Blommen  skinner  igennem,  et  svagt 
rødligt  Skær.  Kuldet  er  af  Lensgreve  Reventlow  skænket  til 
Zoologisk  Museum.  Jeg  har  senere  haft  Lejlighed  til  at  iagttage 
det  samme  Isfuglepar  et  andet  Sted  ved  Mølledammen,  hvor  det 
valgte  sig  en  ny  Yngleplads. 

Saavidt  vides  er  det  ikke  før  ved  Fund  af  Æg  fastslaaet,  at 
Isfuglen  yngler  her  i  Landet.  Ved  imidlertid  at  omtale  mit  Fund 
for  andre  paa  Egnen  har  jeg  bragt  i  Erfaring,  at  Isfuglen  er  set 
flere  Steder  paa  Syd-Fyen  og  tilmed  paa  alle  Tider  af  Aaret, 
hvorfor  Sandsynligheden  taler  stærkt  for,  at  den  ogsaa  vil  kunne 
findes  ynglende  andre  Steder  her  i  Omegnen. 

MINDRE  MEDDELELSER 

INDSENDTE  TIL  REDAKTIONEN  I   1909—10,  SAMMENSTILLEDE 

AF 

O.  HELMS. 

Efter  Forslag  af  Prof.  O.  G.  Petersen  paa  sidste  Generalforsam- 
ling bestemte  man  sig  til  at  indføre  en  anden  Form  for  Tids- 
skriftets staaende  Rubrik  »Mindre  Meddelelser«,  saaledes  at  de 
smaa  Meddelelser,  der  kun  omhandlede  en  enkelt  Arts  Forekomst 
paa  et  Sted  el.  lign.  sammenstilledes,  saa  de  udgjorde  et  Hele  og 
fremkom  samlede.  Men  desuden  vil  stadigt  i  hvert  Hæfte  som 
»Mindre  Meddelelser«  fremkomme  Smaastykker,  som  i  Følge 
deres  Karakter  ikke  gør  Krav  paa  at  blive  betragtede  som  Hoved- 
artikler; Grænsen  kan  jo  undertiden  være  vanskelig  at  drage,  da 
det  ikke  er  Artiklens  Længde,  der  bliver  det  afgørende. 

Hermed  foreligger  nu  den  første  Sammenstilling  af  de  ind- 
sendte smaa  Meddelelser.  Vil  nogen  anke  over,  at  det  er  lidt, 
da  kan  jeg  kun  sige,  at  jeg  ikke  har  faaet  væsentlig  mere,  og 
paa  det  indstændigste  lægge  Medlemmerne  paa  Sinde  at  indsende 
noget  mere.  Det  bliver  naturligvis  et  Skøn,  hvad  der  skal  tages 
med;  nogle  vil  vel  finde,  der  er  overflødige  Ting,  andre,  at  der 
gerne  kunde  være  kommet  mere  med;  ved  kommende  Sammen- 
stillinger vil  jeg  gerne  rette  mig  efter  Henstillinger  herom.  —  En 
Del  Meddelelser  har  jeg  faaet  fra  Foreningen  »Ornithologia«,  en 
Kreds  af  yngre  Ornithologer,  der  velvilligst  har  overladt  mig 
Foreningens  Arkiv. 

LILLE  SKALLESLUGER  (Mergus  albellusj.  Hr.  C.  Fold  købte 
i  Nykøbing  paa  Falster  en  smuk,  gammel  Han  22  Marts  1909; 
den  var  skudt  samme  Dag  i  Guldborg  Sund.  Maveindholdet  be- 
stod af  Aalekvabber,  7 — 10  ctm.  lange,  foruden  en  Masse  andre 
Fiskerester.  —  Selv  saa  jeg  i  en  Mose  her  ved  Sanatoriet  13  og 
14  Marts  1910  Han  og  Hun,  der  laa  i  Flok  sammen  med  ca.  60 
Hvinænder  (Clangiila  glaiicion).  Jeg  iagttog  dem  i  lang  Tid  baade 
paa  Vandet  og  flyvende;  naar  Hannen  ligger  paa  Vandet,  skelnes 
den  paa  lang  Afstand  ved  sin  stærkt  hvide  Farve  fra  Hvin- 
ænderne; i  Flugten  ligner  den  baade  i  Omrids  og  Vingeslag  samt 
Størrelse  ganske  Hvinænderne  og  adskiller  sig  mindre  fra  dem, 
end  naar  den  ligger  paa  Vandet. 

BLISGAAS  (Anser  albifronsj.  Hr.  P.  Jespersen  saa  31  Marts 
1909  en,  som  blev  falbudt  paa  Odense  Torv,  og  20  Marts  samme 
Aar  saa  han  samme  Steds  en 

BRAMGAAS  (Anser  leiicopsis). 

STORMFUGL  (Fulmarus  glacialis).  I  Efteraaret  1909  blev  der 
paa  Stranden  ved  Korsør  fundet  et  raaddent,  næsten  skeletteret 
Eksemplar  af  denne  Fugl  efter  Meddelelse  fra  Hr.  Cand.  phil. 
E.  Rendtorff. 

TRANE  (Grus  cinerea).  Hr.  C.  Fold  meddeler,  at  han  25  Ok- 
tober 1906  købte  en  ung  Fugl,  der  var  skudt  d.  23  paa  Horreby 
Lyng,  Nordfalster. 

SORTKLIRE  (Totanus  fusens).  Den  15  August  1907  blev  en 
skudt  ved  Bøtø  Nor,  Sydfalster,  efter  Meddelelse  fra  Hr.  C.  Fold. 

HAVØRN  (Haliaetus  albicillaj.  Efter  Meddelelse  fra  Hr.  Skov- 
rider Weismann  ynglede  den  i  1908  paa  3  Steder  i  nørrejyske 
Skove. 

FLODØRN  (Pandion  haliaetus).  Hr.  H.  Weis  meddeler,  at 
en  Flodørn  i  Foraaret  og  Sommeren  1907  opholdt  sig  i  Sko- 
vene omkring  Sorø,  og  mener  ogsaa  at  have  fundet  Reden  der. 
Hr.  G.  Scholten  oplyser,  at  den  indtil  1898  ynglede  i  en  stor  Eg 
i  Vallø  Storskov,  i  hvilket  Træ  ogsaa  en  Stork  (Ciconia  alba) 
havde  sin  Rede;  i  mindst  20  Aar  havde  Flodørnen  ynglet  der, 
men  i  1898  blev  Reden  plyndret,  og  senere  er  den  ikke  set.  Ved 
Helsingør  saa  samme  Meddeler  den  i  Vinteren  1908. 

RINGDUE  (Columba  palumbus).  Fra  2  Steder  er  der  blevet 
meddelt  om  en  usædvanlig  tidlig  Ynglen  i  Foraaret  1910. 
Hr.  M.  Klinge  fandt  28  Marts  3  Reder  med  rugende  Fugle  i 
Lundberg  Plantage  ved  Randers,  og  Skovrider  Weismann  fandt 
i  Lindenborg  Skove  16  April  en  Rede  med  næsten  fuldvoksne 
Unger. 

TURTELDUE  (Turtur  auritus).  En  lille  Flok  blev  set  i  Slut- 
ningen af  Juli  1910  i  Ørbæklundes  Skove  (Fyn)  og  et  Eksemplar 
ved  en  Fejltagelse  skudt  efter  Meddelelse  af  Hr.  G.Scholten. 

ISFUGL  (Alcedo  ispida).  For  Isfuglen  gælder  sikkert  i  høj 
Grad,  hvad  Professor  O.  G.  Petersen  bemærkede  i  et  Foredrag  i 
Ornithologisk  Forening,  at  de  sjældnere  Fugles  Forekomst  og 
Udbredelse  her  i  Landet  er  afhængig  af  Ornithologernes  Fore- 
komst og  Udbredelse.  Isfuglen  er  øjensynlig  om  Efteraaret  og 
Vinteren  langt  fra  nogen  sjælden  Fugl  her  til  Lands;  der  med- 
deles nu  fra  alle  Egne  i  Landet  om  dens  Forekomst,   saa  disse 

enkelte  Tilfælde  har  jeg  ikke  fundet  det  rimeligt  at  optegne.  Jeg 
har  selv  erfaret  her  paa  Sydfyn,  hvor  almindelig  Isfuglen  er, 
og  hvor  velkendt  den  er  af  en  meget  stor  Del  af  Befolkningen. 
Som  Ynglefugl  er  den  ganske  utvivlsomt  heller  ikke  helt  sjelden 
her  i  Landet,  selv  om  den  første  Meddelelse  om  Fund  af  dens 
Æg  først  fremkommer  i  indeværende  Hefte.  Hr.  K.  Hammer 
meddeler,  at  en  Ven  i  Vinteren  1908 — 09  ved  Furesøen  viste  ham 
en  Rede,  som  han  saa  gravede  ind  til;  i  Bunden  af  den  godt 
70  ctm.  lange  Gang  fandtes  en  større  Redehule,  med  3 — 4  Haand- 
fulde  Fiskeben  og  gamle  Ekskrementer  i  jævn  Blanding.  Hullet 
var  ca.  3  Meter  over  Vandets  Overflade,  og  godt  skjult  under 
nogle  nedhængende  Tjørnegrene. 

GØG  (Ciiciihis  canoriis).  Hr.  Aksel  Koefoed  fandt  24  Juni 
1910  ved  Jægerspris  en  Gøgeunge  i  Reden  af  Rødkælk  (Erithaciis 
riibeciila),  hvilket  her  til  Lands  skal  være  en  stor  Sjældenhed; 
tidligere  har  han  i  Kongelunden  fundet  dens  Æg  i  Rede  af 
Gulbug  (Hypolais  icterina) 

SORT  STORK  (Ciconia  nigra).  Medens  den  sorte  Stork  i 
Nordjylland  heldigvis  endnu  yngler  ret  almindeligt,  findes  den 
næppe  noget  Steds  ynglende  paa  Øerne,  og  det  maa  regnes  for 
en  Sjeldenhed  overhovedet  at  træffe  den  her;  15  August  1909  blev 
en  set  ved  Stranden  i  Nærheden  af  Svendborg  af  Hr.  Proprietær 
Hempel  (efter  Meddelelse  af  Hr.  Skovrider  V.  Clausen). 

GULDPIROL  (Oriohis  galhiilaj  faar  man  jo  jevnlig  Medde- 
lelser om  fra  forskellig  Side.  Hr.  Cand.  phil.  E.  RendtorfF  oplyser 
saaledes,  at  den  for  et  Par  Aar  siden  blev  skudt  ved  Korsør,  og 
Hr.  G.  Scholten  har  truffet  den  i  1903  ved  Nyborg,  hvor  den  skal 
have  ynglet  det  paagældende  Aar. 

VANDSTÆR  (Cinchis  aqimticus)  blev  i  Følge  Brev  fra  Hr.  Poul 
Jespersen  skudt  ved  Odense  Aa  17  December  1909. 

TOPMEJSE  (Pams  cristatiis).  Medens  Sortmejsen  nu  maa 
regnes  for  en  af  vore  faste  Fuglearter,  der  efterhaanden  har  bredt 
sig  som  Ynglefugl  over  det  meste  af  Landet,  hører  Topmejsen 
jo  dog  endnu  til  Sjeldenhederne  hos  os,  omend  den  i  de  senere 
Aar  synes  at  være  tiltaget  stærkt  i  Tal.  Hr.  Skovrider  Weismann 
skød  11  Februar  1910  en  ved  Skørping.  I  Silkeborgskovene  skal 
den,  efter  hvad  der  er  meddelt  mig  fra  forskellig  Side,  ingen- 
lunde være  ualmindelig,  og  det  maa  vel  antages,  at  det  efter- 
haanden vil  gaa  med  den  som  med  Sortmejsen,  at  den  vil  brede 
sig  over  det  meste  af  Landet. 

SORT  RØDSTJERT  (Riiticilla  titys)  fører  jo  en  underlig  Til- 
værelse her  i  Landet,  idet  den  dukker  op  hist  og  her,  yngler  i 
nogen  Tid  og  saa  atter  synes  at  forsvinde.  I  det  foregaaende 
Hefte  fandtes  saaledes  en  Meddelelse  om  dens  Ynglen  i  Kolding, 
fra  Arkitekt  Hagerup.  Hr.  C.  Fold  iagttog  en  gammel  Fugl 
23  August  1908  ved  Gedser  og  meddeler,  at  den  hvert  Aar  yngler 
ved  Sukkerfabrikken  i  Nykøbing  F.  og  jevnlig  ses  andet  Steds 
der  i  Byen. 

HVIDVINGET  KORSNÆB  (Loxia  leucoptera).  Den  3  De- 
cember 1909  saa  Hr.  R.  Cridland  i  en  Have  i  Valby,  en  gammel 
Han,  der  sad  og  pillede  i  Jorden  under  nogle  Grantræer;  det  er 
den  eneste  Meddelelse,  der  er  kommen  om  denne  Art,  medens 
derimod  følgende  Art  som  bekendt  var  ret  almindelig  i  Sommeren 
1909,  hvorom  der  ogsaa  i  dette  Tidsskrift  har  været  Meddelelser. 

ALM.  KORSNÆB  (Loxia  ciirvirostra  &  pityopsittaciisj.  Pro- 
fessor O.  G.  Petersen  saa  efter  Sommerferien  1909  jevnlig  Korsnæb 
i  Landbohøjskolens  Have;  de  spiste  bl.  a.  smaa  Paradisæbler; 
efter  30  Oktober  saas  de  ikke  mere.  I  Juli  Maaned  var  Kors- 
næbbene  meget  almindelige  i  Løgstøregnen  og  holdt  sig  mest 
til  Elmetræer,  der  var  angrebne  af  Larver  el.  1.  (efter  Brev  fra 
Hr.  Aage  Vedel  Taaning).  —  Hr.  R.  Thygesen  saa  en  Flok  i  Nær- 
heden af  Ebeltoft  24  Juli  1909;  de  holdt  sig  mest  ved  en  Skrænt, 
bevokset  med  Rødgran  og  Bjærgfyr.  Nedenfor  Skrænten  løb  en 
Aa,  langs  med  hvilken  der  stod  en  Del  Popler,  og  Fuglene  fløj 
uafbrudt  fra  Granerne  over  i  Poplerne  og  tilbage  igen.  Der  var 
øjensynlig  Unger  i  Flokken,  idet  enkelte  blev  madede;  nogle  Dage 
senere  saas  en  Flok  der  i  Nærheden.  —  24  Juli  1909  blev  der  efter 
Hr.  Poul  Jespersen  skudt  en  ved  Odense.  —  Til  Hr.  R.  H.  Stamms 
Artikel  i  forrige  Hefte  af  Tidsskriftet  »Korsnæb  som  Galleædere«, 
hvori  der  meddeles,  at  en  ung  Fugl  blev  truffet  i  en  Gaard  i 
København  22  Juli,  bemærker  Hr.  O.  Dyrhauge,  at  »københavnske 
Fuglehandlere  i  det  sidste  Aar  (1909)  nu  og  da  har  haft  usæd- 
vanlig mange  Korsnæb  til  Salg.  Det  ligger  nær  at  antage,  at  den 
omtalte  Fugl,  der  efter  Hr.  Stamms  Mening  var  forkommen  og 
kun  med  Besvær  kunde  flyve  op  i  Træerne  i  en  Have  ved  Siden 
af  Gaarden,  har  været  et  burholdt  Individ,  der  er  bortfløjet«. 

FRA  MAAGERNES  LIV.  En  Dag  i  Begyndelsen  af  Juh,  da 
jeg  sad  i  mit  Fotograferingshus  i  Stormmaagekolonien  (Larus 
canus)  paa  Egholm,  kom  en  Maage  hjem  til  Redestedet,  der  laa 

ca.  4  Meter  fra  mit  Hus.  Parret  havde  2  Unger,  ca.  12  Dage 
gamle.  Da  disse  begyndte  at  bede  om  Mad,  trak  Fuglen  sig  hen 
til  mit  Hus  fulgt  af  den  ene  Unge.  Lige  op  ad  dette,  kun  en 
halv  Alen  fra  mit  Øje,  gylpede  den  med  Besvær  en  lang,  sort 
Ting  op,  som  Ungen  begyndte  at  nappe  til,  men  maatte  opgive 
at  faa  ned,  da  den  var  for  stor.  Jeg  saa  nu,  at  det  var  en  halv- 
voksen Muldvarp  med  fuldstændig  Pelsklædning  og  af  Størrelse 
som  en  Markmus.  Klokken  var  da  omtrent  2.  Lidt  efter  kom 
den  gamle  Fugl  tilbage,  idet  den  gik  søgende  omkring,  og  da 
den  havde  fundet  Muldvarpen,  slugte  den  denne  igen.  Omtrent 
Kl.  3  bad  Ungerne  om  Mad  igen,  og  Muldvarpen  kom  op  igen, 
men  forgæves  søgte  Ungerne  at  faa  den  ned.  Den  gamle  slugte 
den  da  igen  (altsaa  tredie  Gang).  Kl.  4  blev  Muldvarpen  igen 
serveret  for  Ungerne,  som  nu  havde  mere  Mod  paa  den  og  tog 
fat  i  hver  sin  Ende  af  den.  Desværre  saa  jeg  ikke  Resultatet 
denne  Gang,  da  jeg  nu  vilde  fotografere  dem,  og  jeg  derfor  var 
fuldt  optaget  af  Fotografiapparatet.  —  Paa  Egholm  findes  ikke 
Muldvarpe. 

Under  mit  Ophold  paa  Egholm  i  Juli  Maaned  saa  jeg  flere 
Tilfælde  af  Eksekution  af  en  Maage  af  dens  Kammerater.  I  det 
ene  Tilfælde  fik  jeg  fat  paa  den  eksekverede  Maage,  der  havde 
søgt  hen  under  en  Busk.  Den  var  hakket  i  Nakken,  saaledes  at 
Halsen  var  blottet  for  Fjer  paa  en  Strækning  af  1  å  2  Tommer. 
Den  klagede  sig  ganske  ynkeligt.  Jeg  tog  den  med  mig;  den 
var  i  god  Foderstand  og  havde  tilsyneladende  ingen  Skade  paa 
Lemmerne.     Den  døde  5  Minutter  efter. 

København,  29  Juli  1910.  r^tnr     nji^^/^wf 

FORSTUESVALEN  (Hiriindo  riistica)  VED  ODENSE  I 
EFTERAARET  1909.  I  det  forløbne  Aar  bemærkede  jeg,  at  For- 
stuesvalerne omkring  Odense  rejste  paafaldende  sent  i  Sammen- 
ligning med  tidligere  Aar. 

Flere  Steder  havde  Ungerne  endnu  i  Midten  af  September 
ikke  forladt  Rederne,  hvad  maaske  den  kolde  og  fugtige  Sommer 
for  en  Del  har  været  Aarsag  til.  Det  var  imidlertid  ikke  blot 
Udrugningen,  der  foregik  senere  end  sædvanligt,  men  ogsaa  Sva- 
lernes Bortrejse  synes  for  Odenses  Vedkommende  at  have  været 
forsinket  en  Del  (dette  gælder  kun  H.  rustica). 

Hele  September  gik  hen,  uden  at  der  var  nogen  synlig  Aftagen 

i  Svalernes  Tal  at  spore,  og  først  omkring  1  Oktober  og  de  paa- 
følgende 6 — 7  Dage  syntes  en  Del  at  have  forladt  Egnen,  men 
overalt  saa  man  dog  daglig  mange  Forstuesvaler,  blot  i  ringere 
Mængde.  Vio — ^°/io  var  der  mange  Svaler  i  Odense  hver  Dag. 
Flere  Steder  traf  man  dem  i  nævnte  Tidsrum  i  Hundredevis,  saa 
det  har  sikkert  været  Fugle,  der  har  været  paa  Gennemrejse. 
^^/lo  var  det  svundet  betydeligt  i  Svalernes  Mængde,  og  ^Vio — ^Vio 
var  Antallet  en  Del  forskelligt,  men  hver  Dag  opholdt  der  sig 
mindst  en  Snes  Forstuesvaler,  undertiden  betydeligt  flere,  i 
Odense.  I  de  sidste  Dage  af  Oktober  saa  jeg  kun  5 — 6  Stykker 
her  i  Omegnen,  og  1ste  November  bemærkede  jeg  endnu  4  i 
Odense.  I  Odense  saa  jeg  selv  ingen  Svaler  senere,  men  fra 
paalidelig  Kilde  har  jeg  erfaret,  at  der  daglig  paa  et  bestemt 
Sted  i  Byen  opholdt  sig  enkelte  Svaler  til  omkring  10  Novbr. 
At  Svalerne  imidlertid  har  haft  Vanskelighed  ved  at  klare  sig 
saa  sent,  fremgaar  deraf,  at  der  adskillige  Dage  ind  i  Novbr. 
fandtes  døde  Svaler  (og  som  det  syntes  udelukkende  unge  Fugle) 
flere  Steder  i  Byen.  Den  1(5  November  saa  jeg  den  sidste  For- 
stuesvale. Svalen,  der  synlig  urolig  fløj  rundt  i  Gaarden,  saa 
jeg  intet  til  senere. 

Oktober  Maaned  var  meget  mild,  hvorimod  Temperaturen  om 
Natten  i  Novbr.  ofte  gik  betydeligt  under  Frysepunktet.  Man 
forstaar  vanskeligt,  hvorledes  Svalen  fra  16  November  har  kunnet 
klare  sig  i  saa  vinterlige  Omgivelser.  Faa  Dage  før  var  der 
med  Storm  faldet  en  Del  Sne,  og  Termometret  viste  om  Natten 
Minimumsgraderne  ^Vn:  -^  5*>,  ^Vn:  -^  l^  ^Vn:  -^  5°  C. 

For  at  faa  undersøgt,  om  en  Forsinkelse  af  Forstuesvalens 
Bortrejse  i  Efteraaret  ogsaa  gjaldt  andre  Steder  end  netop  Odense, 
henvendte  jeg  mig  til  flere  i  forskellige  Egne  af  Landet  bosiddende 
Fuglekyndige  og  modtog  paa  Forespørgsel  beredvilligt  en  Del 
Oplysninger  vedrørende  Svalernes  Efteraarstræk. 

Viborg:  De  sidste,  en  Flok  paa  45,  Landsvaler  iagttaget 
2  Oktober.     Flest  unge,  enkelte  gamle  Fugle. 

Kolding:  I  Oktober  Maaned  kun  observeret  Svaler  i  mindre 
Flokke. 

Nakkebølle:  Svalerne  talrige  til  midt  i  Oktober,  hvorpaa  der 
kun  blev  set  enkelte. 

Hellerup:  Svalernes  Antal  kun  ringe  i  første  Halvdel  af  Ok- 
tober, undtagen  paa  enkelte  Dage,  hvor  der  var  Flokke  paa 
Gennemrejse. 

De  sidste  Forstuesvaler  blev  iagttaget:  Viborg  Vio,  Kolding 
30/10,  Nakkebølle  ^Vio  og  Hellerup  'Vio. 

Ovenstaaende  Meddelelser  fra  fire  forskellige  Steder  i  Landet 
viser  i  Korthed  Forstuesvalens  Forekomst  inden  Bortrejsen  sidste 
Efteraar  og  godtgør,  at  omtalte  Forsinkelse  kun  er  lokal  og  ejen- 
dommelig for  Odenseegnen. 

Næsbyhoved,  Maj  1910.  p  jgsPERSEN. 

LØVSANGER  (Pbyllopseustes  trochihis)  OG  HUGORM.  Da 
jeg  en  Dag  i  Juni  gik  i  en  af  Holstenshuus  Skove,  blev  jeg  op- 
mærksom paa  to  Løvsangeres  gentagne  klagende  »hyid«.  Jeg 
listede  mig  nærmere  og  saa  nu  Fuglene,  som  uroligt  hoppede 
omkring  paa  Grenene  af  nogle  Vidiebuske.  Jeg  blev  staaende, 
og  Fuglene  sj^ntes  slet  ikke  at  lægge  Mærke  til  mig.  Uafbrudt 
gentog  de  deres  klagende  »hyid«,  hoppede  om  paa  Grenene  ikke 
en  Alen  fra  mig.  Endelig  opdagede  jeg  Aarsagen  til  Fuglenes 
Uro;  en  Hugorm  laa  i  Græsset  tæt  ved  mine  Fødder.  Nu  fløj 
ogsaa  en  af  Fuglene  ned  og  holdt  sig  svævende  over  Hugormen. 
Jeg  slog  Hugormen  ihjel  og  saa  nu,  at  den  havde  ligget  hen 
over  Løvsangernes  Rede;  Hovedet  havde  den  holdt  lige  ved  Ind- 
gangen. I  Reden  var  syv  Unger,  der  lige  var  kommen  ud  af 
Æggene. 

Jeg  kastede  Hugormen  til  Side  og  fjernede  mig  lidt.  Nu  kom 
begge  de  gamle.  De  turde  dog  ikke  gaa  ned  til  Reden,  men 
satte  sig  i  Grenene  og  strakte  Hals,  fløj  af  og  til  hen  og  holdt 
sig  svævende  over  Reden.  De  kunde  sandsynligvis  ikke  forstaa, 
hvor  Hugormen  var  bleven  af. 

Saa  forsvandt  den  ene  af  de  gamle  og  kom  lidt  efter  tilbage 
med  en  grøn  Sommerfuglelarve  i  Næbet,  Men  det  varede  en 
halv  Times  Tid,  før  den  dristede  sig  ned  til  Reden  og  madede 
Ungerne. 

Reden  var  bygget  under  en  lille  Ædelgran  paa  et  Kvarters 
Højde.  Der  var  dannet  et  Indgangsrør  paa  ca.  8  ctms.  Længde 
af  visne  Græsstraa.  Oven  over  Reden  laa  vissent  Løv;  den  var 
udmærket  skjult. 

Egsmark  Strand  i  Septbr.  09.  ^  _     -p-^ 

FRA  FREMMEDE  TIDSSKRIFTER. 

HVAD  SKAL  DER  BLIVE  AF  >VOGELWARTE<  HELGOLAND? 
Af  Dr.  H.WEIGOLD,  Helgoland. 

(Ornilhol.   Monatsschr.   Nr.   1   1910). 
Oversat  af  P.  JESPERSEN. 

Naar  man  mellem  Videnskabsmænd  i  Udlandet  taler  om  Helgo- 
land, saa  forbinder  man  dermed  sikkert  Forestillingen  »Vogelwarte 
Helgoland«.  Hvorfor?  Jo,  de  to  Ord  er  Titlen  paa  en  Bog,  som  i 
den  engelske  Udgave  har  gjort  Navnet  Helgoland  berømt  mellem 
alle  Zoologer  over  den  ganske  Jord.  Denne  den  gamle  Giitkes  Bog 
fortæller  os  om  næsten  utrolige  Ting,  om  et  Fugletræk  og  om  Sjæl- 
denheder, som  man  andetsteds  endnu  aldrig  har  set!  Den  skildrer 
denne  lille  Klippeø  netop  som  »Vogelwarte«,  som  et  Sted,  hvor 
man  kan  iagttage  Fugleverdenens  mægtigste  Masseudfoldelse  og 
samtidig  de  sjældneste  og  mest  fremmedartede  Gæster  fra  fjerne  Zo- 
ner! Og  det  klinger  saa  æventyrligt  at  man  næsten  daarligt  kunde 
tro  det,  hvis  ikke  de  paalideligste  Beviser  blev  givet  paa  de  næsten 
500  Sider  og  hvis  man  ikke  endnu  den  Dag  i  Dag  i  et  Museum 
kunde  se  de  fremmede  Gæster. 

Hvorfor  erHelgoland  nu  saa  egnet  til  et^Vogelwarte«? 
Det  er  let  at  sige  og  dog  vanskeligt  at  forstaa;  thi  endnu  den  Dag 
i  Dag  ved  vi  ikke  helt  Grundene  dertil.  1  Hovedsagen  er  det  tre 
Punkter:  Beliggenheden,  Øens  ringe  Størrelse  og  Fyr- 
taarnet.  Lad  os  tænke  os  Øen,  hvorledes  den  med  sine  50  Meter 
høje  Klippevægge  rager  i  Vejret  i  den  vidtstrakte  Nordsø,  saa  langt 
ude  paa  Havet,  at  man  ikke  mere  kan  se  de  nærmest  liggende  Ky- 
sters lave  Land.  Som  en  knejsende  mørk  Blok  er  den  synlig  over- 
ordentlig langt  borte,  i  Modsætning  til  Kj'stens  flade  Bred.  En  Fugl, 
der  flyver  om  over  Nordsøen  eller  kommer  fra  rum  Sø  ind  i  den 
tyske  Bugt,  vil  saaledes  i  alle  Tilfælde  se  Helgoland  som  første  Land 
og  sætte  Kursen  i  den  Retning.  Gør  vore  Søfolk  og  Fiskere  ikke 
ogsaa  ofte  noget  lignende?  de  sejler  netop  først  til  Helgoland  som 
det  sikreste  og  tydeligste  Sømærke.  At  Helgoland  i  Virkeligheden 
ved  sin  fremskudte  Beliggenhed  paa  en  vis  Maade  indfanger  alle 
Landfugle,  der  —  frivilligt  eller  ufrivilligt  —  befinder  sig  over  den 
sydøstlige  Del  af  Nordsøen,  fremgaar  af  nogle  ganske  mærkelige  Til- 
fælde, som  ikke  kan  forklares  paa  anden  Maade,  end  ved  at  Fuglene  er 
undsluppet  fra  hjemvendende  Amerikadampere;  der  er  nemlig  her  paa 
Helgoland  bleven  dræbt  to  nordamerikanske  Risfugle  og  en  sj'dameri- 
kansk  Kostær,  som  dog  vel  næppe  —  i  det  mindste  ikke  den  sidste  — 
kan  tænkes  at  være  fløjet  over  det  mægtige  Ocean,  især  da  begge 
Arter  hyppigt  bliver  indført. 

Men  ved  et  stort  Antal  næsten  ligesaa  fremmede  Gæster,  nord- 
amerikanske og  øst-  eller  centralasiatiske  Fugle  svigter  denne  For- 
klaring fuldstændig,  fordi  de  aldrig  eller  næsten  aldrig  forekommer 
i    Handelen    og    umuligt   kan    være    undsluppet   Fangenskabet    i    saa 

stort  Antal,  som  de  her  mange  Gange  er  forekommet  til  stor  Over- 
raskelse for  Ornithologerne.  Disse  Fugle  er  nu  for  en  stor  Del  en 
Specialitet  for  Helgoland  og  har  just  bidraget  til  at  gøre  Øen  be- 
rømt. Paa  Fastlandet  har  de  næslen  aldrig  vist  sig,  men  her  del- 
vis regelmæssigt.  Der  maa  altsaa  virkelig  gaa  visse  Trækveje  over  Hel- 
goland. Det  er  jo  intet  Under  for  Arter,  som  vandrer  Øst— Vest  og 
omvendt  og  ikke  skyr  det  aabne  Hav;  thi  Helgoland  er  netop  det 
eneste  Land,  som  byder  Fuglene  Hvil  paa  Vejen  fra  Jylland  til  Eng- 
land. Det  gælder  ikke  alene  for  de  sjældne  siberiske  Fugle,  men 
ogsaa  for  Arter  som  Kragerne,  der  regelmæssigt  Aar  efter  Aar  drager 
denne  Vej.  Stadig  væk  er  det  netop  dette  Punkt,  altsaa  Spørgs- 
maalet,  om  der  virkelig  gaar  Trækveje  over  Helgoland,  der  endnu 
vil  give  Forskeren  meget  Arbejde.  Men  det,  der  først  rigtig  gør 
Helgolands  fortrinlige  Beliggenhed  betydningsfuld,  er  Øens  ringe 
Størrelse.  Hvis  vi  antog,  at  hine  Helgolands  sjældne,  i  det  fjerne 
Siberien  hjemmehørende.  Gæster  drog  over  Fastlandet  ad  bestemte 
Trækveje,  saa  vilde  de  der  spredes;  men  her  kan  de  det  ikke. 
De  vilde  der  skjule  sig  i  Kornet,  i  Krat  og  Skov;  alt  det  kan  de 
ikke  gøre  her.  Hvad  enten  de  vil  eller  ej,  maa  de  her  ligesom  paa 
en  Præsenterbakke  stille  sig  til  Skue  for  Iagttageren,  hvis  de  over- 
hovedet vil  holde  Hvil.  Thi  Helgoland  er  saa  lille,  at  man  i  en 
Time  kan  afsøge  hver  Fodsbred  og  saa  bar,  at  en  Lærke  næppe 
kunde  skjule  sig  saaledes,  at  man  ikke  kunde  finde  den.  De  faa 
Haver  med  deres  Smaakrat  kan  heller  ikke  skjule,  tværtimod,  just 
der  samler  alt  sig  og  præsenterer  sig  særlig  godt.  Saadanne  For- 
hold er  netop  enestaaende  og  findes  ingen  andre  Steder.  Helgoland 
er  saaledes  en  lille  Plet  Jord,  der  ligesom  en  Magnet  udøver  en 
hemmelighedsfuld  Tiltrækningskraft  paa  alle  Fugle  og  bringer  dem 
ogsaa  saaledes  til  Iagttagelse,  som  intet  andet  Sted  —  forudsat,  at 
en  kyndig  Iagttager  er  tilstede.  Deraf  kommer  det,  at  Gåtke  paa 
denne  lille  Plet  Jord  med  i  det  højeste  0,35  Q  km.  ubebygget  Flade- 
rum  kunde  paavise  flere  Fuglearter  end  alle  øvrige  Ornithologer  i 
hele  Tyskland. 

Til  alt  dette  kommer  desuden,  at  der  paa  Helgoland  —  nu  snart 
i  et  Aarti  —  har  virket  et  af  Verdens  lysstærkeste  Fyrtaarne. 
hvis  tre,  rastløs  drejende,  Straaler  behersker  en  meget  stor  Del  af 
Nordsøen.  Naar  om  Natten  Vinden  pludseligt  bliver  ugunstig,  eller 
mørke  Regnskyr  gør  Himlen  fuldstændig  mørk,  saa  begynder  Fyr- 
taarnets  magiske  Kraft  at  virke.  Tusinder  og  atter  Tusinder,  ja  vel 
Millioner  af  vandrende  Trækfugle  kommer  bort  fra  deres  Trækret- 
ning, som  —  hvem  ved  hvor?  —  overskærer  Havet  og  viser  sig  her 
til  Iagttagelse:  overvældende  Timer  for  Naturvennen!  Endnu  kender 
man  ikke  Sammenhængen  mellem  de  meteorologiske  Tildragelser  og 
Tilstedeværelsen  af  et  saadant  Massetræk  paa  Helgoland,  fordi  endnu 
ingen  har  haft  Tid  og  Midler  til  at  gøre  Studier,  der  vel  er  vanskelige, 
men  just  fra  dette  Sted  love  godt  Resultat.  Gåtke  har  i  50  Aar  af 
sit  Liv  samlet  et  enestaaende,  mægtigt,  positivt  Materiale,  men  hans 
Iagttagelser  er  —  for   at   tale    med   Lederen  af  den  kongelige  Ungar- 

ske  Ornithologiske  Central,  Otto  Hermanns  Ord :  —  endnu  den  Dag 
i  Dag  ikke  videnskabeligt  bearbejdet.  Vel  har  Gåtke  i  sin  Bog  frem- 
sat hine  Slutninger,  som  han  uden  videre  langvarig  videnskabelig 
Undersøgelse  drog  ud  fra  den  umiddelbare  Iagttagelse,  men  saa 
smukt  han  har  lagt  alt  til  Rette  for  sig,  og  saa  bestikkende  det  end 
klinger,  saa  lyder  Videnskabens  Dom  over  denne  Del  af  hans  Ar- 
bejde dog  tildels  »noget  naiv«.  Meget  deraf  er  rigtigt,  men  meget 
ogsaa  i  vore  Dage  paavist  som  forkert,  uden  at  man  dog  har  kun- 
net sætte  noget  bedre  i  dets  Sted.  Der  mangler  paa  dette  Punkt 
netop  fornyet  objektiv  Iagttagelse  paa  dette  samme  Sted,  paa 
Helgoland. 

Hvorledes  viser  nu  egentlig  Fugletrækket  paa  Helgo- 
land sig?  Ganske  anderledes  end  paa  noget  andet  godt  lagttagel- 
sessted,  som  f.  Eks.  »Vogelwarte«  Rossitten  paa  den  kuriske  Nehrung. 
Dér  drager  x\ar  efter  Aar  tilnærmelsesvis  det  samme  Antal  Arter  og 
Individer  over,  her  derimod  viser  det  ene  Aar  Mængder,  der  ikke 
kan  takseres,  —  Helgolænderen  taler  da  om  »Milliarder«  —  det 
næste  kun  et  saa  ringe  Antal,  at  aabenbart  kun  en  ganske  lille  Brøk- 
del af  Trækfugle  bliver  bemærket  her,  medens  i  første  Tilfælde 
øjensynlig  den  hele  Mængde  af  nordiske  Fugle  synlig  passerer  her. 
Fuglenes  Optræden  er  saaledes  her  højst  uregelmæssig.  Det  afhænger 
netop  i  høj  Grad  af  Vejret;  og  det  synes  netop  at  være  pludselige 
Uvejr  eller  overhovedet  stærke  Forandringer  i  Atmosfæren  i  en 
Periode  med  gunstig  Trækvind,  der  paa  Helgoland  fremkalder  hine 
berømte  og  berygtede  store  Fugledage  —  ofte  er  det  kun  Timer. 
Andre  Arter  kommer  jo  regelmæssig  her,  men  ligeledes  i  den  stren- 
geste Afhængighed  af  Vejret.  Og  det  er  netop  et  af  de  vig- 
tigste Punkter  ved  Vurderingen  af  Helgoland  som  »Vogelwarte«. 
Intet  andet  Sted  kan  man  vel  saa  skarpt  og  præcist  kontrollere  Aar- 
sag  og  Virkning  som  her;  intet  andet  Sted  lader  Fugletrækkets  Af- 
hængighed af  de  enkelte  meteorologiske  Faktorer  sig  studere  saa 
nøjagtigt  som  her.  Det  er  jo  ikke  alene  Vinden,  som  kommer  i  Be- 
tragtning, nej  ogsaa  Lufttryk,  Skymængde,  Fugtighed,  Sigtbarhed,  ait 
Ting,  som  er  af  den  samme  Vigtighed,  og  som  aldrig  paa  Fastlandet 
eller  selv  ved  Kysten  staar  i  saa  nøje  Sammenhæng  med  Fugletræk- 
kets Tilsynekomst  som  her.  Det  er  jo  ogsaa  saa  selvfølgeligt,  at 
det  næppe  behøver  videre  Forklaring.  Hvad  der  altid  mest  im- 
ponerer den,  der  besøger  Helgoland,  og  hvad  der  faar  ham  til  at 
blive  maalløs  er,  mere  end  Fuglenes  ubeskrivelige  Mængder,  deres 
forunderlig  pludselige  Opdukken  og  Forsvinden  i  den  stille  Nat. 
Hvis  saadanne  Tildragelser  gik  for  sig  paa  Fastlandet,  vilde  de 
spredt  over  uendelige  Flader  blive  ubemærket,  her  sørger  den  mæg- 
tige Forræder,  Fyrtaarnet,  for,  at  ingen  Fugl  ubemærket  passerer 
forbi,  heller  ikke  i  den  mørke  Nat,  fordi  netop  alt  bliver  trængt 
sammen  paa  en  minimal  Flade. 

Derfor  har  de  uendelig  møjsommelige  og  af  den  Grund  sjældent 
længe  gennemførte  Forsøg  paa  Fastlandet  med  at  udforske  Forholdet 
mellem  Fugletræk  og  Vejrlig  jo   ogsaa   stadig   maattet   lade  sig  nøje 

med  ret  beskedne  Fremskridt.  Ganske  anderledes  her!  Allerede 
Gåtkes  flygtige  Forsøg  paa  at  udgrunde  Sammenhængen  mellem 
Fugletræk  og  Vejret  har  vist,  hvad  her  var  at  udrette,  hvis  man 
havde  Lejlighed  til  at  forarbejde  det  j'pperlige  Materiale,  som  de 
moderne  meteorologiske  lagttagelsesnet  i  vore  Dage  frembringer,  med 
Henblik  paa  Fugletrækket  paa  Helgoland.  Det  vilde  være  en  mæg- 
tig Opgave;  men  den  vilde  give  forbausende  Resultater. 

Men  bliver  der  da  overhovedet  endnu  iagttaget  saa 
mange  Fugle  paa  Helgoland,  som  tidligere,  paa  Gåtkes 
Tid?  Et  vanskeligt  Spørgsmaal!  Mange  Helgolændere  mener,  at  der 
endnu  passerer  ligesaa  mange  Fugle  som  tidligere,  men  Flertallet  er 
overbevist  om  det  modsatte.  Begge  Parter  har  Ret.  Ganske  vist 
er  det  samlede  Antal  af  de  Nord  og  Øst  for  Helgoland  ynglende 
Fugle,  altsaa  de,  der  kommer  i  Betragtning,  naar  der  er  Tale  om 
Helgoland,  sikkert  ikke  formindsket  i  synlig  Grad,  og  under  de 
samme  Vilkaar  vil  vel  ligesaa  mange  komme  indenfor  Helgolands 
Tryllekreds  som  tidligere;  men  betegner  vi  hver  Time,  som  en  Fugl 
her  faar  til  Iagttagelse,  som  en  lagttagelsesenhed,  kan  vi  være  sikre 
paa,  at  man  —  Antallet  af  Individer  ufortalt  —  dog  næppe  opnaar 
en  Tiendedel  saa  mange  lagttagelsesenheder  som  i  Halvfjerdserne. 
Hvad  Grunden  dertil  er,  vil  næste  Afsnit  fortælle.  Der  er  vel  ikke 
nogen  Tvivl  om,  at  »Sjældenhederne«  paa  Helgoland  forekommer 
sjældnere  og  sjældnere:  utallige  Fugle,  der  tidligere  holdt  Hvil  her 
mange  Timer,  ja  hele  Dagen,  forbliver  her  nu  kun  et  Par  Minutter 
eller  drager  videre  uden  at  gøre  Ophold. 

Det  er  derfor  intet  Under,  at  Iagttagelserne  er  blevet 
overordentlig  vanskeliggjort  mod  tidligere,  og  fra  Aar 
til  Aar  vil  de  stadig  blive  vanskeligere.  Det  er  det  mest 
triste  Kapitel,  ved  Studiet  af  hvilket  man  bliver  smerteligt  berørt. 
Idyllen  Helgoland  er  forsvundet  for  længst;  i  vore  Dage  kan  man 
bedre  tale  om  Helgoland  som  et  Turiststed  og  en  Fæstning.  Har 
man  som  Ornitholog  studeret  Gåtkes  Bog  med  dens  fængslende  Skil- 
dringer og  kommer  over  paa  vore  Dages  Helgoland,  ja  saa  kan  intet 
skildre  den  sønderknusende  Skuffelse,  der  bemægtiger  sig  en.  En 
Sammenligning  mellem  den  svundne  Tid  og  nu  vil  forklare  det. 

Helgoland  er  overordentlig  lille,  V2  D  km-  Deraf  indtog  paa 
Gåtkes  Tid  —  fra  Begyndelsen  af  Fyrrerne  —  Bebyggelsen  paa  Højlandet 
ikke  mere  end  en  Fjerdedel.  Lavlandet  var  ogsaa  dengang  fuldstændig 
bebygget.  Men  oppe  strakte  der  sig  bag  den  beboede  Plads  en  stor, 
vid,  aaben  Flade:  den  egentlige  Klippe.  Klippeblokken  var  endnu 
paa  den  Tid,  da  Tyskland  tog  den  i  Besiddelse,  fuldstændig  fri,  be- 
stod for  det  meste  af  Græsland  med  Græsgange  til  Faar.  var  tildels 
ogsaa  beplantet  med  Grøntsager  og  Kartofler.  Bopladsens  Rand  mod 
det  frie  Land  var  indhyllet  i  Grønt;  der  strakte  sig  et  Bælte  af  udad- 
til fritliggende  Haver,  af  hvilke  nu  kun  to  har  Betydning,  og  af  hvis 
Ejere  en  Ornitholog  paa  Helgoland  er  fuldstændig  afhængig.  Hvem 
der  kun  kender  Helgoland  i  Nutidens  Skikkelse  og  ser  et  Fotografi 
af    Landskabet    om    Fyrtaarnet    fra    1890,    genkender    sikkert    ikke 

Stedet;  thi  det  samme  Land,  der  dengang  strakte  sig  vidt  og  aabent 
ud,  det  er  nu  bebygget,  for  største  Delen  med  Kaserner  og  andre 
Tjenestebygninger,  som  nu  allerede  er  rykket  frem  til  Øens  Midte. 
Og  videre  udefter  er  Halvdelen  af  det  endnu  ubebyggede  Omraade 
indgærdet  som  Statsjord  og  berøvet  al  Naturlighed  ved  alle  Slags 
Militæranlæg.  Dertil  kommer  desuden  Vagthuse,  Skur  og  Barakker, 
lagt  lige  midt  i  det  sidste  Stykke  frie  Land  og  ved  Nordspidsen  en 
Restauration;  hele  Vejen  rundt,  ligesom  midt  igennem,  er  en  bro- 
lagt Vej.  Klippens  smukke  Fremspring  er  omhyggeligt  ved  Beton  og 
Murflader  beskyttet  mod  Forvitring  —  saaledes  er  det  nuværende  Høj- 
land. Af  den  ikke  saa  smukke  Sydspids  er  der  snart  ikke  mere  til- 
bage; thi  kun  nogle  Tusind  Kvadratmeter  er  endnu  frie  Marker; 
Resten,  en  for  Helgoland  mægtig  Flade,  vil  i  den  nærmeste  Tid  for- 
svinde bag  et  mere  end  mandshøjt  Plankeværk.  Og  dog  var  S5'd- 
spidsen  engang  næsten  det  bedste  lagttagelsessted.  Til  alt  det  øvrige 
tænke  man  sig  dernæst  en  veritabel  Jernbane  med  pustende  Loko- 
motiver, Tog,  som  slæber  Jord  og  Mursten  frem  og  tilbage.  Træ- 
stabler,  Jern-,  Murstens-  og  Sandhobe,  hvor  hen  man  vender  sig; 
italienske  Arbejdsfolk  gravende  fra  den  tidlige  Morgenstund,  manøv- 
rerende Matrosafdelinger  eller  endog  stor  Øvelsesskydning  af  Artille- 
riet.    Det  er  Helgoland  i  Nutiden ! 

Og  i  gamle  Dage?  Slet  intet  af  alt  dette  eksisterede  da!  Et  stort 
frit  Landskab  paa  Sydspidsen  og  frem  for  alt  paa  den  nordlige  Del 
indbød  de  Fugle  til  Hvile,  der  trak  hen  over  Øen.  Det  eneste,  der  afbrød 
Fladen  var  henved  20  kunstige  Drosselbuske,  i  hvilke  Droslerne, 
der  vilde  søge  Beskyttelse,  styrtede  sig  for  uden  Larm  eller  Ophæ- 
velser at  blive  fanget.  Fremmede  sky  Fugle,  som  den  centralasiati- 
ske Piber  (Anthiis  Richardi)  eller  den  afrikanske  Digesmutte  (Saxi- 
cola  deserti)  slog  sig  ned,  fordi  de  havde  Plads  om  sig  til  at  flygte 
i  rette  Tid,  som  just  Steppens  og  Ørkenens  Børn  vil  have,  store,  frie 
Strækninger.  Brokfugle  og  Pommerantsfugle  satte  sig  i  Mængde  til 
Hvile  om  Morgenen.  Alt  havde  Rum,  Plads  til  at  slaa  sig  ned  og 
ogsaa  til  at  undvige.  Hvis  nu  virkelig  en  af  hine  sky  »Sjælden- 
heder« i  vore  Dage  sætter  sig  paa  en  af  de  endnu  frie  Pladser,  vil 
den  utvivlsomt  inden  10  Minutter  være  jaget  op,  finder  ingen  anden 
tilfredsstillende  aaben  Plads  og  drager  skyndsomst  bort  fra  dette  util- 
talende Sted,  i  det  højeste  endnu  engang  aflæggende  Besøg  i  Klitterne. 
Engang  fordelte  de  faa  Jægere  og  Fuglefængere  sig  paa  hele  Klippen; 
nu,  hvor  de  er  blevet  formeret  til  mere  end  det  femdobbelte,  har  de 
kun  en  Tredjedel  af  Øen  og  træder  næsten  paa  hinanden  deroppe 
saa  at,  naar  dertil  endnu  kommer  Arbejderne  og  Militæret,  ingen  lidt 
sky  Fugl  alene  paa  Grund  af  Menneskevrimlen  kan  opholde  sig  der 
længere  end  en  Time.  En  Mængde  Arter  besøger  overhovedet  ikke 
Helgoland  mere,  d.  v.  s.  de  slaar  sig  ikke  længere  ned  der,  f.  Eks.  alle 
Ferskvandsfugle,  som  Klirer  og  Ferskvandsænder.  De  forsvinder 
med  de  eneste  Lokaliteter  som  paa  Helgoland  kunde  lokke  dem,  de 
tre  »Sapskuhlen«   d.  v.  s.  Ferskvandspytter. 

Men   ikke   alene    Højlandet    er   berøvet   al   sin    Naturlighed,    nej. 

ogsaa  Klippens  mægtige,  barske  Skønhed,  som  den  engang  viste  sig 
paa  Vestsiden,  er  allerede  tildels  tilintetgjort  og  vil  i  Løbet  af  kor- 
tere Tid  næsten  være  ganske  ødelagt.  Man  har  allerede  plomberet 
Bugterne,  som  Brændingens  Raseri  og  Vejrets  Ugunst  har  brudt  ud 
af  Klippen,  med  beskyttende  Mure  for  at  standse  det  videre  Forfald 
ved  naturlig  Opdyngning  af  en  Skraaning.  Ved  saadanne  Skraaninger 
gaar  naturligvis  alle  de  romantiske,  vilde  og  maleriske  Klippepartier 
tabt.  Men  ikke  nok  dermed,  allerede  til  næste  Aar  skal  paabegyn- 
des Bygningen  af  en  uhyre  Parallelmur  i  en  Afstand  af  20  Meter 
fra  Klippens  Fod,  et  Foretagende,  som  vil  sluge  mange  Millioner, 
men  —  ligeledes  ved  en  stor  Skraaning  —  skal  redde  Øen  for  Aar- 
hundreder.  Naturligvis  bliver  saa  den  enestaaende,  imponerende 
Vestside  til  en  Grushob.  Den  berømte  »Lomvieklippe«  kommer  derved 
i  stor  Fare,  et  mægtigt  Naturmonument  af  uvurderlig  Værdi,  et 
Stykke  højnordisk  Fugleliv  i  vort  Fædreland.  Hvis  Muren  blev  gen- 
nemført i  samme  Afstand  under  »Lomvieklippen«,  vilde  dette  stor- 
slaaede  Naturmindesmærke  med  et  Slag  være  tilintetgjort;  thi  de 
unge,  ikke  flyvefærdige  Fugle  vilde  ved  Nedstyrtningen  —  i  Stedet 
for  uden  Fare  at  dale  ned  i  Vandet  —  knuses  mod  Klippen.  Dog 
er  der  sikker  Udsigt  til,  at  Lederne  af  Byggeforetagendet  vil  gøre 
deres  bedste;  de  haaber,  at  Lomviekolonien  ikke  skal  blive  udsat  for 
Fare.  Hvis  Arbejdet  bliver  foretaget,  efter  at  Lomvierne  i  Slutningen 
af  Juli  er  trukket  bort,  er  der  al  Sandsynlighed  for  at  bevare  denne 
Skat  for  Helgoland.  Ved  denne  Lejlighed  er  ogsaa  fra  mange  Na- 
turvenner udtalt  Ønsket  om,  at  den  saakaldte  store  Lomviejagt  enten 
bliver  ganske  afskallet,  eller  dog  først  bliver  saa  sent  ansat,  at  ingen 
hjælpeløse  Unger  for  Fremtiden  bliver  prisgivet  Døden  paa  Grund 
af  Sult.  Det  bedste  vilde  være,  at  overhovedet  al  Skydning  paa 
Lomvierne  indenfor  en  vis  Afstand  fra  Klippen  blev  forbudt.  Udenfor 
kan  man  saa  —  udenfor  Fredningstiden  —  skyde  saa  meget,  man 
har  Lyst  til! 

Om  Forandringen  af  den  vestlige  Kyst  vil  blive  meget  skadelig 
for  Fuglelivet,  lader  sig  endnu  ikke  sige.  Sikkert  vil  hele  Klippe- 
fodens karakteristiske  Natur,  Dyreliv  og  Plantevækst, 
som  den  ingen  andre  Steder  i  Verden  optræder,  blive 
stærkt  forandret  og  tildels  uigenkaldelig  tilintetgjort, 
og  et  Felt  for  de  interessanteste  Studier  vil  blive  forringet  for  Vi- 
denskaben, ja,  maaske  endog  fuldstændig  forsvinde  før  den  endnu 
er  blevet  tilstrækkeligt  bearbejdet.  At  der  til  Gengæld  bliver  skabt 
nye  og  i  sin  Art  ligesaa  interessante  Livsbetingelser,  vedkommer  ikke 
denne  Sag  og  har  ikke  Interesse  for  Ornithologerne.  Thi  utvivlsomt 
vil  ogsaa  Vestsidens  Specialiteter  indenfor  Fugleverdenen  forsvinde. 
Hverken  Muddersnæppens  muntre  Piben,  Svaleklirens  herlige  Fløjte- 
toner eller  Hvidklirens  melodiske  Stemme  vil  da  genlyde  i  de  skumle 
Huler  og  Kløfter,  som   til  den  Tid  vil  være  begravet  under  Grus. 

Med  Kæmpeskridt  drager  Tilintetgørelsen  af  Helgolands  Natur 
fremad.  Allerede  er  to  af  de  for  Ornithologien  vigtigste  Egne,  i 
Forhold  til  Øen  mægtige  Strækninger,  gaaet  tabt.     Stadig  bliver  der 

bygget  mere  og  mere,  saa  at  Jorden  her  allerede  har  en  fabel- 
agtig Værdi. 

Sammenligner  man  paa  et  Kort  de  frie  Strækninger  paa  Gåtkes  Tid 
og  nu,  viser  det  sig,  at  i  vore  Dage  (nøjagtigt  beregnet)  Halvdelen  endnu 
er  frit  Land.  Men  enhver  Kender  vil  straks  ved  første  Øjekast  se, 
at  en  fuld  Tredjedel  deraf  er  smalle  Strimler  eller  ligger  mellem 
Husene,  saa  at  man  som  Ornitholog  næsten  altid  med  raske  Skridt 
kan  gaa  over  det;  thi  fraset  nogle  almindelige  Arter  er  der  aldrig 
noget  at  finde.  Af  Resten  taber  en  stor  Del  i  denne  Henseende  sin 
Værdi  derved,  at  det  er  gennemskaaret  af  Veje  og  overhovedet  op- 
viser altfor  livlig  Færdsel  (Østlandet«).  Vil  man  beregne  den  Rest, 
der  praktisk  talt  kan  komme  i  Retragtning,  maa  man  lægge  en 
neutral  »død«  Zone  om  hver  Bygning,  hvert  Gærde  og  hver  Vej, 
som  enhver  nogenlunde  sky  Fugl  respekterer. 

Men  Billedet  vilde  blive  ufuldstændigt  og  give  et  ganske  forkert 
Begreb,  hvis  man  ikke  kender  Befolkningens  Livsforhold  og  Virk- 
somhed i  disse  Omgivelser.  Paa  GJitkes  Tid  talte  Befolkningen  noget 
over  2000  Hoveder  (1851:  2180  Mennesker);  da  fandtes  der  ingen 
Besætning,  og  fremmede  Arbejdere  kendte  man  heller  endnu  næppe. 
Nu  bor  der  paa  det  lille  Terræn  mindst  2750  Mennesker,  og  dertil 
kommer,  at  Besætningen  i  en  nær  Fremtid  bliver  vældig  forøget.  Man 
kan  tænke  sig,  hvorledes  det  ser  ud.  naar  disse  Tropper  holder  Øvelser 
paa  Højlandet.  Havnebygningsforetagender  og  de  øvrige  Statsanlæg  har 
trukket  et  stort  Tal  af  Bygmestre,  Teknikere  og  italienske  Arbejdere 
hid,  og  det  er  langt  fra  Helgolænderne  mere,  der  giver  Helgoland 
sit  Præg.  Alle  disse  Mennesker  gaar  selvfølgelig  ud  at  spadsere  eller 
færdes  i  det  fri  —  for  slet  ikke  at  tale  om  Menneskevrimlen  i 
Sæsonen.     Overalt  bliver  der  gravet  og  rodet,  arbejdet  og  sviret. 

Engang  tilhørte  Helgoland  udenfor  Sæsonen  Helgolænderne.  som 
her  førte  et  idyllisk  Liv.  Endnu  var  Badelivet  ikke  saa  stærkt, 
Helgolænderne  maatte  endnu  arbejde.  Fiske-  og  Hummerfangst  var 
et  Hovederhverv,  medens  den  Fremmede  nu  ganske  skaffer  Befolk- 
ningen Opholdet,  og  Hummerfangst  mere  er  en  Tilgift.  I  hine 
Tider  fandtes  en  Flok  Jægere  og  Fuglefængere,  tildels  samtidig 
Fugleudstoppere,  som  næsten  dannede  et  Laug  og  ved  Jagten  tjente  en 
stor  Del  af  deres  Brød,  men  frem  for  alt  sørgede  for  en  for- 
nuftig Jagthusholdning.  Gåtke  har  foreviget  disse  enestaaende 
Skikkelser  frem  for  alt  de  tre  Brødre  Aeuckens.  De  var  saa  at  sige 
fødte  Ornithologer;  som  Fugleskytter  og  Fuglefængere  havde  de 
lige  fra  deres  Barndom  lært  Fugleverdenen  at  kende.  Deres  utro- 
ligt skarpe  Øje  og  den  indgaaende  Interesse  for  deres  Fag  havde 
gjort  dem  til  udmærkede  Fuglekendere,  som  søgte  deres  Lige  i  skarp 
Iagttagelsesevne.  Utalte  Tusinder  af  Fugle  passerede  gennem  deres 
Hænder,  saa  at  den  mindste  Afvigelse  i  Fjerdragten  ikke  mere 
undgik  deres  Blik.  Der  havde  Gåtke  let  Spil.  Saadanne  Folk  be- 
høvede han  slet  ikke  først  at  interessere  for  Sagen,  han  behøvede 
kun  at  sikre  sig  deres  Hjælp.  Da  han  havde  bosat  sig  paa  Hel- 
goland   og    saaledes    blev    betragtet    som    Helgolænder,    skabtes    der 

snart  en  Venskabsforbindelse,  der  gjorde  et  intensivt  Samarbejde 
muligt.  Da  Jagtlove  paa  den  Tid  ikke  kendtes,  blev  der  ogsaa  ned- 
lagt og  fanget  Smaafugle  i  Tusindvis.  Men  havde  man  paa  samme 
Tid  saadanne  Mængder  foran  sig,  var  det  for  de  gamle  Fuglefængere 
med  de  skarpt  øvede  Øjne  et  let  Arbejde  at  udvælge  de  ogsaa  kun 
ganske  lidt  afvigende  Eksemplarer.  Og  Giitke  gjorde  det  mest  mu- 
lige for  systematisk  at  oplære  sine  Folk.  I  fortroligt  Samvær  paa 
lange  Vinteraftener  snakkede  han  med  sine  Medhjælpere  og  gjorde 
dem  ved  Hjælp  af  sine  Bøger  særlig  opmærksom  paa  alle  de 
Arter,  som  muligvis  engang  kunde  berøre  Helgoland.  Og  da 
Gåtke  trods  ringe  Midler  dog  altid  havde  en  Drikkeskilling,  ja  efter 
Omstændighederne  endog  et  Guldstykke  parat  til  den,  der  bragte 
ham  noget  paafaldende,  saa  blev  der  da  ogsaa  bragt  ham  alt.  Man 
var  endnu  beskeden ,  ikke  forvænt  og  frem  for  alt  selv  interesseret 
i  Sagen. 

Hvorledes  er  det  da  nu?  At  nogen  i  vore  Dage  kunde  leve  af 
Fuglefangst  og  Jagt  er  ganske  udelukket,  dertil  gives  der  altfor  ringe 
Lejlighed.  Desuden  er  Jagtloven  jo  indført,  saa  ingen  Fugl,  mindre 
end  Drossel,  kan  skydes  eller  fanges,  eller  i  det  mindste  maa  blive 
det!  Fuglejagten  er  saaledes  blevet  en  Sport.  Hvad  skal  Helgolæn- 
deren  ogsaa  stille  op  med  de  mange  Penge,  han  har  faaet  af  de 
Fremmede,  og  hvorledes  skal  han  frem  for  alt  slaa  Tiden  ihjel  om 
»Vinteren«  (d.  v.  s.  udenfor  Sæsonen)?  Thi  medens  en  Del  af  Helgo- 
lænderne  nu  tager  Del  i  eller  arbejder  i  Befæstningens  Tjeneste  paa 
Højlandet,  er  det  for  en  anden  og  rigtignok  en  stor  Del,  ikke  mere 
nødvendigt  at  arbejde.  Saa  bliver  et  Jagtkort  købt  for  25  Mark,  og  — 
naar  der  kun  er  Gnist  af  Haab  om  at  faa  Fingre  i  en  Sneppe,  ja 
endog  kun  en  Drossel  —  Bøssen  taget  med  paa  Spadseretur  den 
hele  udslagne  Dag,  eller  man  staar  med  ladt  Bøsse  mellem  Baadene 
paa  Stranden  eller  ved  Hushjørnet.  Der  kommer  dog  maaske  en 
Sneppe!  Men  er  der  virkelig  engang  noget  paa  Færde,  nemlig  hvis 
der  er  Fugletræk,  saa  foregaar  en  støjende  Jagt.  Det  futter  og 
knalder  værre  end  i  en  Fægtning;  enhver  Sangdrossel,  der  viser  sig 
i  den  dobbelte  Skudvidde,  bliver  der  skudt  efter  tre  Gange,  indtil 
den  falder,  efter  enhver  Krage  fem  Gange,  efter  enhver  Sneppe  ti 
Gange.  Men  skudt  bliver  den.  Af  de  Snepper,  der  kommer  hertil, 
slipper  ikke  10  %  levende  væk  igen.  Helgolænderne  er  ingenlunde 
slette  Skytter.  De  gamle  Fuglejægere  paa  Gåtkes  Tid  og  ogsaa  nogle 
af  Nutidens  var  og  er  sande  Mesterskj^tter,  som  vel  næppe  noget 
andet  Sted  bliver  overtruffet.  De  skyder  med  Sikkerhed  i  mørk 
Skumring  de  lavt  hen  over  Jorden  strygende  Snepper  midt  i  Menneske- 
vrimlen. Men  da  der  nu  gives  over  50  Indehavere  af  Jaglkort  (paa 
højt  regnet  0,2  □  Kim.  Jagtterræn!)  saa  er  der  derimellem  netop 
ogsaa  en  Masse  unge  og  uerfarne  Skytter,  som  giver  Ild  paa  den 
mest  afsindige  Afstand.  Thi  enhver  vil  skyde.  Men  da  der  ofte  er 
færre  Drosler  end  Jægere,  bliver  der  afskudt  tre  eller  flere  Skud 
efter  hver  Drossel.  Enhver  er  glad,  naar  han  faar  et  Maaltid  sam- 
menskrabet.     Hvis  én  virkelig   engang   skulde    have    noget    usædvan- 

ligt  men  ikke  altfor  paafaldende  mellem  sit  Bj^tte,  ja  saa  mangler 
tre  Fjerdedel  af  »Jægerne«  det  nødvendige  Kendskab.  Men  har  han 
virkelig  fundet  noget  mærkeligt  mellem  sit  Bytte,  saa  forlanger  han 
ofte  af  Museets  Ledelse  de  mest  utrolige  Priser  derfor.  »Staten  har 
jo  nok«  tænker  enhver.  Hvis  den  forlangte  Pris  ikke  bliver  ud- 
betalt, indfinder  der  sig  ofte  nok  en  naiv  Badegæst,  hvem  man 
for  en  latterlig  hoj  Pris  kan  prakke  »Sjældenheden«  paa.  Eller 
ogsaa  bliver  Fuglen  —  af  Stivsindethed  —  hellere  plukket  og  spist 
end  solgt  for  en  fornuftig  Pris.  Men  Følgen  for  Museet  er  i  alle 
Tilfælde  den,  at  Manden  aldrig  indleverer  noget  senere.  Der  gives 
jo  ogsaa  Præparatorer  paa  Øen,  som  man  kan  spille  ud  imod  Mu- 
seet, hvis  Omstændighederne  kræver  det,  skønt  man  netop  maa  rose 
disse  Folk  for  en  anstændig  Optræden.  Det  er  her  som  overalt: 
Omgangen  med  Fremmede  har  fordærvet  mange  af  Befolkningen  og 
gjort  dem  havesyge.  For  at  være  retfærdig,  maa  man  naturligvis 
ikke  slaa  dem  alle  i  Hartkorn.  Endnu  findes  der  en  Del  dyg- 
tige Jægere  og  Fuglekendere,  hvem  det  er  en  Glæde  at  under- 
støtte Videnskaben,  som  kender  den  virkelige  Værdi  af  deres  Bytte, 
og  med  hvilke  man  altsaa  endnu  kan  arbejde  sammen 
med  Glæde.  Skade  kun,  at  disse  Mænd  næsten  ikke  mere  har 
Lejlighed  dertil. 

løvrigt  skal  det  ikke  glemmes,  al  Øvrighederne,  Militærforvalt- 
ningen og  den  kongelige  biologiske  Anstalt  har  gjort  meget  mod  de 
om  sig  gribende  Ulemper.  Kun  har  der  med  den  bedste  Villie  ikke 
været  meget  at  udrette.  Saaledes  er  det  meget  anerkendelsesværdigt,  at 
Kommandantskabet  har  forbudt  Skydning  og  Fangst  paa  det  sømili- 
tære Territorium  for  i  det  mindste  paa  dette  Omraade  at  skaffe 
Fuglene  Ro,  selv  om  det  ikke  er  meget  egnet  dertil.  Følgen  er 
imidlertid  blevet  den,  at  Jægerne  trænger  sig  endnu  mere  sammen 
paa  det  øvrige  Terræn.  Ogsaa  Civilforvaltningen  sørger  nu  for 
streng  Overholdelse  af  Jagtbestemmelserne  og  har  fra  1910  forhøjet 
Prisen  paa  Jagtkort  til  40  Mark,  en  Forholdsregel,  som  ikke  nok- 
som kan  anerkendes,  men  hvis  Følger  man  maa  afvente.  En  Drager 
sagde  endog:  »Ja,  selv  om  »Kortet«  bliver  tre  Gange  saa  dyrt,  saa 
køber  jeg  mig  dog  alligevel  et!«  Det  vilde  heller  intet  skade,  hvis 
ogsaa  den  natlige  Fuglefangst  var  knyttet  til  Besiddelsen  af  et  Jagt- 
kort. —  Og  for  Bevaringen  af  »Lomvieklippen«  er  alle  Institutioner, 
med  den  biologiske  Anstalt  i  Spidsen,  i  skøn  Endrægtighed  og  ikke 
uden  Virkning  traadt  i  Skranken. 

Tidligere  maa  Helgoland  virkelig  have  været  beboet  af  lutter, 
om  end  ikke  lærde,  Ornithologer.  Endnu  i  vor  Tid  er  Kendskaben 
til  Fuglene  og  Interessen  derfor  saa  udbredt,  som  man  ingen  andre 
Steder  i  Verden  vil  træffe  den.  Men  det  er  dog  intet  mere  imod 
tidligere.  Allerede  kan  man  næsten  ikke  længere  forlade  sig  paa 
hver  tiende,  naar  det  kun  angaar  halvvejs  usædvanlige  Arter.  Der 
er  nu  ikke  mere  Lejlighed  der  som  før,  og  man  er  ikke  mere  som 
tidligere  henvist  til  Fiske-  og  Fuglefangst.  Desuden  finder  man  nu 
langt  fra  den  Understøttelse,  som   man  fandt  i  tidligere  Tider.  Gåtke 

behøvede  sandelig  slet  ikke  at  gaa  ud  af  Stuen  for  at  skrive  Beret- 
ninger, som  alligevel  var  paalidelige.  Nu  maa  en  Ornitholog  paa 
Helgoland  selv  gøre  Hovedarbejdet.  Han  maa  i  det  mindste  tre 
Gange  om  Dagen  afsøge  Øen;  thi  Fuglene  har  som  sagt  ikke  saa 
meget  Ro  her  mere,  at  man  kan  gøre  Regning  paa  ved  en  Tur  om 
Dagen  at  støde  paa  alle  de  mere  sky  Fugle,  som  overhovedet  paa 
den  Dag  har  slaaet  sig  ned  paa  Øen.  Der  hører  virkelig  Held  til, 
at  være  der  netop  paa  den  Tid,  da  saadan  en  Anthus  Richardi  f. 
Eks.  har  slaaet  sig  ned  for  nogle  faa  Minutter.  Thi  da  er  den  sik- 
kert allerede  jaget  op  af  Arbejdere,  Spadserende  eller,  som  det  of- 
test sker,  af  »Jægere«.  Men  er  den  først  engang  skræmmet  op, 
finder  den  vel  næppe  endnu  en  anden  lille  Plads,  som  synes  den 
tilstrækkelig  sikker,  og  saa  tager  den  til  Klitten  eller  trækker  straks 
bort.  Ingen  Ro  hverken  Dag  eller  Nat!  det  er  netop  Nutidens 
Motto. 

Klitten  synes  saaledes  endnu  at  være  det  bedste  Sted,  og  den  er 
det  da  ogsaa  i  Virkeligheden.  Men  den  er  meget,  meget  lille,  saa 
at  en  eneste  Jæger  kan  bortjage  alle  mere  sky  Fugle  i  Løbet  af  en 
Timestid.  I  Sæsonen  kommer  den  saa  godt  som  slet  ikke  i  Betragt- 
ning, da  den  indtil  Kl.  4^/2  om  Eftmd.  vrimler  af  Badegæster,  og 
da  efter  den  Tid  Fremmede,  der  ofte  aldrig  før  har  haft  fat  paa  et 
Gevær,  forsøger  deres  Jægerlykke  paa  enkelte  Ryler  eller  Præste- 
kraver. Desuagtet  kan  virkelige  Sjældenheder  ogsaa  nu  snarest  over- 
listes mellem   Klitterne. 

Naar  der  er  Træk,  bliver  der  nu  skudt  lige  fra  den  tidligste 
Dæmring,  medens  man  tidligere  holdt  strengt  paa,  at  lade  Flertallet 
af  Fuglene  roligt  sætte  sig,  før  man  ved  fuldt  Dagslys  først  rigtig 
begyndte  Jagten.  Nu  kan  det  være  saaledes,  at  det  i  den  tidlige 
Morgendæmring  vrimler  med  Snepper  og  Drosler  —  naar  det  er 
blevet  ordentligt  lyst,  er  der  paa  Grund  af  Knalderiet  næsten  intet 
mere  tilbage;  eller,  hvis  der  er  nogle,  er  de  utrolig  sky  ogsaa  selv 
om  det  er  Arter  uden  Interesse,  som  Stære  eller  de  i  Begyndelsen 
saa  fortrolige  Snespurve.  Man  har  saaledes  slet  ingen  Lejlighed 
mere  til  at  gennemmønstre  f.  Eks.  et  større  Antal  Drosler  for  at 
undersøge  om  der  ikke  maaske  mellem  dem  skulde  findes  en  Tur- 
dus  Sivaiiisoni  eller  en  iliaciis  Cobnrni. 

Men  endnu  vedbliver  den  natlige  Fuglefangst  med  Blændlj'gte  og 
Kætscher.  Tidligere  blev  der  derved  fanget  alt,  som  det  blot  kunde 
betale  sig  at  plukke.  Nu  maa  der  kun  fanges  mere  jagtbare  Fugle, 
altsaa  hovedsagelig  Drosler  og  Snepper.  Ganske  vist  smager  den 
paa  denne  Maade  tilvejebragte  Drosselsuppe  ofte  i  forbausende  Grad 
af  Lærke  og  Stær,  som  jo  ogsaa  ofte  nok  bliver  fundne  døde,  men 
man  drister  sig  dog  ikke  mere  til  at  gaa  i  Lag  med  andre  Smaa- 
fugle.  Tværtimod,  i  vor  Tid  siger  Helgolænderen,  naar  han  ser  en 
Ornitholog  skyde  paa  en  Bjergirisk  eller  Graasidsken  —  hvad  enten 
det  nu  er  Hykleri  eller  maaske  den  ved  Forbudet  genvakte  Kærlig- 
hed til  Fugleverdenen?  — :  »Det  er  en  Skam  at  skyde  saadanne 
smaa    Væsner!«     Tidligere    havde    enhver    Knøs    sit    Pusterør    eller 

Slangebøsse  og  nedskød  hver  eneste  Smaafugl.  Og  mellem  de  mange 
paa  den  Maade  erhvervede  Fugle  fandtes  netop  da  hine  berømte 
Sjældenheder,  som  endnu  den  Dag  i  Dag.  om  end  falmede,  pryder 
Xordsømuseet.  Paa  den  Maade  faar  man  altsaa  slet  ingen  Smaa- 
fugle  mere.  Kilden ,  hvorfra  Giitkes  verdensberømte  Sjældenheder 
stammer,  er  udtørret.  Nu  maa  man  selv  møjsommeligt  søge  efter 
»Sjældenhederne«.  Møjsommeligt  er  virkelig  ikke  for  meget  sagt! 
Lad  os  som  Eksempel  tage  den  gule  Vipstjert:  Sky  ved  den  megen 
Færdsel,  stryger  en  Flok  af  disse  smukke  Fugle  om,  næsten  stadig 
i  Luften.  Da  man  nu  ikke  i  Flugten  selv  med  den  bedste  Vilje  kan 
skjældne  de  vanskelige  Kendetegn  paa  de  enkelte  Vipstjertarter,  løber 
man  i  timevis  om  efter  de  omkringflN'vende  Fugle;  endelig  sætter  de 
sig,  man  har  lykkeligt  sneget  sig  saa  langt  frem,  at  man  med  Kik- 
kerten kan  skjælne  Tegningen  paa  Hovedet  hos  de  enkelte  Fugle. 
Endelig  finder  man  mellem  Flokken  en  borealis  eller  endog  en  cam- 
pestris;  man  vil  sk^'de;  da  kommer  der  netop  en  Arbejder  eller  Ma- 
tros og  bortjager,  maaske  med  Vilje,  Fuglene.  Har  man  virkelig 
endelig  glædestraalende  nedlagt  et  saadant  sjældent  Eksemplar,  saa 
kan  man  muligvis  endda  høre  en  Badegæst  mumle:  »Sikken  en  ge- 
men Søndagsjæger!  Skyder  saadan  nogle  smaa  Skabninger!  Der  er  jo 
knap  en  Mundfuld  paa  dem!«  —  Det  er  Ornithologens  Arbejde  paa 
Nutidens  Helgoland ! 

Hvad  betyder  nu  alt  dette  forFugletræks forskningen? 
Helgoland  mister  for  hvert  Aar,  der  gaar,  mere  og  mere 
af  sin  begunstigede  Stilling,  som  gjorde  det  saa  uende- 
lig værdifuldt  for  Forskning  af  Fugletræk.  Denne  Til- 
bagegang er  ikke  til  at  standse  ved  nogen  som  helst  For- 
holdsregel; thi  hvad  der  her  drager  Jorden  bort  under  Viden- 
skabens Fødder  er  for  største  Delen  praktisk-nationale  Anliggender. 
Helgolænderen  har  kun  altfor  meget  Ret,  naar  han  siger:  »Der  vil 
ikke  gaa  ti  Aar  hen,  før  en  Fuglekonge  ikke  kan  slaa  sig  ned  paa 
Helgoland.«  Egentlig  gælder  dette  Eksempel  allerede  nu.  Derfor 
er  hvert  Aar  tabt,  der  ikke  bliver  udnyttet  paa  det  kraf- 
tigste til,  hvad  der  endnu  kan  blive  gjort  til  Udforsk- 
ning af  det  mægtige  Træk  paa  dette  Europas  bedst 
beliggende  Sted.  Endnu  vil  der  kunne  udrettes  meget  her, 
men  hvert  Aar  medfører  et  nyt  uerstatteligt  Tab  af  Lejlighed. 
Hvis  man  ogsaa  lader  de  sidste  Aar  gaa  hen  uden  at  tage 
fat,  saa  vil  Bebrejdelser  og  Anger  over  den  tabte  Tid  og  Lejlighed 
aldrig  kunne  skaffe  den  tilbage.  Og  her  er  der  absolut  intet  at  op- 
rette. Et  Naturmindesmærke  er  for  det  meste  allerede  tilintet- 
gjort, naar  man  med  Skræk  bliver  opmærksom  derpaa.  Lad  der- 
for Videnskaben  i  det  mindste  redde  saa  meget  som  mu- 
ligt til  Erkendelse  af  Sandheden,  før  det  fuldstændig  er 
for  silde! 

Men  hvad  kunde  der  nu  her  være  at  gøre,  hvilke  Op- 
gaver skulde  man  først  se  at  løse?  Naturligvis  er  det  første 
—  som  overalt    det  uundværlige  Grundlag  —  Anskaffelse  af  paalide- 

ligt  lagltaf'elsesniateriale.  Flere  Gange  hver  eneste  Dag  maa  saa 
vuit  nuiligt  hvert  Punkt  af  Øen  kontrolleres.  Kun  af  et  fuldstæn- 
digt Stof  kan  man  drage  paalidelige  Slutninger.  Ved  Mangler  i 
denne  Henseende  kan  Billedet  kun  blive  galt,  ja  for  det  meste  bliver 
der  slet  intet  Billede.  Det  ser  man  af  næsten  alle  de  hidtidige  For- 
søg paa  at  udforske  Fugletrækket.  En  Forsker  maa  saaledes 
stille  hele  sin  Tid,  under  særlige  Omstændigheder  ogsaa 
sin  Nattero,  fuldstændig  til  Disposition.  Da  han  nu  kun  i 
ringe  Grad  kan  regne  paa  Hjælp  fra  Beboernes  Side,  maa  han  ogsaa 
selv  med  Iver  arbejde  med  den  praktiske  Del  af  Ornithologien 
d.  V.  s.  Fuglejagt  og  Fuglefangst,  ligesom  han  selv  maa  fore  Kontrol 
med  de  Fugle,  der  flyver  mod  Fyret.  Under  saadanne  Omstændig- 
heder vil  han  fuldstændig  kunne  udnytte  de  gunstige  Forhold,  som 
ligger  i  den  vidunderlige  Sammentrængthed  og  kan  være  sikker  paa. 
at  faa  et  saa  fuldstændigt,  nøjagtigt  Billede  af  F  ugletræk- 
ket, som  der  ingen  andre  Steder,  heller  ikke  ved  Rossitten. 
kan  opnaas.  Thi  selv  om  enhver  Helgolænder  langt  fra  mere  er 
Ornitholog,  kan  man  dog  være  sikker  paa,  at  20  Øjne  vaager  for 
en,  naar  man  engang,  bøjet  over  Bøgerne,  forsømmer  noget.  Man 
kan  trøstig  sige:  naar  man  kan  vie  hele  sin  Tid  til  Sagen, 
kan  saa  godt  som  intet  her  undgaa  en,  i  det  mindste  hvad 
der  angaar  Land-  og  Strandfugle.  Og  hvad  paafaldende  der  endnu 
forekommer  af  de  større  Fugle,  bliver  ogsaa  endnu  den  Dag  i  Dag 
med  Sikkerhed  nedlagt.  Det  er  stedse  en  vanskelig  Sag  at  kontrol- 
lere Fuglene,  der  opholder  sig  ude  paa  det  aabne  Hav.  En  stor 
Del  af  Befolkningen  paa  Helgoland  ligger  næsten  daglig  paa  Vandet, 
og  sjældent  mangler  Bøssen  i  Baaden.  Man  kan  saaledes  efter 
Fiskernes  og  deres  Folks  Beretninger  gøre  sig  et  godt  Begreb  om  det 
aabne  Havs  Fugleliv.  Naturligvis  tager  man  ogsaa  selv  derud,  saa 
ofte  Iagttagelserne  paa  Land  tillader  det. 

Nu  vil  man  sige,  at  efter  denne  pessimistiske  Skildring  kan  der 
dog  ikke  være  ret  meget  Arbejde  at  udrette.  Men  for  at  forstaa 
det  rigtigt,  maa  man  stadig  huske  paa  Helgolands  særlige  Ejen- 
dommeligheder. Det  er  allerede  bleven  sagt,  at  Fuglene  endnu  kom- 
mer til  Helgoland  i  massevis,  men  at  de  er  meget  vanskeligere  at 
iagttage.  Det  betyder  straks  mere  Arbejde  end  tidligere.  Klagerne 
angik  først  og  fremmest  hine  200  eller  flere  sjældnere  Arter,  hvis 
tidligere  Forekomst  har  gjort  Helgoland  saa  berømt.  Af  dem  vil 
man  trods  den  mest  anstrengende  Virksomhed  nu  kun  kunne  paa- 
vise  saa  faa,  at  en  Retfærdiggørelse  og  en  Begrundelse  af  disse  rin- 
gere Resultater  gøres  nødvendig  overfor  Videnskaben.  Af  de  øvrige 
200  Arter  kan  den  største  Del  endnu  paavises  her,  og  en  Mængde 
Arter  kan  endnu  den  Dag  i  Dag  i  givne  Tilfælde  optræde  i  utrolig 
Mængde.  Man  kan  blot  tænke  paa  Arter  som  Digesmutter,  Rød- 
stjerter, Løvsangere,  Fluesnappere,  Fuglekonger,  Bog-  og  Kvæker- 
finker,  Sidskener  Stære  og  flere  andre.  Naar  disse  Fugle  engang  af 
et  Uvejr  er  blevet  forslaaet  til  Helgoland,  er  det  dem  ogsaa  næsten 
fuldstændig  ligegvldigt,  hvordan   Helgoland  ser  ud;  de  slaar  sig  just 

ned,  fordi  de  paa  Grund  af  særlige  Omstændigheder  er  blevet 
tvunget  dertil.  Der  er  jo  en  hel  Række  af  Arter,  der  er  meget  be- 
skedne i  deres  Fordringer,  som  i  mange  Aar  vil  byde  Ornitholo- 
gien  interessant  Lejlighed  til  Arbejde.  Og  om  Fyrtaarnet  vil  det 
da  ogsaa  om  Natten  stadig  vrimle,  selv  om  der  ikke  findes  en  Kva- 
dratmeter frit  Land  paa  Helgoland  mere.  Følgende  vil  saaledes 
være  at  paavise  og  at  begrunde:  at  ifølge  Tilintetgørelsen  af 
Helgolands  Natur  vil  der  nu  med  ulige  større  Arbejde 
kun  kunne  opnaas  ulige  ringere  Resultater,  end  paa 
Gåtkes  Tid.  Men  da  det  fra  Aar  til  Aar  bliver  slettere, 
skulde  i  det  mindste  enVidenskabsmand  kunne  ofre  hele 
sin  Arbejdskraft  og  Tid  paa  endnu  at  redde,  hvad  der  er 
at  redde  for  vor  Indsigt  i  Fugletrækkets  store  Gaade. 

Et  relativt  fuldkomment  lagttagelsesmateriale  er  meget  værd, 
men  man  maa  aldrig,  aldrig  glemme,  at  det  ikke  skal  være 
Endemaalet,  men  blot  Grundlaget  for  Arbejdet.  Nu  først 
skal  det  egentlige  Studium  begynde,  den  blotte  Registrering  nytter 
endnu  ikke  meget,  naar  Bearbejdelsen  ikke  følger  efter.  Og  der 
kniber  det  jo  altid.  Bind,  ja  endog  hele  Biblioteker,  indeholder 
intet  andet  end  saadant  registreret  Materiale,  som  endnu  stadig 
venter  paa  Bearbejdelse.  Derfor  maa  Hovedopgaven  for  en  Orni- 
tholog  paa  Helgoland  være  først  at  sammenligne  alt  meteorologisk 
lagttagelsesmateriale  paa  Helgoland  med  sit  ornithologiske.  Da 
Helgoland  er  en  meteorologisk  Station  af  2den  Klasse,  og  der  og- 
saa fra  Marinesignalstationen  bliver  anstillet  Iagttagelser,  som  staar 
til  Disposition,  saa  er  der  intet  til  Hinder  —  det  skulde  da  være 
at  ønske  en  Udvidelse  og  oftere  Gentagelse  af  Iagttagelserne,  særlig 
ogsaa  om  Natten,  allerbedst  ved  selvregistrerende  Instrumenter. 
Helgoland  vilde  iøvrigt  være  egnet  til  at  besidde  en  første  Klasses 
meteorologisk  Station.  Kan  man  saa  desuden  skaffe  sig  alle  meteoro- 
logiske Iagttagelser,  der  er  blevet  anstillet  saavel  mod  Nordøst  som 
Sydvest,  —  og  det  kan  ikke  være  umuligt,  —  skulde  det  dog  gaa 
underligt  til,  hvis  man  ikke  skulde  kunne  faa  noget  nøjere  at  vide 
om  Fugletrækkets  Afhængighed  af  Vejrets  forskellige  Faktorer.  Det 
vilde  være  at  løfte  det  Slør,  der  er  udbredt  over  Fugletrækkets 
Hemmelighed  et  godt  Stykke;  ja  det  vilde  overhovedet  være  det 
højeste,  den  eksakte  Forskning  vil  kunne  frembringe.  Derud  over  er 
Hypothesernes  Rige.  — 

Selvfølgelig  skulde  der  hvert  Aar  oft'entliggøres  en  udførlig  Be- 
retning om  Fugletrækket.  Men  ikke  alene  det  fremskaffede  Materiale 
skulde  forarbejdes,  ogsaa  en  Mængde  Optegnelser,  som  foreligger 
siden  Gåtkes  Død,  saavel  som  de  interessante  Forekomster  fra  den 
Tid,  som  de  i  Museet  opstillede  Eksemplarer  indestaar  for,  skulde 
offentliggøres  og  derved  gøres  tilgængelig  for  Videnskaben.  Det  vilde 
ogsaa  være  i  højeste  Grad  ønskeligt,  naar  Tiden  og  de  meteorolo- 
giske Grundlag  dertil  fandtes,  videnskabeligt  at  bearbejde  Gåtkes  for 
Størstedelen  overordentlig  nøjagtig  førte  Dagbøger. 

Som    bekendt    kom    Gåtke    til    ganske    mærkværdige   Anskuelser, 

hvad  angaar  Fugletrækkets  Højde  og  Hurtighed,  og  er  af  den  Grunci 
stødt  paa  stærk  Modstand.  Ja,  man  har  endog  gjort  hans  paa 
oOaarig  Iagttagelse  haserede  Anskuelser  latterlige.  Ligeledes  er  hans 
Bemærkninger  om  Trækkets  Retning  og  Træ'k  efter  Alder  og  Køn 
langtfra  anerkendt  paa  ethvert  Punkt.  Efter  Gatkes  Død  (1896)  staar 
Sagen  nu  saaledes,  at  alle  Landes  Ornithologer  fordrede  en  objek- 
tiv Genundersøgelse  af  Gatkes  Paastande  paa  Stedet.  Men  denne  er 
indtil  vore  Dage  stadig  ikke  sket.  Hvis  man  venter  en  lille  Tid 
endnu,  vil  den  aldrig  kunne  ske;  thi  da  er  den  ikke  mere  mulig, 
som  den  allerede  nu  er  vanskelig.  Men  ikke  alene  ved  Iagttagelse 
maa  man  revidere  dem,  men  frem  for  alt  ogsaa  ved  Eksperimenter. 
Fuglestationen  Rossitten  har  allerede  nu  skaffet  et  yderst  værdifuldt, 
nøjagtigt  Materiale  til  Bedømmelse  af  disse  Sporgsmaal,  uden  dog 
at  have  løst  Problemet.  Helgolands  Fuglekendere  vil  f.  Eks.  ikke 
lade  Rossittens  Eksperiment  om  Kragernes  Flyvehastighed  gælde, 
fordi  de  er  fast  overtydet  om,  at  Kragerne  flyver  meget  hurtigere 
over  Havet  end  over  det  sikre  Land.  Helgoland  har  jo  overhovedet 
saa  ejendommelige  Forhold,  at  de  her  vundne  Anskuelser  kun  her 
kan  blive  undersøgt  igen.  Saaledes  vilde  vel  Forsøg  med  Synsvid- 
den, saa  overmaade  vigtig  for  Gendrivelse  af  Gatkes  Argumenter 
vedrørende  Trækkets  Højde,  her  ved  Luftens  store  Klarhed  og  Hel- 
golændernes  bevislig  utrolig  skarpe  Øjne,  give  et  ganske  andet  Re- 
sultat, end  paa  Fastlandet.  Man  maatte  i  det  Øjemed  have  Drager, 
eventuelt  smaa  Balloner  og  meget  lange  Reb,  som  de  meteorologiske 
Stationer  bruger  dem.  Det  vilde  dog  —  som  man  passende  kunde 
bemærke  ved  denne  Lejlighed  —  være  overordentlig  vigtigt  her  ved 
Hjælp  af  saadanne  Instrumenter  regelmæssigt  at  udforske  de  øvre 
Luftlag!  Ogsaa  ellers  vilde  man  ved  alvorlig  Anstrengelse  —  forud- 
sat den  tilstrækkelige  Hjælp  —  sluttelig  ved  Eksperimenter  kunne 
komme  Problemerne  til  Livs. 

Først  og  fremmest  er  da  det  storartede  Mærkningsforsøg,  som 
blev  paabegyndt  med  megen  Energi  og  velfortjent  glimrende  Resul- 
tat af  Dr.  Thienemann*  fra  Rossitten,  bestemt  til  her  at  give  vigtige 
Oplysninger,  som  vilde  være  af  den  allerstørste  Interesse.  Man 
kunde  nemlig  saa  med  et  Slag  sætte  den  positive  Sikkerhed  i  Stedet 
for  Gatkes  Formodninger,  der  i  sin  Tid  vakte  saa  uhj're  Opsigt 
blandt  Ornithologerne.  Man  ved  allerede  om  nogle  af  Rossittens 
Trækfuglearter  med  forbløffende  Nøjagtighed,  hvorledes  deres  Træk 
forlober,  og  en  stor  Del  af  Hemmeligheden  ved  disse  Arters  Træk  er 
blevet  oplyst.  Men  derved  har  det  ogsaa  vist  sig,  at  Rossitten  maa 
have  et  ganske  andet  Opland  end  Helgoland;  thi  Fuglene  ved  Ros- 
sitten undgaar  —  det  ved  vi  nu  positivt  —  Nordsøens  tyske  Bugt. 
Hvis  man  saaledes  vilde  mærke  Fugle  paa  Helgoland,  vilde  man  op- 
naa  ganske  andre  Resultater,  som  paa  det  lykkeligste  vilde  fuld- 
stændiggøre Rossittens  og  sandsynligvis  endog  skaffe  endnu  interes- 
santere Oplysninger,  alene  fordi  man  her  kunde  sammenligne  Resul- 

*  Som  bekendt  er  det  H.  Chr.  C.  Mortensen,  Viborg,  der  er  Skaberen  af 
Ringmærkningsforsøgene.  Red. 

tatet  af  SOaarig  lagttagelsesvirksomhed  med  Virkeligheden.  Ganske 
vist  bliver  saadanne  Mærkninger  paa  Helgoland  som  al  anden  orni- 
thologisk  Virksomhed  vanskeligere  fra  Aar  til  Aar.  Thi  for  at  fange 
Fuglene  hører  først  og  fremmest  til,  at  de  slaar  sig  ned,  og  det  gør 
de  større  jagtbare  Fugle,  som  alene  kan  komme  i  Betragtning,  netop 
sjældnere  og  sjældnere.  Tidligere,  da  der  endnu  blev  fanget  mere, 
end  der  blev  skudt,  vilde  det  have  været  let  at  faa  Snepper,  Krager 
og  Drosler  i  tilstrækkeligt  Antal,  men  nu  er  det  allerede  meget  van- 
skeligt. Og  har  man  saa  endelig  lykkeligt  faaet  mærket  nogle,  saa 
vil  Halvdelen  af  dem  blive  skudt  paa  selve  Øen,  hvis  det  netop 
falder  ind  med  daarligt  Vejr.  Og  dog  trods  alt:  Hvis  man  havde 
tilstrækkelig  Tid  og  Understøttelse,  vilde  man  dog  endnu  kunne  op- 
naa  meget.  — 

Paa  Helgoland  forekommer,  som  allerede  omtalt,  undertiden  utro- 
lige Undtagelsestilfælde,  som  er  af  største  Interesse  for  Biologien. 
At  Skovsnepperne  her  sidder  i  Klippehuller,  at  Vandrikser  og  Steppe- 
høns  kan  gribes  paa  Vejene  med  Hænderne,  er  Ting,  som  kun  fore- 
kommer paa  Helgoland.  Desværre  har  man  endnu  stadig  undladt 
at  fasttrylle  saadanne  Optrin  paa  den  fotografiske  Plade.  Der- 
for, og  ogsaa  fordi  der  her  overordentlig  ofte  frembyder  sig  sjældne 
Lejligheder,  maatte  en  Ornitholog  her  foretage  Optagelser  af  Fugle 
saa  vidt  muligt  med  dertil  egnede  moderne  Apparater. 

Endelig  vilde  ogsaa  Nordsømuseet,  i  hvilket  den  prægtige  Fugle- 
samling staar,  fordre  rigeligt  Arbejde,  meget  mere  end  den  nuvæ- 
rende Ledelse  paa  Grund  af  en  Mængde  andre  Arbejder  nogensinde 
kunde  overkomme.  Siden  Gåtkes  Død  har  man  holdt  Fuglesam- 
lingen i  dadelfri  Stand  og  udvidet  den  i  betydelig  Grad  ved  Køb. 
Men  den  kan  ikke  blive  systematisk  fuldstændiggjort,  før  den  bliver 
nøje  katalogiseret.  Desuden  maatte  der  anlægges  en  Skindsamling 
efter  videnskabelige  Principer  til  nærmere  Detailstudium  af  Racer 
(og  følgelig  altsaa  Fuglenes  Herkomst),  Fjerbeklædning  og  Over- 
gangsdragter.  Begyndelsen  er  forøvrigt  allerede  gjort.  Frem  for 
alt  skal  ogsaa  enkelte  af  Gåtkes  Beviseksemplarer,  om  hvis  korrekte 
Bestemmelse  andre  Ornithologer  har  tvivlet,  gennemgaa  en  Efter- 
prøve, og  overhovedet  skal  der  foretages  en  Sigtning  af  tvivlsomme 
Data  fra  Gåtkes  Bog. 

Ved  saadan  Anerkendelse,  Udnyttelse  og  Fortsættelse 
af  Gåtkes  Livsveerk  vil  man  gøre  det  højtansete  »Vogel- 
warte  Helgoland« s  Navn  større  Ære.  end  naar  man  kri- 
tikløs bøjer  sig  for  hans  Autoritet,  og  antager,  at  han 
er  ufejlbar  og  intet  har  efterladt  til  sine  Efterkommere 
at  udrette. 

Men  endnu  er  ikke  nævnt  alle  de  Opgaver,  som  der  kunde  være 
at  løse  paa  Helgoland.  Der  aabner  sig  her  lokkende  Udsigter: 
Helgoland  som  Nordsøens  ornithologiske  »Centrale«. 
Det  giver  sig  egentlig  af  sig  selv :  vil  man  forstaa,  hvilken  Rolle 
Helgoland  spiller,  maa  man  i  Forvejen  desuden  studere  hele  Nord- 
søens og  de  tilstødende  Landes  Fugleliv. 

Først  vil  lagttaj^elser  paa  det  aabne  Hav  være  en  paa- 
trænf»ende  Nødvendighed.  Hvor  bliver  de  Millioner  af,  som  paa 
Helgoland  flagrer  om  Fyrtaarnet  og  ved  deres  Skrig  ødelægger  Folks 
Søvn,  hvor  er  de  paa  deres  Træk  over  Havet?  Det  er  et  Spørgs- 
niaal,  som  det  snart  er  paa  høje  Tid  at  faa  løst. 

Det  vilde  være  et  let  Stykke  Arbejde  at  udføre  Ringmærk- 
ningen i  meget  stor  Maalestok,  naar  man  sejlede  et  Par  Sø- 
mil over  til  de  frisiske  Øer  og  der  forsynede  de  næsten  flyvefærdige 
Maage-,  Terne-  og  Vadefugleunger  med  de  Ijerlctte  Aluminiums- 
ringe.  Eller  man  kunde  maaske  ogsaa  der  fange  Strandfuglene  paa 
Fladvandet  med  Net  —  man  kunde  da  gøre  et  Forsøg.  Hvis  man 
vilde  anvende  en  større  Pengesum  derpaa,  vilde  det  være  let  at 
mærke  Ænder  i  F" u g lek øjerne*;  de  vilde  egne  sig  ganske 
fortræffeligt  til  dette  Eksperiment,  som  la  ngttrækkende 
og  jagtbare,  meget  efterstræbte  Fugle. 

En  umaadelig  interessant  Opgave  vilde  det  ogsaa  være  om  Vin- 
teren at  foretage  Farter  langs  Kysten  paa  Statens  Tjenestefar- 
tøjer, for  paa  en  vis  Maade  at  holde  en  Folketælling  blandt  de  over- 
vintrende Fugle,  eller  med  andre  Ord:  at  fastslaa,  hvilken  Rolle 
den  tyske  Nordsø  med  sine  Kyster  og  Øer  spiller  som 
Overvintringskvarter  for  nordiske  Svømmefugle.  Hidtil 
har  man  ikke  vidst  mere  derom,  end  hvad  lejlighedsvise  Stikprøver 
fra  enkelte  Steder  kan  give. 

Men  til  Slut  maa  en  vigtig  Opgave  ikke  blive  glemt,  nemlig  den 
ethiske  Side!  De  mægtige  Indtr3'^k,  som  Fugletrækket  paa  Helgo- 
land giver,  kan  anspore  mange  hidtil  ligegyldige  Mennesker  til  Kær- 
lighed til  Naturen  og  Dyrene,  naar  Interessen  først  er  bleven  vakt 
gennem  Ord  og  Skrift.  Derfor  maa  Publikum  ogsaa  erfare  om 
Forskningerne,  alene  for  at  det  kan  lære  ved  Iagttagelse  og  Tilbage- 
sendelse  af  muligvis  fundne  Ringe  at  understøtte  Videnskaben.  I 
det  Øjemed  er  nogle  Beretninger  om  interessante  Resultater.  Opraab 
eller  Naturskildringer  til  Dagspressen  og  frem  for  alt  Sportslitera- 
turen  fra  Tid  til  anden  nødvendige,  ikke  alene  i  vort  eget  Land, 
men  ogsaa  om  muligt  i  Skandinavien,  Frankrig  og  England;  vore 
Trækfugle  drager  jo  i  Løbet  af  faa  Dage  gennem  det  halve  Europa. 
At  et  saadant  Kulturarbejde  ikke  forbliver  uden  smukke  Frugter, 
derpaa  har  vi  i  vor  Tid  allerede  Eksempler  nok. 

Saavel  Tysklands  som  Udlandets  Ornithologer  har  Ret  til  at  for- 
lange Regnskab  og  Beretning  fra  Tysklands  berømteste  Iagttagelses- 
station.  Maatte  nu  ogsaa  denne  Beretning  finde  den  Paaagtelse  og 
Opmærksomhed,  som  Sagen  fortjener. 

*  Som  bekendt  er  der  med  fortrinligt  Resultat  gjort  Forsøg  hermed  af 
H.  Chr.  C.  Mortensen. 

IAGTTAGELSER  OVER  MURSEJLEREN  (CYPSELUS  APUS). 
AF  KARL  RERTRAM,  KAISERSLAUTERN. 

(Ornithologische  Monatsschrift.   1906.   Nr.  5  &  6.J 
Oversat  og  noget  forkortet  af  A.  CHRISTIANI. 

Blandt  de  pfalziske  Ynglefugle,  der  i  de  sidste  Aartier  er  tiltaget 
i  Antal,  maa  i  første  Række  nævnes  Mursejler  og  Stær.  Sejlerne 
har  i  den  senere  Tid  ogsaa  taget  vore  Landsbj'er  i  Besiddelse  og 
udbreder  sig  stadigt  mere  og  mere.  1  de  større  Byer,  navnlig  i 
Fabriksbyerne  Kaiserslautern  og  Ludwigshafen  yngler  Sejlerne  i 
Mængder;  her  findes  talrige  Bygninger,  som  afgiver  gode  Redesteder, 
i  upudset  Murværk,  under  Vinduer,  i  Murhuller  og  bag  Tagrender- 
nes Træforskalning.  I  mange  af  de  mest  foretrukne  Gavle  findes 
hele  Ynglekolonier.  Mere  end  nogen  anden  Fugleart  —  Spurven 
ikke  fraregnet  —  passer  Mursejleren  med  sin  mørke  Dragt,  sin 
utæmmede  Flugt,  sit  lidenskabelige  Skrig  og  sin  evindelige  Uro  ind 
i  den  moderne  Fabriksbys  Milieu.  Der  er  intet  i  disse  urolige  By- 
beboeres  Færd,  der  leder  Tanken  hen  paa  Forstue-  eller  Bysvalens 
idylliske  Landsbytilværelse,  og  det  er  maaske  ikke  med  Urette,  at 
man  har  lagt  noget  af  Ansvaret  for  Svalernes  Aftagen  i  Byerne  over 
paa  de  støjende  og  paatrængende  Sejlere. 

I  Landsbyer  og  smaa  Købstæder  plejer  Mursejleren  at  yngle  i 
Kirketaarne,  og  først  efterhaanden  som  Kolonien  bliver  større,  tager 
den  andre  Bygninger  og  i  Nødsfald  Stærekasser  i  Brug.  1  Wolfstein 
rugede  det  første  Par  i  1894  i  den  protestantiske  Kirkes  Taarn ;  i 
1903  var  der  4  Par,  i  1904  6  Par  og  i  1905  vist  7  Par,  som  rugede 
i   Kirketaarnet  og  i  et  nærliggende  Bryggeris  upudsede  Mur. 

De  Wolfsteiner  Mursejlere  har  den  onde  Skæbne,  at  de  hvert 
Aar  paany  maa  tilkæmpe  sig  deres  Redepladser  fra  Stære  og  Spurve. 
Særligt  omstridt  er  Redepladserne  under  Kirketaarnets  Tag  og  i 
dets  højeste  Murhuller.  Liebhaverne  til  disse  Pladser  indfinder  sig 
efterhaanden;  Graaspurvene  bor  i  Hullerne  i  den  kolde  Aarstid,  og 
begj'nder  i  de  smukke  Marts-  og  Aprildage  at  indrette  sig  et  Hjem 
her;  uden  nævneværdig  Modgang  bor  de  her  indtil  sidste  Halvdel 
af  April,  hvor  Stærene  kommer  og  meget  eftertrykkeligt  gør  deres 
formentlige  Ejendomsret  gældende  og  efter  haarde  Kampe  sætter 
Spurvene  paa  Porten.  Men  ej  heller  Stærene  faar  Lov  til  at  be- 
holde Herlighederne  ret  længe,  thi  i  Begyndelsen  af  Maj  indfinder 
Sejlerne  sig,  sætter  sig  uden  videre  i  Besiddelse  af  de  Redepladser, 
som  Stærene  saa  møjsommeligt  har  tilkæmpet  sig,  og  tvinger  dem 
til  at  forlade  den  færdigbyggede  Rede,  som  undertiden  allerede  inde- 
holder Æg:  i  disse  Kampe  stifter  Stærene  et  ubehageligt  Bekendt- 
skab med  Sejlernes  skarpe  Kløer.  Det  er  værd  at  lægge  Mærke  til, 
at  Stærene,  der  saa  eftertrykkeligt  er  i  Stand  til  at  fordrive  Spurvene, 
temmelig  hurtigt  rømmer  Valpladsen  for  Sejlerne;  Sejrherrerne  faar 
imidlertid  snart  nye  Modstandere  i  Spurvene,  der  atter  trænger  sig 
frem,  efter  at  Stærene  er  slaaet  af  Marken.  Sejlerne  synes  ganske 
vist    ikke    at    være    saa    ømtaalelige    overfor   Spurvenes    umiddelbare 

Naboskab,  som  Stærene  er,  og  i  visse  Tilfælde  bar  de  to  Arter  op- 
født  deres  Unger  ganske  tæt  ved  binanden.  Ikke  desto  mindre 
kæmper  Mursejler  og  Spurv  ofte  en  forbitret  Strid,  især  naar  de 
skal  bruge  den  samme  Indgangsaabning  til  deres  Reder.  Jeg  bar 
ofte  iagttaget,  hvorledes  en  Spurvehan  har  siddet  og  kvidret  paa  et 
Tag  eller  en  Urviser  og  der  ganske  uventet  er  blevet  angrebet  og 
forfulgt  af  en  Mursejler,  og  omvendt  har  jeg  ogsaa  set  Spurve  støde 
efter  Sejlere,  der  dog  altid  let  undgaar  et  saadant  Angreb.  LN'kkes 
det  Sejleren  at  overraske  sin  Modstander  i  Indgangsaabningen  til 
Reden,  saa  farer  den  Ijmsnart  imod  Spurven,  og  klamrer  sig  fast 
til  denne,  og  de  to  Kæmpende  falder  da  lodret  ned  langs  Ydersiden 
afTaarnet,  til  de  næsten  har  naaet  Jorden.  I  disse  Tvekampe  synes 
Spurvene  altid  at  trække  det  korte  Straa. 

Sejlerne  ankommer  om  Foraaret  i  Slutningen  af  April  eller  Be- 
gyndelsen af  Maj  og  drager  atter  bort  i  Slutningen  af  Juli  eller  Be- 
gyndelsen af  August. 

Mærkværdigt  nok  lader  Sejlerne  ofte  hengaa  en  ret  lang  Tid 
efter  deres  Ankomst,  inden  de  skrider  til  Forplantning;  det  er  mig 
ikke  muligt  at  se  nogen  indlysende  Grund  hertil.  Maaske  er  Han- 
nerne meget  i  Overtal,  og  deres  lidenskabelige  Kampe  om  Hunnerne 
forhaler  maaske  Tidspunktet  for  Æglægningen.  Faktisk  er  det,  at 
Æglægningen  i  visse  Tilfælde  ikke  finder  Sted  før  i  Juli   Maaned. 

Det  er  næsten  overflødigt  at  beskrive  selve  Reden;  ofte  benyttes 
den  samme  Fordj^bning  Aar  efter  Aar,  uden  at  den  bliver  forsynet 
med  nye  Redematerialer;  hertil  bruges  de  Straa  og  Trævler,  som 
Stære  og  Spurve  har  samlet  sammen.  Derimod  bliver  Reden  hvert 
Aar  forsynet  med  nyt  Overtræk  af  Spyt.  Medens  Hunnen  —  eller 
Hannen  —  ruger,  er  den  næppe  rolig  et  eneste  Minut,  og  der  findes 
vist  ikke  nogen  Fugleart,  der  i  den  Grad  er  plaget  af  forskellig- 
artet Utøj  som  denne  Luftens  Behersker;  den  maa  ustandselig  skutte 
og  klø  sig,  og  stadig  bar  den  sit  lille  Næb  i  søgende  Bevægelse  — 
man  kommer  til  at  føle  en  inderlig  Medlidenhed  med  det  ulykkelige 
Dyr,  som  under  saadanne  Forhold  i  time-  og  dagvis  maa  udholde 
Tilværelsen  under  et  glohedt  Tag.  Blandt  de  større  Snyltere  er 
Lusefluer  af  Slægten  Crataerhina  —  vist  Cr.  pallida  (oliv.)  —  særlig 
hyppige.  I  Løbet  af  de  tre  Maaneder,  i  hvilke  Sejlerne  opholder  sig 
her,  bliver  disse  robuste  Snyltere  halv  saa  store  som  en  Ært  og  er 
paa  Grund  af  deres  Størrelse  en  frygtelig  Plage.  Den  17  Juli  1903 
hentede  jeg  en  halvvoksen  Unge  ned  fra  Taarnet  og  befriede  den 
for  ikke  mindre  end  30—32  saadanne  Blodsugere.  De  sætter  sig 
paa  alle  Dele  af  deres  Værtdyrs  Legeme  og  bevæger  sig  her  med 
stor  Hurtighed  og  Stedkendskab;  de  forstaar  ogsaa  udmærket  godt 
at  klamre  sig  fast  paa  Fjerene  og  ligeledes  paa  Klæder.  Det  er  et 
ejendommeligt  Syn  at  se  disse  letbenede  Plageaander  kravle  omkring 
paa  Æggene,  som  om  de  knap  kunde  afvente  det  Øjeblik,  hvor  deres 
Ofre  kommer  til  Verden,  lovrigt  tror  jeg  at  have  bemærket,  at 
Ungerne  bliver  skaanet  i  den  forste  Tid,  efter  at  de  er  krøbet   ud  af 

Ægget,  og  at  de  først  bliver  angrebet  af  Snylterne,  naar  de  begynder 
at  faa   Fjer. 

End  ikke,  naar  Mursejleren  ligger  paa  Reden,  tøjler  den  sit 
støjende  Væsen;  saasnart  en  Artsfælle  flyver  forbi  Indgangshullet  til 
Reden,  tilraabes  der  den  straks  et  skingrende  »Skrie,  Skrie  og  naar 
en  Sejler  flyver  ind  til  sin  rugende  Mage,  bliver  den  modtaget  paa 
samme  Maade,  og  Parring  fuldbyrdes  under  stærke  Skrig  af  begge 
Fugle;  derpaa  ligger  de  begge  stumme  i  længere  Tid  kun  optagne 
af  at  fange  Snyltere,  ved  hvilket  Arbejde  de  hjælper  hinanden. 

Det  Mørke,  der  hersker  i  Taarnets  Indre,  tillader  Iagttageren  at 
nærme  sig  Reden  uden  at  foraarsage  megen  Forstyrrelse;  den  Smule 
Lj's,  der  trænger  ind  gennem  Indgangshullet  og  andre  Sprækker, 
lorslaar  knapt  til  at  oplyse  Redens  Omgivelser.  Til  stærkere  Be- 
lysning plejede  jeg  at  anvende  en  elektrisk  Lommelampe,  da  Brugen 
af  Tændstikker  forbød  sig  selv  paa  Grund  af  Brandfaren  ved  den 
store  Mængde  af  sammenhobede  Redematerialer.  Overfor  Iagttageren 
viste  Sejlerne  en  paafaldende  Tryghed,  som  vel  maa  tilskrives  deres 
fuldstændige  Ukendskab  med  Mennesket.  I  Virkeligheden  er  det  jo 
ogsaa  ret  sjældent,  at  Menneskets  og  Mursejlerens  Veje  krydses,  og 
Fuglen  lever  som  en  Fremmed  iblandt  os,  skønt  den  bor  i  vore 
Bygninger.  Medens  Hunnen  ruger  eller  ligger  paa  Ungerne,  flnder 
den  sig  roligt  i  enhver  lettere  Berøring,  og  holder  man  Haanden 
hen  foran  den,  snapper  den  blot  uroligt  efter  denne  eller  tager  en 
Finger  i  sit  store  Gab;  kun  naar  Fuglen  ser  sig  indesluttet  fra  to 
Sider,  stormer  den  mod  Udgangen.  Overfor  Støj  er  Sejleren  langt 
mere  ømfindtlig;  ganske  vist  skræmmes  den  ikke  af  Kirkeklokkernes 
haarde  Slag,  men  en  fremmed  uvant  Lyd  er  ofte  Aarsag  til  dens 
Flugt;  en  Gang  faldt  saaledes  mit  Uhr  ud  af  Lommen  og  ned  paa 
en  Skiferplade  og  skræmmede  derved  Hunnen  af  Reden,  skønt  den 
flere  Minutter  havde  fundet  sig  i,  at  jeg  rørte  ved  den.  Jeg  var 
bange  for  at  have  forstyrret  den  i  Rugningen,  men  den  vendte  dog 
tilbage. 

Hvor  forskellig  fra  Sejlerens  elegante  Bevægelser  i  Luften  er 
ikke  dens  Færd  ved  Reden!  Medens  den  i  Luften  daglig  gennemfarer 
Hundreder  af  Kilometer,  maa  den  ved  Reden  anstrænge  sig  af 
yderste  Evne  for  møjsommeligt  at  tilbagelægge  den  korte  Afstand 
fra  Indgangshullet  til  Reden.  Ingensinde  viser  det  krybdyragtige  i 
Fuglenes  Væsen  sig  saa  aabenbart,  som  naar  Mursejleren  krybende 
bevæger  sig  fremad  —  end  ikke  i  Vendehalsens  Forvridninger  og 
mærkelige  Drejninger;  denne  bedste  Flyver  af  alle  vore  Landfugle 
har  ganske  afgjort  noget  af  et  Krybdyr  i  sin  Holdning  og  sine  Be- 
vægelser ved  Reden. 


IAGTTAGELSER  FRA  AARET   1904. 

I  dette  Aar  rugede  i  Kirketaarnet  i  Wolfstein  to  Par  Mursejlere, 
som  i  det  følgende  er  betegnet  o   og  6,  og  to  Par  Spurve. 

16  .Maj.  Der  er  endnu  intet  Tegn  |)aa,  at  Fuglene  er  begyndt 
paa  at  yngle. 

2  4  Maj  Kl.  4—5  Em.  I  Parret  as  Rede  ligger  et  Æg;  derimod 
er  der  intet  Spor  at'  nogen  Rede  b.  Stærene  er  begyndt  at  bygge 
Rede,  efter  at  deres  første  Kuld  20  Maj  er  tløjet  af  Reden  i  den 
nye  Skole.  Begge  Sejlerne  er  til  Stede  og  tumler  om  i  Stærenes 
Straa.  De  næbbes  og  renser  deres  Fjer  og  tinder  sig  roligt  i  min 
Nærværelse. 

2  4  Maj  Kl.  725—8^^  Em.  Lidt  efter  Kl.  T''°  kommer  en  Stær 
ind  i  Reden  og  pusler  derinde,  idet  den  piber  sagte ;  efter  et  Minuts 
Forløb  flyver  den  ud,  men  sidder  endnu  længe  pibende  |)aa  Taget 
nærved  Indgangsaabningen.  Man  hører  de  forbiflyvende  Sejleres 
høje  Skrig.  Kl.  7"  kommer  en  Sejler  ind  i  Reden  a  og  gør  Toilette. 
12  Minutter  efter  kommer  Magen  og  bliver  hjerteligt  modtaget;  de 
lægger  sig  lige  over  for  hinanden,  Ansigt  til  Ansigt,  og  skriger.  Kl.  8 
forlader  den  sidst  ankomne  atter  Reden,  hvorpaa  den  anden  —  vel 
Hunnen  —  lægger  sig  paa  Ægget.  Kl.  8^^  flyver  en  Sejler  ind  i 
Reden  b;  den  forholder  sig  roligt,  og  kun  naar  Skrigene  uden  for 
lyder  ganske  nær,  svarer  den  sagte.  Kl.  8'^-  kommer  Hannen  a  og 
kryber  ind  til  Hunnen  i  Reden ;  de  skriger  en  Tid  lang,  næbbes  og 
bliver  saa  rolige.  Da  jeg  Kl.  8^^  belyste  dem  dette  fandt  de  sig 
gerne  i,  kun  gjorde  de  stødvis  Bevægelser  med  Hovedet  henimod 
Lampen),  laa  de  ved  Siden  af  hinanden  paa  den  Maade.  at  den 
enes  Hoved  laa  ved  den  andens  Hale;  delte  er  en  Stilling,  i  hvilken 
man  hyppigt  ser  dem.  Den  ene  af  Parret  b's  Fugle  har  atter  fjer- 
net sig.  Fra  Gaden  bemærkede  jeg  senere,  at  den  forsøgte  at  flyve 
ind,  men  til  Slut  opgav  dette  og  søgte  sig  en  anden  Soveplads. 

5  Juni.     a   Det  ene  Æg  ligger  der  endnu. 

b  De  gamle  Fugle  ses  ikke.  derimod  findes  en  fuldstændig  fær- 
dig og  overklistret   Rede  med  et  Æg.     Stærene  er  forsvundne. 

11  Juni.  a  Reden  er  tom;  jeg  opdagede  intet  Spor  af  Ægget. 
b  Hunnen  ruger  paa  to  Æg;  den  lader  sig  roligt  belyse  og 
berøre. 

27  Juni.     a   Hunnen   ruger  paa  to  Æg. 

b  Hunnen  ligger  paa  Ungerne,  som  er  fuldstændig  nøgne.  Paa 
de  Steder,  hvor  de  første  Fjerposer  vil  trænge  igennem,  viser  der 
sig  sorte  Punkter.  Ungerne  er  vistnok  komne  frem  23  Juni. 
Den  Gamle  gaar  først  af  Reden,  da  jeg  holder  Lommelampen  tæt 
op  under  Øjnene  paa  den.  1  den  gamle  Stærrede  har  en  Spurv 
bygget ;   Hunnen  ruger  paa   7  Æg. 

2  Juli  Kl.  8  Em.  a  Endnu  rugende;  begge  de  Gamle  paa 
Reden. 

b  Ungerne  pipper;  Fjerposerne  er  ved  at  stikke  igennem.  Øjnene 
er  endnu  helt  lukkede.     Spurveungerne  er  komne  frem.     Pippen. 

3  Juli  Kl.  6—8  Fm.  a  Hunnen  paa  Reden.  Den  lader  sig  be- 
røre og  leger  med  min   Haand.  som  jeg  holder  hen  til  den. 

b  Ungerne  pipper  af  og  til.  Hunnen  flygter  bort.  da  mit  Uhr 
falder    fra    mig.      Paa    Halsen    og   Gumpen    sidder    nogle    Lusefluer. 

Ungerne  viser  ingen  Tegn  paa.  at  de  føler  Smerte.  I  Spurvereden 
er  der  nu  kun  3  Unger,  som  skriger  frygteligt  efter  Føde ;  2  af  de 
andre  ligger  døde  ved  Indgangshullet;  de  Gamle  har  forladt  dem  af 
ubekendte  Grunde,  der  muligvis  staar  i  Forbindelse  med  mine  For- 
styrrelser. 

3  Juli  Kl.  2^^—32**  Em.  a  Hunnen  ruger  videre;  da  jeg  igen 
træder  derhen,  flyver  den  bort.  Flere  af  de  omtalte  Parasiter  krav- 
ler over  Æggene. 

b  De  Gamle  fodrer;  jeg  tager  for  første  Gang  en  Foderbolle ^  fra 
en  af  de  fodrende  Gamle. 

3  Juli    Kl.  5^^— 6^^  Em.     a  Hunnen  paa    Reden;    lader    sig    klø. 

b  Ungerne  pipper  noget  kraftigere.  Naar  de  bydende  forlanger 
Føde,  ligner  deres  Stemme  allerede  de  Gamles  Skrig. 

6  Juli  Kl.  7^°— 9^^  Em.  a  Ruger  endnu;  Æggene  ser  meget 
mørke  ud. 

b  Spurveungerne  er  alle  døde  og  udbreder  en  afskyelig  Lugt. 
Jeg  renser  Redestedet.  Sejlerungerne  er  endnu  blinde;  for  første 
Gang  iagttager  jeg  hos  dem  de  heftige  Slag  med  Vingerne,  som, 
fremkaldt  ved  Berøring  eller  Støj ,  er  ejendommelige  for  dem,  lige 
til  de  trækker  bort;  i  de  sidste  Dage  før  deres  første  Flyvetur, 
reagerer  de  ogsaa  med  denne  karakteristiske  Bevægelse  overfor  Støj, 
der  trænger  op  fra  Gaden  f.  Eks.  Vognrummel,  Piskeknald  og  Støj 
af  Børn,  der  gaar  fra  Skole.  Kvarterslagene,  der  i  saa  umiddelbar 
Nærhed  af  Uhrene  lyder  pludseligt  og  stærkt,  faar  dem  til  at  fare 
let  sammen.  Ved  Klokkeringning  farer  de  i  Begyndelsen  stærkt  sam- 
men, men  det  taber  sig  snart.  Jeg  begik  denne  Aften  en  Fejl,  der 
blev  skæbnesvanger  for  begge  Kuldene;  jeg  blev  nemlig  for  længe 
der  oppe,  da  jeg  absolut  vilde  have  en  Foderbolle  til;  en  saadan 
—  fra  denne  sene  Tid  paa  Dagen  —  vilde  afgive  et  særligt  godt 
Materiale.  3  Gange  efter  Kl.  9  viste  en  af  de  Gamle  af  Parret  b 
sig  ved  Indgangsaabningen,  men  hver  Gang  fløj  den  bort  igen,  aaben- 
bart  fordi  jeg  var  der  endnu.  Kl.  9^^  da  det  næsten  var  helt  mørkt, 
gik  jeg  ned.     Parret  a  laa  paa  de  stærkt  rugede  Æg. 

9  Juli  Kl.  7^^— 8^**  Em.  a  Ungerne  er  komne  frem.  De  er 
vistnok  ruget  ud  Dagen  før^.  Æggeskallerne  ligger  udenfor  Reden; 
Hunnen  paa   Reden. 

^  Fremgangsmaaden  herved  er  ganske  simpel.  Man  maa  gribe  rask  til  med 
den  ene  Haand,  saa  at  det  mod  Reden  krybende  Dyr  ser  sig  fuldstændigt 
fanget,  hvorpaa  det  i  sin  Skræk  uden  videre  lader  Foderbollen  (af  Størrelse 
som  en  middelstor  Hasselnød)  falde  i  den  anden  Haand.  som  man  holder 
under.  Hele  Foderbollen,  med  sit  Indhold  af  —  for  .storste  Delen  endnu  le- 
vende —  Dyr  er  omgiven  af  en  slimet  Hinde,  og  falder  ikke  fra  hinanden. 
Bollerne  har  jeg  opbevaret  i  en  medbragt  Flaske  med  vid  Hals  og  indehol- 
dende fortyndet  Sprit.  Paa  Etiketten  har  jeg  angivet  Dag  og  Time.  Det  saa- 
ledes  samlede  Materiale  vil  blive  gjort  tilgængeligt  for  videnskabelig  Bearbej- 
delse. Forf. 

"  Naar  man  ser  hen  til  saadanne  Eksempler  paa  sene  Kuld.  kan  man 
ikke  undres  over,  at  der  undertiden  findes  Unger  i  Slutningen  af  August  af 
første  og  eneste  Kuld,  og  jeg  kan  derfor  ikke  tiltræde  den  af  Frih.  v.  Besserer 
(Verhandlungen  der  Ornith.  Ges.  in  Bayern.  Bind  5  Side  103)  fremsatte  For- 
modning, at  saadanne  Unger  muligt  er  af  andet  Kuld.  Forf. 

h  Der  ci  kun  en  Unj»e  i  Reden.  Da  jeg  rorer  ved  den,  farer 
den  op  og  skriger  voldsomt  efter  Føde.  Det  er  mig  straks  paafal- 
dende,  at  den  ikke  har  udviklet  sig  siden  6  Juli.  Den  er  ogsaa  helt  kold 
at  føle  paa,  saa  jeg  antager,  at  de  Gamle  har  ladet  den  i  Stikken 
siden  hin  skæbnesvangre  Aften.  Med  Lommelampen  gennemsøger 
jeg  alle  Kroge  i  Nærheden  af  Reden  for  at  finde  den  anden  Unge, 
men  jeg  kan  ikke  se  den.  Jeg  tænker  mig  da,  at  den  er  faldet  ned 
og  finder  den  ogsaa  paa  Gulvet  under  Tagbjælkerne  paa  noget  op- 
hobet Grus  og  Hedemateriale;  her  ligger  den  som  livløs  -  den  er 
ogsaa  faldet  ned  fra  ca.  4  m.  Højde.  Idet  jeg  berører  den,  løfter 
den  Hovedet  lidt,  men  er  ikke  i  Stand  til  at  give  nogen  Lyd  fra 
sig,  og  den  er  ganske  kold.  Jeg  tager  den  op  for  at  lægge  den  til- 
bage i  Reden.  Ved  Sammenligning  mellem  de  to  Unger  ser  jeg,  at 
den  nedstyrtede  er  noget  tilbage  i  Udvikling  for  den  anden.  De 
ynkelige  Skrig,  som  nu  opløftes,  fylder  mig  med  dyb  Medlidenhed, 
og  min  Skyldbevidsthed  faar  mig  til  at  rødme.  En  Gang  tager  den 
kraftigste  Unge  hele  Hovedet  af  den  svage  i  sit  Gab  og  prøver  med 
vild  Begærlighed  paa  sluge  det.  Idet  jeg  gaar  bort,  kaster  jeg  et 
Blik  paa  Hunnen  a,  som  ligger  fast  paa  sine  Unger,  og  i  samme 
Øjeblik  er  jeg  klar  over,  at  her  aabner  sig  en  Udvej  til  at  redde 
de  forældreløse,  halvdøde  Unger.  Jeg  opsætter  dog  Forsøget  til 
næste  Morgen  for  at  se,  om  Forældrene  virkelig  ikke  vilde  flyve  ind 
i  deres  Rede.  I  Skumringen  plejer  Sejlerne  hver  Aften  at  jage  efter 
hinanden  med  høje  Skrig,  og  først  henad  Kl.  9  —  i  de  korteste 
Nætter  endogsaa  efter  Kl.  9  —  at  opsøge  deres  Sovepladser.  Efter 
at  alle  Dyrene  var  fløjne  ind  denne  Aften,  saa  jeg  endnu  et  Par, 
som  jeg  antog  var  Forældrene  til  det  forladte  Kuld.  Flere  Gange 
fløj  de  ganske  nær  forbi  IndgangshuUet  til  Reden,  men  g^jorde  ikke 
Tegn  til  at  flyve  ind.  Kl.  9^^  fløj  de  lige  efter  hinanden  ind  i  et 
Murhul  over  en  Uhrskive,  hvor  et  andet  Par  med  næsten  voksne 
Unger  boede,  Dette  Par  var  fløjet  ind  lidt  før  Kl.  9  og  forsvarede 
nu  Indgangen  mod  de  to  andre.  Efter  flere  Minutters  Skrigen  fløj 
sidstnævnte  Par  bort  Kl.  9^"  og  vendte  ikke  mere  tilbage  til  Taarnet; 
det  var  da  næsten  helt  mørkt. 

10  Juli  Kl.  7^^—10  Fm.  Ungerne  af  Kuld  b  ligger  i  Reden 
kolde  og  endnu  mere  udmattede  end  den  foregaaende  Aften.  De 
gaber  kun  ganske  mat  og  løfter  knap  Hovederne.  Der  er  intet  Utøj 
at  se  paa  dem.  Parret  a  fodrer;  Hunnen  flyver  netop  bort  og  kom- 
mer efter  et  Kvarters  Forløb  tilbage  med  fyldt  Kro.  Efter  at  have 
fodret  Ungerne  lægger  den  sig  over  dem;  jeg  sætter  nu  en  af  de 
forladte  Unger  derover.  Den  ligger  som  livløs  i  min  Haand  —  i  3 
Dage  og  4  Nætter  har  den  savnet  Føde  og  moderlig  Varme.  Jeg 
skubber  det  udsultede  Væsen  ind  under  Hunnen,  der  føler  sig  ilde 
til  Mode  ved  denne  uhyggeligt  kolde  Gæst;  den  vender  og  drejer 
sig  til  højre  og  venstre  og  beføler  den  fremmede  Unge  fra  alle  Si- 
der. Med  en  Energi,  som  jeg  ikke  havde  tiltroet  Ungen,  skubber 
denne  sig  dybere  ind  i  Reden  og  indretter  sig  hyggeligt.  Det  er 
næsten  ikke  til  at  beskrive,    hvorledes    den    halvdøde    Unge   paa    en 

Gang  fik  Liv,  da  den  følte  Varmen  fra  »den  fremmede  Moderfugl; 
næppe  var  den  bleven  lidt  opvarmet,  før  den  skreg  frygteligt  efter 
Føde.  Den  gamle  Fugl  kunde  knapt  værge  sig  imod  det  udsultede 
Kræ,  der  angreb  baade  dens  Hoved  og  Fjer.  Jeg  hentede  nu  den 
anden  Unge  derhen,  og  den  samme  Scene  gentog  sig;  Hunnen  holdt 
dog  ud  i  Reden  trods  alle  Angreb  af  Skiftingene.  Kl.  9"^  kommer 
Hannen  hjem  med  fyldt  Kro,  den  er  øjensynligt  forbavset  over  For- 
andringen i  dens  Bolig;  da  den  kryber  ind  i  Reden,  anfalder  de 
fremmede  Unger  den  med  vildt  Begær.  Hunnen  flyver  imidlertid 
bort;  medens  Hannen  fodrer,  bemærker  jeg  til  min  Forundring,  at 
den  skubber  Skiftingene  til  Side  eller  rettere  undgaar  deres  Angreb 
og  fodrer  sine  egne  Unger;  disse  lider  mest  ved  de  Fremmedes 
rasende  Opførsel,  der  maa  opfattes  som  en  sidste  Opblussen  af 
Kræfterne,  thi  knapt  er  et  saadant  Udbrud  forbi,  før  de  igen  ligger 
som  døde.  Da  Hannen  har  fodret,  lægger  den  sig  ikke  paa  Ungerne, 
men  tager  Plads  ved  Siden  af  Reden  aabenbart  i  den  Hensigt  at 
afvente  Hunnens  Tilbagekomst;  da  denne  lader  vente  paa  sig,  flyver 
Hannen  bort  Kl.  9^^.  Hunnen  flyver  ind  Kl.  9*^;  ligesom  Hannen 
fodrer  den  sine  egne  Unger,  idet  den  paa  lignende  Maade  værger 
sig  imod  de  Underskudtes  Paatrængenhed;  derpaa  lægger  den  sig 
over  Ungerne.  Ved  enhver  Bevægelse  af  Hunnen  farer  de  to  for- 
sultne Dyrs  Svælg  i  Vejret  med  en  svag  Jamren.  Kl.  10  maa  jeg 
afbryde  mine  Iagttagelser. 

1  6  J  u  1  i  Kl.  g^''—  1 0*^  Fm.  Allerede  paa  Stigen,  der  fører  op  i  Taarnet, 
hører  jeg  Ungernes  Pippen  og  glæder  mig  over,  at  de  ikke  er  forladt. 
Stærkt  spændt  træder  jeg  hen  til  Reden  og  ser,  at  begge  mine  Pleje- 
børn ligger  og  breder  sig  i  Reden.  De  har  udviklet  sig  godt,  men  er 
paa  dette  Stadium  ret  grimme,  og  man  genkender  knapt  Luftens  pragt- 
fulde Sejlere  i  disse  Klumper.  Mellem  de  to  velnærede  Unger  trænger 
en  stærk  Pippen  og  Jamren  sig  frem,  og  til  Slut  stikker  ogsaa  et  Hoved 
frem  paa  en  lang  Hals.  Den  anden  Unge  af  det  retmæssige  Kuld 
er  derimod  ikke  til  at  se,  og  først  en  nøjere  Undersøgelse  af  Re- 
dens Indre  giver  det  Resultat,  at  den  ligger  fuldstændigt  fladtrykt 
og  udtørret  paa  Bunden  af  Reden.  Disse  Iagttagelser  tyder  paa.  at 
Fremtidsudsigterne  for  den  endnu  levende  Unge  af  det  retmæssige 
Kuld  er  temmelig  daarlige,  og  dette  bekræftes  yderligere,  da  en  af 
de  Gamle  kommer  med  Foder;  til  Trods  for,  at  dens  egen  Unge 
skreg  gudsjammerligt  og  spærrede  Næbbet  højt  op,  skubbede  den 
Gamle  denne  til  Side  og  fodrede  Plejebørnene,  som  nu  knapt  gad 
kæmpe  om  Forrangen.  Jeg  sluttede  heraf,  at  Ungen  fra  det  ret- 
mæssige Kuld  allerede  i  nogle  Dage  var  bleven  forsømt.  Den  havde 
ogsaa  kun  udviklet  sig  lidt  siden  10  Juli,  og  den  syntes  at  være 
Dødens  sikre  Bytte.  Jeg  mente  alligevel  ikke  at  burde  gribe  ind  og 
gøre  Ende  paa  dens  Lidelser.  To  Gange  til  saa  jeg  de  Gamle  fodre 
uden  at  tage  Notits  af  deres  egen  Unge. 

16  Juli  Kl.  11^^—12  Fm.  Der  fodres  ikke;  den  ulykkelige  Unge 
jamrer  sig  uafladeligt. 

19  Juli    Kl.  5—6*^    Em.      Nu    er    der    kun    de    to    underskudte 

Unger  tilbage  og  intet  Spor  af  Ungerne  af  det  retmæssige  Kuld. 
Jeg  søger  forgæves  efter  dem  i  alle  Kroge  og  paa  Gulvet  under 
Bjælkerne.  Der  fodres  to  Gange.  Jeg  har  ikke  Mod  til  at  tage  en 
Foderbolle,  da  jeg  ikke  vil  forstyrre  de  Gamle.  Ved  Berøring  eller 
stærk  Støj  (Hosten,  Rønimen,  Klappen  i  Hænderne)  slaar  Ungerne 
heftigt  med  Vingerne,  muligvis  for  at  skræmme  den  formodede 
Fjende. 

23  Juli.  I  Aften  talte  jeg  ca.  12  Sejlere.  Natten  til  den  24 
trækker  de  alle  bort  undtagen  det  Par,  jeg  iagttager,  og  dettes  endnu 
ikke  flyvefærdige  Plejebørn. 

2  6  Juli   Kl.  8   Em.     Begge  de  Gamle  i   Heden. 

2  8  Juli  Kl.  93<>-10-^*>  Fm.  Det  er  regnfuldt  og  koldt;  begge 
de  Gamle  ligger  i  Reden  ved  Siden  af  Ungerne.  Disse  har  nu  — 
overfladisk  set  —  sapime  Skikkelse  og  Udseende  som  de  Gamle. 
Det  ser  morsomt  ud,  naar  Gande  og  Unge  sidder  sammen  i  Reden 
og  da  stikker  alle  8  Vinger  lodret  i  Vejret  imellem  hverandre;  dette 
gør  de  ofte.  I  Dag  ser  jeg  Hannen  for  sidste  Gang,  en  af  de  føl- 
gende Dage  trækker  den  bort  og  lader  Hunnen  alene  med   Ungerne. 

2  August  Kl.  9  Fm.  Ungerne  er  fuldstændigt  udvoksede.  Den 
svageste  af  dem  ligger  i  Reden,  den  anden  helt  ude  ved  Udgangen. 
De  rækker  og  strækker  sig  hyppigt  og  pusler  med  Næbbet  i  Fjerene. 
Ekskrementerne  ligger  omkring  Reden  paa  de  Steder,  hvor  Ungerne 
har  ladet  dem  falde.  Jeg  har  ikke  iagttaget,  at  Sejlerne  —  saa  lidt 
som  mange  andre  Fugle,  der  ruger  i   Mørke  —   bortfjerner  disse. 

6  August  Kl.  8  Em.  Ungerne  ligger  tæt  op  til  hinanden;  da 
jeg  tænder  Lys,  slaar  de  heftigt  med  Vingerne,  saa  at  de  ved  Stødet 
bliver  slynget  et  lille  Stykke  fremad. 

8  August  Kl.  7'^*^  Fm.    Det  regner.    Hunnen  i  Reden  hos  Ungerne. 
Kl.   7  Em.     Hunnen   jager   sammen    med    Forstuesvaler.     I    disse 

Dage  bliver  Svalerne  en  eller  flere  Gange  dagligt  jaget  af  en  Lærke- 
falk  (Falco  subbiiteo),  undertiden  af  to.  Naar  Falken  jager  ene,  om- 
sværmer Svalerne  den  i  respektfuld  Afstand  —  Sejlerhunnen  er  den 
næsten  altid  nærmest;  naar  Falkene  jager  samtidigt,  forsvinder  alle 
Svalerne  øjeblikkeligt. 

9  August  Kl.  10—10^^.  Begge  Ungerne  ligger  ved  Udgangen  og 
betragter  Færdslen  paa  Gaden.  Undertiden  spærrer  de  Næbbet  op, 
som  om  de  gabede;  de  klør  ogsaa  hinanden  og  sj'nes  herved  at 
hjælpe  hinanden  med  at  bekæmpe  Snylterne.  Man  har  tidligere  be- 
tragtet denne  gensidige  Kradsen  som  Kærtegn,  men  det  er  dog  vist 
ikke  rigtigt.  Overfor  alt,  hvad  der  fra  Omverdenen  tiltrækker  sig 
deres  Opmærksomhed  -  enten  det  sker  gennem  Øjet  eller  Øret  — 
reagerer  de  paa  samme  Maade;  de  drejer  samtidigt  Hovederne  efter 
en  Svale,  der  farer  dem  forbi,  eller  en  Vogn,  der  kører  paa  Gaden, 
og  ved  Støj   farer  de  sammen   paa  samme  Maade. 

Kl.   11.     Hunnen  efter  Lærkefalken. 

Kl.  6   Em.     Hunnen  flyver  ind  og  fodrer. 

10  August.  I  Løbet  af  Dagen  flyver  Hunnen  flere  Gange  ind. 
Kl.  8  Em.  ser  jeg  alle  tre  i  Reden. 

11  August  Kl.  11^*^  Fm.  Der  er  kun  en  Unge  i  Reden,  for- 
mentlig den  svagest  udviklede.  Hverken  i  Dag  eller  de  følgende 
Dage  ser  jeg  noget  til  den  anden  Unge,  som  aabenbart  er  trukket  bort. 

Kl.  3^*^  flyver  Hunnen  ind,  men  kommer  straks  efter  ud  igen. 
Kl.  7  flyver  ?  ind  i  Redehullet. 

Kl.  7*^  befinder  Ungen  sig  i  Reden,  medens  den  gamle  Hun  jager 
sammen  med  Svaler. 

1  2  August  Kl.  7'^^  Fm.  Ungen  ligger  tæt  ved  Udgangen.  Kl.  8  Em. 
Hunnen  og  Ungen  i  Reden.  Da  jeg  kommer,  flyver  Hunnen  ud, 
men  vender  straks  tilbage. 

13  August  Kl.  11*^  Fm.  Reden  er  tom.  Afrejsen  maa  have 
fundet  Sted  om  Natten,  thi  om  Morgenen  er  ingen  Sejler  at  se.  Om- 
trent et  Dusin  Lusefluer  løber  omkring  i  Reden,  jeg  fanger  nogle  af 
dem   og  sætter  dem  i  Spiritus. 

Af  de  to  Unger,  om  hvis  Skæbne  jeg  har  fortalt,  fløj  den  ene  først 
ud  efter  omtrent  51  Døgns  Forløb  og  den  anden  efter  ca.  48  Døgn. 
Sammenlignet  med  normale  Forhold  betyder  dette  omtrent  14  Dages 
Forsinkelse.  Det  er  værd  at  bemærke,  at  den  første  Udflugt  fra 
Reden  ogsaa  blev  den  sidste. 


ANMELDELSER. 

H   HASSELGREN:  GOTLANDS  FÅGLAR. 
DERAS  FOREKOMST  OCH   DRAG  UR  DERAS  BIOLOGI. 

(Uppsala   1909.1 

Forf.,  der  synes  at  have  et  grundigt  Kendskab  til  Gotlands  Fugle- 
fauna, giver  i  det  foreliggende  Arbejde  en  Oversigt  over  samtlige  — 
ialt  225  —  paa  Øen  trufne  Fuglearter.  Omtalen  af  de  enkelte  Ar- 
ter udgør  Hovedparten  af  Bogens  124  Sider  og  slutter  med  flere 
Smaakapitler  bl.  a.  om  gotlandske  Fuglenavne  og  >Några  oologiska 
egendomligheter  från  Gotland«.  To  Arter  er  aldrig  truffet  her  i 
Landet,  nemlig  Murløber  (Tichodroma  miiraria)  og  Karmin-Dompap 
(Carpodaciis  erythrinusj,  men  iøvrigt  opviser  Fuglefaunaen  paa  Øen 
mange  interessante  Ejendommeligheder,  i  Særdeleshed  synes  der  at 
være  Ynglepladser  for  en  Del  sjældnere  Vade-  og  Svømmefugle. 
Bogen  viser  helt  igennem,  at  der  er  lagt  særlig  Vægt  paa,  og  at  Forf. 
nærer  en  speciel  Interesse  for  Oologien,  hvorfor  der  findes  mange 
gode  oologiske  Iagttagelser.  De  fleste  Arter  faar  en  ganske  kort 
Omtale,  men  ved  sine  mange  Iagttagelser  bliver  Bogen  af  Interesse 
for  enhver,  der  vil  stifte  Bekendtskab  med  Fuglelivet  paa  denne 
langt  ude  i  Østersøen  beliggende  0.  p  jkcpprqen 

ORNITHOLOGISCHE  MONATSSCHRIFT. 

34  Aargang  Nr.  12. 

Foruden  den  i  et  tidligere  Hæfte  af  »D.  O.  F.'s«  Tidsskrift  i  Over- 
sættelse   gengivne    Artikel    om    Fuglekolonierne    paa    Langeoog    inde- 

holder  Hæftet  en  Artikel  af  Jul.  Michel  om.  hvorvidt  udstoppede  Dyr 
er  skadelige  for  Sundheden;  Forf.,  der  er  mangeaarig  Konservator, 
komnimer  til  det  Resultat,  at  der  absolut  ikke  er  nogen  Fare  paa 
Færde,  selv  naar  de  frisk  udstoppede  Dyr  er  opstillet  til  Tørring  i 
Opholdsrummet.  —  Endvidere  en  etnografisk  Studie:  Fugleknogler,  af 
Karl  Sprenger,  om  disses  Anvendelse  af  Naturfolk  til  forskellige 
Øjemed,  som  Vaaben,  Smykker,  Legetøj  etc.  samt  Solhvervs  Sange 
af  O.  Karrig,  en  begejstret,  ægte  tj'sk,  Skildring  af  Fuglesangen  en 
Juniaften,  som  gennemlæses,  uden  at  Begejstringen  forplanter  sig  til 
den  mere  kolde,  nordiske   Læser. 

Hæftet  afsluttes  med   en   Litteraturoversigt. 

WILD  BIRDS  AT  HOME  IV. 

(Gowans  nature  books  Nr.  24). 

Af  de  velkendte  Gowans  nature  books  er  som  Nr.  24  udkommen 
4.  Serie  om  Fuglene;  ligesom  Forgængerne  indeholder  denne  60  for 
største  Delen  fortrinlige  Billeder  af  disses  Liv  i  det  Frie. 

Af  Indholdet  kan  fremhæves  Fotografier  af  Mursejleren  og  Hejren; 
særlig  interessant  er  en  Serie,  6  Billeder,  af  en  Kamp  mellem  2 
Skraaper  (Pnffinns  angloram)  samt  denne  i  og  ved  sit   Redehul. 

»Bl^UNO  LILJEFORS«. 

I  Smag  med  ovennævnte  Smaahæfter  har  Glerupska  Universitets 
Bokhandeln  i  Lund  paabegyndt  Udgivelsen  af  en  Serie  illustrerede 
Smaabøger  »Små  konstboker« ,  hvis  Nr.  5  bærer  Titlen  »Bruno 
Liljefors«.  Som  Titlen  »konstboker«  angiver,  er  dette  dog  ikke  Foto- 
grafier efter  Naturen,  men  efter  Malerier,  og  Forlaget  fortjener  Tak, 
fordi  det  her  til  en  billig  Pris  (1  Kr.)  giver  Lejlighed  til,  at  Bruno 
Liljefors'  fortrinlige  Billeder  kan  finde  en  større  Udbredelse  end 
Tilfældet   hidtil  var. 

Her  findes  60  Gengivelser  af  hans  bedst  kendte  Malerier  i  en 
Udførelse,  der  ikke  staar  tilbage  for  den  engelske;  af  særlig  Interesse 
for  Ornithologer  er  hans  Rovfugle-  og  Svømmefuglebilleder,  der  ikke 
giver  Gowans  Fotografier  noget  efter  i  Henseende  til  Naturlighed, 
men  der  er  jo  ogsaa  kun  faa  Kunstnere,  der  som  Liljefors  har  haft 
Lejlighed  til  Iagttagelse  efter  levende  Model.  Bekendt  er  det  jo  f.  Eks., 
at  han  ejer  et  Par  tamme,  frit  flyvende  Havørne,  hvilket  vil  forklare, 
at  han  har  været  i  Stand  til  at  male  det  uforlignelige  Billede:  Hav- 
ørne, der  slaar  ned  paa  en  Lom,  af  hvilket  der  findes  en  Gengivelse 
i  Hæftet 

Om  dette  Billede  synes  de  danske  »Lærde«  forøvrigt  at  være 
uenige,  idet  Johs.  V.  Jensen  i  sin  Anmeldelse  af  en  Udstilling  af 
Liljefors'  Malerier  i  Malmo  for  et  Par  Aar  siden  benævner  det: 
Havørn,  slaar  ned  paa  en  Ederfugl,  medens  Magister  Bøving-Petersen 
i  sin  Bearbejdelse  af  Brehm:  Dyrenes  Liv  skriver.  Havørne  slaar 
ned  paa  en   Delfin  (!!!).  J.P.Nørgaard. 

BIBLIOTHEGA  ZOOLOGICA  DANICA   1876-1906. 
Fortegnelse  over  Danmarks  Zoologiske  Litteratur  1876 — 1906  af  Svend   Dalil, 
Assistent  ved  Universitetsbibliotheket.  København,  J.  L.  Lj'beckers  Forlag  1910. 

En  Bog  som  ovenstaaende  er  selvfølgelig  ingen  Morskabsbog 
men  er  derimod  et  udmærket  nyttigt  Arbejde  for  enhver,  der  over- 
hovedet giver  sig  af  med  Zoologi;  den  er,  saaledes  som  del  ogsaa 
angives  i  Forordet,  en  Fortsættelse  af  den  Litteraturfortegnelse  som 
findes  i  Gosch's  store  Værk  om  den  danske  Zoologis  Historie,  og 
omfatter  »den  i  Tidsrummet  1876 — 1906  fremkomne  zoologiske  Litte- 
ratur, skrevet  af  danske  (.o:  dansk  fødte)  Forfattere,  ligegyldigt  hvor 
den  er  publiceret,  og  ligegyldigt  om  Forfatterne  er  bosat  i  Danmark 
eller  i  Udlandet,  men  med  Udelukkelse  af  Afhandlinger  af  fremmede 
i  Danmark  bosatte,  samt  af  Færinger  og  Islændere.«  Ordningen  er 
løvrigt  saaledes,  at  Hovedafsnittet  bestaar  af  Fortegnelser  over  zoolo- 
giske Afhandlinger,  samlede  for  hver  enkelt  Forfatter  og  ordnede 
kronologisk,  saaledes  at  hver  Forfatter  opføres  efter  det  Aar,  hvor 
han  første  Gang  har  produceret  indenfor  den  Aarrække,  som  Af- 
handlingen omfatter.  Ved  hver  Forfatter  fhides  angivet  korte  bio- 
grafiske Meddelelser.  Dernæ.st  følger  et  Afsnit,  der  hedder:  »Alfabetisk 
Fortegnelse  over  nye  Slægter  og  Arter,  opstillede  af  danske  Zoologer 
1876 — 1906«,  saa  en  »Fortegnelse  over  mindre  Meddelelser  og  ano- 
nyme Afhandlinger,  ordnede  alfabetisk  efter  den  Art  som  Meddelel- 
sen omhandler«,  endelig  et  Sagregister  og  sluttelig  et  Personregister, 
hvor  Forfatternes  Navne  kan  findes  i  alfabetisk  Orden. 

Saaledes  som  Opgaven  er  stillet,  er  der,  saavidt  der  kan  skøn- 
nes, kommen  alt  med,  hvad  der  med  Rimelighed  kunde  ventes,  og 
endda  en  Del  mere.  Det  er  ikke  helt  klart,  hvad  Fortegnelsen  over 
de  i  den  omhandlede  Periode  nyopstillede  Arter  egentlig  har  at  gøre 
i  Værket,  og  man  kan  ikke  lade  være  at  tænke  paa,  om  det  ogsaa 
var  nødvendigt  at  medtage  en  Del  Afhandlinger,  som  dog  saa  at 
sige  udelukkende  omhandler  Fysiologi;  saaledes  forstaar  man  ikke 
rigtig,  hvad  Undersøgelser  over  de  baktericide  Lysstraalers  Evne  til 
at  trænge  igennem  Huden,  har  at  gøre  i  en  Oversigt  over  zoologiske 
Arbejder.  Havde  en  Del  af  de  mere  specielle  medicinske  Afhand- 
linger været  udeladt,  kunde  der  maaske  være  blevet  Plads  til  Af- 
handlinger af  Færinger  og  Islændere;  at  disse  savnes  som  Forfattere, 
vil  sikkert  mange  beklage,  og  man  kan  næppe  være  enige  med  Ud- 
giveren i  det  rigtige  heri.  Der  er  noget  højst  urimeligt  i,  for  blot 
at  nævne  et  Par  Eksempler,  ikke  at  træffe  Mænd  som  Benedikt 
Grøndal  og  B.  Sæmundsen  blandt  danske  zoologiske  Forfattere. 

Værket  er  udgivet  af  Naturhistorisk  Forening,  med  Understøttelse 
af  Carlsbergfondet.  q    tt 

FAUNA  OCH  FLORA. 

Populår  Tidskrift  for  Biologi.     Utgifven  af  Einar  Lonnberg.     Stockliolm  1910. 

Den  nye  Aargang  indledes  med  en  kort  Meddelelse  fra  Redak- 
tionen, hvoraf  man  erfarer,  at  Tidsskriftet  i  indeværende  Aar  har  er- 

holdl  økonomisk  Støtte  fra  Statens  Side,  hvorved  dets  Bestaaen  fore- 
løbig er  sikret;  man  maa  ønske,  at  det  smukt  udstyrede  og  vel  redi- 
gerede Tidsskrift  stadig  maa  kunne  holdes  oppe  og  ikke  have  for 
mange  af  de  økonomiske  Vanskeligheder  at  kæmpe  med,  som  Redak- 
tionen omtaler.  Sine  Emner  søger  Tidsskriftet  som  Titlen  angiver 
fra  hele  den  levende  Natur;  Ornithologien  indtager  naturligvis  kun 
en  Del  af  Pladsen,  men  i  de  fleste  Hæfter  findes  større  og  mindre 
Afhandlinger  om  Fugle.  Af  Hohind  Nicolin  findes  to  Afhandlinger 
'»Små  bidrag  til!  kannedomen  om  Gottlands  fauna«  og  »Faunistiske 
anteckninger  från  de  jåmtlåndska  fjållen  kring  Enafors-Storlien  1908« 
begge  med  interessante  Iagttagelser  om  Fuglelivet  paa  de  nævnte 
Steder.  —  En  lille  Artikel  beretter  om  Parring  mellem  Ringdue 
(Cohimba  palumbus)  og  Tamdue  i  Fangenskab,  og  en  af  de  saaledes 
fremkomne  Bastarder  er  afbildet.  C.  A.  Hollgren  gør  Rede  for 
Trækfuglenes  Ankomst  i  Halmstadsegnen  i  Foraaret  1908.  —  En 
lille  Meddelelse  viser  at  Hvidvinget  Korsnæb  (Loxia  hifasciata)  i  1909 
var  ret  almindelig  i  Sverige.  q    u 

DANSK  FUGLELIV. 

Stormmaagen  {Larus  canus).     Dens  Liv  i   Billeder.     Fotograferet  efter  Naturen  af  C.   Rubow. 

G.  B.  N.  F.      1910. 

Vi  have  ved  Forf.  Velvilje  haft  Lejlighed  til  at  se  ovenstaaende  Bog, 
som  i  disse  Dage  vil  udkomme  hos  Gjidendal.  Forf..  der  er  Med- 
ejer af  den  lille  0  Egholm  i  Storebælt,  som  en  Del  af  denne  For- 
enings Medlemmer  havde  den  Glæde  at  stifte  Bekendtskab  med  paa 
en  Udflugt  ifjor,  har  aabenbart  nedlagt  et  aarelangt  Arbejde  i  dette 
Værk.  Kun  den,  der  selv  har  syslet  med  Fotografering  efter  Natu- 
ren, formaar  at  bedømme  de  Vanskeligheder,  som  her  ere  overvundne, 
og  det  foreliggende  Resultat  er —  foruden  et  Bevis  for  Forf.s  kunst- 
neriske Smag,  Taalmodighed  og  Dygtighed  som  Fotograf  —  et  Vidnes- 
byrd om  den  gode  Fred,  Egholm  og  dens  vingede  Skarer  øjensynlig 
nyde.  Naturvenner  ere  jo  snart  forvænte  paa  Dyrefotografiens  Om- 
raade,  men  vi  maa  sige,  at  det  her  foreliggende  Hæfte  staar  paa 
Højde  med,  ja  over,  det  bedste,  vi  hidtil  have  set.  Gengivelserne  'i 
Zinkætsningl  ere  gennemgaaende  overordentlig  velh'kkede  og  hele 
Udstyrelsen  særdeles  smuk  og  smagfuld.  Det  kunde  være  fristende 
at  fremhæve  enkelte  af  Billederne,  t.  Eks.  det  stemningsfulde  Dobbelt- 
sides af  Plovmanden  med  Maageskaren  efter  sig  —  men  det  er  i 
Virkeligheden  en  Urimelighed,  thi  alle  ere  de  saa  skønne  og  friske, 
at  man,  under  Beskuelsen  af  dem,  uvilkaarlig  tror  at  høre  Maageskrig 
og  føler  sig  hensat  til  Stranden  med  dens  salte  Brise  og  Bølgeskvulp. 

Det  er  saa  sjældent,  at  Arbejder  af  denne  Art  fremkommer  fra  dansk 
Haand,  at  vi  ikke  noksom  kunne  anbefale  alle  Fuglevenner  at  skaffe 
sig  Bogen.  p    L.  S. 

Menz,  A.  32. 
Mergiilus  alle  58. 
Mergus  albellus  3,  31,  134. 

—  merganser  3,  65. 

—  serrator  3,  26,  VI. 
Merops  apiaster  70,  72. 
Michel,  Jul.  166. 
Milvus  ictinus  8,  15,  42. 

—  migrans  71. 
Misteldrossel  13. 

Mortensen,  H.  Chr.  C.  33,  64,  106. 
Mosehornugle  9,  57. 
Moseterne  70. 

Motacilla   alba   13,    23,    92,    121,   XIX, 
XX,  XXI. 

—  flava  13,  89,  XX,  XXI. 

—  —   borealis  151. 

—  —  campestris  151. 
Mudderklire  5,  104,  XIX. 

Munk  12,  62,  100, 126,  128, 129,  XIX,  XXI. 
Murløber  165. 

Mursejler  9,  28,  61,  157,  XIX,  XX. 
Mursvale  9,  28,  61,  157,  XIX,  XX. 
Muscicapa  atricapilla  collaris  108. 
typ.  14,  63,  XX,  XXI 

—  grisola  14,  63. 

Musevaage  7,  33,  44,  50,  54,  55,  64. 

—  Laadenbenet  8,  60. 

Musvit   12,   58,   59,   62,   66,   96,   97,  98, 
108,  125,  V,  XIX,  XX,  XXI. 

Nattergal  14,  62,  126,  XX,  XXI. 

Natravn  9. 

Natugle  9,  66,  104. 

Nucifraga  caryocatactes  10,  102. 

Numenius  arqvatus  5,  22,  51,  57. 

—  phæopus  5,  51. 
Nyctale  funerea  8. 
Nyctea  nivea  9. 
Nøddekrige  10,  102. 
Nørgaard,  Joh.  P.  30,  166. 

Oederaia  fusca  2,  XIX. 

—  nigra  2. 


Oriolus  galbula  1,  11.  23.  109,  136 

Otis  tarda  72. 

Otus  brachyotus  9,  57. 

—  vulgaris  9,  61. 

Pandion  haliaétus  8,  15,  29,  135. 

Pagonetta  glacialis  2. 

Parus  ater  12,  62,  98,  V,  XIX,  XXI. 

—  coeruleus   12,   58,   59,   62,   96,  98, 
100,  101,  108,  V,  XIX,  XXI. 

—  cristatus  98,  136. 

—  cyaneus  100,  101. 

—  major  12,  58,  59,  62,  66,  96,  97,  98, 

108,  125,  V,  XIX,  XX,  XXI. 

—  palustris  12.  59,  66,  98,  V,  XXI. 

—  pleskei  100. 

Passer  domesticus  14,  54.  63,  102,  108, 

109,  110,  121,  157,  161,  XX,  XXI. 

—  montanus    14,    71,    108,    109,    110. 
XX,  XXI. 

Pastor  roseus  12. 

Pelecanus  crispus  71. 

Pelikan  71. 

Perdix  cinerea  3,  23,  51,  55,  61,  120,  V. 

Perleugle  8. 

Pernis  apivorus  8,  64. 

Petersen,  N.  P.  69. 

Phalacrocorax  carbo  7,  54,  70, 71,  72,  102. 

Phalaropus  fulicarius  6. 

Phasianus  colchicus   4,  51,  55,  60,  120. 

Phyllopseustes  rufa  Ib. 

—  sibilatrix  XIX. 

—  trochilus  13,  62,  128,  129,  140,  XIX, 
XX,  XXI. 

Pibeand  2,  70. 

Pica  caudata   10,   54,   57,   61,    102,  109, 

V,  XIX,  XX,  XXI. 
Picoides  tridactylus  VI. 
Picus  major  10,  59,  98,  VI,  XX. 

—  martius  110,  VI. 

—  viridis  110,  VI,  XIX. 
Pinicola  enucleator  15. 
Pirol  1,  11,  23,  109,  136. 
Platalea  leucerodia  72. 
Plegadis  falcinellus  72. 
Podicipes  auritus  4. 

—  cristatus  4,  84. 

—  griseigena  4,  58,  130. 

—  —  var.  major  130. 

Podicipes  hol  bol  li   130. 

—  nigricollis  4,  58. 
Pommerantsfugl  51,  55,  145. 
Porzana  maruetta  4. 

—  pj'gmæa  4. 
Praticola  rubetra  14,  121. 
Præstekrave   5,   25,   83,   92,    112,    113, 

116.  120. 

—  Hvidbrystet  1,  92,  112,  113,  115. 
Puflinus  anglorum  166. 

Pyrrhula  vulgaris  14,  54. 

Raage   10,    15,    53,   54,   59,   60,    102,   V, 

XIX,  XXI. 

Rallus  aqvaticus  4,  57. 

Ravn  11,  15,  53,  54,  102. 

Recurvirostra  avocetta  58,  76,  78. 

Regnspove,  Lille  5,  51. 

Regulus  cristatus  13,  62,  V,  XX. 

Rendtorff,  G.  45. 

Renvall,  Thorsten  30. 

Ride  6. 

Ringdrossel  13. 

Ringdue  9,  51,  59,  60,  61,  135,  168,  XIX, 

XX,  XXI. 
Rovterne  91,  92,  113. 
Rosenstær  12. 

Rubow,  Carl  27,  138,  168. 

Ruticilla  phoenicura  14,  62,  109,  XX. 

—  titys  103,  137. 
Ryle  6,  49,  78,  83. 

—  Islandsk  6,  49. 

—  Sortgraa  6. 

Rødben   6,  22,  49,  78,  82,  92,  112,  115, 

117.  120,  131,  XXI. 
Rødhals   14,  62,  78,  100,  108,  128,  129, 

136.  V,  XX. 
Rødkjælk  14,  62,  78,  100,  108,  128,  129, 

136,  V,  XX. 
Rødstjert  14,  62,  109,  XX. 

—  Sort  103,  137. 
Rørdrum  57,  XX. 
Rørhøg  8,  57. 
Rørhøne  4,  58. 

Rørsanger   12,   71,    128,    129,   130,  XIX, 

XX,  XXI. 
Rørspurv  15,  89,  XXI. 
Rørvagtel  4. 


Sandterne  57,  78,  85. 

Sangdro.ssel  13.  62.  125,  128,  129,  XIX, 

XX,  XXI. 
Sanglærke   11,  23,  62,  89,  92,  121,  125, 

128,  129,  130,   XIX.  XX,  XXI. 
Sangsvane  2. 
Saxicola  oenanthe  13,  92,  121.  XX,  XXI. 

—  deserti  145. 
Schiøler,  I.  Lehn  131. 
Scholten,  Gerhard  58. 
Scolopax  rusticula  6,  51. 
Serinus  hortulanus  109. 
Sildemaage  6,  VI. 
Silkehale  11. 
Simonsen,  R.  29. 
Sisken  14. 

Sitta  europæa   11,  59,  62,  65,  97,  108,  V. 

Sivsanger  12,  89,  XX. 

Sjagger  13,  51,  55,  62. 

Skade  10,  54,  57,  61,  102,  109,  V,  XIX, 

XX,  XXI. 
Skallesluger,  Lille  3,  31.  134. 

—  Stor  3,  65. 

—  Toppet  3,  26,  VI. 
Skarv  7,  54,  70,  71,  102. 
Skeand  2. 

Skehejre  72. 

Skjærpiber  13. 

Skovdue  9,  51,  71. 

Skovhornugle  9,  61. 

Skovskade    10,    65,    102,    109,    110,   V, 

XIX,  XX. 
Skovsneppe  6,  51. 

Skovpiber  13,  23,  128,  129,  XIX,  XX. 
Skovspurv  14.  71.  108.  109,  110,  XX,  XXI. 
Skraape  166. 
Skærpiber  13. 
Slørugle  9,  15. 
Snespurv  15. 
Sneugle  9. 
Solsort  13,  54,  59,  62,  66,  97,  103,  108. 

109,  125,  128,  129,  V,  XX,  XXI. 
Somateria  dispar  2. 

—  mollissima  3,  22.  25,  92,  111,  112, 
113. 

Sortand  2. 

Sortklire  135. 

Sortmejse  12,  62,  98,  V,  XIX,  XXI, 

Sortspet  110,  VI. 

Sortterne  70. 

Spetmejse  11,  59,  62,  65,  97,  108,  V. 

Spette,  Tretaaet  VI. 

Spidsand  2,  89. 

Splitterne  1,  78,  86,  92.  112,  114. 

Sprenger,  Karl  166. 

Spurv  14,  54,  63,  102,  lOS,  109,  110,  121, 

157,  16L  XX,  XXI. 
Spurvehøg  8,  43,  54.  60,  64,  102,  110. 
Spåth,  Joh.  70. 
Stamm,  R.  H.  45,  VI. 
Stellers-And  2. 

Stenpikker  13,  92,  121,  XX,  XXI. 
Stenvender  24. 
Steppehone  9. 
Sterna  anglica  57,  78,  85. 

—  cantiaca  1,  78,  86,  92,   112,  114. 

—  caspia  91,  92,  113. 

—  hirundo   6,   22,   26,   70,   78,  85,  92, 
112,  113,  115,  120,  XIX. 

—  macrura  6.  26,  78,  85,  92,  112,  113, 

115,  120. 

—  minuta   22,   25,   92,    112,   113,   115, 

116,  120. 

—  nigra  70. 

Stillits  14,  101,  128,  129,  130,  XXI. 
Stokand   2,   61,   65,  70,  76,  88,  92,  115, 

120,  VI,  XIX,  XX,  XXI. 
Stork  7,  52    54,  64,  XIX,  XX,  XXI. 

—  Sort  52,  54,  136. 
Stormfugl  135. 

Stormmaage   6,    15,   21,   27,   78,  85,  88, 

92,  113,  118,  137,  168,  V,  XX. 
Storspove  5,  22,  51,  57. 
Strandhjejle  5. 
Strandskade  5,  22,  25,  83,  92,  112,  115, 

117,  120,  XIX. 
Strepsilas  interpres  24. 
Strix  flammea  9,  15. 
Sturnus  vulgaris  11,  23,  25,  53,  55,  62, 

63,    71,    92,   103,    108,    116,   121,   125, 

157,  XIX,  XX,  XXI. 
Stær   11,   23,  25,  53,  55,  62,  63,  71,  92, 

103,   108,    116,   121,   125,   157,   XIX, 

XX,  XXI. 
Sula  bassana  58. 
Sule  58. 


Sumpmejse  12,  59,  66,  98,  V,  XXI. 

Sumpsanger  1. 

Surnia  ulula  8. 

Svaleklire  5,  89. 

Svartbag  6,  89. 

Svenske  14,  63,  109,  129,  XX,  XXI. 

Sylvia  atricapilla  12.  62,  100,  126,  128, 

129,  XIX,  XXI. 

—  cinerea   12,   62,  109,  127,  128,  129, 

130,  XIX,  XX,  XXI. 

—  curruca   12,   59,   62,    127,   128,  129, 
130,  V,  XIX.  XX,  XXI. 

—  hortensis  12,  62,  103,  127,  128,  129, 
130,  XIX,  XX,  XXI. 

—  nisoria  109. 
Syrnium  aluco  9,  66,  104. 
Syrrhaptes  paradoxus  9. 
Sædgaas  3. 

Søkonge  58. 
Sølvhejre  70,  72. 

Taarnfalk  7,  61,  71. 
Tachybaptes  minor  4,  58. 
Tadorna  cornuta  2,  26,  27,  89,  92,  115, 
120. 

—  vulpanser  2,  26.  27,  89,  92,  115,  120. 
Taffeland  2,  70. 

Taterak  6. 

Tejste  7,  25.  26. 

Terne  6,  22,  26,  70,  78,  85,  92,  112,  113, 

115,  120,  XIX. 
Tetrao  tetrix  54,  55.  VI. 

—  urogallus  32,  VI. 
Thorshane  6. 
Thygesen,  R.  29,  140. 
Tichodroma  muraria  165. 
Tinksmed  5,  29,  103. 
Tjur  32,  VI. 

Toplærke  11,  57,  62. 

Topmejse  98,  136. 

Tornirisk   14,   63,   109,    121,    128,  129, 

130,  XX,  XXI. 
Tornsanger   12,   62,   109,  127,  128,  129, 

130,  XIX,  XX,  XXI. 
Tornskade  11,  61,  109,  XXI. 

—  Stor  11,  XIX. 

Totanus  calidris   6,   22.   49,   78,  82,  92, 
112,  115,  117,  120,  131,  XXI. 

Totanus  fuscus  135. 

—  glareola  5,  29,  lO.i. 

—  glottis  6. 

—  ochropus  5,  89. 
Trane  5,  135. 
Trappe  72. 
Tredækker  6. 

Tringa  alpina  6.  49,  78,  83. 

—  canutus  6,  49. 

—  maritima  6. 

Troglodytes  parvulus  12,  59,  (52,  128, 
129,  130,  V,  XIX,  XX,  XXI. 

Troldand  2,  58. 

Træløber  12,  60,  62,  96,  97,  108,  V, 
XXI. 

Træpiber  13,  23,  128,  129,  XIX,  XX. 

Træpikker  12,  60,  62,  96,  97,  108.  V. 
XIX. 

Turdus  iliacus  13,  62. 

—  merula   13,  54,  59,  62,  66,  97,  103, 
108,  109,  125,  128,  129,  V,  XX,  XXI. 

—  musicus  13,  62,  125,  128,  129,  XIX, 
XX,  XXI. 

—  pilaris  13,  51,  55,  62. 

—  swainsoni  150. 

—  torqvatus  13. 

—  viscivorus  13. 


Turteldue  135. 
Turtur  auritus  135. 

Urfugl  54,  55,  VI. 
Uria  troile  7.  58,  XIX. 
Upupa  epops  10,   108. 

Vagtel  3. 

Vagtelkonge  4. 

Vandrixe  4,  57. 

Vanellus  cristatus  5.  22,  53,  76,  83,  103, 

117,  120.  XXI. 
Vandrefalk  7,  31,  54,  70,  102,  131. 
Vandstær  12.  136. 
Vendehals  10,  108,  XXI. 
Vibe  5,  22,  53,  76,  83,  103,  117,  120,  XXI. 
Vindrossel  13,  62. 
Vintermusevaage  8,  60. 
Vipstjert,  Gul  13,  89,  XX.  XXI. 

—  Hvid    13,   23,    92,    121,   XIX,   XX, 
XXI. 

Weigold,  H.  141. 

Ædelpapegøje  100. 

Ægialitis  cantiana  1,  92,  112,  113,  115. 

—  hiaticula    5,    25,    83,    92,    112,    113, 
116,  120. 


FORENINGSMEDDELELSER. 

DANSK  ORNITHOLOGISK  FORENING<S  GENERALFORSAMLING. 

I  Henhold  til  en  til  Medlemmerne  udsendt  Indbydelse  afholdtes 
ordentlig  Generalforsamling  Lørdagen  16  Oktober  i  Myginds  Lokaler. 

Formanden  aabnede  Mødet  og  foreslog  at  vælge  Overretsassessor 
Gram  til  Dirigent.  Dette  blev  enstemmigt  vedtaget.  Dirigenten 
takkede  for  Valget,  fastslog,  at  Generalforsamlingen  var  lovligt  ind- 
varslet, og  gav  derpaa  Ordet  til  Formanden,  der  straks  gik  over 
til  Dagsordenens 

Punkt  I,  Beretning  om  Aaret s  Virksomhed.  Af  Tidsskriftet 
vare  de  3  Hefter  udkomne,  medens  Aargangens  4.  Hefte  vilde  følge  i 
Løbet  af  nogle  Dage.  Der  var  foretaget  3  Udflugter,  hvoraf  den  ene 
paa  Fj^n,  og  afholdt  Møder  med  Foredrag,  hvorom  der  allerede 
var  afgivet  Beretninger  i  Tidsskriftet.  Taleren  mindedes  særlig  Ud- 
flugten til  Egholm  og  ønskede  endnu  en  Gang  at  bringe  Øens  Ejere 
en  Tak  for  den  gæstfri  Maade,  hvorpaa  de  havde  modtaget  Forenin- 
gens Medlemmer.  Paa  sidste  Generalforsamling  blev  det  bestemt  at 
tilstille  Opsynsmanden  paa  Klægbanken  en  Pengegave;  Beløbet  var 
afsendt,  og  Bestyrelsen,  der  havde  modtaget  en  Takskrivelse,  lod  her- 
med Takken  gaa  videre  til  Foreningens  Medlemmer,  hvem  den  rettelig 
tilkom.  Det  blev  ligeledes  i  Fjor  besluttet,  at  Foreningen  skulde  søge 
offentlig  Understøttelse  paa  Grund  af  dens  mindre  gode  økonomiske 
Stilling,  og  der  var  da  ogsaa  sket  Henvendelse  saavel  til  det  Råben 
Lewetzau'ske  Fond  som  til  det  Classenske  Fideicommis,  men  For- 
eningen havde  fra  begge  Steder  modtaget  rent  Afslag.  Det  var  Be- 
styrelsens Agt  endnu  en  Gang  at  gøre  Forsøg  i  den  nævnte  Retning, 
men  den  fandt  iøvrigt  ikke  Anledning  til  at  være  nedslaaet  over  denne 
Modgang,  idet  den  nærede  det  Haab,  at  det  skulde  lykkes  at  føre 
Foreningen  videre  i  Fremtiden,  selv  om  man  fremdeles  —  hvad  der 
i  og  for  sig  var  det  mest  tiltalende  —  skulde  staa  paa  egne  Ben.  I 
Henhold  til  en  Bemyndigelse,  der  tidligere  var  givet  Bestyrelsen,  vilde 
et  Ekskursionsudvalg  nu  blive  dannet.  Medlemsantallet  var  steget  til 
397  mod  384  i  Fjor.  Formanden  rettede  en  Tak  til  Overlæge  Helms. 
der  som  Redaktør  udførte  et  overmaade  stort  Arbejde  i  Foreningens 
Tjeneste;  Medlemmerne  sluttede  sig  hertil  ved  at  rejse  sig.  For- 
manden gik  derefter  over  til 

Punkt  II,  Fremlæggelse  af  det  reviderede  Regnskab, 
der  balancerede  med  Kr.  2057,85.  Ved  at  udvise  stor  Sparsommelig- 
hed, og  navnlig  ved  at  formindske  Hefternes  Størrelse,  var  det  reelle 
Underskud  nedbragt  til  ca.  Kr.  415,00  mod  ca.  Kr.  730,00  i  Fjor. 
Omtrent  Halvdelen  af  Underskuddet  var  altsaa  indvundet,  og  ved  at 
fortsætte  paa  samme  Maade,  vilde  Foreningen  antagelig  være  solvent 
næste  Aar.  Der  gaves  Decharge.  Formanden  stillede  Forslag  om  at 
genvælge  Godsejer  Valentiner  til  Revisor.    Dette  vedtoges  enstemmigt. 

Punkt  III,  Valg  af  2  Bestyrelsesmedlemmer  i  Stedet  for 
d' Herrer  A.  T.  Hagerup  og  A.Koefoed,  der  efter  Tur  af  gaa. 

Formanden  meddelte,  at  dHerrer  vare  villige  til  at  modtage  Genvalg, 
og  idel  ingen  andre  bleve  bragte  i  Forslag,  blev  Genvalget  enstemmigt 
vedlaget. 

Punkt  IV,  Behandling  af  mulig  indkomne  Forslag  Ira 
Medie  m  m  c  r. 

Fra   Professor  O.  G.  Petersen  forelaa  følgende  4   Forslag: 

1.  Haandklap  efter  Foredragene  i  Foreningen  afskaffes. 
Forslaget    anbefaledes    af  Overlæge    Helms,    ligesom    ogsaa    For- 
manden gav  det  sin  Tilslutning,  hvorefter  det  blev  vedtaget. 

2.  Der  gives  Forfattere  af  Afhandlinger  eller  Artikler 
paa  over  ^h  Ark  2  5  heftede  Frieksemplarer  af  Afhand- 
lingen. 

Helms  oplyste,  at  Forslaget  var  fremme  i  P'jor,  og  at  det  da  blev 
overladt  Bestyrelsen  til  nærmere  Overvejelse;  denne  var  resulteret  i. 
at  Bogtrykkeren  nu  ved  Henvendelse  fra  Forfatterne  udleverer  Sær- 
tryk, dog  saaledes,  at  Forfatterne  selv  maa  betale  disse.  I  og  for  sig 
kostede  Særtrykkene  kun  en  Bagatel,  men  saa  længe  Foreningen  har 
Underskud  i  Kassen,  maa  den  være  yderlig  økonomisk.  Efter  nogle 
Bemærkninger  fra  Docent  Stamm  og  Formanden  vedtoges  det  at 
overlade  Spørgsmaalet  til  Drøftelse  indenfor  Bestyrelsen. 

3.  Det  foreslaas,  at  et  af  Bestyrelsens  Medlemmer 
(maaske  naturligst  Redaktøren)  modtager  S  maa  medde- 
lelser om  Iagttagelser  fra  Medlemmerne,  underkaster 
disse  Meddelelser  Kritik,  ordner  dem  og  publicerer  dem 
i  Tidsskriftet  efter  en  eller  anden  bestemt  Plan  og  med 
et  eller  to  Aars  Mellemrum  efter  Stoffets  Mængde.  En 
saa  dan  Oversigt  kommer  under  dens  Navn.  som  redigerer 
den,  men  naturligvis  med  hver  Bidragyders  Navn  paa  sit 
Sted. 

O.  G.  Petersen  anbefalede  Forslaget,  hvorved  han  haabede,  at 
man  dels  vilde  opnaa,  at  flere  Medlemmer  vilde  fole  sig  oj)fordrede 
til  at  indsende  Meddelelser,  og  dels  at  man  iik  Stofl'et  kritisk  sigtet. 
I   »Botanisk  Tidsskrift«   er  en  saadan  Ordning  med  Held  gennemfort. 

Helms  sympatiserede  til  en  vis  Grad  med  Tanken.  De  mindre 
Meddelelser,  som  nu  fremkom,  bleve  ofte  sammenstillede,  men  saa 
længe  der  ikke  fremkom  flere,  end  der  nu  gjorde,  vilde  en  Ændring 
af  den  bestaaende  Ordning  være  unødvendig.  O.  G.  Petersen  hen- 
stillede, at  der  skete  Henvendelse  til  Medlemmerne  om  at  indsende 
flere  Iagttagelser.  Formanden  gav  dette  Forslag  sin  Tilslutning, 
idet  han  dog  fremhævede,  at  man,  naar  man  benyttede  Tidsskriftets 
Index,  ikke  havde  Brug  for  anden  Ordning  af  StotTet  end  den  nu- 
værende. Det  vedtoges  at  henstille  til  Bestyrelsen  at  tage  F'orslaget 
under  Overvejelse. 

4.  Det  henstilles  til  Bestyrelsen  at  sætte  sig  i  Forbin- 
delse med  dertil  kvalificerede  Medlemmer  Landet  over 
og  formaa  disse  til  at  gøre  Optegnelser  om  Trækfuglenes 
Ankomst  om  Fora  året  (ev.  ogsaa  Efteraaret)  samt  stille 
disse    Optegnelser   til    Bestyrelsens    Raadighed    til   Red  ak- 

tion  og  Publikation  for  hvert  Aar,  ti  vor  ved  der  maaske 
bl.  a.  kunde  fremkomme  Materiale  til  Besvarelse  afSpørgs- 
maalet  om  Forskel  i  Ankomsttid  i  Landets  forskellige 
Egne. 

Forslagsstilleren  anbefalede  Forslaget;  denne  Sag  burde  sættes 
i  S3^stem.  Fra  H.  Winge  forelaa  et  stort  Materiale  af  Oplysninger, 
men  kun  fra  Københavns  Omegn. 

Læge  Th.N.  Krabbe:  I  det  internationale  Tidsskrift  >Ornis«  kom 
i  sin  Tid  i  5  Aargange  saadanne  Meddelelser,  indsamlede  af  12  danske 
Deltagere,  og  disse  Meddelelser  fyldte  vel  ca.  50  Pagina  pr.  Aar.  Under 
Hensyn  til  Foreningens  store  Medlemstal  og  den  deraf  følgende  vente- 
lige store  Tilslutning  til  disse  Undersøgelser,  var  Taleren  ængstelig 
for  Bekostningen  ved  disse  Iagttagelsers  Offentliggørelse. 

O.  G.  Petersen  havde  tænkt  sig  Forslaget  udført  saaledes,  at 
10  Medlemmer  anmodedes  om  at  gøre  saadanne  Iagttagelser,  der  ude- 
lukkende begrænsedes  til  Trækfuglenes  Ankomst. 

Krabbe:  10  Iagttagere  ere  for  faa.  Det  vil  ogsaa  være  heldigt 
at  medtage  andet  og  mere  end  Trækfuglenes  Ankomstdata. 

Formanden  gav  Forslaget  sin  varmeste  Tilslutning;  det  burde 
være  saa,  at  mange  flere  Medlemmer  end  nu  arbejdede  med  paa  Tids- 
skriftet. H.  Winge  havde  udført  et  enestaaende  Arbejde  i  sine  Beret- 
ninger om  Fuglene  ved  de  danske  Fyr;  dette  Arbejde  burde  suppleres 
med  indgaaende  Oplysninger  om  de  Fugle,  der  paa  deres  Vandringer 
unddrage  sig  Fyriagttagelserne.  Vel  burde  Foreningen  være  sparsom- 
melig, men  kun  for  derved  at  faa  Raad  til  at  løse  Opgaver  som  den 
her  foreliggende. 

Helm  s  hilste  Forslaget  med  Glæde;  vel  var  han  i  al  Alminde- 
lighed ikke  nogen  Tilhænger  af  Fællesforskning,  men  blev  der  her 
arbejdet  efter  en  bestemt  Plan.  vilde  et  godt  Resultat  kunne  frem- 
komme. 

F"or manden  foreslog  at  vedtage  Forslaget  saaledes,  at  enten  Be- 
styrelsen eller  et  af  denne  nedsat  Udvalg  organiserede  dette  Arbejde. 

Dette  vedtoges,  hvorefter  Generalforsamlingen  blev  hævet. 

Efter  Generalforsamlingen  holdtes  Auktion  over  de  i  Aarets  Løb 
til  Foreningen  indkomne  Bøger,  hvorefter  man  havde  den  Glæde  at 
se  en  Udstilling  af  Billeder  af  d'Herrer  Johannes  Larsen  og  N.  P. 
Rasmussen.  Udstillingen  var  saa  righoldig,  at  den  endog  maatte  foregaa 
i  2  »Ophængninger«.  Johannes  Larsens  Billeder  bestod  mest  af  store 
Akvareller  af  Fugle,  i  naturlig  eller  næsten  naturlig  Størrelse,  døde 
eller  i  Flugtstillinger,  desuden  en  Del  mindre  Skitser,  Tegninger 
og  Akvareller  af  nordamerikanske  Fuglearter,  levende  og  døde.  Jo- 
hannes Larsens  ypperlige  Evne  til  at  fremstille  en  Fugl,  tegne  den. 
gengive  dens  Fjerlag  og  naturlige  Stilling  i  naturlige  Omgivelser,  er 
saa  velkendt  fra  hans  tidligere  store  Produktion,  at  man  ikke  be- 
høver at  sige  mange  Ord  derom.  Rasmussens  Billeder,  næsten  alle 
i  Oliefarve,  ere  Fritidssysler.  Hans  Evne  til  at  opfatte  Fuglenes 
karakteristiske  Stilling   er   fortrinlig,   hans  Billeder  vare  næsten  alle 

Ira  (len  levende  Nalur,  noj^le  af  dem,  f.  Eks.  Billederne  at'  Viber  og 
Skovduer,  stode  overordentlig  højt.  Ved  den  lille  Fælles.spisning,  som 
fulgte  efter  Udstillingen,  blev  der  bragt  de  2  Herrer  Udstillere  en 
velfortjent  Tak  for  deres  Velvillie  og  Ulejlighed. 

Søndag  d.  17  var  der  Møde  i  Zoologisk  Have,  hvortil  Direktionen 
velvilligst  havde  givet  Medlemmerne  fri  Adgang.  Vejret  var  saa  uhel- 
digt, som  næsten  kunde  tænkes,  idet  det  øsregnede  det  meste  af 
Tiden,  men  ikke  desto  mindre  havde  henved  20  givet  Møde.  Man 
gennemgik  hele  Havens  Fuglebestand  og  samledes  derefter  til  en  for- 
nøjelig Frokost.  A.  C.  &  O.  H. 

INTERNATIONAL  ORNITHOLOGISK  KONGRES. 

I  Følge  Meddelelse  fra  Sekretariatet  for  den  5.  internationale  orni- 
thologiske  Kongres,  vil  denne  blive  afholdt  i  Berlin  i  Dagene  fra 
30  Maj  til  4  Juni  1910.  Der  er  udsendt  Indbydelse  til  Medlemmerne 
af  Dansk  ornithologisk  F'orening,  og  forhaabentlig  vil  en  Del  af  dem 
deltage  i  Kongressen.  Naar  det  nærmere  Program  kommer,  vil  det 
blive  offentliggjort  her  i  Tidsskriftet. 


MEDDELELSE  FRA  REDAKTIONEN. 

Paa  sidste  Generalforsamling  blev  det  af  Professor  O.  G.  Petersen 
foreslaaet,  at  der  skete  en  Omordning  af  Tidsskriftets  »Mindre  Med- 
delelser« saaledes,  at  et  af  Bestyrelsens  Medlemmer  tik  dem  alle  til 
Gennemsyn  og  Sigtning  og  saa  ofTentliggjorde  dem  i  Tidsskriftet 
efter  en  eller  anden  bestemt  Plan,  og  med  et  eller  to  Aars  Mellemrum, 
efter  Stolfets  Mængde.  Selvfølgelig  skulde  hver  Bidragyders  Navn 
nævnes  ved  hans  Meddelelse.  Det  vedtoges  at  henstille  til  Bestyrel- 
sen at  tage  Forslaget  under  Overvejelse. 

I  et  senere  afholdt  Bestyrelsesmøde  blev  det  vedtaget  at  følge  den 
af  O.  G.  Petersen  anbefalede  Fremgangsmaade,  og  Rubrikken  > Mindre 
Meddelelser«  vil  derfor  for  Fremtiden  blive  indskrænket,  men  saa- 
ledes, at  der  en  Gang  aarlig  vil  komme  en  Oversigt  over,  hvad  der 
er  kommet  Redaktionen  i  Hænde  af  »Mindre  Meddelelser.  Med- 
lemmerne opfordres  paa  det  indstændigste  til  at  indsende,  i  saa  rigt 
Maal  som  muligt,  saadanne  Meddelelser.  Selv  om  den  enkelte  lille 
Beretning  i  og  for  sig  ikke  vil  egne  sig  til  Offentliggørelse  alene,  vil 
den  maaske  tidt  kunne  have  Betydning  i  Sammenhæng  med  andre 
Beretninger  om  samme  Art.  For  blot  at  nævne  et  Eksempel,  er  der 
i  Aar  fra  nogle  Steder  givet  Redaktionen  Underretning  om  en  Ind- 
vandring af  Korsnæb,  der  har  fundet  Sted  her  i  Landet,  men  for  at 
faa  del  rette  Udbytte,  maatte  Meddelelserne  helst  komme  fra  saa 
mange  Egne  som   mulig. 

Redaktionen  opfordrer  derfor  Medlemmerne  til  at  yde  deres  Bi- 
drag, og  indsende  dem  til  Redaktørens  Adresse. 


FORENINGSMEDDELELSER. 

UDFLUGT  LYNGBY— HARESKOV  SØNDAG  DEN  30.  JANUAR  1910. 

I  Turen  deltog  16  Medlemmer.  Fra  Banegaarden  i  Lyngby  spad- 
seredes til  Lyngby  Sø,  hvor  man  delte  sig  i  to  Hold,  hvoraf  det  ene 
undersøgte  Lyngbj'  Mose,  medens  det  andet  fulgte  Prinsessestien. 

De  foregaaende  Dages  heftige  Snestorme  havde  tildækket  alt  med 
et  tykt  Lag  Sne,  og  dette  Forhold  satte  naturligvis  sit  Præg  paa 
Fuglelivet;  nogle  Kragelugle,  Mejser  og  Finker  bleve  iagttagne  her. 
I  Frederiksdal  samledes  man  til  Frokost  og  gik  derefter  til  Furesøen, 
der  var  oprørt  af  en  stærk  Vestenvind ;  mod  Forventning  saas  ingen 
Ænder  her.  Turen  lagdes  derefter  gennem  Hareskov ,  hvor  nogle 
Mejser  og  Fuglekonger  samt  to  Rødhalse  viste  sig,  forbi  den  tilfrosne 
Bagsværd  Sø  og  langs  Skovkanten  til  Hareskov  Station.  Undervejs 
bleve  flere  meget  store  Skarer  af  Bogfinker   og  Kvækerfinker  sete. 

Følgende   20  Arter  iagttoges: 

Agerhøne  (Perdix  cinerea),  Stormmaage  (Lams  caniisj,  Skade  (Pica 
caudata)  Skovskade  (Garriiliis  glandariiis) ,  Allike  (Coruiis  monedula), 
Raage  (Corviis  fnigilegiis).  Krage  (Corviis  cornix),  Spetmejse  (Sitta 
enropæa) ,  Gjerdesmutte  (Troglodytes  parviilus) ,  Træpikker  (Certhia 
familiaris).  Musvit  (Pams  major),  Blaamejse  (Parus  coeriileus),  Sort- 
mejse (Pams  ater),  Graamejse  (Pams  paliistris),  Fuglekonge  (Regiihis 
cristatiisj.  Rødhals  (Erithaciis  mbecula) ,  Kvæker  (Fringilla  montifrin- 
gilla),  Bogfinke  (Fringilla  coelebs) ,  Gulspurv,  (Emberiza  citrinella), 
Solsort  (Tiirdus  merulaj.  A.  C. 


MØDER  I  DANSK  ORNITHOLOGISK  FORENING. 

Lørdag  den  19.  Februar  holdt  Overlæge  O.  Helm  s  i  Prins  Wilhelms 
Palais  Foredrag  om   Fugle-Faunaen    ved  Angmagsalik   i  Østgrønland. 

Foredraget,  der  senere  vil  blive  offentliggjort,  ledsagedes  af  Frem- 
visning af  Skind  fra  Østgrønland  samt  en  Del  Fotografier  af  Ang- 
magsalik og  Omegn  tagne  af  Dr.  Krabbe.  A.  C. 

Fredag  den  25.  Februar  holdt  Dr.  Berger  i  Polyteknisk  Lærean- 
stalts Festsal  et  med  Lysbilleder  illustreret  Foredrag  om  Dyreliv  i 
det  indre  Afrika,  hvortil  Naturhistorisk  Forening  gæstfrit  havde 
indbudt  D.  o.  F.'s  Medlemmer. 

Dr.  Berger  har  i  Østafrika  deltaget  i  en  tysk  Ekspedition,  hvis 
Formaal  det  var  at  fotografere  levende  Dyr,  og  han  fremviste  her 
som  en  Del  af  Resultaterne  en  glimrende  Række  kolorerede  Lys- 
billeder. 

Det  var  især  de  store  Pattedyr,  der  interesserede  Doktoren,  og 
af  saadanne  var  ogsaa  fremskaffet  en  smuk  Serie  Billeder.  Af  Fugle- 
billeder var  der  ikke  mange,  dog  mindes  man  med  Glæde  nogle 
Fotografier  af  Flamingoer.  Doktoren  ledsagede  Fremvisningen  med 
et  livfuldt  Foredrag.  A.  C. 

Lørdag  den  19.  Marts  afholdtes  Møde  i  Wittmacks  Lokaler,  hvor 
mag.  scicnl.  R.  H.  Stamm  holdt  Foredrag  om  »Landskab  og  Fugleliv 
i  den  finske  Skærgaard<,  saaledes  som  det  viste  sig  for  ham.  da  han 
i  August  1909  opholdt  sig  i  Skærgaarden  ved  Raumo  i  det  sydvest- 
lige Finland. 

Som  ejendommelige  Fugle  for  Skovene  nævntes  Urfugl  og  Tjur 
(Tetrao  lelrix  og  7'.  iirogallus),  sidst  nævnte  dog  kun  som  sparsomt 
forekommende  samt  Sortspettc  (Piciis  marfius),  (irønspette  CGcciniis 
piridis),  Trctaaet  Spette  ( Picoules  triddvtijliisj ,  Stor  Flagsj)ette  fDcn- 
drocopiis  major),  og  Lille  Flagspette  (D.  iniiior).  Paa  saa  godt  som 
alle  Skær  —  selv  de  mindste  og  ikke  skovbevoksede  —  fandtes  en 
eller  flere  Flokke  Dalryper  (Lagopus  siibalpinus) ,  som  her  fandt 
rigelig  Føde  i  de  overmaade  talrigt  forekommende  Bær  og  Læ  for 
Vinden   under  de  gamle  og  tætte  men  lave  Encbuske. 

Sildemaage  (Lams  fusens),  optraadte  meget  talrigt  og  af  Ande- 
fugle var  især  Skallesluger  (Mergiis  scrralor) ,  Hvinand  fClaiigiila 
glancion)  og  Stokand  (Anas  boscas)  hyppigt  forekommende.  Den 
der  forekommende  Form  af  Stokand  er  noget  større  end  den  danske. 

Af  Vadere  saas  kun  faa;  dette  F'orhold  tilskrev  Foredragsholderen 
dels  den  sene  Aarstid  og  dels  de  klippefulde,  stenede  Strandbredder. 
der  mangle  Klægdannelser  og  det  dermed  følgende  rige  lavere  Dyreliv. 

Foredragsholderen  fremviste  en  Del  Fugleskind,  hvoraf  de  fleste 
vare  indsamlede  paa  denne  Rejse,  samt  i  Lysbilleder  en  instruktiv 
og  smuk  Serie  Fotografier  hovedsagelig  Landskabsbilleder  fra  de 
berejste  Egne.  A.  C. 

FORELØBIG  MEDDELELSE  O.M   DE  UDFLUGTER,  SO.M  TÆNKES 
FORETAGNE  I  SOMMEREN   1910. 

1.  29.  Maj:   Udflugt  til  Engelholm  i   Skåne. 

2.  12.  Juni:  Natlig  Udflugt   til   Skove    i   Københavns  Omegn    for  at 
høre  Fuglenes  Opvaagnen. 

3.  14.  August:   Udflugt  til  Saltholm. 

Der  vil  desuden  blive  foretaget  en  Udflugt  paa  Fyen.  Nærmere 
Meddelelse  om  denne  saa  vel  som  om  de  ovennævnte  Ture  vil  udgaa. 

Ekskl'rsionsudv.\lget. 

UNDERSØGELSER  AF  FUGLENES  TRÆK  I  DANM.ARK. 

Det  paa  Generalforsamlingen  vedtagne  Forslag  om  en  Fælles- 
forskning  angaaende  Fuglenes  Træk  her  i  Landet,  er  i  Foraaret  bleven 
iværksat  paa  den  Maade,  at  der  af  10  forskellige  Iagttagere  rundt 
omkring  i  Landet  bliver  gjort  saavidt  muligt  daglige  Observationer 
af  F"uglenes  Ankomst  og  Afrejse  tilligemed  meteorologiske  Forhold. 
For  at  faa  .Stoflct  saa  ensartet  som  mulig  er  der  blevet  trykt  Skemaer 
til  Indforelse  af  Iagttagelserne,  og  Arkitekt  Ha  ger  up  har  paataget  sig 
at  bearbejde  og  sammenstille  det  saaledes  fremkomne  Materiale,  der 
efter  Aarets  Slutning  vil  blive  offentliggjort  her  i  Tidsskriftet. 

DEN  INTERNATIONALE  ORNITHOLOGISKE  KONGRES  I  BERLIN 
30.  Maj  til  4.  Juni  1910. 

Der  er  nu  udsendt  et  Program  for  Kongressen,  hvoraf  vi  ud- 
drager følgende: 

Kongressen  holder  Møde  i  Zoologisk  Haves  store  Festsal  og  det 
tæt  derved  liggende  Landwehroffizier-Kasino,  hvor  ogsaa  Kongressens 
Bureau  er.  Deltagelsen  i  Kongressen  koster  20  Mk.,  herfor  leveres 
tillige  et  Eksemplar  af  Kongresforhandlingerne.  Anmeldelse  om  Del- 
tagelse ønskes  snarest;  Beløbet  behøver  først  at  betales  ved  Ankom- 
sten til  Berlin. 

Der  vil  antagelig  blive   følgende  Sektioner: 
I.  Anatomi,   Palæontologi,  Systematik  Geograf   Udbredelse. 
IL  Træk. 

III.  Biologie  og  Oologie. 

IV.  Fuglebeskyttelse. 
V.  Akklimatisation. 

VI.  Fjerkræavl. 

Som  Indbydere  til  Kongressen  findes  omtrent  100  Ornithologer 
fra  alle  Egne  paa  Jorden. 

løvrigt  ser  det  meget  lovende  Program   saaledes  ud. 

Søndag  29.  Maj. 

Kl.  8  Aften:  Tvangfri  Sammenkomst  (»Begriiszungs  Versammlung«) 
i  Landwehroffizier-Kasino. 

Mandag  30.  Maj. 

Kl.  IOV2  Formiddag:  Almindeligt  Møde  i  Zoologisk  Haves  Fest- 
sal med  Aabning  af  Kongressen  og  Aabningstale  af  Præsidenten 
(Reichenow)   »Ornithologiens  Fremskridt  og  nuværende  Standpunkt.« 

Kl.  3  Eftermiddag:  Udflugt  med  Damper  til  Havelsøerne  afslut- 
tet af  Fællesspisning,  Indbydelse  fra  »Deutsche  ornithol.  Gesellschaft.« 

Tirsdag  31.  Maj. 

Kl.  9  Formiddag  i  Offlzier-Kasino.  Møde  i  Sektionerne  og  af 
den  permanente  internationale  ornithologiske  Komité. 

Kl.  3  Eftermiddag:  Møde  i  Sektionerne. 

Kl.  8  Aften:  Forevisning  af  Lysbilleder  og  levende  Billeder  af 
Fugle  i  »Urania«  Taubenstrasse  48-49.  (Indbydelse  fra  Direktionen 
for  Selskabet  »Urania«).  Bagefter  tvangfri  Sammenkomst  i  »Spaten- 
bråu«   Friedrichsstrasse   172. 

Onsdag  1.  Juni. 

Kl.  9  Formiddag  i  Offizier-Kasino :  Andet  almindelige  Møde. 

Kl.  3  Eftermiddag:   Møde  i  Sektionerne. 

Kl.  8  Aften:  Staden  Berlin  modtager  Kongresdeltagerne  med  Da- 
mer paa  Raadhuset,   Konigstrasse  (Selskabsdragt). 

Torsdag  2.  Juni. 

Kl.  d  Formiddag:  Besøg  i  Zoologisk  Have  (Kongresdeltagernes 
Kort  givcM'  under  Kongressen  fri  Adgang  til   Zoologisk   Have. 

Kl.  12  Middag:  Frokost  i  Zool.  Haves  Restaurant  (Indbydelse  ai" 
Aktieselskabet  »Zoologisk  Have«. 

Fredag  3.  Juni. 

Kl.  9  Formiddag  i  Offizier-Kasino:  Møde  i   Sektionerne. 

Kl.  2  Eftermiddag:  Besøg  paa  Zoologisk  Museum,  Invalidenstrasse 
43,  eller  Automobiltur  gennem   Berlin. 

Kl.  7  Aften :  Festmaaltid  i  Zoologisk  Haves  Restaurant  (Selskabs- 
dragt; pr.  Kuvert  5  Mk.  uden  Vin). 

Lørdag  4.  Juni. 

Kl.  IOV2  Formiddag   i  Offizier-Kasino:  Slutningsmøde. 
Kl.  4  Eftermiddag:  Tur  til  Spreewald  (hvortil  ogsaa  medgaar  Søn- 
dag).    Nærmere  Program   paa  1ste  Mødedag. 

Af  Foredrag  er  der  hidtil   anmeldt  36. 

Hvis  der  tegner  sig  tilstrækkelig  Deltagere  vil  der  blive  fore- 
taget Udflugt  til  den  ornithologiske  lagttagelsesstation  Rossitten  og 
til  den  »statslig  autoriserede  Forsøgs-  og  Mønsterstation  for  Fugle- 
beskyttelse« paa  Godset  Seebach  (ca.  7  Timers  Jernbanekørsel  fra 
Berlin.) 

TIL   MEDLEMMERNE. 

Breve  og  Henvendelser  til  Foreningen  bedes  sendte  til  Forman- 
den, Veksellerer  E.  Lehn  Schiøler,  Fredericiagade  57^. 

Artikler  og  Meddelelser  til  Tidsskriftet  bedes  sendte  til  Redak- 

FORENINGSMEDDELELSER. 

MØDE  I  D.  O.  F. 

Lørdag  16  April  afholdtes  Møde  i  Prins  Wilhelms  Palais,  hvor 
Dr.  Krabbe  holdt  Foredrag  om  »Ornithologiske  Iagttagelser  fra  en 
Rejse  til  Kap  York«. 

Doktoren  har  i  Sommeren  1909  foretaget  en  Rejse  til  Grønlands 
Vestkyst  med  Kap  York  som  endeligt  Maal  og  gav  i  sit  Foredrag 
en  Meddelelse  om  de  Fugle,  som  han  havde  iagttaget  under  Sejlad- 
sen saa  vel  som  paa  de  Steder  af  Grønland,  hvor  han  var  i  Land. 
Da  Iagttagelserne  fra  Sejladsen  ikke  afviger  noget  nævneværdigt  Ira 
de  sædvanlige  under  saadanne  Forhold,  og  da  Foredragsholderen 
senere  vil  meddele  sine  ornithologiske  Iagttagelser  fra  selve  Kap  York 
Egnen  her  i  Tidsskriftet,    skal  Foredraget  ikke  nøjere  refereres  her. 

Foredraget  blev  illustreret  med  Lysbilleder,  der  atter  gav  For- 
eningens Medlemmer  Lejlighed  til  at  beundre  en  Serie  af  Dr.  Krabbes 
pragtfulde  Grønlandsbilleder.  A.  G. 


D.  O.  F.s  UDFLUGT  TIL  ENGELHOLM. 

Den  29  Maj  1910  foretoges  en  Udflugt  til  Engelholm  i  Skåne; 
der  deltog  24  Medlemmer  af  Dansk  Ornithologisk  Forening  og  Na- 
turhistorisk Forening. 

Ved  Ankomsten  til  Engelholm  modtoges  Selskabet  af  Hr.  Conser- 
vator  Granstedt,  der  sammen  med  sin  Frue  med  stor  Elskværdiglied 
og  Dygtighed  ledede  Udflugten.  Deltagerne  førtes  først  op  til  Skolen, 
hvis  smukt  udstoppede  Samling  af  Fugle  besaas  og  dernæst  gennem 
Skoven  hvor  bl.  a.  en  syngende  Rødstjert  (Ruticilla  phoeniciira) 
og  Grønspet  (Geciniis  viridis)  samt  en  Rede  af  Egern  med  tre 
Unger  blev  tagne  i  Øjesyn,  til  Skelderviken ,  hvis  Kyst  her  havde 
ret  anseelige  Klitformationer.  I  Klitterne  saas  en  syngende  Mark- 
piber (Anthiis  campestris)  og  nogle  af  Deltagerne  iagttog  en  Stor 
Tornskade  (Laniiis  excnbitor).  Paa  Hotel  Skelderviken  spistes  til 
Middag,  hvorefter  man  langs  en  Elv  og  delvis  gennem  Skov  spad- 
serede tilbage  til  Engelholm,  hvorfra  Hjemkørslen  fandt  Sted.  Føl- 
gende 50   Arter  iagttoges: 

Anas  boscas,  Oedemia  fiisca,  Hæmatopiis  ostreologus,  Actitis  hypo- 
leiica,  Sterna  hirundo?  Uria  troile,  Ciconia  alba,  Coliimba  palumbns, 
Cypsehis  apus,  Gecinus  viridis,  Garrulus  cflandarius,  Pica  caudata,  Cor- 
uus  monedula,  Connis  friigilegus,  Corviis  cornix,  Laniiis  excubitor,  Hi- 
rundo rustica,  Chelidonaria  iirbica,  Alaiida  arvensis,  Starnus  viilgaris, 
Troglodytes  parvulus,  Certhia  familiaris,  Accentor  nwdiilaris,  Parus 
major,  Parus  coenileus,  Pams  ater,  Sylvia  cinerea,  Sylvia  carriica,  Syl- 
via atricapilla,  Sylvia  hortensis,  Hypolais  icterina,  Acrocephalus  ariin- 
dinaceiis,  Phyllopsenstes  trochilus,  Phyllopseustes  sibilatrix,  Anthns 
campestris,   Anthiis  arboreiis,    Motacilla  alba,    Turdus  nmsicus,    Turdus 


XX 

meriila,  Saxicola  oenanthe,  PralicoUt  rnhelni.  lUUiciUa  pliocninira,  Eri- 
thacus  riibecula,  Lusciniu  philomcla,  Miiscicapa  alricapilla,  Passer  do- 
mcsticiis,  Fringilla  coelebs,   Cuniiahiiui   linotu,   Hmberiza  cilrincllo. 


NATLIG  UDFLUGT  1   KØBENHAVNS  OMEGN. 

Natten  mellem  11  og  12  Juni  1910  foretoges  en  Udflugt  med 
Formaalet  at  høre  Fuglenes  Opvaagnen  og  Sang.  Ekskursionen  talte 
23  Deltagere.  Efter  at  have  spist  til  Aften  i  Lyngby  begav  man 
sig  paa  Vej,  da  Klokken  var  lidt  over  halv  to,  og  Iiørte  straks  da 
man  kom  ud  en  Nattergal  (Liiscinia  philomela)  og  lidt  efter,  da 
man  kom  ned  til  Lyngby  Sø,  flere  Rørsanger  e  CArroce/j/ia/j/s  arnn- 
dinaceiis).  men  ellers  var  alt  stille. 

Kort  efter  (Kl.  2)  begyndte  Rødhals  (Erithaciis  riiheciilaj,  Sol- 
sort (Tiirdiis  meriila)  og  Gulspurv  (Emberiza  citrinella)  at  lade 
deres  Stemmer  høre  og  Kl.  2^°  hørtes  endvidere  Gjærdesanger 
(Sylvia  ciirnica)  og  Sivsanger  (Acrocephaliis  phragmitis)  og  lidt 
efter  lidt  vaagnede  i  den  lyse  lune  Sommernat  de  andre  F'ugle  op  — 
Kl.  2^^  genlød   Luften  af  Fuglesang. 

Langs  Lyngbj'  Sø  spadserede  man  til  Furesø,  hvor  en  Flok  Hejrer 
(Ardea  cinercd)  fløj  forbi,  og  derfra  gennem  Hareskov  til  Værløse, 
hvorfra   Hjemkørslen    fandt  Sted. 

Følgende  41   Arter  iagttoges: 

Anas  boscas,  Lams  caniis,  Ardea  cinerea,  Ciconia  alba,  Coliimba 
paliinibus,  Cnciiliis  canorus,  Dendrocopns  major.  Garriilus  cflandarins. 
Pica  caiidata,  Corvus  munednla.  Connis  cornix,  CJie  lido  nar  ia  urbica. 
Hirundo  rnstica,  Alaiida  arvensis.  Stnrnns  vulgaris.  Troglodytes  par- 
viilas,  Accenlor  modularis,  Parus  major,  Sylvia  cinerea,  Sylvia  cnrnica, 
Sylvia  hortensis,  Hypolais  icterina,  Acrocephalus  arundinaceiis,  Acm- 
cephalns  phragmitis,  Phy  Hop  se  ns  tes  trochilus,  Reguhis  cristatns,  Anthns 
arborens,  Motacilla  flava,  Motacilla  alba,  Tnrdus  mnsicus.  Turdns  me- 
rnla,  Erithacns  rubecnla,  Liiscinia  philomela.  MiLscicapa  alricapilla. 
Passer  domestiens.  Passer  montanns,  Fringilla  coelebs,  Liynriniis  chloris, 
(Ainnabina  linota,  Emberiza  citrinella,  Emberiza  miliaria.  A.  C. 


UDFLUGT  I   FAABORGS  OMEGN  FOR  FYNSKE  MEDLEMMER. 

En  lille  Skare  paa  7  Medlemmer  mødtes  22  Maj  i  Faaborg  for 
derfra  til  Fods  at  foretage  en  Udflugt  i  Omegnen.  Kl.  8^/2  Fmd. 
begyndte  Turen  i  stille,  klart,  varmt  Vejr,  ja,  undertiden  næsten  for 
varmt  for  Fodgængere,  i  Særdeleshed  naar  man  nu  og  da  maatte 
lægge  Vejen  ad  den  aabne  Landevej.  Straks  udenfor  Byen  passerede 
man  over  den  -store  Mosestrækning  >Sundet«.  hvor  der  findes  et  rigt 
og  afvek.slendc  Fugleliv.  (Se  1).  O.  F.s  Tidsskrift,  I.  Aarg.,  p.  160.)  Rør- 
drummen hortes  ikke.  At  høre  denne  interessante  og  sjældne  Fugls 
Stemme  vilde  selvfølgelig  have  været  af  stor  Interesse,  men  da  dens 

karakteristiske  Brøl  som  oftest  kun  lyder  om  Aftenen,  var  Sandsyn' 
liglieden  derfor  jo  heller  ikke  stor.  En  Alling  (Anas  querquedula)  d 
lettede  og  trak  en  Tid  rundt  om  Mosen.  løvrigt  var  her  rig  Lej- 
lighed til  at  iagttage  de  almindelige  Mosefugle.  Herfra  gik  man  dels 
over  Marker,  dels  gennem  Skove  til  Holstenshus,  hvor  Frokosten 
indtoges,  og  der  holdtes  Hvil  i  Skoven,  alt  medens  man  samtidig 
iagttog  Fuglelivet  i  de  nærmeste  Træer  og  Buske.  Kort  herfra  havde 
man  Lejlighed  til  at  se  —  om  end  paa  lang  Afstand  —  og  høre 
Vendehalsen  (Jynx  torqiiilla).  Turen  gik  videre  gennem  store  Skove 
afvekslende  med  Løv-  og  Naaletræer.  Gennem  den  kun  lidet  fugle- 
rige Højskov  var  det  ornithologiske  Udbytte  kun  ringe,  men  overalt, 
hvor  der  var  Lejlighed  dertil,  studerede  man  Smaafuglenes  spec. 
Sylviernes  Sang,  og  Turen  var  derfor  foruden  at  være  fornøjelig 
ogsaa  —  i  Særdeleshed  for  de  mindre  kj^ndige  Deltageres  Vedkom- 
mende —  meget  lærerig.  Enkelte  Beder  fandtes;  det  bør  bemærkes 
som  en  sørgelig  Kendsgerning,  at  man  paa  den  syv  Timer  lange 
Tur  ikke  iagttog  en  eneste  Bovfugl.  Udflugten,  der  forløb  nøje  efter 
det  lagte  Program,  sluttede  ved  4  Tiden  i  Korinth.  Nogle  af  Del- 
tagerne gik  derpaa  en  Tur  i  Parken  ved  Brahetrolleborg,  væsenligst 
for  at  se  paa  Isfuglen  (Alcedo  ispida),  som  efter  Overinspektør  Schiø- 
lers Udsagn  stadig  skulde  træfies  ved  Gravene  der.  Fuglen  saas 
ogsaa  ganske  rigtig  paa  det  angivne  Sted,  og  ved  at  søge  paa  en 
stejl  Brink  ud  mod  en  af  Kanalerne  fandtes  et  Hul,  der  ved  de  hvide 
Ekskrementer,  der  plettede  Væggene  og  den  stramme  Fiskelugt,  der 
kunde  spores,  gav  en  stærk  Mistanke  om  at  være  Indgangsaabningen 
til  Isfuglens  Bede  —  en  Mistanke,    der   ogsaa  senere  blev  bekræftet. 

Følgende  Arter  iagttoges: 

Anas  qverqvedala,  Anas  boscas ,  Falica  atra ,  Vanelliis  cristalns, 
Totanus  calidris,  Gallinago  scolopacina.  Lams  ridibiindus,  Ciconia  alba, 
Coliimba  palumbus,  Alcedo  ispida,  Cypselus  apiis,  Cnculiis  canonis, 
Jynx  torquilla,  Pica  caudata,  Corvus  monediila,  C.  frugilegns,  C.  cor- 
nix,  Lanius  coUyrio,  Hinindo  riparia,  H.  urbica,  H.  riistica,  Alaiida 
arvensis,  Stiirniis  viilgaris,  Troglodytes  parvnlus,  Accentor  modnlaris, 
Pams  major;  P.  coemleiis,  P.  ater,  P.  palustris,  Sylvia  cinerea,  S.  curmca, 
S.  atricapilla.  S.  hortensis,  Hypolais  icterina,  Acrocephalus  arnndinacens, 
Phyllopseustes  trochilus,  Motacilla  flava,  M.  alba,  Tiirdus  mnsiciis,  T.  me- 
riila,  Saxicola  oenanthe,  Liiscinia  philomela ,  Muscicapa  atricapilla, 
Passer  domestiens,  P.  montaniis,  Fringilla  coelebs,  Carduelis  elegans, 
Ligiiriniis  chloris,  Cannabina  linota,  Emberiza  schoenichliis,  E.  citrinella, 
E.  miliaria.  —  lait  52  Arter.  p  JESPEBSEN. 


»MINDRE   MEDDELELSER.« 

I  næste  Hefte  vil  fremkomme  de  i  Aarets  Løb  indsendte  mindre 
Meddelelser;  det  vilde  være  ønskeligt,  om  Medlemmerne  i  højere 
(irad  end  hidtil  skel  er,  vilde  sende  saadanne  Meddelelser,  for  at 
denne  Aars-Oversigt  kan  blive  saa  fyldig  som  mulig. 

MEDLEMSFORTEGNELSE. 

Følgende  Medlemmer  er  tilkomne: 

Bjerre,  Knud,  Blæsbjerg  pr.  Horsens. 

Kornerup,  Frk.,  St.  Martens   Allé  4. 

Kramp.  stud.  mag.,  Helgolandsgade  5. 

Madsen,  Anna,  Frue,  Harsdortfsvej    13. 

Nielsen,  Vald,  Skovrider  pr.  Faaborg. 

Riis,  Harald,  Tandlæge,  Hobro. 

Skovgaard,  Morten  Clir..   Hosenvængets   iloNcdvej   27. 

Siiberg,   (Mto,   Tømmermester,   C.iir.  Piicliarcllsvej    1. 


TIL  MEDLEMMERNE. 

Breve  og  Henvendelser  til  Foreningen  bedes  sendte  til  Forman- 
den, Veksellerer  E.  Lehn   Schiøler,  Fredericiagade  57 '. 

Artikler  og  Meddelelser  til  Tidsskriftet  bedes  sendte  til  Redak- 
tøren, Overlæge  Helms,  Sanatoriet  ved  Nakkebolle  Fjord  pr.  Pejrup. 

Avertissementer  til  Tidsskriftet  og  Regningskrav  til  Foreningen 
bedes  sendte  til   Kassereren,  Assistent  A.  Koefoed,  GI.  Kongevej   140'. 

Meddelelse  om   Flytning  bedes  tilstillet  Kassereren. 

Forfattere  af  større  Artikler  kan,  naar  det  ønskes,  gratis  faa  25 
Særtryk. 

Ny  tiltrædende  Medlemmer  kan,  saavidt  Oplaget  rækker,  faa  Tids- 
skriftets første  Aargang  for  10  Kr.  (næsten  udsolgt),  anden  Aargang 
for  5  Kr.  og   tredje  for  4  Kr. 

Indmeldelse  kan  ske  til  et  af  Bestyrelsens  Medlemmer  eller  til 
Kredsformændene.  Medlemsbidraget  er  4  Kr.  aarlig,  heri  indbefattet 
Betaling  for  Foreningens  Tidsskrift. 

K.   LEHN   SCHIØLER,  A.   IIAGERUP,  A.   KOEFOED, 

l''oi'm:incl,  Nii'slforniaiid,  Kasserer, 

Kjøbenliavn.  KoldinfJ  Kjiihcnhavn. 

A.  CH  RISTIAN  I,  O.   HELMS, 

Sekretær,  Redaktør, 

Kjøbenhavn.  Pejrup. 


4.AARGANG 


HÆFTE  I 


DANSK  ORNITHOLOGISK 
FORENINGS  TIDSSKRIFT 


REDIGERET  AF 

O.  HELMS 


December  1909 


ORNITHOLOGISCHESJAHRBUCH. 

ORGAN 

FOR  DAS  PALAARKTISCHE  FAUNENGEBIET 


»Ornithologisches  Jahrbuch«  som  udelukkende  beskæftiger 
sig  med  den  evropæiske,  henholdsvis  palæarktiske  Fuglefauna 
begynder  med  1909  sin  20.  Aargang.  Den  udkommer  (paa  tysk) 
aarlig  i  6  Hefter,  paa  2V2--3  Ark.  Prisen  for  en  Aargang  er 
ved  direkte  at  indsende  Beløbet  10  Rmk.,  i  Boghandelen  12  Rmk. 

Læreanstalter  faar  Aargangen  til  nedsat  Pris  af  6  Rmk.  (kun 
ved  direkte  Henvendelse).    Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonne- 
ment bedes  sendt  direkte  til  Udgiveren  Victor  Ritter  von  Tschusi 
zii  Schmidhoffen,  Villa  Tånnenhof  bei  Hallein,  Østrig. 


ZEITSCHRIFT 

fOr 
OOLOGIE  UND  ORNITHOLOGIE, 


Tidsskriftet,  som  særlig  indeholder  Artikler  af  oologisk  Indhold,  ud- 
kommer med  et  Hæfte  paa  et  Ark  hver  Maaned.  Aargangen  gaar 
fra  1  April  til  31  Marts,  Prisen  er  3  Kr.  50  Øre  aarUg,   Indmeldelse 
af  Abonnement  bedes  sendt  til  Udgiveren 

H.  HOCKE 

Prenzlauerstrasse  36,  Berlin  C. 


INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
AARGANG  4,  HÆFTE  I 

H.  Arctander  :    Iagttagelser  af  Stevns 

Fugleverden  1884— 1909 1 

O.  Helms:  Alexander  Kielland  og  Fug- 
lene    16 

N.  Hedin:    Fra  Anholt 21 

Mindre  Meddelelser 23 

Anmeldelser 30 

Foreningsmeddelelser I  • 


Kasserer  AXEL  KOEFOEDS  Adresse 
er  forandret  fra  Schlegels  Allé  Nr.  5  til 

.Gamle  Kongevej  Nn  140* 

Telefon:   Vester  29  40y 


Danmarks  største  Naturaliehandel 

København  Frederiksborggade  5  Tel.  29,151  y 

anbefaler  sit  store  Lager  af 

udstoppede  Fugle  og  Pattedyr,  mindst  1000  Fugle  staar  altid  paa  Lager,  en 
Samling  paa  mindst  600  sjældne  Horn  og  Gevirer,  saasom  Gevir  af  Virginia 
Hjort,  Antiloper,  Els-,  Rens-,  Kron-,  Raadyr  og  Daadyr.  Fugleæg  sælges  saavel 
enkeltvis  som  i  hele  Kuld.  En  stor  Samling  etnografiske  Vaaben  fra  Kongo  til 
en  Pris  af  500  Kr.     Fotografi  af  Samlingen  sendes  gratis. 

Fugle  og  Dyr  udstoppes. 

Ærbødigst  A.  JAKOBSEN 


NATURALIESAMLERE 

anbefales  vor 

PRÆPARATIONS-  OG 

NATURALIEFORRETNING 

lUstr.  Prislister  over  Udstop- 
ning og  over  zoologiske  Præ- 
parater gratis.    Prisbelønnet 
i  Horsens  1905,  Landsudstil- 
lingen  i  Aarhus  1909  og 
Skoleudstillingen  i 
København  1909 

H.  P.  HANSEN 

1 

HERNING               Konservator               HERNING 

Vær  god  mod  Fuglene!    FDGLE-FODRINGSBDSET  "FONIX"  Kr.  1,50    Vær  god  mod  Fuglene! 

Gothersgade  77      SØDERBERG      Gothersgade  77 


n.  II.  THIKLKS    llOGTUYKKkKI.  KOBKNIIAVN 


4.  AARGANG 


HÆFTE  II 


DANSK  ORNITHOLOGISK 
FORENINGS  TIDSSKRIFT 


Ejøbenhavn 


REDIGERET  AF 

O.  HELMS 


AprU  1910 


ORNITHOLOGISCHESJAHRBUCH. 

ORGAN 

FOR  DAS  PALÅARKTISCHE  FAUNENGEBIET 


»Ornithologisches  Jahrbuch«  som  udelukkende  beskæftiger 
sig  med  den  evropæiske,  henholdsvis  palæarktiske  Fuglefauna 
begynder  med  1909  sin  20.  Aargang.  Den  udkommer  (paa  tysk) 
aarlig  i  6  Hefter,  paa  2V2— 3  Ark.  Prisen  for  en  Aargang  er 
ved  direkte  at  indsende  Beløbet  10  Rmk.,  i  Boghandelen  12  Rmk. 

Læreanstalter  faar  Aargangen  til  nedsat  Pris  af  6  Rmk,  (kun 
ved  direkte  Henvendelse).    Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonne- 
ment bedes  sendt  direkte  til  Udgiveren  Victor  Ritter  von  Tschusi 
zii  Schmidhoffen,  Villa  Tånnenhof  bei  Hallein,  Østrig. 


ZEITSCHRIFT 

fOr 
OOLOGIE  UND  ORNITHOLOGIE. 


Tidsskriftet,  som  særlig  indeholder  Artikler  af  oologisk  Indhold,  ud- 
kommer med  et  Hæfte  paa  et  Ark  hver  Maaned.  Aargangen  gaar 
fra  1  April  til  31  Marts,  Prisen  er  3  Kr.  50  Øre  aarlig.   Indmeldelse 
af  Abonnement  bedes  sendt  til  Udgiveren 

H.  HOCKE 

Prenzlauerstrasse  36,  Berlin  C. 


INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
AARGANG  4,  HÆFTE  II 

H.  Chr.  c.  Mortensen:  Nogle  danske  Rovfuglekulds  Størrelse.  33 

R.  H.  Stamm:  Korsnæb  som  Galleædere 45 

O.  Helms:  Betragtninger  over  Jagtloven 49 

M.Ewald  Hansen:  Bemærkninger  om  nogle  af  Thylands  Fugle  56 

G.  Scholten:  Fuglelivet  i  Ærmelunden  1.  Juledag  1909 58 

A.  Koefoed  :  Fuglelivet  paa  Vestre  Kirkegaard 60 

Mindre  Meddelelser '. 63 

Afdød  Ornitholog 69 

Fra  Fremmede  Tidsskrifter 70 

Foreningsmeddelelser V 

Medlemsliste IX 

n  s    ORDRUP  OG  HELLERUP    ?  n 
g  I    MINERALVANDSFABRIK    |  J 

H     S  Vore  fine  mineralske  i?  APOLLINARIS  g.  H 

n     I  Vande  anbefales  til  pri-  U  fj^  ^^^-^'^^  1  ^^    ??  ®-  f  ^ 

.  vate  Forbrugere  og    or-  .^  CITRONVAND  OG  I  H 

P    ^               sendes  overalt  til  ||  LIMONADER  i^  P 

pi                  en  Gros  Priser  |  ^  25/4  Flasker  1  Kr.  25  0.  3.  f| 

H  I        Callisensvej  Nr.  10  og  20,  Hellerup       I   ^ 

H  Telefon:   HeU.  111  *^ 

n  n 

UDSTOPPEDE  FUGLE  *  FUGLESKIND 

og  eventuelt  iriskskudte  Fugle  hos 
M.  EWALD  HANSEN 

Thisted  Frederiksgade  Nr.  4  Thisted 

FREDERIKSBERG  KVINDEKØKKEN 

anbefales  d'Hrr.  Medlemmer 
Grl.  Kongevej  140,  Telf.  Vester  29  40  > 

Reference:    Hr.  Kasserer  AXEL  KOEFOED 

Frokostreffer  Kl.  11  — (i.     Middag  Kl.2'h-0 


Danmarks  største  Naturaliehandel 

København  Frederiksborggade  5  Tel.  29,151  y 

anbefaler  sit  store  Lager  af 

udstoppede  Fugle  og  Pattedyr,  mindst  1000  Fugle  staar  altid  paa  Lager,  en 
Samling  paa  mindst  600  sjældne  Horn  og  Gevirer,  saasom  Gevir  af  Virginia 
Hjort,  Antiloper,  Els-,  Rens-,  Kron-,  Raadyr  og  Daadyr.  Fugleæg  sælges  saavel 
enkeltvis  som  i  hele  Kuld.  En  stor  Samling  etnografiske  Vaaben  fra  Konge  til 
en  Pris  af  500  Kr.    Fotografi  af  Samlingen  sendes  gratis. 

Fugle  og  Dyr  adstoppes. 

Ærbødigst  A.  JAKOBSEN 


NATURALIESAMLERE 

anbefales  vor 

PRÆPARATIONS-  OG 

NATURALIEFORRETNING 

Illstr.  Prislister  over  Udstop- 

ning og  over  zoologiske  Præ- 

parater gratis.    Prisbelønnet 

i  Horsens  1905,  Landsudstil- 

lingen  i  Aarhus  1909  og 

Skoleudstillingen  i 

København  1909 

H.  P.  HANSEN 

1 

HERNING                Konservator                HERNING 

DANSK  ORNITHOLOGISK  TIDSSKRIFT.  Saa  langt  Restoplaget  ræk- 
ker, kan  i,  Aargang  faas  for  10  Kr.,  2,  Aargang  for  5  Kr.  og  de  føl- 
gende Aargange  for  4  Kr.  ved  Henvendelse  til  Kassereren  AXEL 
KOEFOED,  Gamle  Kongevej  Nr.  140'     Telefon:    Vester  29 40 y. 

Vær  god  ID  -  J  Fnglene !    FDGLE-FODRINGSHDSET  "FØNIX"  Kr.  1,50    Vær  god  mod  Faglene  I 

Gothersgade  77      SØDERBERG      Gothersgade  77 

H.  H.  THIELKS   BOeTRYKKEHI.  KBBKNDXV!« 


4.  AARGANG 


HÆFTE  III 


DANSK  ORNITHOLOGISK 
FORENINGS  TIDSSKRIFT 


REDIGERET  AF 

O.  HELMS 


August  1910 


ORNITHOLOGISCHESJAHRBUCH. 

ORGAN 
FOR  DAS  PALÅARKTI8CHE  FAUNENGEBIET 


»Ornithologisches  Jahrbuch«  som  udelukkende  beskæftiger 
sig  med  den  evropæiske,  henholdsvis  palæarktiske  Fuglefauna 
begynder  med  1909  sin  20.  Aargang.  Den  udkommer  (paa  tysk) 
aarlig  i  6  Hefter,  paa  2V2— 3  Ark.  Prisen  for  en  Aargang  er 
ved  direkte  at  indsende  Beløbet  10  Rmk.,  i  Boghandelen  12  Rmk. 

Læreanstalter  faar  Aargangen  til  nedsat  Pris  af  6  Rmk.  (kun 
ved  direkte  Henvendelse).    Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonne- 
ment bedes  sendt  direkte  til  Udgiveren  Victor  Ritter  von  Tschusi 
zu  Schmidhoffen,  Villa  Tånnenhof  bei  Hallein,  Østrig. 


ZEITSCHRIFT 

fOr 
OOLOGIE  UND  ORNITHOLOGIE. 


Tidsskriftet,  som  særlig  indeholder  Artikler  af  oologisk  Indhold,  ud- 
kommer med  et  Hæfte  paa  et  Ark  hver  Maaned,  Aargangen  gaar 
fra  1  April  til  31  Marts,  Prisen  er  3  Kr.  50  Øre  aarlig.   Indmeldelse 
af  Abonnement  bedes  sendt  til  Udgiveren 

H.  HOCKE 

Prenzlauerstrasse  36,  Berlin  C. 


INDHOLDSFORTEGNELSE 

DANSK  ORNITHOLOGISK  FORENINGS  TIDSSKRIFT 
AARGANG  4,  HÆFTE  III 

Fuglefredning 73 

M.  Klinge:  Fuglelivet  paa  Tipperne  i  Maj  1910 75 

A.  Hagerup:   Fuglefristeder 90 

M.  Klinge:  Mejser  og  Mejsekasser 95 

O.  Dyrhauge  og  H.  Arctander:   I  Anledning  af  Artiklen  »Be- 
tragtninger over  Jagtloven« 99 

Mindre  Meddelelser 102 

Fra  Fremmede  Tidsskrifter 106 

Foreningsmeddelelser XIX 

n  5    ORDRUP  OG  HELLERUP  i  n 

g  I    MINERALVANDSFABRIK  j  g 

B     i         Vore  fine  mineralske    l'^            APOLLINARIS  I    H 

n     §         Vande  anbefales  til  pri-    U    ^^^  F^-^-  J  ^"  JS  ^"  ^    H 

n    1         vate  Forbrugere  og  for-    é        CITRONVAND  OG  1.    H 

P    ji               sendes  overalt  til         ^^             LIMONADER  i;    P 

p    J                  en  Gros  Priser            i  i    25/4  Flasker  1  Kr.  25  0.  3.    p 

S  I        Calliscnsvcj  Nr.  10  og  20,  Hellerup  |   ^ 

^                                                                      Telefon:  Heil.  li  I  H 

n  n 


UDSTOPPEDE  FUGLE  *  FUGLESKIND 

og  eventuelt  friskskudte  Fugle  hos 

M.  EWALD  HANSEN 

Thisted  Frederiksgade  Nr.  4  Thisted 

FREDERIKSBERG  KVINDEKØKKEN 

anbefales  d'Hrr.  Medlemmer 
Ol.  Kongevej  140,  Telf.  Vester  29  40  y 

Reference:    Hr.  Kasserer  AXEL  KOEFOED 

JFroh ostretter  Kl.  11 -(i.     Middag  Kl.  212-6 


Danmarks  største  Naturaliehandel 


København 


Frederiksborggade  5 


Tel.  29,151  y 


anbefaler  sit  store  Lager  af 

udstoppede  Fugle  og  Pattedyr,  mindst  1000  Fugle  staar  altid  paa  Lager,  en 
Samling  paa  mindst  600  sjældne  Korn  og  Gevirer,  saasom  Gevir  af  Virginia 
Hjort,  Antiloper,  Els-,  Rens-,  Kron-,  Raadyr  og  Daadyr.  Fugleæg  sælges  saavel 
enkeltvis  som  i  hele  Kuld.  En  stor  Samling  etnografiske  Vaaben  fra  Kongo  til 
en  Pris  af  500  Kr.     Fotografi  af  Samlingen  sendes  gratis. 

Fugie  og'  l>yr  udstoppes. 

Ærbødigst  A.  JAKOBSEN 


NATURALIESAMLERE 


anbefales  vor 

PRÆPARATIONS-  OG 
NATURALIEFORRETNING 

Illstr.  Prislister  over  Udstop- 
ning og  over  zoologiske  Præ- 
parater gratis.    Prisbelønnet 
i  Horsens  1905,  Landsudstil- 
lingen  i  Aarhus  1909  og 
Skoleudstillingen  i 
København  1909 


H.  P.  HANSEN 

HERNING  Konservator  HERNING 


DANSK  ORNITHOLOGISK  TIDSSKRIFT,  Saa  langt  Restoplaget  ræk- 
ker, kan  1,  Aargang  faas  for  10  Kr.,  2,  Aargang  for  5  Kr.  og  de  føl- 
gende Aargange  for  4  Kr.  ved  Henvendelse  til  Kassereren  AXEL 
KOEFOED,  Gamle  Kongevej  Nr.  140 '     Telefon:    Vester  29 40 y. 

Vær  god  mod  Fuglene  1    FDGLE-FODRINGSHDSET  "F9NIX"  Kr.  1.50    Vær  god  mod  Fuglene! 

Gothersgade  77      SØDERBERG      Gothersgade  77 


11.  II.  TIIIKI.KS    UOGTRYKKKKI.  Kt»IIKNHAV\- 


4.  AARGANG 


HÆFTE  IV 


DANSK  ORNITHOLOGISK 
FORENINGS  TIDSSKRIFT 


REDIGERET  AF 

O.  HELMS 


Oktotermo 


ORNITHOLOGISCHESJAHRBUCH. 

ORGAN 
FUR  DAS  PALÅARKTISCHE  FAUNENGEBIET 


»Ornithologisches  Jahrbuch«  som  udelukkende  beskæftiger 
sig  med  den  evropæiske,  henholdsvis  palæarktiske  Fuglefauna 
begjMider  med  1909  sin  20.  Aargang.  Den  udkommer  (paa  tysk) 
aarlig  i  6  Hefter,  paa  2V2— 3  Ark.  Prisen  for  en  Aargang  er 
ved  direkte  at  indsende  Beløbet  10  Rmk.,  i  Boghandelen  12  Rmk. 

Læreanstalter  faar  Aargangen  til  nedsat  Pris  af  6  Rmk.  (kun 
ved  direkte  Henvendelse).    Prøvenummer  sendes  gratis  og  franko. 

Manuskripter,  Tryksager,  Annoncer  og  Indmeldelse  af  Abonne- 
ment bedes  sendt  direkte  til  Udgiveren  Victor  Ritter  von  Tschusi 
zu  Schmidhoffen,  Villa  Tånnenhof  bei  Hallein,  Østrig. 


ZEITSCHRIFT 

fOr 
OOLOGIE  UND  ORNITHOLOGIE. 


Tidsskriftet,  som  særlig  indeholder  Artikler  af  oologisk  Indhold,  ud- 
kommer med  et  Hæfte  paa  et  Ark  hver  Maaned,  Aargangen  gaar 
fra  1  April  til  31  Marts,  Prisen  er  3  Kr,  50  Øre  aarlig.   Indmeldelse 
af  Abonnement  bedes  sendt  til  Udgiveren 

H.  HOCKE 

Prenzlauerstrasse  36,  Berlin  C. 


UDSTOPPEDE  FUGLE  ^  FUGLESKIND 

og  eventuelt  friskskudte  Fugle  hos 
M.  EWALD  HANSEN 

Thisted  Frederiksgade  Nr.  4  Thisted 


INDHOLDSFORTEGNELSE 

DANSK  ORNITHOLOGISKFORENINGS  TIDSSKRIFT 
AARGANG  4,  HÆFTE  IV 

O.  Helms:    Holder  Fuglene  op  at  synge  til  Sankt  Hans?.  .  .  .  125 

0.  Helms:    Nye  Arter  for  Østgrønland 130 

1.  Lehn -Schiøler:     Isfuglen   (Alcedo   ispida)   ynglende  ved 
Brahetrolleborg,  Fyen 131 

Mindre  Meddelelser 134 

Fra  Fremmede  Tidsskrifter ^  .    141 

Anmeldelser 165 


P  En  velvedligcholdt  Æg -Samling,  der  re-  H 

U  præsenterer  ca.  120  danske  Arter  i  Kuld,  H 

H  er  paa  Grund  af  Flytning  billigt  til  Salg.  P 

H  Et  stilfuldt  Egetræs  Skab  med  13  Skuffer  W 

P  og  med  Plads  til  endnu  4  å  5  Skuffer  kan  j:j 

H  medfølge.    Alle  Oplysninger  gives  og  ■.■ 

M  Tilbud  modtages  af  Ejeren  p 

H  NIELS  HEDIN  ^ 

"  AARHUS                            cand.  PHARM.                           AARHUS  H 

n^^ ,-- .^, ,-  ^„^ 

LIG^  UDKOMMET: 

SVEND  DAHL 

BIBLIOTHECA  ZOOLOGIGA  DANICA 

1876-1906 

FORTEGNELSE  OVER  DANMARKS 

ZOOLOG.  LITTERATUR  1876-1906 

PRIS:  5.00 

J.  L,  LYBECKERS  FORLAG 


Danmarks  største  Naturaliehandel 


København 


Frederiksborggade  5 


Tel.  29,151  y 


anbefaler  sit  store  Lager  af 

udstoppede  Fugle  og  Pattedyr;  mindst  1000  Fugle  staar  altid  paa  Lager,  en 
Samling  paa  mindst  600  sjældne  Horn  og  Gevirer,  saasom  Gevir  af  Virginia 
Hjort,  Antiloper,  Els-,  Rens-,  Kron-,  Raadyr  og  Daadyr.  Fugleæg  sælges  saavel 
enkeltvis  som  i  hele  Kuld.  En  stor  Samling  etnografiske  Vaaben  fra  Konge  til 
en  Pris  af  500  Kr.     Fotografi  af  Samlingen  sendes  gratis. 

Fngle  og  Dyr  udstoppes. 

Ærbødigst  A.  JAKOBSEN 


NATURALIESAMLERE 

anbelales  vor 

PRÆPARATIONS-  OG 

NATURALIEFORRETNING 

Illstr.  Prislister  over  Udstop- 

ning og  over  zoologiske  Præ- 

parater gratis.    Prisbelønnet 

i  Horsens  1905,  Landsudstil- 

lingen  i  Aarhus  1909  og 

Skoleudstillingen  i 

København  1909 

H.  P.  HANSEN 

1 

HERNING               Konservator               HERNING 

DANSK  ORNITHOLOGISK  FORENINGS  TIDSSKRIFT.  Saa  langt  Rest- 
oplaget rækker,  kan  i.  Aargang  faas  for  10  Kr,,  2.  Aargang  for  5  Kr. 
og  de  folgende  Aargange  for  4  Kr.  ved  Henvendelse  til  Kassereren 
AXEL  KOEFOED,  Gamle  Kongevej  Nr.  140'    Telefon:  Vester  29  40y. 

Vær  god  mod  Fuglene !    FDGLE-FODRISGSHDSET  "FØNIX"  Kr.  1,50    Vær  god  mod  Fuglene  1 

Gothersgade  77      SØDERBERG      Gothersgade  77 


U,  H.  THIKLKS  BOGTRYKKKRI.  KØBKNHAVN 

